
— DOAMNE, ÎŞI SPUSE CADEK, aici trebuie să intervin 
cît mai repede... 

Periferia era un cuib de spaimă cu siluetele caselor ei 
scunde, risipite ici-colo. 

In spatele lui Cadek clipeau îndepărtat felinarele. La 
stînga, un mănunchi de luminiţe urca dealul pe şosea. 
Drumul prăfuit nu era deloc luminat către capătul 
terenului. Ultimul rînd de case, de-a dreapta şi de-a 
stînga străzii sfîrşite, rămăsese demult în urma lui 
Cadek. 

Se opri puţin. 

„Una, patru, şapte...” număra în gînd, cincisprezece 
fete pe o distanţă de două sute de metri! Ar cam trebui 
să le răresc.” Se uită cu nemulţumire la bucata de teren 
cuprinsă de întuneric, cu brazdele gropilor şi o iarbă 
gălbejită, bolnavă. Cunoştea foarte bine locul. Cînd 
porni din nou, se feri din calea celor doi răsăriţi din 
noapte. Bărbatul se despărţi zorit, mărind pasul spre 
îngrămădirea de case izolate de oraş, care lăsau 
căscată între de şi ultima staţie de tramvai —- o 
nefericită „ţară a nimănui”. 

Femeia ţinea cu neruşinare în gură o ţigară aprinsă. 

Cadek îşi continuă drumul. 

Nu avea chef să fie recunoscut de femeie; era pînă 
acum a şaisprezecea, nemaisocotindu-le pe cele care îşi 
exercitau profesia în bezna periferiei. 

Inspectorul Cadek era un bărbat voinic, înalt de 
aproape doi metri, dar reuşise să treacă neobservat, 
fără să fi încasat nici o înjurătură... Cine ştie? S-ar putea 
s-o regăsească azi, la mama Klouzanda... 


Noaptea era adincă şi fierbinte, înăbuşitoare ca un 
cuptor închis. Cînd li se ura să aştepte degeaba, ori nu 
se mai abăteau bărbaţi spre pilcul de case de dincolo 
de oraş, fetele se strîingeau la mama Klouzanda, unde 
îşi cheltuiau aproape tot cîştigul lor mizerabil. Altele îşi 
pierdeau banii pe vreun iubit-protector, care le 
răsplătea şi cu cîte o palmă zdravănă. Majoritatea se 
îmbătau cu băuturi proaste, ca să poată dormi în 
neştire a doua zi. Toaie astea erau afacerile mamei 
Klouzanda. | 

Inspectorul Cadek o cunoştea de cîţiva ani pe mama 
Klouzanda, care nu se schimbase deloc: aşa era de cînd 
o ştia — grasă, cu faţa ciupită de vărsat, cu o mină de 
plingăreaţă. Din prostituată ajunsese proprietara unei 
cîrciumi; obținuse şi autorizaţie... In arhivele poliţiei 
puteai găsi un adevărat roman al vieţii ei. Şeful de 
secţie, doctorul în drept Blod, acum ieşit la pensie, îi 
prezisese un trist sfîrşit; dar astăzi femeia i-ar fi putut 
ride în nas: casa cu un etaj şi cu parterul ocupat de 
cîrciumă îi aparţinea în întregime. Intr-o bună zi 
avusese norocul ca, beată turtă, s-o calce maşina unui 
domn foarte bogat şi, cu toate că sub roţile maşinii i se 
fracturaseră miinile şi picioarele, scăpase cu zile. Nu s- 
ar fi aşteptat la cine ştie ce despăgubiri, dacă s-ar fi 
judecat, aşa că darul benevol al acelui domn o 
surprinsese plăcut: primise o sumă negîndit de mare. 
Pînă atunci locuia cu chirie la o babă speculantă, 
împreună cu alte prostituate, înghesuite în nişte 
cămăruţe neînchipuit de mici. Cînd baba trăgea să 
moară, Klouzanda cumpărase casa la un preţ derizoriu, 
se descotorosi de „domnişoarele colege”, cu regretul că 
nu i se putea aproba oficial să ţină un bordel; se 
mulţumise însă şi cu amenajarea unei cîrciumi 
„cinstite” şi, fiindcă ştiuse să-şi aleagă clienţii încă de la 


început, altcineva nu prea îndrăznea să-i calce pragul, 
dacă nu era cel puţin blatist prin tramvaie... 

Cadek se îndrepta hotărît spre cîrciuma ei, zimbindu- 
şi gîndurilor: doctorul Blod bătuse cu pumnul în masă — 
susţinea că ar fi nebunie curată să dai autorizaţie de 
local deschis unei asemenea femei. 

— Daţi-mi voie, intervenise Cadek, care pe atunci nu 
era încă inspector, cred că ne-ar fi de folos. 

Şi le-a fost: Cadek ştiuse bine ce spune. La mama 
Klouzanda se aduna o adevărată faună a societăţii şi 
femeia trebuia să le dea o mînă de ajutor celor de la 
Biroul patru, nu din convingere, ci din obligaţie... Odată, 
la o razie, ascunsese sub fustele ei largi o fată urmărită; 
Cadek o descoperise şi, după acest incident, mama 
Klouzanda avusese de furcă, nu glumă, cu poliţia. Dar 
de cînd Cadek devenise inspector, avînd acum o putere 
mai mare, n-o mai deranja cu nimic, cu excepţia 
cazurilor de forţă majoră şi prin rarele-i vizite de 
cuviinţă. Cadek se specializase în depistarea operaţiilor 
comise de profesionişti: nu-l interesau prea mult 
tîlhăriile amatorilor. Avea în minte evidenţa persoanelor 
şi reţinea cazurile atît de exact, încît cartotecile de la 
secţie nu-i erau decit rareori utile. Inspectorul nu-şi prea 
pierdea timpul să-şi plimbe indicatoarele colorate, 
faimoşii „călăreţi”, printre fişele cartotecii, ca să ajungă 
la răufăcătorul presupus după stilul de-a opera sau 
descrierii parţiale. Zîmbea liniştit şi spunea: „la să văd 
eu ce mai face cutare...? Nu a mai dat cam de mult pe- 
acasă.” Şi de obicei mergea la sigur. Considera 
interesul pentru profesionişti o ocupaţie de durată; nu 
credea că un profesionist s-ar putea transforma 
vreodată în om cinstit. 

Aşa, de exemplu, Jirka Boček: Čadek aflase că primul 
drum la ieşirea din închisoare fusese drept la mama 
Klouzanda, ca să se mai învioreze şi el! Cadek îşi amin- 


tea de el aproape cu emoție. Urmărit ani de-a rîndul, 
Jirka Boček luneca printre degetele tuturor ca un tipar; 
pînă în ziua cînd Cadek a avut ideea inteligentă să 
recurgă la resursele cîrciumioarei „La Klouzanda”, din 
care a şi făcut capcana pentru fiara gata să intre 
singură acolo. 

Doctorul Blod, fostul şef de secţie, acum pensionat, 
venise atunci la poliţie şi-i strînsese călduros mîna lui 
Cadek. 

— Jirka Boček! L-aţi prins în sfîrşit! exclamase el vesel. 
Cum ai pus mîna pe el, Cadek? 

— Mi l-au turnat, răspunsese Cadek în argoul me- 
seriei. 

II urmărise mult timp cu perseverenţă. Cînd era vorba 
de răufăcători de profesie ţinea cont mai ales de felul 
lor de a gîndi. Delicvenţii învăţaseră că marea primejdie 
consta în urmele lăsate de ei, grija lor principală deve- 
nise ştergerea urmelor, iar oraşul întins le înlesnea 
această operaţie. Generaţia lui Cadek trecuse de la 
depistarea urmelor palpabile la studiul factorilor 
psihologici. Clasificarea sistematică a delicvenţilor — 
maniaci, schizoizi ş.a.m.d. — era consacrată oficial, 
pentru că nimeni nu-şi poate ascunde stilul caracteristic 
la comiterea unei crime. 

„Orice mijloc de combatere a crimei este bun”, obiş- 
nuia să afirme Cadek. După părerea lui, detectivii inte- 
ligenţi trebuie să se bizuie şi pe o reţea de agenţi ne- 
oficiali. 

Cadek se opri din nou şi privi îngîndurat întunecimea 
din faţa sa. Cele trei petice de lumină nu erau decit 
ferestrele  cîrciumii mamei Klouzanda. Intre el şi 
cîrciumă se aşternea acum pămîntul ierbos, dar de fapt, 
mai mult o groapă de gunoi, cu grămezi de cenuşă, oale 
ruginite şi bolovani. Pe alături şerpuia drumul prăfuit, 


iar coşmelia mamei Klouzanda sta singuratică la capătul 
lui. Cadek se gîndea s-o ia prin spatele casei. 

„Ce noutăţi o mai avea Karta?”... Ilustrata pe care o 
primise Cadek de dimineaţă suna astfel: 

„Treceţi astă seară pe la mama K.. V-ar vorbi despre 
ceva important. Un amic.” 

„K. Insemna Karta, hoţul de buzunare, informatorul lui 
Cadek. 

Nu era nimic extraordinar, doar că expedierea ilustra- 
tei coincidea cu eliberarea lui Boček, specialist în 
spargerea caselor de bani. Bocek stătuse trei ani la 
răcoare de pe urma lui Karta; nu era de mirare că 
turnătorul nu îndrăznise să scrie misiva cu propria 
mînă. Avea un tată foarte bolnav, dar care putea să 
scrie. După manifestări Karta părea să fie un maniac; 
iar Cadek nu era surprins că tipul nu scrisese singur 
mesajul. 

Dealtfel, dorea să ştie ce-o să iasă din toate astea; cît 
o să reziste Jirka Bocek în rolul de om cinstit? Cel mult 
atit cîtă vreme nu i se iveşte un prilej ispititor, în ultimii 
trei ani şi-o mai fi băgat minţile în cap; totuşi primii paşi 
îl duseseră tot la mama Klouzanda, ceea ce însemna că 
n-ar prea avea de gînd să-şi schimbe viaţa. 

Cadek se îndreptă hotărît spre cîrciumă; dacă va fi 
ceva necurat la mijloc, întîmplă-se ce s-o-ntîmpla... 
Hoţul de buzunare, Karta, nu mai însemna mare lucru 
ca informator. Cei din lumea lui începuseră mai demult 
să-l bănuiască, iar după prinderea unuia ca Jirka Bocek 
bănuiala lor se întărise. Jirka fusese foarte precaut la 
ultima spargere, nu lăsase nici o urmă şi totuşi fusese 
descoperit. Karta se ţinuse de cîteva ori după el tocmai 
cînd cerceta locurile unde, într-o dimineaţă, se găsise 
un seif spart. Numai în două zile, Jirka fusese prins şi 
ţinut la secţie douăzeci şi patru de ore sub interogatoriu 
neîntrerupt. Încurcat de întrebări, cedase, recunoscînd 


totul. Splendidă capitulare! Era schizoid, cu o rezistenţă 
de cremene, dar inspectorul Cadek era şi mai tare. 

Şi Karta? O cîrpă! De-abia o scotea la capăt cu 
buzunăreala. Il cunoşteau peste tot, iar dacă mai ciupea 
şi el cîte ceva, rar se întîmpla să nu fie luat îndată de 
guler, punîndu-i-se în cîrcă şi relele altora. 

— lată la ce ţi-aş propune eu să te gîndeşti, i se 
adresase Cadek odată... 

Karta era un om pricăjit, cu o mutră dubioasă şi barba 
încărunţită pe alocuri. Nu bătea la ochi doar prin bilciuri 
şi alte locuri de mare aglomeraţie. Cadek îl domina, 
stăpînindu-l, nu numai prin statură, cît mai ales prin 
tăria caracterului. Blîndeţea expresiei lui Cadek inducea 
în eroare. Ai fi zis că e plin de indulgență şi atunci cînd 
intenţia sa era să-l ducă pe delicvent la spînzurătoare. 

— Karta, continuase Cadek pe un ton grav, ia 
gîndeşte-te puţin: două genţi... trei ceasuri... cinci 
portofele... judecă şi singur, nu miroase a bine pentru 
dumneata, ai întrecut măsura... 

Cadek ştia cum să i se adreseze individului cu care 
avea onoarea să vorbească! Uite-l pe Karta: gata să dea 
ochii peste cap, cuprins de deznădejde... Era clar, 
pentru el, că-l aştepta sentinţa de şase luni, dar nu 
scosese o vorbă. Cadek îl bătuse pe spate amical, îl 
invitase să ia loc, îi oferise o ţigară şi-i umpluse atent 
păhărelul de alcool din sticla comandată. Nenorocitului 
hoţ de buzunare i se părea că visează! 

— Nu ştii de ce depinde libertatea ta? Numai de 
dosarul pe care-l voi trimite la tribunal! Ce zici? Nu ar fi 
grozav dacă peste o săptămînă ai putea să mai dai 
nişte lovituri...? 

— Domnule inspector, se înspăimiîntase Karta, eu, eu 
n-am să mai dau lovituri niciodată, să n-am parte, dacă 
mint! 


— Fleacuri! Nu te pripi. Uite, mai lucrezi liniştit o 
săptămînă şi pe urmă intri în serviciul nostru. 

Karta se îngrozi de moarte. 

— Maică Precistă! Cum adică, să torn? 

— Fugi de-aici! zimbise Cadek. La noi asta se cheamă 
că eşti agent secret şi se scrie cu A mare. Dar, cum 
vrei, Karta; eu nu te silesc, dacă-i aşa de greu. Nu-i 
nimic, îţi pregătim, eu şi cu şeful, un dosar frumos, din 
care te vei alege, pe puţin, cu şase luni. 

— Şase luni... Cam atita socotise şi Karta... Pînă la 
urmă, borfaşul îşi băgase amărit capul între umeri şi se 
plecase. 

Fapta lui cea mare a fost cînd l-a turnat pe Jirka 
Boček, dar o dată cu asta şi-a frînt gitul. Seară de seară 
zăbovea fără chef la cîrciuma mamei Klouzanda. De la 
arestarea lui Jirka se avea bine cu foarte puţini de-ai lui. 
Nici acasă nu-i venea să stea: locuia într-o 
dărăpănătură, aşteptîndu-se oricînd să apară lucrătorii 
comunali şi să i-o dărîme cu tîrnăcoapele. Mai era foarte 
supărat şi din pricina bolii tatălui: bătrînul căzuse la pat 
de cîţiva ani şi se văita că-l doare capul de reumatism, 
dacă va fi fost un reumatism, că sta cu ţeasta înfă- 
şurată în pansamente murdare şi nu voia să meargă la 
spital. Zicea că acolo o să-l omoare doctorii, ca să nui 
se mai plătească micul ajutor social. Nu-l slăbea cu 
înjurăturile pe fiu-său, deşi acesta îl ajutase cu 
disperare totdeauna. 

De cînd se întorsese Jirka de la muncă silnică, spaima 
lui Karta atinsese apogeul. Deocamdată nu se întîmpla 
nimic deosebit; pe chipul spărgătorului nu puteai citi ce 
rumegă în gînd. Intrase la mama Klouzanda într-o seară 
cînd se nimerise pe-acolo şi Cadek. Jirka nu strînsese 
mîna nimănui: mormăise doar nepăsător un „Nu vă 
deranjaţi!” şi trecuse în bucătărie. Parcă era altul de la 
ultima poveste. Cîrciuma mamei Klouzanda avea o 


singură încăpere pentru clienţi, abia de zece metri 
pătraţi, totuşi înghiţea şi treizeci de oameni, din cei 
pentru care un asemenea mediu însemna unicul lor 
orizont cultural şi social. Inăuntru duhnea a bere trezită, 
grăsime arsă, tutun şi sudoare. Printre norii de fum 
zăreai cum se furişează umbre vineţii; singurul bec al 
unei lustre urîte lupta inegal şi tăcut cu năvala fumului. 

Cadek îşi imagina perfect interiorul cîrciumii în timp 
ce se apropia de ea; îşi aduse aminte de altă figură care 
jucase un rol important în cazul Jirka. Era vorba de 
Fróny, fată de lux, nu din cele care bat străzile noaptea, 
ci hălăduind prin cafenele. Nu demult o umflaseră, cu 
toată împotrivirea ei de diavoliţă; îl lovise de două ori 
cu piciorul şi pe Cadek, drept în stomac. Dar inspectorul 
se purtase cu menajamente. 

— Ascultă, Fróny, încerca el să o potolească, nu te 
ducem decît pînă la spital. O să ţi se facă un control 
medical şi, dacă eşti sănătoasă, ai s-o iei din loc 
numaidecit. Dacă nu, o să ţi se facă acolo tratamentul 
gratuit, proasto! 

— Sînt sănătoasă tun şi n-am nevoie de doctoriile 
voastre! s-a răstit Frâny, agravîndu-şi situaţia faţă de 
martorii forţei publice. 

Cadek era în stare să imobilizeze un bărbat, 
strîngîndu-l ca într-un cleşte, dar Frâny, după ce că-l 
lovise cu picioarele, îl şi muşcase şi-i zgîriase mîinile 
pînă la sînge. Nu se arătase supărat pe ea: 

— Tacă-ţi cloanţa, Fr6ny! glumise el, ţi-aş spune eu 
ceva care te interesează, 

__— Cine! ţipase Frony, scuipîndu-l pe pantofi. 
Imbrăcată elegant, cu părul negru ca pana corbului, era 
încă destul de frumoasă. 

— Jirka iese de la zdup peste şase săptămîni, Fróny. 
Te-ai gîndit la asta? 

— lad a fost, nu puşcărie, mizerabililor! strigase ea. 


— Ei, ştii ce-nseamnă asta? Cum îţi aşterni aşa dormi. 
Vezi, ţi-am spus că el iese şi tu, în loc de bun sosit, vrei 
să-l îmbolnăveşti? Nu mi se pare deloc frumos. 

— Am să vă pocesc mutrele! îi ameninţă Frâny, pu- 
făind ca o locomotivă. Nu-s din alea bolnave! Dacă nu l- 
aţi fi băgat la zdup pe Jirka, nu ajungeam eu să mă 
vînd. Jirka nu m-ar fi lăsat, pricepeţi? } 

— E om cu simţul onoarei, întărise Cadek. Dar tu, 
haide, gata cu circul! 

La spital s-a constatat că Fróny era bolnavă şi au 
internat-o. Cînd. Jirka a ieşit la lumina zilei, ea mai era 
la locul ştiut. 

„Poate că toți trei: Jirka, Fróny şi Karta dau vina pe 
mine că le-am adus necazuri”, îşi zicea Cadek, în timp 
ce da ocol cîrciumii. 

Apoi sună la intrare şi aşteptă fără să se grăbească. 

Cunoştea ieşirea din dos a cîrciumii, totuşi nici nu se 
clinti auzind cum, în liniştea ce se lăsă pentru o clipă, 
scîrţiia o altă uşă decit aceea care trebuia să se des- 
chidă. Veşnic obositul chelner Jindra semnalizase cine 
vine, prin aprinderea becului ce lumina uşa principală. 
Unul care nu se simţea în apele lui faţă de lege dăduse 
bir cu fugiţii şi inspectorul îl lăsă de data aceasta să 
dispară nestingherit. 

Deasupra intrării apăru, la lumina becului, inscripţia 
cam ştearsă: „La Klouzanda”. De fapt pe mama 
Klouzanda o chema Anna Pruchovă, puţini însă dintre 
clienţii ei îi ştiau numele adevărat. 

In sfîrşit, Cadek intră, trebui să se încovoaie, 
strecurîndu-se prin antreul scund, şi se pomeni în 
mijlocul clienţilor” cu zimbetul lui blajin. Jirka Boček 
şedea după tejghea, în dreptul uşii dinspre bucătărie. 

În cei trei ani făcuse siluetă. Avea treizeci şi şapte de 
ani cînd a intrat la închisoare, acum atingea patruzeci. 
Era, fără îndoială, cel mai deştept din toată adunătura; 


o fire dură, fără şovăiri. Avea ochii de culoarea oţelului, 
de un gri albăstrui, iar pe frunte îi cădea o rebelă şuviţă 
de păr castaniu; purta un costum aproape nou, neuzat, 
de o croială destul de excentrică. 

Faţa uscăţivă a lui Karta încerca să se ascundă după o 
grămadă de pahare. Fumul vînăt se îngroşa din ce în ce 
mai mult sub bec; mama Klouzanda se sprijinea de 
tejghea cu toată opulenţa ei. Nu mişca nimeni. Cadek 
făcu un gest cu mîna spre frunte, făcîndu-se că nu 
observă scaunul pe care i-l împinsese minios chelnerul 
Jindra. Semnalul de înţelegere dintre Cadek şi Karta era 
să-şi netezească sprinceana dreaptă cu inelarul miinii 
stîngi, Cadek dăduse semnalul, dar Karta, deşi văzuse 
foarte bine, nu răspunse. 

Atunci, Cadek se îndreptă spre Jirka şi îl privi fără 
sfială drept în ochi. Bănuiala lui se confirmase. 

— Cred, spuse el, că ar fi bine să iei loc lîngă mine, 
dacă tot m-ai invitat aici. 

Lovitura nimerise drept la ţintă: Jirka Bocek era vizibil 
surprins. 

Čadek ghicise adevărul. Cartea poştală trebuia să 
devină pentru Jirka Boček dovada legăturilor secrete 
dintre Karta şi inspectorul de poliţie. In momentul acela 
Karta dispăruse cu desăvirşire sub masă. 

„Se vorbise pe-aici de turnătoriile lui Karta, sau nu? 
Cadek privi împrejur şi văzu feţe destul de nedumerite. 

— Ei! întrebă el blajin. 

Jirka Boček întîrzie cu răspunsul; apoi vorbi liniştit şi 
rece: 

— Bine — şi încuviinţă din cap — e-n ordine. Scuze 
pentru deranj. ; 

Prin gheața privirii lui citi ura. Cadek prevăzuse 
situația. În acele momente Karta îşi pierdea toate 
acţiunile. Ultima era în mîna lui Cadek şi acesta ştia de 
ce şi cum: 


—  Azi-dimineaţă am primit o invitaţie pentru o 
întîlnire, zise el, despre care trebuia să cred că vine de 
la Karta. Aşa e, Bocek? 

— Aşa e, zîimbi sfidător spărgătorul. 

— Eu însă mi-am amintit la timp de persoana ta. 

— Minte isteaţă! Cine n-o ştie? 

Vocile lor răsunaseră clar în încăpere, pentru că 
amiîndoi ţineau ca toţi cei din jur să înţeleagă bine. Jirka 
Bocek voia ca toţi să fie martorii trădării lui Karta; 
Cadek nu mai avea ce face cu păstrarea secretului, dar 
se gîndea la urmări. 

— Boček, tu ai scris biletul? 

= Eu. 

Cadek clătină mustrător din cap şi se apropie şi mai 
mult de adversar. 

— Nu vreau să-ţi fac greutăţi, Bocek. E de datoria mea 
să te avertizez. 

În spate, Cadek auzea murmurul crescînd al 
oamenilor. Constată faptul, fără să-i dea vreo atenţie 
deosebită, Karta, probabil, se simţea pierdut. Insă tot ce 
făcuse Čadek pînă atunci era spre binele viermelui. Jirka 
Boček ridică din umeri; îşi încreţise fruntea cu îndărăt- 
nicie şi Cadek ştia la ce se gîndea spărgătorul. 

— Sînt aici, repetă Cadek, ca să te avertizez. Mă 
înţelegi? 

— Am în spate trei ani de instrucţie, răspunse Jirka, 
rînjind. M-am umplut de respect. 

— Atunci, bine, spuse Cadek, uitîndu-se la cei din jur. 

Nu-l mai zărea pe Karta; observă alte treizeci de 
mutre, unele buimăcite, altele încruntate, iar deasupra 
tuturor se rostogoleau valuri de fum gros. 

— Sper să ne înţelegem, Bocek. Să-l laşi în pace pe 
Karta. 


Jirka Boček se dezlipi de rama uşii şi se îndreptă spre 
tejghea. Luă un pahar umplut pe jumătate cu bere şi îl 
bău cu înghiţituri mari. Nu scoase o vorbă. 

Cadek avusese necazuri cu firea dură a lui Jirka; îi 
urmărise din ochi degetele subţiri; nu tremuraseră 
deloc, lăsînd paharul gol pe tejghea. Jirka era lăcătuş de 
meserie, dar munca cinstită nu-i plăcea. Cu un ceas 
înainte, mama Klouzanda îi privise mîinile la bucătărie 
şi oftase: „Ar fi păcat, Jirka, să piară un talent ca tine”. 
Toţi credeau în Jirka. g 

— Pe Karta îl iau azi cu mine, spuse Cadek, îl conduc 
pînă acasă. Asta o fac pentru tine, Boček; ca să nu te 
pripeşti... Ştii, pentru unele greşeli există şi spîn- 
zurători. 

Pe urmă se întoarse încă o dată spre tejghea şi 
bunăvoința dispăruse de pe faţa lui. 

— Karta! strigă inspectorul. g 

Mica făptură apăru şovăitoare. Cadek îl urmărea cu 
privirea, ca să-l păzească la nevoie de vreo surpriză 
brutală. Să-l fi lăsat acolo însemna ca nefericitul de 
Karta să încaseze ciomăgeala confraţilor. 

Jirka Boček se uită la turnător cu răceală; Karta nici nu 
privi spre Bocek. , 

— Unde ţi-e pălăria, Karta? întrebă Cadek. Hai să 
mergem. 

Inspectorul îşi împinse informatorul spre ieşire; Jirka 
Boček nici nu se clinti. Cei doi părăsiră cîrciuma într-o 
tăcere de mormiînt. Nu se auzi nici măcar clinchetul 
unui pahar... La capătul liniei se zărea ultimul vagon de 
tramvai, ca o casă părăsită cu lumina aprinsă. Karta 
merse pînă acolo, urmîndu-l pe Cadek, şi deodată se 
hotărî: 

— Mulţumesc pentru bunăvoință, domnule inspector, 
spuse el cu glas tremurat, nu-mi prea place pe-acolo, 
pe la dumneavoastră; mă întorc la mine acasă. 


Cadek era cu ochii la tramvai, de teamă să nu-l scape. 

— Cum vrei, Karta. Să ştii însă că paznic nu-ţi putem 
pune la poartă. 

— Ştiu. Ce-o vrea Dumnezeu... Poate că Jirka n-o să 
uite ce i-aţi spus; eu trebuie să mă întorc la tata. 

Salută scurt şi dispăru cu paşi repezi în bezna 
periferiei; iar inspectorul Cadek nu făcu nici un gest să-l 
reţină. 


CÎND INSPECTORUL CADEK bătu la uşa şefului de 
secţie, trecuse de unu noaptea; doctorul în drept Barâk 
era de serviciu. . 

— Să stăm puțin de vorbă? Sigur că da. la loc, Cadek, 
să fumăm şi noi o țigară. Ce-ai mai dibuit? a 

— Un informator de-al meu a încurcat-o, spuse Cadek 
posomorit; va trebui să mă ocup puţin de asta. Daţi-mi 
mînă liberă. Nu zic că ar fi mare pagubă pentru omenire 
dacă-l ia dracu pe Karta; totuşi, nu putem lăsa lucrurile 
aşa. 

— Da, confirmă doctorul Barâk. Şi nu-l poţi închide pe 
Bocek pentru ameninţare agresivă? 

— N-a ameninţat, a sfidat, atita doar... Vicleanul! 

— Şi ce-ai de gînd să faci. 

Cadek nu ştia bine cum va proceda; prevăzuse numai 
că eliberarea lui Jirka Boček reprezintă pentru poliţie 
cea mai nefericită înregistrare a anului judiciar. 

— Pe cuvintul meu, domnule doctor, într-un fel, un 
deznodămînt de mai mică importanţă ar fi dacă 
nevertebratul de Karta s-ar trezi cu capul spart de o 
cheie franceză. Aşa Bocek s-ar alege cu încă zece ani. 
Altfel, vă spun, că omul ăsta lăsat în libertate este mai 
primejdios decît o viperă ce-ar zbura prin aer ca un 
vrăbioi vesel. 

Cadek nu mai ajunse acasă în noaptea aceea: 
Celibatar trecut de floarea tinereţii, fără nevastă şi 
copii, locuinţa lui de chiriaş singur nu-l prea atrăgea. Se 
întinse în birou pe canapeaua roasă şi, aşa culcat, îşi 
consumă sandvişul adus de la automat de ordonanța de 
noapte. 


Acelaşi om îl trezi dis-de-dimineaţă, aducîndu-i ca- 
feaua şi două chifle. Cadek se duse în camera de gardă, 
se spălă bine cu apă rece, îşi făcu exerciţiile cu 
halterele şi trecu la lucru. 

Predă agenda cu notele zilei colegului său, spunîndu-i 
că nu va avea timp să vină la raportul de amiază al 
detectivilor; apoi intră într-un mic birou prăfuit, căutînd 
un anumit funcţionar. Se uită calm la teancul de hirtii 
pus în evidenţă pe masa de scris. 

-— Aş vrea să le văd înainte de clasare, i se adresă el 
funcţionarului. Aţi luat vreuna din ele? 

— Nu, răspunse subalternul morocănos. 

— Să mă uit puţin prin ele; mă interesează unde a 
tras azi-noapte Jirka Bocek. 

Prezenţa lui Jirka Boček nu era anunţată nicăieri, la 
nici un hotel sau pensiune din Praga. Cadek mulţumi şi 
se duse într-alt birou să-şi împrospăteze memoria cu 
evidenţa cunoscuţilor lui Boček. 

Unul dintre superiorii lui Cadek, Doctor S., avusese 
multe idei bune privind sistemul de evidenţă. Mutarea 
„călăreţilor” colorați printre fişele cartotecii părea un 
joc de copii, şi totuşi era eficace această selectare a 
unui mic grup de fişe, în care căutai ordonat şi, cu 
probabilitate, alegeai corect. Cîteodată procedeul îi era 
util chiar şi atotştiutorului inspector Cadek. 

Puțin mai tîrziu, se grăbea pe coridor, cu citeva 
însemnări, şi se oprea la biroul detectivilor. 

— Băieți, am nevoie de doi oameni disponibili pînă la 
raportul de prînz! strigă el din uşă. 

Se ridicară în picioare cinci detectivi şi jumătate, 
fiindcă, din comoditate, colegul Král lua ţinuta de 
rigoare numai în cazuri extreme. Cadek alese doi dintre 
ei şi le puse însemnările în mînă. 

— Trebuie să aflu unde a dormit azi-noapte Jirka 
Bocek. La mama Klouzanda cercetez eu. 


Funcţionarul de la evidenţa cazărilor reţinu precizarea 
lui Cadek: Indată ce se va cunoaşte locul de cazare a lui 
Boček, să se comunice în scris la biroul din care făcea 
parte inspectorul. Conform instrucţiunilor, Jirka Bocek 
era obligat ca în douăzeci şi patru de ore să-şi declare 
domiciliul. Cadek era sigur că Jirka va respecta 
regulamentul, întrucît poliţia îl va controla; dar, 
deocamdată, iată că nu-l respectase. 

„Urmele psihologice” erau o armă împotriva 
criminalilor, pe care pînă şi Jirka Boček, cu nativa lui 
inteligenţă pervertită, refuza s-o priceapă. Era lucru 
cert, odată ce îşi alesese după bunul plac locul unde-şi 
va petrece prima noapte de libertate, fără să se 
gîndească ce concluzii ar trage Cadek. Aşa se explica şi 
prezenţa grabnică la mama Klouzanda; dar în această 
privinţă era vorba şi de altceva. Apărea însă clar că 
structura psihologică a lui Jirka făcea să i se potrivească 
mediul cîrciumii ca o mănuşă. De aici puteai deduce şi 
direcţia viitoarei activităţi a delicventului. 

Inconştient, sau mai degrabă instinctiv, Jirka Boček îşi 
putea alege o cunoştinţă la care să doarmă; s-ar fi dus, 
de exemplu, la omul care, gîndea el, îi va fi folositor 
într-un viitor apropiat. Sau mai putea să se ducă acolo 
unde îl atrăgea mediul corespunzător înclinărilor şi 
intenţiilor sale tainice. Inspectorul Cadek ştia să 
descifreze astfel de indicii şi delicvenţii credeau cu 
groază că le citeşte pînă în adîncul negru ai sufletului. 
Aşa şi era, dar prin procedeul de mai sus. 

Porni bine dispus la drum spre mama Klouzanda. 
Poate că Jirka dormea chiar în casa ei... Cînd Cadek se 
urcă în tramvai, era ora nouă, cînd cobori, trecuse de 
zece; pe la zece şi jumătate ajunse şi la cîrciumă. Ştia 
bine că mama Klouzanda dormea încă, după 
obositoarea veghe de noapte, fiindcă fetele se adunau 
de-abia spre dimineaţă şi petrecerea dura pînă în ziuă. 


Mama Klouzanda depăşea sistematic ora reglementară 
de închidere, dar rareori era amendată şi numai de 
formă, pentru că inspectorul Cadek, care supraveghea 
sectorul cinci, nu voia să piardă mult mai mult printr-o 
severitate aproape inutilă. 

Lumina proaspătă a dimineţii aurea blind periferia 
săracă şi sordidă; pînă şi iarba aceea bolnavă parcă 
încerca să împrăştie o mireasmă din peticile ei roşietice 
şi negricioase ca o eczemă respingătoare; iar grămezile 
de pămînt, ici-colo învelite de ierburi, se bolteau cu 
triste jocuri de culori, amintind de ornamentele unor 
vase vechi de bucătărie. 

Cîrciuma „La Klouzanda” arăta în timpul zilei ca o 
baracă prăpădită, aplecată pe o parte, parcă adormită 
aşa. 

Dinspre şoseaua spre care ducea drumul prăfos al 
cîrciumii însingurate, se auzea din cînd în cînd claxonul 
vreunui automobil; nu departe, păşteau trei capre albe, 
păzite de nişte copii jigăriţi; iar la marginea drumului, 
culcat în iarbă, sforăia un bărbat cu şapca trasă pe ochi. 
Nimic nu-l deranja, nici zgomotul maşinilor, nici privirea 
scrutătoare a inspectorului Cadek. 

Nu zăreai nici un coş de fabrică, doar în depărtare se 
profilau cîteva garduri cenușii. Şi, mai încolo, din şosea, 
se deschidea priveliştea liniştitoare a cartierului cu 
grădini şi vilişoare intime. Pe-aici era terenul destinat 
viitoarelor blocuri, de-a lungul unor străzi largi, 
moderne. Deocamdată însă, rămiînea tot un colţ uitat de 
lume, nici n-ai fi zis că aparţine oraşului. De-abia acum 
începea să intre în preocupările edilitare; se mai punea 
întrebarea unde se va aciuia pleava forfotitoare? 

Cadek sună la uşa închisă a cîrciumii; ştia că va trebui 
să aştepte mai mult ca în noaptea trecută. 

Sună a doua oară şi mai lung. Bineînţeles, primul 
semnal al soneriei nu fusese luat în seamă, chiar dacă-l 


auzise cineva. Aveai nevoie de o doză remarcabilă de 
răbdare ca să pătrunzi înăuntru dimineaţa. 

În sfîrşit, se auzi o mişcare; chelnerul Jindra se uita pe 
gaura-spion practicată în uşă. Cadek ştia că în timpul 
zilei casa era locuită numai de Jindra şi de mama 
Klouzanda. 

— Ce dracu vă mînă pe-aici, aşa de dimineaţă?! 
mormăi Jindra de după uşă. Cînd deschise, Cadek îl privi 
cu compătimire: greu de găsit om mai hărțuit ca Jindra 
pe lumea asta! Părea cu cincisprezece ani mai în vîrstă 
faţă de anii dovediţi de certificatul de naştere. Nu era 
un secret pentru nimeni că era amantul „cucoanei” 
Klouzanda. Viaţa lui nefericită era aceea a unui sclav şi, 
neîndoielnic, îl rodea oftica: se vedea după faţa lui. 
Acum îl învelea un halat zdrenţăros şi umbla desculţ. 

— Pariez că stăpina doarme încă, spuse Cadek 
prietenos. 

— Aţi venit numai pentru întrebarea asta? răspunse 
Jindra morocănos. In toate situaţiile se dovedise unicul 
om cinstit din cîrciumă, aşa că nu înghiţea orice; se uita 
cu ură făţişă la inspector. 

— Tremuri, spuse Cadek, şi e totuşi destul de cald. Nu 
mergem înăuntru? 

— Cum doriţi. , 

Nu trecuse bine un minut, şi Cadek începu să regrete 
vizita. In localul cu obloanele trase nu se făcuse 
curăţenie şi te izbeau duhorile, să te apuce leşinul. 
Jindra deschise o fereastră şi inspectorul se aşeză în 
plin curent. 

— Tot un drac! dirdii Jindra. Aici e ca într-o gheţărie; 
sus colcăie ploşniţele... Spuneţi, ce doriţi? 

— Să aflu ceva despre Bocek, atacă inspectorul 
subiectul, fără ocol. 

— Ce-am putea să vă spunem noi despre el, mă rog? 

— N-a dormit la voi? 


— Da' de unde; a plecat aseară în urma dumneavoas- 
tră, cam la un sfert de oră. 

— Şi unde s-a dus? 

— Asta-i! Ce, eu şi cu stăpîna sîntem duhovnicii lui? 

Cadek zimbi, admiţind că nu. Dealtfel, Jindra nu avea 
de ce să mintă... Amîndoi tăcură o clipă lungă şi Jindra 
se retrase. 

Cadek zăbovise pînă la o nouă întrebare; i se păruse 
că aude paşi greoi şi o răsuflare adîncă. 

— La dracu! ocărî Jindra, întorcîndu-se cu halatul 
strîns sub bărbie şi continuînd să tremure. Am trezit-o 
pe stăpină. 

Dacă Jindra te întîmpina dimineaţa ca o jalnică 
arătare, mama Klouzanda te umplea de groază! 
Imbrăcată într-un halat ţipător, un imprimeu străin de 
bunul gust, îţi trezea senzaţia că matroana Anna riscă 
să se prefacă sub ochii tăi într-un maldăr inform, ca 
celuloza pusă pe foc. Trupul ei atingea dimensiuni 
uriaşe şi era parcă numai  gloduri. Picioarele 
butucănoase, în papuci, îşi arătau vinele umflate şi 
negre. Cînd o vedeai aşa, cu faţa flască şi găurită de 
vărsat sub claia părului zbiîrlit, şi sînii aceia revărsaţi şi 
căzuţi, îţi venea să-l consideri pe Jindra un erou 
formidabil, la gîndul că îi era amant. , 

— Bună dimineaţa, mamă Klouzanda, o salută Cadek 
politicos. De ce te-ai mai deranjat? 

— Te-am simţit, răspunse mama Klouzanda cu vocea 
ei răguşită de beţivă înrăită. 

— Domnul inspector întreabă de Jirka, rînji Jindra. 

— Ducă-se la dracu, Jirka ăsta! Din cauza lui să cobor 
din pat?! strigă femeia. 

Cadek nu se mai îndoia acum că Jirka Bocek plecase 
într-adevăr imediat după el, aşa că nu insistă în acest 
sens. 

— Ai vorbit cu el aseară, înainte de venirea mea? 


— Sigur că da; dar să nu vă închipuiţi că mi s-ar fi 
spovedit. 

— Crezi că ar avea ceva de mărturisit? 

— Domnule inspector, ce mai tura-vura! Pe Karta l-a 
ameninţat de faţă cu toţi. Oare sîntem noi vinovaţi?! 

— Deloc, răspunse Cadek, amabil. Nevinovăţia vi se 
citeşte în ochi. 

li salută şi plecă. 

Fără să mai stea pe gînduri, o luă de-a curmezişul 
terenului; cunoştea locuinţa lui Karta şi într-acolo 
ţinteau acum paşii lui. 

Dincolo de teren, între două povirnişuri, lîngă drumul 
înecat în praf, se înşirau cîteva cocioabe. Fiecare avea 
în faţă cîte o curticică despărțită, mai mult sau mai 
puţin, de vecini, printr-un gard prăpădit. Ici şi colo 
răsărea cite o cişmea cu o plăcuţă, avertizind că apa nu 
e potabilă. In locul unor mici grădini de casă veche nu 
vedeai decit gunoaiele în care scormoneau citeva găini. 

Căsuţa lui Karta se învecina, la o distanţă de zece- 
cincisprezece metri, cu alte cocioabe. Mai jos de casa 
lui, locuia un vînzător de ziare cu nevasta şi ţîncii, iar de 
cealaltă parte, chinezul Wang-Li, însurat, dar fără copii, 
care-şi ducea zilele prin negoţul cu fel de fel de 
mărunţişuri, desfăcute prin restaurante. 

Căsuţa lui Wang-Li era ultima; în total numărai 
unsprezece, toate mizere, coşcovite, strimbe, năpădite 
de insecte. 

Cadek pătrunse prin intrarea îngustă într-un antreiaş 
întunecos, urma o singură cămăruţă joasă, unde, sub 
ferestruica dînd în spatele casei, se afla patul. 

— Alo! începu zimbitor Cadek. Dacă nu mă înşel, am 
onoarea să-l salut pe bătrînul casei, nu? 

Nici un răspuns; bătrînul Karta, om pe la şaptezeci de 
ani, era îngropat în salteaua dungată. Capul îi era 


înfăşat în prosoape murdare, doar nasul şi ochii se mai 
vedeau. Şi ochii clipeau des. 

— Eşti ăla care-l bagă mereu pe fiu-meu la zdup, nu? 
se auzi în sfîrşit un glas tremurat, dar mînios, înăbuşit 
de prosoape. p 

— Da de unde! ripostă Cadek. De cîte ori l-am închis, 
de atîtea ori i-am dat drumul; nu ţi-a spus niciodată că 
sîntem puţin prieteni? 

— Dacă ar fi chiar aşa, ştiu că ar încasa citeva pe 
după ceafă! Păcat că nu mă pot urni! 

Cadek de-abia desluşea ce spune bătrînul. 

— Cine te-a oblojit aşa, moşule? Nu te înăbuşi? 

— Cine m-a oblo...? Vecina. Pe fiu-meu pot să-l aştept 
eu mult şi bine! şi gemiînd: Of, of! 

Genunchiul ascuţit se mişcă sub plapumă. 

— Unde ţi-e fiul? 

— Oricine pe lumea asta ştie mai bine ca mine! Nu l- 
am văzut de ieri. 

Cadek tresări. 

— Cînd a fost pe-acasă ultima oară, bătrînule? 

— leri după-masă. Dacă nu s-ar fi îngrijit de mine 
vecina, muream de foame. 

Deci, ieri seară Karta nu se întorsese acasă după ce 
se despărţise de inspector. 

— N-ai primit nici o vizită între timp? întrebă Cadek. 

— Am spus: vecina. Fără ea, acum aş i... 

— Şi altcineva n-a mai fost pe-aici? 

— Ce-o tot ţii una şi bună? Mi l-aţi închis iar pe băiat, 
sau ce? 

— Nu l-am închis, ştim despre el tot atît de puţin ca şi 
dumneata... îl cunoşti cumva pe Jirka Bocek? 

— E la zdup. 

— Da' de unde, a ieşit. 

— Asta îi şi uram eu. 

— Nimeni n-a bătut la uşa dumitale noaptea trecută? 


— De ce să bată? Noi nu încuiem, nu ne e frică de 
hoţi, că şi fiu-meu e hoţ. Aoleu, ce durere! Mă ard de 
moarte gingiile! 

Bătrînul părea încă destul de ager; o fi suferit el de 
ceva, dar precis că exagera în momentul acela. 

— Dacă-ţi vine feciorul acasă, spuse Cadek, spune-i 
să-mi dea de veste imediat; dacă nu, tot îl găsim noi. 

— Inţeleg, se văită bătrînul. Vagabond afurisit ce e! 
Cine l-o fi învăţat că de dragul lui oamenii poartă 
buzunare cusute frumos de croitori? 

— Sănătate! îl salută, fluturînd din mînă, inspectorul, 
Şi ieşi. 

La secţie, ajunse la prînz, pe la unu şi un sfert. 

Detectivii Pobožný şi Draboch îl aşteptau în biroul lui. 

— Ei, ce s-aude, băieţi? îi întrebă. 

— Nimic, domnule inspector. 

Se uită întîi la unul, apoi la altul; erau oameni pe care 
se putea bizui... Nimic însemna chiar nimic. Aşadar, 
Jirka Boček nu înnoptase în nici unul din locurile 
cercetate de Pobožný şi Draboch. 

După ce plecară, Cadek examină atent fişele cu decla- 
rațiile de cazare, la serviciul de evidenţă. Şi aici, tot 
nimic. Jirka Boček nu figura nicăieri, nici nu-şi anunţase 
încă domiciliul. g 

„Să aşteptăm”, îşi spuse Cadek, şi începu să se 
gîndească la un prînz ceva mai copios. Pe la ora patru 
porni spre casă, să se odihnească puțin; lăsase ordin ca 
să i se telefoneze urgent dacă s-ar primi vreo veste cu 
privire la Karta. Avea la dispoziție telefonul de la parter. 

Spre înserat mai făcu un drum la secție, unde nu află 
nimic nou. Rămase acolo pînă la zece seara, ocupat cu 
diverse, apoi se hotărî să o mai viziteze încă o dată pe 
mama Klouzanda. 

— lar aţi venit?! îl întîmpină Jindra. 


— lar, răspunse Cadek, e un loc foarte plăcut, aici, la 
voi. Jirka a fost? 

— Nu, răspunse scurt Jindra. 

— Dar Karta? 

— Nici el. 

Cadek se aşeză la o masă, spre nemulţumirea 
generală a clienţilor, şi îşi comandă fără grabă 
specialitatea casei, o porţie de chifteluţe din carne de 
cal, de care nu se atinse decit de formă. Se întreţinu o 
oră cu hoţul care opera pe la poduri, unul Viktorin, şi 
discutară despre cele şapte păcate capitale. Apoi, se 
ridică de la masă şi se îndreptă către tejgheaua după 
care trona neliniştită mama Klouzanda. 

— Mamă Klouzanda, trebuie să-ţi spun că mă 
interesează foarte tare Jirka şi Karta. 

— Bine... mormăi ea ursuză. 

A doua zi, Jirka Boček continua să nu fie semnalat 
nicăieri; nici un hotel nu consemna înscrierea lui; iar 
Karta nu apăruse nici la cîrciumă, nici acasă la el. 

A treia zi, Cadek trimise cinci detectivi, care, conform 
aprobării şefului, trebuiau să scormonească peste tot, 
deşi măsura asta părea o risipă de forţe. 

A patra zi, îl căută pe doctorul Barâk, de data asta în 
serviciu de zi. 

— Din păcate, domnule doctor, trebuie să vă cer 
deschiderea acţiunii de urmărire a celor doi: Bocek şi 
Karta, spuse el întristat. Amîndoi au dispărut fără urmă 
şi se pare că eu am fost printre ultimii care i-au văzut. 

— Ce mai ai cu indivizii ăştia? întrebă doctorul Barák. 

— Am unele temeri, răspunse Cadek. 

— Şi-acum vrei să ne spargem noi capul cu problema 
asta? 

Cadek ridică din umeri. 

— Trebuie să mă ajutaţi; nu am dovezi, dar bănuieli, 
da, şi foarte întemeiate. Bocek a comis ceva. 


— Asupra lui Karta? 

— Desigur. Şi aş şti de unde să prind eu firul. 

— De unde? , 

— De la Fr6ny — Cadek tăcu o clipă, apoi: Fróny a fost 
iubita lui Bocek, acum ea este la spital; zilele astea 
trebuie să iasă. După cite îl ştiu eu pe Boček, n-o să 
renunţe la Fróny, era nebun după ea. Şi — cine ştie? — 
poate i-a lăsat chiar ei banii în păstrare. Pariez că 
ticălosul a strîns bani destui. Or, în acest caz, de la 
Fr6ny va căuta el să şi-i ridice. Şi, la nevoie, de la Fr6ny 
scot eu tot ce vreau, cu binele sau cu răul. 


TÎNĂRUL MEDIC, căutat în ziua următoare de 
inspectorul Cadek se numea Karel Chrudimský. Cadek îi 
declară deschis motivele pentru care se interesa de una 
din paciente. 

— Aveţi noroc, spuse Chrudimsky, puteţi vorbi cu ea 
în linişte. Am mutat-o într-o rezervă cu un singur pat. 
Am avut nevoie de locul din salon. Dealtfel, e vindecată 
deocamdată. 

— li daţi drumul? 

— Trebuia să iasă de cîteva zile, zîmbi doctorul. 

— Atunci de ce atita răsfăţ? 

— FrOny suferă de un complex, răspunse cu veselie 
tînărul medic. 

li stătea bine aşa, acolo, lîngă fereastră, înalt şi zvelt, 
cu ţigara între degete. Halatul alb impunea respect, 
expresia zîmbitoare a doctorului îl făcea plăcut. 

— Asta mă interesează! exclamă Cadek. Ce se mai 
întîmplă cu gîngania noastră? 

— Fr6ny s-a îndrăgostit! 

— De cine? 

— De mine. 

Cadek aruncă tînărului o privire bănuitoare şi critică. 
Apoi zise: 

— Tot ce se poate. Multe s-ar îndrăgosti de dumneata. 

— Mulţumesc. Această noutate s-ar putea să vă 
servească. Spuneaţi că era iubita unui spărgător de 
bănci; cred că datorită mie l-a renegat. 

— Nu vă felicit, adăugă Cadek; mie mi-a expediat o 
lovitură serioasă în stomac, cînd am ridicat-o. 

— Vă cred; aici a fost şi mai şi, dar, încet, încet s-a 
liniştit. Ba, măi mult, a devenit mai puţin vulgară şi 
manifestă chiar o anumită delicateţe. 


— Cui îi spuneţi asta?! se mînie Čadek. Nu cumva o 
confundați cu Maria Magdalena? 

— Dragostea face minuni. Şi doctorul încruntă uşor 
din spriîncene. Desigur că mie nu-mi convine să fiu 
obiectul admiraţiei acestei domnişoare Fr6ny. Susţin 
însă că sentimente mai bune ar îndrepta-o, lucru ce, de 
fapt, cade în sarcina altora, a unora care se străduiesc 
să descopere în fiecare individ denaturat un nucleu 
sănătos. 

— Şi credeţi că Fróny ar avea un fond bun? 

— Eu aş zice că da. E o femeie de stradă, uşuratică, şi 
totuşi, îmi pare deşteaptă şi cu inimă bună. 

— Pentru numele lui Dumnezeu! V-a spus fără ocol că 
s-a îndrăgostit de dumneavoastră?! 

— Nu. Femeia tot femeie rămîne; vorbeşte cu ochii şi 
se manifestă după gîndurile ei. 

— Şi ce gînduri are poama?! şi pregăteşte cununiţa 
de mirt? 

— S-a hotărît să lichideze cu toate relaţiile vechi, cu 
societatea pe care o frecventa. Merita să-i vedeţi 
bucuria cînd am izolat-o de celelalte prostituate. 

— Sînteţi un tînăr romantic. 

— Puțin probabil; meseria mea nu-mi permite 
romantismul. Dar să pun umărul la o treabă bună, de 
asta cred că sînt în stare. Frâny vrea să se facă 
infirmieră, citeşte cărţi de specialitate, are de gînd să 
urmeze cursurile necesare şi speră să fie repartizată la 
mine, ca infirmieră. 

Cadek îşi scoase batista să-şi şteargă fruntea. Părea 
speriat. 

— Trebuie s-o văd imediat. Delicată, spuneţi? Pentru 
numele lui Dumnezeu! Asta-i ca şi cum ai vedea cum se 
preschimbă o perie de sîrmă într-un puf de pudră... 

Doctorul Chrudimsky îi indică lui Cadek uşa albă a 
rezervei unde se afla Fróny, dar nu-l însoţi înăuntru. 


Zăpăcit de informațiile primite, inspectorul bătu 
cuviincios în uşă, înainte de a intra. lnăuntru o zări pe 
Frâny în patul de spital, stînd în capul oaselor şi cu 
mîinile încolăcite în jurul genunchilor ridicaţi sub pled. 
Pielea îi strălucea, albă şi curată, năsucul obraznic îi 
accentua farmecul. g 

— la te uită! îl întîmpină ea pe Cadek, făcînd ochii 
mari, îndată ce inspectorul se profilă în cadrul uşii. 

Exagerase destul doctorul (Chrudimský, vorbind 
despre delicatețea fetei. 

— Şi eu care credeam, Fróny, că o să trebuiască să-ți 
zic „sărut-miinile”, zîmbi Cadek. Mi s-a spus că te-ai 
schimbat. 

— Stai aşa, bunicule, rîse ea batjocoritor. Pentru 
dumneata sînt şi rămîn tot aia. Ai venit să-mi scoţi 
viermii din nas? 

Cadek aruncă o privire furişă pe tăbliţa neagră de 
deasupra capului ei.  Nouăsprezece ani! La 
nouăsprezece ani ai ei, Fróny trecuse prin mai multe 
grozăvii decît o sută de femei într-o viaţă întreagă. 

— Tot mai eşti supărată pe mine, Fr6ny? 

— Da de unde! răspunse obraznic fata. Cu piciorul ăla 
în burtă, sîntem chit. 

— Am auzit că vrei să te faci infirmieră. 

— Int! 

— Şi de ce ai să te ocupi? 

— De cuie turtite şi lemne sucite, moşulică, dacă vrei 
să le ştii pe toate, în detaliu. 

— In ce...? 

— În... 

— Şi n-ai putea vorbi şi cu mine aşa cum discuţi cu 
noii tăi prieteni? Mă refer la vulgaritate, Fróny. 

Fróny tresări, plesni pledul cu palmele şi se întoarse 
cu fața la perete. Cadek făcu vreo cîţiva paşi şi se aşeză 
pe marginea patului. 


— Ascultă, Fr6ny. Doar nu-ţi închipui că sînt mai rău 
decît doctorul Chrudimský. Amîndoi te întîmpinăm cu 
braţele deschise pe drumul cel bun. 

— Ce, pentru asta ai venit?! întrebă ea furioasă. 

— Nu, pentru Jirka, Fr6ny. De-abia a ieşit din puşcărie, 
ştii... 

— De la mine ar fi ieşit şi mai repede, dacă se arăta. 

— N-a dat nici un semn de viaţă? 

— Nu. 

— Şi mi-ai spune dacă te-ar căuta? 

Fróny îl privi drept în ochi. 

— De ce? lar a făcut-o boacănă? 

— Chiar aşa, încuviinţă Cadek. 

— S-a cam grăbit, spuse cu asprime Fr6ny. 

— Nu-ţi place că e omul faptelor? 

— Acum patru ani de-asta m-am îndrăgostit de el. 

Cadek  socotise bine. Acum patru ani, cînd îl 
încinseseră pe Boček, Fr6ny avea cincisprezece ani. 
Fata fusese internată într-o casă de corecție, pentru 
scurtă vreme. Acolo o învăţaseră puţină croitorie de 
damă, apoi trecuse oficial în grija unui tutore, dar fata 
luase drumul cafenelelor, de bine ce era păzită. 

— Şi acum, Frâny? 

— L-am luat de la inimă. Din partea mea poate să 
omoare şi un arhiepiscop! 

Cadek îşi îndreptă spatele. 

— Văd că pot să fiu sincer cu tine, Fróny. E de la sine 
înţeles că n-ai fi ajuns la ceva bun cu Jirka. Îl căutăm. 
Bănuim că a făcut un rău cuiva care poate l-a turnat. 

— Cum îl cheamă pe tip? 

— Pe omul acela? Karta. 

— Aha... — şi Fr6ny clătină din cap, îngîndurată. 

— Bănuim că Jirka l-a ucis pe Karta, Frâny. 

Fata se cutremură uitîndu-se tăios la Cadek şi tăcu o 
clipă. 


— Dar e numai o bănuială, nu? 

— Pînă acuma, da. Caut să aflu. Jirka nu-şi ţinea banii 
la tine, Fróny? 

— Nici un sfant. 

Pe măsuţă era o carte, probabil din biblioteca 
spitalului. Era un manual pentru infirmiere, un 
îndreptar, sau ceva similar, în care Fr6ny pusese ca 
semn de carte o bucată de elastic. 

Cadek se ridică. 

— Unde-ai ajuns, Fr6ny? arătă el spre carte, 

— Asta-i bună! La injecții. Dar ce te priveşte?! 

— Atunci cu bine, Fróny, şi la revedere. 

— Salutare! 

Cadek ieşi pe coridor, închizînd cu grijă uşa în urma 
lui. 

Deşi fata îl lăsase puţin năuc, era bucuros de succesul 
realizat chiar dacă meritul rămînea de discutat. 
Schimbările sufleteşti nu se manifestă totdeauna la fel; 
părea însă cert că FrOny era acum împotriva lui Boček. 

Cadek îi spuse doctorului Chrudimsky: 

— FrOny e delicată ca un foxterier stîrnit. Am impresia 
că numai cu dumneata se poartă altfel. 

— Pentru trecutul ei sînteţi o personalitate atît de 
puternică, încît aţi putea s-o zvîrliți înapoi dintr-o dată, 
răspunse doctorul, ascultînd relatarea lui Cadek. 

Inspectorul, însă, adăugă cu înţelepciune că viitorul 
fetei are mult mai mare importanţă decit trecutul şi 
întări: 

— Intr-un anumit sens, interesul meu de criminalist 
nu-şi are locul aici, şi cred că aţi fi un om rău dacă v-aţi 
eschiva de la o faptă mărinimoasă. 

—- Nu mă eschivez deloc, spuse doctorul, dar aş fi 
bucuros să ies la timp din povestea asta. 

— Pe scurt, oftă Cadek, Frâny păşeşte pe un drum mai 
luminos doar datorită dumitale. Inseamnă că trebuie s-o 


mai amăgiţi pînă se va obişnui să meargă singură pe 
noul drum. După aceea, cu mult tact, veţi dispare din 
calea ei. Sînteţi de acord? 

— Cu alte cuvinte, mă angajaţi direct în afacerea 
asta? 

— V-am vorbit ca de la om la om. Ca poliţist, mă 
gîndesc că Bocek îşi va căuta iubita. Dar dacă l-a ucis 
pe Karta, nu poate fi atît de prost, încît s-o caute pe 
Fróny, personal, aici, la spital. O s-o aştepte să iasă; şi 
de asta mă ocup eu. Pînă atunci, însă, ar putea să-i 
scrie, să-i strecoare un bileţel. 

Chrudimsky clătină negativ din cap. 

— După cite ştiu, pînă acum nu a primit nici o 
scrisoare la noi. Şi nimeni n-a venit s-o viziteze încă. 

— Are ea destui prieteni, dar care nu îndrăznesc să-şi 
facă apariţia. Sînteţi de acord să aranjaţi în aşa fel, încît 
să fiţi atent la acest aspect? 

— Cu plăcere, numai că peste trei zile îi dăm drumul, 

— Tocmai de aceste trei zile e vorba, de nimic mai 
mult. Mesajul i-ar putea parveni, de exemplu, printr-o 
infirmieră, care nu bănuieşte nimic. Nu este exclus ca 
faptul să se fi consumat. Ar trebui să-i vorbiţi între patru 
ochi despre Jirka. Mă prind că ar vedea în asta o umbră 
de gelozie din partea dumitale şi ar fi o dublă reuşită. 

— Nu e cazul, cred, să vă asigur că o astfel de misiune 
nu-mi face nici o plăcere, răspunse doctorul, respirînd 
adînc. Pentru un bărbat logodit nu-i jocul cel mai 
indicat. y 

— Atunci, regret pentru dumneata, spuse Cadek, iro- 
nic; şi regretul ar fi fost acelaşi chiar dacă n-ar fi fost 
vorba de Fróny. , 

Nici la secţie nu-i prea merse bine lui Cadek. Şeful, 
doctorul Barák, pomenise despre cazul Boček forurilor 
superioare, de unde venise cu idei bine determinate în 
această privinţă: 


— Au dispărut doi oameni, Cadek, în împrejurările 
suspecte pe care le-ai raportat, asta-i tot. li căutăm, nu 
putem face nimic mai mult; nu uita categoria căreia îi 
aparţin oamenii în cauză. ; 

— Domnule doctor, i se adresă Cadek mîhnit, am 
făcut un plan extraordinar de acțiune. Orice frînare mi- 
ar contraria intențiile... Aş avea nevoie de încă un 
detectiv. 

— Decupează-ţi-l dintr-o coală de hirtie! 

Cadek stătea în picioare fără să se clintească. 

— Nu este vorba de importanţa lui Karta, domnule 
doctor, ci de Boček. Draboch şi Pobožný ar trebui să 
aibă grijă de sectorul cinci, cîteva zile. E necesar să ştiu 
ce se petrece la mama Klouzanda şi în casa lui Karta. În 
afară de asta, cineva trebuie s-o urmărească pe Frâny, 
cînd va ieşi din spital. 

— Şi dumneata ce-o să faci? 

— Legătura, răspunse Cadek, fără să ezite. 

— Exclus, clătină din cap Barâk, încheind discuţia. 

Cînd, dezamăgit, ajunse acasă, Cadek găsi pe masă 
corespondenţa — o ilustrată, reprezentind palatul 
Hradčany. Se uită la ea cu o presimţire rea, fiindcă era 
a doua de acest gen pe care o primea în cei aproape 
cincizeci de ani ai săi. Prima i-o expediase de curînd 
Jirka Boček. 

„Salutări cordiale, citi inspectorul, l-ați găsit pe Karta? 
Dacă nu, sînteţi nişte caraghioşi. Cum de se împacă, 
sărmanul să aştepte atita o înmormiîntare onorabilă? 
J.B.” 

Cadek n-avea nevoie de calităţi speciale de grafolog 
ca să-şi dea seama că autorul ambelor ilustrate era 
acelaşi. 


IV 


INSPECTORUL RENUNŢĂ să-şi scoată pălăria din cap şi 
se întoarse grăbit la secţie. Şeful, doctorul Barâk, se 
pregătea de plecare. . 

— Am în sfîrşit o dovadă, spuse Cadek şi îi puse sub 
ochi ilustrata. 

Doctorul Barák o citi cu mare atenţie, apoi i-o înapoie. 

— Hm, cercetaţi singuri mai întîi. O să ai la dispoziţie 
încă un detectiv numai în cazul cînd ar fi absolut 
necesar. 

Cadek nu-şi putea îngădui să piardă nici o clipă. 
Bineînţeles că în primul rînd îl interesa ştampila poştei. 
Descoperi şi cutia poştală în care fusese aruncată 
ilustrata, dar nimic în plus. Omul trimisese ilustrata de 
undeva departe de sectorul cinci. 

Jirka Boček era un delicvent înrăit; ucisese şi 
dispăruse. Cadek se temea să nu îndure situaţia 
ruşinoasă de a găsi trupul lui Karta numai după 
indicaţiile rîndurilor scrise de criminal. 

Aşa ceva nu trebuie să se întîmple! Inspectorul Čadek 
începuse să privească acest caz ca pe o problemă pur 
personală. 

Pentru ascunderea cadavrului, locul cel mai nimerit 
părea să fie periferia sectorului cinci. Intr-o noapte 
întunecoasă se puteau îngropa acolo şi zece cadavre. 
Procedeul prin care Karta fusese trimis pe lumea 
cealaltă cădea deocamdată pe planul doi. Inspectorul 
Cadek se abătu iarăşi pe la şeful său. De data aceasta 
doctorul Barâk arătă mai multă înţelegere. 

— Cîini poliţişti? Bine. O să primeşti şi un însoțitor. Şi, 
în rest, fii fără grijă, Boček a fost pus în urmărire. 


— Deocamdată fără rezultate, replică inspectorul 
nerăbdător. 

Ticălosul era avantajat; trecuseră atitea zile fără să se 
fi depistat vreo urmă. La cîrciuma mamei Klouzanda 
nimeni nu ştia nimic despre el. Tatăl lui Karta primise 
încă două vizite ale inspectorului Cadek, continua să se 
plingă amarnic că este părăsit; îşi ţinea în miini capul 
bandajat, iar mustăţile cărunte şi îngălbenite i se întin- 
deau acum pînă la urechi. 

— Tu l-ai închis, îi şuiera glasul printre prosoapele 
murdare, recunoaşte! , 

— Ne pare rău ca n-a fost aşa, răspunse Cadek. Fiului 
tău i s-a în tîmplat ceva mult mai grav. 

— Ce! De s-ar întoarce odată! Intr-o bună zi vecina o 
să se sature şi o să mă lase baltă, şi o să mor ca un 
nenorocit. 

Cadek nu se apropia de el, oprit de duhoarea 
groaznică, încinsă, convingătoare în privinţa grijii pe 
care i-o purta femeia din vecini. 

— O să te trimit la spital, omule. Acolo o să fii îngrijit 
cum trebuie! 

— Nu vreau! Daţi-mi pace cu spitalul! 

— Feciorul nu ţi se mai întoarce. E mort. 

Bătrînul nu se lăsa impresionat. Ştirea îl surprinse 
puţin, fiindcă nu răspunse imediat, iar Cadek nu putea 
să-i desluşească expresia feţei. 

— la, nu mai spune baliverne! De unde să i se tragă 
moartea?! 

— De la Jirka Bocek, care a vrut aşa. 

Bătrinul Karta plesni cu palma slăbită plapuma 
murdară. 

— Şi el face numaidecit tot ce vrea, nu-i aşa, 
deşteptule?! , 

— Crede-mă — Cadek îşi păstra calmul — îl urmărim 
pe Jirka. Nu ştii nimic de el? 


Bătriînul zicea că nu ştie, nu putea da nici o infor- 
maţie. De cînd se despărţise de inspector, în staţia de la 
capătul tramvaiului, nimeni nu-l mai văzuse pe Karta, 
amăritul hoţ de buzunare. 

Nu reieşea nimic nici din rapoartele cerute în privinţa 
lui Jirka Boček. Tot ce ştia Cadek era că Jirka plecase, în 
seara aceea, de la mama Klouzanda, cam la un sfert de 
oră în urma lui. De atunci, nimeni nu-l întîlnise, nimeni 
nu auzise de el! Din cei treizeci şi ceva de oameni 
interogaţi, unul tot minţea. Simpatia tuturora era, 
evident de partea spărgătorului. Şi, pe măsură ce tre- 
ceau zilele, Cadek nu mai trăgea mare speranţă să-l 
mai descopere pe Jirka. Inspectorul cercetă mai întîi, de 
unul singur, terenurile din sectorul cinci. 

Periferia ţinea, de la capătul liniei de tramvai pînă la 
„Locul Hoţilor”, cum i se spunea porțiunii unde se 
construise cîndva colonia barăcilor de lemn. In cealaltă 
direcţie, ea mergea de la calea ferată pînă la valea 
năpădită de ierburi, unde se deschidea o zonă cu cîteva 
restaurante de vară foarte onorabile şi chiar cu două- 
trei vile. Cadek străbătu, în lung şi-n lat, vreo şase 
kilometri pătraţi, pe care se mențineau risipite casele 
sordide, cum era şi cîrciuma „La Klouzanda” şi 
cocioabele din cartierul lui Karta. 

Acolo, pe oriunde, la o oarecare depărtare de 
aşezările omeneşti, putea fi şi mormîntul lui Karta. In 
unele locuri, pămîntul se împietrise de uscăciunea verii 
sau era acoperit de iarba vlăguită. Prin altă parte, 
maidanele cu gunoi şi cenuşă se pretau perfect la 
săparea unei gropi ce-ar trece neobservată. 

Cadek aduse acolo trei dulăi negri, de rasă ciobă- 
nească din Germania, însoţiţi de specialistul dresor. 
Cîinii nu prea înțelegeau ce li se cere. Specialistul 
spunea că pentru treaba asta ar fi fost mult mai 
indicată oricare potaie de la periferie, fiindcă, fără nici 


un fel de dresaj, ar fi scormonit pămîntul, dacă ar simţi 
sub stratul de la suprafaţă vreo mortăciune. , 

— O să ne ocupăm de asta o zi, două, hotărî Cadek 
ursuz, pe urmă mai vedem noi. 

Intr-o seară, prezenţa lui neclintită se dovedi eficace 
şi în alt sens. După încercările nereuşite, Cadek, tot îşi 
susţinea teoria după care pentru Jirka Boček cel mai 
logic lucru era să-l îngroape pe Karta imediat după 
crimă, chiar pe locurile acelea. Şi tocmai cînd se afla la 
mai puţin de o sută de metri faţă de cîrciuma mamei 
Klouzanda şi scruta terenul, i se păru că zăreşte o 
persoană cunoscută, venind pe drumul prăfuit. Cadek 
avea un talent deosebit pentru asemenea identificări. 
Nu era nevoie să vadă faţa omului, ca să ghicească cine 
este, chiar de la depărtare. Aşa că porni grăbit în 
direcţia aceea, lăsînd cîinii deocamdată. După cîteva 
clipe îşi dădu seama că nu se înşelase. Era, într-adevăr, 
Frâny. O opri foarte aproape de cîrciumă, cînd nu mai 
încăpea nici o îndoială că într-acolo se îndrepta. 

Fără să fie înaltă, Fr6ny era bine făcută. Purta o 
frumoasă rochie de vară, iar pălăria de pai, cu boruri 
largi, îi umbrea plăcut obrazul. Se opri imediat. , 

— Zău că eşti fată frumoasă, Fróny! i se adresă Cadek 
cu blîndeţe. 

Ea rise batjocoritor. Oriciît ar fi dorit ea, nu se putea 
purta altfel cu inspectorul. Cu toată înfăţişarea ei poto- 
lită ar fi fost încă în stare să-i ardă una la plex. 

— Mă scoateţi din sărite! îi tăie vorba fata. Ce căutaţi 
aici? 

— Dar tu? 

— N-am de gînd să mă spovedesc. 

— Ai vreo conferinţă la mama Klouzanda? 

— Mă priveşte de ce mă duc eu acolo... Să zicem că 
pentru chifteluţe. 


— Atunci, du-te, zise Cadek prietenos; şi salut-o din 
partea mea! Cum îţi petreci nopţile, Fróny? 

— Să nu cumva să mă invitaţi pe undeva... Sînt 
ocupată. 

— Cu cine? 

— Cu mine! Cu cine?! Stau acasă noaptea şi dorm 
singură. , 

Scoase limba în ciuda lui Cadek şi-i arătă cartea de 
sub braţ. 

— Fiţi atent! Altădată cînd ne mai întîlnim veţi putea 
discuta cu mine numai literatură. Respectele mele! 

Apoi o luă din loc, legănîndu-se. Cadek se uită lung în 
urma ei. Cu cîteva clipe mai înainte avea un mers 
simplu şi plăcut, nu provocator ca mersul ei de acum, 
cînd redevenise femeia uşoară. Cadek se răsuci pe 
călcîie, şi se întoarse la cîini. Scutură din cap la ideea că 
avea, cu siguranţă, o influenţă proastă asupra fetei. 

— Mai încercăm şi miine, îi spuse el însoţitorului, poţi 
să te duci acasă, eu mai rămîn puţin. 

Se aşeză pe o moviliţă de pămînt şi se uită înspre 
cîrciumă. Se aşezase în aşa fel încît să nu poată fi zărit 
dintr-acolo. Fróny intră înăuntru şi Cadek se hotărî s-o 
aştepte pînă cînd va ieşi. 

Desigur că Fr6ny era o femeie uşoara. Destinul îi 
crease cu maliţiozitate toate condiţiile ce o împinseseră 
pe drumul prostituţiei. Şi acum, după acel joc periculos, 
îi oferea cu generozitate şi o şansă de salvare. Fróny se 
agăţase de ea cu pasiunea ce o caracteriza pe fata asta 
vulcanică. Avea o minte sănătoasă, dar logica, 
defectuoasă; era isteaţă, dar cam prea sigură de ea. 

Mama Klouzanda, spălată pentru seară şi de bine de 
rău îmbrăcată, intra în cîrciuma relativ limpezită. 
Chelnerul Jindra umbla de colo-colo cu cîrpa în mînă, 
ştergînd scîndura meselor. Nici cremenea n-ar rezista 
atita în timp cît rezistau cîrpele şi şervetele lui Jindra. 


— Fróny! pocni din palme uimită mama Klouzanda. Tu 
eşti? Vino la pieptul meu! 

— Lasă, lasă, răspunse Fr6ny moale, pe alt ton decit 
cel prin care îl înfruntase pe Cadek. N-am putea merge 
puţin sus? Aici e un praf! 

— Vai de mine, cum să nu se poată? Hai, dragă! Dar 
ce-i cu tine, de ţii nasul pe sus? 

— Nu ţin nasul pe sus, replică Fr6ny plictisită. Am 
obosit şi am griji pînă peste cap! 

Apoi, urcă treptele tocite, cu atîta eleganţă, încît 
mama Klouzanda nu-şi venea în fire. Jindra, pe care 
FrOny nici nu-l băgase în seamă, se uita în urma lor cu 
gura căscată. Inainte de intrarea în spital, de cite ori 
venea în vizită la mama Klouzanda, gluma ei preferată 
era să-l plesnească la spate pe Jindra, exclamînd că e 
de mirare cum de nu se înţeapă. 

— Stai jos, Fróny, zise mama Klouzanda. Hai, spune ce 
te-aduce pe-aici. Ştii noutăţile, nu? 

Fróny încuviinţă din cap, uitîndu-se jur împrejur: odaia 
mamei Klouzanda era aranjată grosolan de ţipător. 

— Nu-ţi prea place aici, Fróny, observă bănuitoare 
cîrciumăreasa ciupită de vărsat, gifiind încă după 
urcatul scărilor. 

— Ce contează? răspunse Fróny domol. Totul e să-ţi 
placă dumitale. 

Dacă mama Klouzanda ar fi simţit cîtuşi de puţină 
afectare în vorbele fetei, ar fi luat-o în primire cu un val 
de înjurături. 

Dar din tonul ei răzbătea altceva, o convingere 
sufletească pe care mama Klouzanda nu era în stare să 
o priceapă în esenţă, chiar dacă instinctul ei de femeie 
simţea oarecum adevărul. 

— Frâny, cu tine s-a întîmplat ceva! oftă cîrciu- 
măreasa, mirată. 


— Exact, aprobă Fr6ny. Nu te mira, mamă! Încă n-am 
împlinit douăzeci de ani, aşa că mai am destul timp să 
mă regăsesc. Un lucru îţi pot spune, că nu mai vreau să 
mă îmbolnăvesc. 

— Ei, parcă cine vrea! Niţică atenţie! Da' de boale nu 
scapi niciodată. 

— Greşeşti. In viitoarea mea meserie o să pot lua cel 
mult pojar sau tifos. 

Mama Klouzanda iar pocni din palme. 

— Cum adică, să iei pojar?! Asta-i bună! 

Fróny îşi scoase cu un gest distins mănuşa lungă. 

— Să nu mai vorbim despre asta, mamă. Avem pla- 
nuri minunate. 

— Cine? 

— Noi doi. 

— Tu şi cu Jirka? 

Fróny încuviinţă fără să şovăie şi continuă repede: 

— Jirka trebuie să se ascundă, înţelegi. 


— Cum să nu. 
— Sînt unica persoană care ştie ceva de el. — Şi Fróny 
se uită spre uşă, şoptind înăbuşit: — Inspectorul Cadek 


îl paşte ca pe nu ştiu ce grozăvie. Mi-a aţinut calea cînd 
veneam încoace. 

— Şi ai venit la mine pentru Jirka? 

— Jirka m-a trimis. 

— De ce? 

— Pentru carnetele de depuneri. Trebuie să mi le dai 
mie. 

Cîrciumăreasa clipi din pleoapele umflate. 

— Ţi le dau, aprobă ea fără şovăire, îmi pare bine că 
scap de ele. Jirka mi-a lăsat şi nişte ilustrate gata scrise 
pentru inspectorul Cadek. Mai am două. la-le şi pe- 
astea. Vreau să mă descotorosesc de povestea asta. 

—  llustratele nu mai trebuiesc, spuse Fróny rece. 
Arde-le. 


Mama Klouzanda se sculă greoi şi făcu un salt de 
ploşniţă fugărită, către dulap. , 

— Şi mai bine! Cine ştie dacă n-o să pice Cadek pe- 
aici, cît de curînd, cu vreo percheziţie. Omul ăsta e-n 
stare de orice. Ce, parcă merită Karta atîta tevatură! 
Turnătorul nu merită altceva decît moartea morţilor, 
bestia dracului! 

— Am vorbit cu tatăl lui, spuse îngîndurată Frâny, azi 
dimineaţă. 

— Cu tat-su? 

— Cu tatăl, rectifică Frâny. 

— Şi ce-ai căutat tu acolo? 

— Un doctor de la spital m-a rugat să fac asta. — 
Fr6ny vorbea cu nepăsare. — l-am promis că o să încerc 
să-l conving pe bătrînul Karta să se lase dus la spital, 
dar cred că am încercat de pomană; e încăpăţinat ca un 
catîr; filantropia nu-şi are aci rostul. 

— Ce? nu se dumeri mama Klouzanda. 

— Spuneam de filantropie, răspunse Fr6ny, scurt. Hai, 
dă-mi odată carnetele şi nu-ţi mai face vînt cu ele. 

Fróny luă cele trei carnete de depuneri, înregistrate 
pe nume diferite şi, fără să le privească, le îndesă în 
geantă. 

— Ai luat ceva din ele, mamă? întrebă ea. 

— Doamne păzeşte! Nu-mi trebuie mie aşa ceva. 

— Ştii bine că Jirka te-ar snopi în bătaie pentru una ca 
asta, adăugă Fróny. 

Se ridică şi îşi netezi rochia înflorată, cu o mişcare 
uşoară, de parcă s-ar fi temut să nu fi luat ceva din 
atmosfera dubioasă a odăii. 

— Ce, ai şi plecat, Fr6ny? Nu stai să bei o cafeluţă? 

— Nu, spuse Fróny, mulţumesc. Dă foc la vederile alea 
şi ai face bine să uiţi totul. Inspectorul Cadek e pe- 
aproape. 


— Nici n-apuci tu să ieşi bine, că ăla se şi înfiinţează 

aici. 
„— Spune-i că am avut la dumneata zălog un inel. 
Asta, i-l arătă Fróny. — Cînd a vorbit cu mine la spital, 
nu-l aveam pe deget. Mi-ai împrumutat pe el o sută de 
coroane, ţine minte! Nu te lăsa prea mult întrebată, că 
n-are dreptul. 

Cadek o văzu pe Fróny plecînd, dar o lăsă în pace și 
nu o urmări. Cobora seara, periferia cădea în umbră, 
deasupra oraşului trecea un abur albăstrui, de vară. 
Fróny dispăru iute, fără să se uite nici la dreapta, nici la 
stînga. Cadek se ridică, se întinse, dezmorţindu-şi 
braţele, şi se urni cu paşi domoli, Nici nu-i trecea prin 
cap s-o sperie pe mama Klouzanda. Vizita la ea o amîna 
pe mai tîrziu. Cînd se va înnopta, ca să nu fie prea 
bătătoare la ochi. Se ştia bine că îl atrăgeau locurile. Şi 
aşa, ca-ntr-o doară, o să poată întreba şi de Fr6ny, dar 
nu trebuia s-o stirnească pe fată împotriva lui, cu 
urmăriri evidente. Fr6ny nu-l putea suferi pe Cadek, şi 
totuşi era într-un fel aliata lui în duelul cu Bocek — cel 
puţin aşa i se părea inspectorului. Cu timpul poate că o 
să-i cîştige chiar încrederea... 

Era aproape unsprezece cînd ajunse la Klouzanda. 
Unii dintre clienţi nu mai călcau prin cîrciumă din cauza 
vizitelor lui frecvente, şi asta însemna pagubă pentru 
local. Cîrciuma nu era plină şi inspectorul se instală 
comod. Comandă, ca un client vechi ce era, 
specialitatea casei, chifteluţele din carne de cal, şi se 
sili să mănînce o jumătate de chiftea. 

Deverul maxim al negoţului se realiza de obicei pe la 
trei noaptea, cînd îşi dădeau aici întîlnire prostituatele şi 
alte specimene. Mama Klouzanda spera ca pînă atunci 
Cadek să fie dus demult din preajmă, ceea ce nici nu 
era departe de intenţiile lui. Numai că, pe neaşteptate, 
lucrurile se petrecură mai precipitat decit îşi imaginase. 


Inspectorul Cadek aştepta momentul propice. Vorbi 
puţin cu clienţii despre Boček şi ei îşi închipuiră că vrea 
să-i tragă de limbă; apoi se ivi şi prilejul s-o întrebe pe 
mama  Klouzanda cum i se păruse Fr6ny. Mama 
Klouzanda îi răspunse cu indiferenţă că ajunsese 
cucoană mare şi că acuma cîrciuma nu mai era de ea. 

— Mereu trăgea aici, îi dădea inima ghes — povestea 
femeia cu glasul ei răguşit, căruia se străduia să-i 
imprime o nuanţă de duioşie — chiar şi cînd bătea cele 
mai luxoase baruri şi cafenele. Acuma însă, i-au băgat 
în cap altă modă. Dacă n-ar fi vrut să-şi ia înapoi inelul, 
n-ar fi venit aici nici azi, nici miine. 

După ce mama Klouzanda termină vorba, apucă iute 
un pahar, vrînd să plece, dar Cadek o prinse amical de 
fustă şi o întrebă ce-i cu inelul acela. 

Cîrciumăreasa cea grasă repetă exact lecţia învățată 
de la Fr6ny. Apoi, mai puţin binevoitoare, descrise şi 
inelul. Čadek îi replică, zimbind, că minte de îngheaţă 
apele. 

— Cu mine trebuie să fii foarte atentă, i se adresă el, 
glumeţ; eu, de exemplu, nu te-aş crede că barza aduce 
pruncii pe lume, nici dacă mi te-ai jura în genunchi. 

— Ce, parcă-i vorba de prunci? se miră prefăcut 
mama Klouzanda, sprijinindu-şi cu amîndoi pumnii şol- 
durile revărsate. 

— Bineînţeles. Nu-i vorba nici de prunci, nici de barză; 
dar cînd am ridicat-o pe Fr6ny avea inelul pe deget. Ştiu 
precis, fiindcă m-a lovit cu el peste nas. Aşa că, nu văd 
cum puteai să-l fi lăsat zălog la dumneata. 

— O fi fost altul, răspunse mama Klouzanda; şovăind. 

— Puțin probabil. Fróny nu are două la fel. Eşti atît de 
amabilă să discutăm despre asta între patru ochi? Poate 
îţi faci puţin timp. 

Cîrciumăreasa îngălbeni puţin. 

— De ce nu? 


— Atunci, hai! Sigur că Jindra îşi va servi, între timp, 
clienţii, spre deplina lor mulţumire. Numai de n-ar mai 
plesni atîta cu bucata lui de cîrpă, sau ăsta-i semnalul 
pentru bucătărie? 

Mama Klouzanda nu putea să-l ducă în altă parte pe 
inspectorul Cadek decît în odaia unde o poftise pe 
Fr6ny. Acum urca scările cît mai încet, de parcă s-ar fi 
căţărat pe faţada unui zgirie-nori, şi îşi ticluia ce va 
avea de spus inspectorului. Cadek n-o zorea deloc; era 
încredinţat că cu cît Klouzanda se va gîndi mai mult la 
ce ar trebui să vorbească, cu atît va scoate mai repede 
de la ea tot ce-l interesa. 

Toţi clienţii cîrciumii, fără excepţie, ştiau că Jirka 
Boček îşi păstra la mama Klouzanda cîştigurile din 
tilhăriile anterioare. Cînd şi cînd îl mai imita cîte unul, 
dar fără să poată suferi comparaţia. Jirka era singurul 
din adunătura asta care „cîştiga” într-adevăr. Banii luaţi 
de Fr6ny după-amiază se ridicau la o sumă de citeva 
zeci de mii. 

Intre timp, însă, Klouzanda se gîndise bine la ceea ce 
avea de spus. 

— Uite ce e, zise ea ajungind sus, de ce să ne certăm 
pentru un fleac de nimic, domnule inspector. |ţi spun tot 
adevărul şi cred că nu o să fii aşa de neomenos ca să 
faci tărăboi din asta. g 

— Zi, ce ai de zis, spuse Cadek uitîndu-se jur-împrejur. 
Fereastra era deschisă şi uşa de la dulap dată în lături. 
Lîngă dulap, pe jos, zăceau răvăşite nişte rufe. 

— Fróny păstra la mine ceva bani. Dacă i-ar fi de- 
clarat, ar fi trebuit să plătească spitalizarea. Vreţi să o 
denunţaţi pentru atita tot? 

— Nicidecum, răspunse Cadek, şi mamei Klouzanda i 
se păru că se gîndeşte la cu totul altceva. Da’ de ce e 
fereastra asta deschisă? 


Cîrciumăreasa nu-şi amintea dacă fereastra fusese 
deschisă mai înainte sau nu. În noaptea înăbuşitoare de 
vară nu era ceva deosebit. Dar Cadek observase şi alte 
amănunte, pe care pînă atunci mama Klouzanda nu le 
prinsese. Femeia trecuse în cameră înaintea 
inspectorului, apoi revenise către el, răsucind 
întrerupătorul de lîngă uşă. Cadek rămînea încă în prag 
şi contempla întreaga perspectivă a odăii. 

— O închid, dacă vă trage, spuse femeia. 

Cadek o opri. O senzaţie mai neplăcută decit fereastra 
i~o provoca dulapul căscat. 

— O închid eu, răspunse inspectorul. 

Dezordinea din dulap şi din jurul lui era evidentă. 
Dulapul se afla chiar lîngă fereastră, pe acelaşi perete, 
la aproximativ un metru şi jumătate distanţă. Una 
dintre uşile dulapului era larg deschisă spre fereastră, 
aproape paralel cu zidul. 

Mamă Klouzanda scoase un țipăt, văzînd, în sfîrşit, 
dezordinea ciudată. 

— Doamne Isuse Hristoase! Hoţii! 

Cadek clătină din cap. Ţipătul ăsta putea să-l scoată la 
fel de justificat în fiecare seară, acolo, în localul ei. 

— Da, spuse el, e un caz interesant. Cineva a intrat pe 
fereastră. De aceea dă-mi voie să constat singur fapta. 

Dar abia făcuse un pas şi îl opri un strigăt atît de 
aspru şi răguşit, încît te puteai îndoi că ieşise din gitlej 
omenesc. 

— Stai! 

Pe după uşa deschisă a dulapului apăru o mînă cu un 
revolver automat, negru. 

In spatele lui Cadek trosni ceva. Mama Klouzanda se 
sprijinise cu toată greutatea de uşă, ţipînd îngrozită. În 
viaţa ei agitată văzuse arme gata de tragere, dar în 
propria-i casă şi în prezenţa unui poliţist, încă niciodată! 


Čadek se opri; încruntă sprîncenele; era atent la tot ce 
se întîmpla, fără urmă de teamă. Sub aripa uşii des- 
chise, grămada de boarfe ascundea picioarele unui 
bărbat, care se ghemuise acolo. Mîna ce ţine arma se 
răsucise forţat, dar ţintea sigur spre inspector. In uşa 
dulapului era o gaură de la un buton căzut şi în spatele 
ei lucea vag un ochi. : 

— Vino-ţi în fire, Boček, spuse Cadek cu calm, şi ieşi 
afară, 

Nu se auzi nici un răspuns; doar un fel de rînjet scurt. 
Şi imediat după asta pistolul se ridică puţin: scăpără o 
scînteie în odaie şi se auzi detunătura; pocnetul scurt se 
sparse în zidărie, cu ecou înăbuşit, 

Cadek se aruncase la pămînt, scoţind pistolul pe care- 

| purta la el; din tavan cădea tencuiala fărimiţată: 
făptaşul trăsese în tavan, iar mama Klouzanda tipa 
înspăimîntată, cu vocea sugrumată. 
„Uşa dulapului, primise parcă lovitura unui pumn, 
Cadek trase piedica pistolului. Strigătele femeii nu 
conteneau; dar cel ascuns trase şi a doua oară. li 
răspunse imediat împuşcătura lui Cadek, ţintită în 
boarfele răvăşite pe jos, dar glonţul porni pe întuneric 
— a doua împuşcătură a tilharului spărsese becul. 

Atunci uşa de la dulap se deschise brusc şi apăru o 
siluetă greu de recunoscut în beznă. Cadek mai trase o 
dată în urma ei şi auzi cum se sfărima un geam. Cu 
asta, scurta luptă atit de neaşteptată se încheie. 
Necunoscutul făcuse un salt prin fereastră, aruncîndu- 
se, ai fi zis, cu capul înainte. Căzuse pe o grămadă de 
gunoi moale, trăsese scara după el şi fugise. 

Cadek sări la fereastră şi mai trase după umbra lui 
încă de două ori. Apoi, se îndreptă pe pipăite spre uşă, 
o împinse pe mama Klouzanda în faţa lui şi ieşi pe 
coridorul strimt. 


V 


CÎND DOCTORUL BARÁK sosi dimineaţa la birou, îl 
aşteptau veşti alarmante: 

— Inspectorul Cadek s-a duelat azi-noapte cu Boček, 
care a dispărut. S-au schimbat mai multe focuri de 
armă. Urmărirea e în toi. 

Cînd Cadek intră clătinîndu-se, Barák examinase şi 
trecuse mai departe agenda notelor cotidiene, iar acum 
era ocupat pînă peste cap. 

— Mi-ajunge, icni inspectorul şi se prăbuşi într-un 
fotoliu. 

Slăbise în noaptea furtunoasă. Era în picioare din 
dimineaţa zilei anterioare şi evenimentele de peste 
noapte îl epuizaseră. 

— Am făcut şi imposibilul, spuse, şi totuşi tipul mi-a 
scăpat printre degete. Acum putem lăsa totul baltă! Nu 
cred să mai punem mîna pe el, are un avans serios. 

— Deci, nici o străinătate, Cadek, aşa-i? îşi face de 
cap pe-aici, chiar sub nasul nostru... 

— Se pare; am avut prilejul să punem mîna pe el, dar 
m-am purtat ca un imbecil. 

Lăudîndu-se astfel, Cadek îşi privea îmbrăcămintea 
hărtănită şi murdară. 

— Mi-e o foame de lup şi o sete şi mai şi! zise el. Îmi 
faceţi un mare serviciu, domnule doctor, dacă trimiteţi 
pe cineva să se repeadă să-mi aducă ceva mai con- 
sistent de mîncare. 

— Trebuie să te odihneşti. , 

— O s-o fac şi pe-asta, spuse Cadek, cu o vioiciune 
voită. Sper că vă daţi seama acum de importanţa 
problemei. Să tragi în inspectorul de secţie al pazei 


civice este nebunie curată; cînd l-oi prinde o să-şi plîngă 
ziua cînd s-a născut! , 

Acuma, la ora zece dimineaţa, Cadek îşi zicea că 
norocul lui s-a dus. Se plinse de legătura proastă, pe 
timp de noapte, între periferie şi poliţie, că, din cauza 
asta, pînă să se apuce să cerceteze cu eficacitate zona 
aceea ticăloasă trecuse o veşnicie! 

— Acum pescuim acolo ca, toamna, în Trěboń! replică 
şeful de secţie. 

_— Numai că peştele cel mare a scăpat, răspunse 
Cadek, cu un gest vag. Departe însă nu poate fi; poate 
s-a ascuns la vreunul din bandiții lui. 

— Totul se cercetează, Cadek, fii pe pace! 

Doctorul Barák adoptase un ton de parcă ar fi fost 
vorba de o afacere personală a inspectorului, nu de 
datoria lor comună. De fapt toată direcţia considera 
cazul Jirka Boček un conflict particular între tîlhar şi 
Cadek, care, în fond, purta vina acestei presupuneri. 

— Se spune că infractorul, la un moment dat, se 
împotmoleşte cu siguranţă, domnule doctor. Nu credeţi 
la fel? 

— Desigur. Sper să-l avem înainte de a-ţi face bine 
somnul. 

—  Vorbiţi cu mine ca despre minunile Sfîntului 
Nicolae; spuse îngîndurat Cadek. Dar să zicem că n-o 
să-l avem. A fost un noroc straşnic că am dat de el. Ce 
vrea el să ia de-acolo? 

— Nu ţi-a spus?! | 

— Pare de mirare, dar nu mi-a spus... zîmbi Cadek. De 
fapt nici nu l-am văzut cum trebuie... 

— Dar e sigur că el a fost, ce zici Cadek? 

— Vă rog... spuse Cadek. Aş putea să mă înşel? Nici 
unul dintre cei care roiesc pe la mama Klouzanda nu 
poartă armă; nu mai vorbesc de tragere, nimeni altul 
decît Boček nu se pricepe; numai la el ne putem gîndi. 


Cu puţin înainte trecuse pe acolo Fr6ny. Toate astea 
trebuie să aibă o legătură, dacă nu, să intru eu la gherlă 
în locul lui Boček! Grăsana aia bătrină mi-a vorbit întîi 
de un inel şi, cînd a văzut că nu-i iese pasienţa, a 
bălmăjit ceva despre nişte bani pe care i-ar avea Fróny 
la ea. Da, este vorba chiar de bani, dar de banii lui 
Boček. 

— Crezi că Îi ținea la mama Klouzanda? 

— Undeva trebuia să-i țină; şi că era plin de bani, asta 
o ştim de mult cu toții. . 

— După ce o să dormi bine, Cadek, o să raţionezi şi 
mai clar. 

— Un raționament pot emite imediat. Să zicem că 
Boček îşi păstra într-adevăr cîştigurile lui atît de cinstite 
la mama Klouzanda. Nimeni nu ar fi putut să-i impute ei 
ceva: declara banii drept propriul ei venit şi gata. Doar 
în situaţia de acum am interogat-o. Intrebarea este 
dacă este, ori nu, amestecată în treaba asta şi Fróny. 

— Crezi că ieri a vizitat-o pe marna Klouzanda numai 
ca să scoată bani pentru Jirka? 

— Asta e o idee! M-am gindit şi eu. Dar de ce, pe 
urmă, a mai pătruns el acolo prin infracţiune? 

— i-am mai spus o dată, Cadek, poate că nu a fost 
el. 

— Numai Jirka Boček are curajul să amenințe cu 
revolverul, domnule doctor, sau un alt delicvent a cărui 
afacere reprezintă o lovitură atit de grozavă, încît 
merită să se apere cu focuri de pistol. Dar nu cunosc un 
astfel de domn X şi, în orice caz, îmi pare foarte puţin 
verosimil. Ce lucru de mare importanţă ar fi căutat 
altcineva la mama Klouzanda? Ştim doar cine e; viaţa şi 
activitatea ei sînt bine cunoscute. Un răufăcător 
obişnuit, care-şi pregăteşte o scară furată cine ştie de 
unde, un om care să ştie bine rostul casei, nu poate fi 
decît unul din iubitele noastre cunoştinţe. Şi după cîte îi 


ştiu pe acei tipi, nici unul n-ar merge înarmat la o 
asemenea ispravă, mai ales cînd există eventualitatea 
să-l prind eu asupra faptului; iar în acest caz, oricum ar 
renunţa şi s-ar preda. Singur Bocek s-ar fi apărat cu 
atita înverşunare. A mai sărit şi pe fereastră! Etajul nu 
este prea înalt, totuşi este un etaj; putea foarte bine să- 
şi rupă gitul sau picioarele. Totuşi a riscat, gîndiţi-vă. 

— Atunci, eşti convins că ai suficiente dovezi spre a 
crede că a fost Jirka Bocek în persoană? 

— Nu vi le-am descris? Şi acum ascultați ce-i mai 
important. Pot să jur că pînă ieri seara Fr6ny nu s-a 
întîlnit cu Jirka. Am fost foarte atent la toate mişcările 
ei, ca un diavol gelos. l-a făcut o vizită bătrînului Karta; 
asta-i tot ce ar putea avea vreo legătură cu cazul 
nostru. Şi atunci, cum a făcut Boček ca s-o trimită după 
bani? 

— Nu aştepta de la mine vreun răspuns, se eschivă 
doctorul Barâk. 

— FrOny este destul de nesăbuită ca să fie în stare să 
fure banii lui Jirka, reflectă Cadek, obosit. Mama 
Klouzanda cunoştea relaţiile dintre ei şi, deci, avea 
încredere în Fróny. 

— Dar spuneai că Frâny a luat-o pe un drum mai 
onorabil?! 

— Da, însă în felul ei. Vrea să se facă infirmieră. Şi 
asta costă parale; apoi din ceva trebuie să trăiască, nu? 
Şi dacă nu mai vrea să se prostitueze? Ştia de banii lui 
Jirka. Dar Jirka are şi el nevoie de bani; de aceea a venit 
în toiul nopţii să şi-i ia. A întîrziat însă; banii erau duşi. 

— Poţi să-ţi verifici teoria? 

— O să încerc. Cu Fr6ny direct, se înţelege; nici nu e 
nevoie să avertizăm băncile, dindu-le descrierea fetei. 
Fr6ny nu are nici un sfanţ al ei, dar o să fie nevoită să 
facă ceva cumpărături, să-şi închirieze o locuinţă şi aşa 


mai departe. O să cadă singură în capcană şi atunci o s- 
o sucesc cum vreau eu. 

— Bine, Cadek, dar, dacă i-a luat pentru Boček? 

— Nu are nici importanţă, domnule doctor; Jirka o s-o 
caute oricum. Sper că îmi daţi un om care să-i 
urmărească toate mişcările, nu? 

— Fii cu grijă. r 

— M-am mai liniştit, oftă uşurat Cadek, repezindu-se 
la mîncarea sosită între timp. Mă gîndesc la Boček, că 
de acum înainte, după trădarea lui Karta, nu mai are 
încredere în nimeni. Asta l-a şi făcut să nu intre pe uşă 
la mama Klouzanda. A pătruns pe furiş In camera ei şi 
aştepta să apară şi ea sus. N-a avut suficientă răbdare 
şi s-a apucat să răscolească singur prin casă; chiar în 
momentul cînd l-am surprins. De aceea, s-ar putea să 
nu ştie nici astăzi că banii i-au fost suflaţi, dacă, într- 
adevăr, Fróny i-a făcut figura asta. O să mai cercetez o 
dată pe la mama Klouzanda... Şi acolo avem nevoie de 
un detectiv. 

— Bine, se resemnă Barâk. , 

— Trimiteţi-l acolo pe Pobožný, îl sfătui Cadek. Să 
zicem miine. Acolo întîmplările sînt încă proaspete. 
Bocek o să ezite să recidiveze. Draboch ar putea s-o 
fileze pe Fr6ny. Amîndoi sînt băieţi isteţi şi mă pot bizui 
pe ei. Cadek vorbea cu gura plină. lar eu, după ce mă 
odihnesc puţin, mă voi ocupa în continuare de 
rămăşiţele pămiînteşti ale lui Karta. Astăzi cîinii pot 
adulmeca şi fără mine. , 

După ultima îmbucătură, Cadek se muie brusc. Nu ştia 
ce să facă, să se ducă la el acasă, sau să se întindă pe 
canapeaua din biroul său. Ademenit însă de un somn 
mai dulce, se hotărî pînă la urmă să plece acasă. 

— Sper să nu mă aştepte nici o ilustrată, spuse el, 
despărţindu-se de şeful său, ultima m-a scos din sărite! 


Acasă se învioră cu o baie fierbinte şi un duş rece şi 
apoi dormi dus pînă seara. De cum se întunecă, era 
iarăşi la secţie. Şeful, din nou de serviciu, îi înşelă 
speranţele nemărturisite. Nici urmă de tilharul care a 
tras în becul de la mama Klouzanda. 

— Ne-a jucat pe degete, oftă Cadek. 

Nu putea reproşa nimănui nimic, doar sie însuşi. 
Aparatul polițienesc era în alertă. Detectivii, Draboch şi 
Pobozny, nu mai puteau satisface şi alte misiuni, erau 
cu totul la dispoziţia lui Cadek. În sectorul cinci, cîinii nu 
avuseseră nici un succes în ziua aceea. În cursul zilei, 
mama Klouzanda trecuse pe la registratură să ceară 
daune pentru geamul spart. Comisia de anchetă o 
reţinuse pînă spre seară, aşa că nu mai avusese cînd să 
se odihnească. Fr6ny dormise într-un hotel ieftin. 

Cadek cină în oraş, apoi să duse să se culce. Dis-de- 
dimineaţă era iar în picioare, vioi ca păstrăvul în apă. 

— Mergem pe teren, îl chemă el pe însoțitor. 

Munciră din greu, pînă la prînz. Cadek începuse să 
dea impresia unui încăpăţinat fără leac. La prînz trecură 
pe la mama Klouzanda. Cîrciumăreasa nu gătea 
niciodată pentru prînz, nu îndrăzni însă să refuze 
comanda inspectorului şi pregăti o mîncare mizerabilă 
la gust. Însoţitorul îşi aruncă porţia la cîini, dar nici ei nu 
se atinseră de ea. lar Cadek, în loc de masă de prînz, o 
descusu pe mama Klouzanda. N 

Intîmplarea din ajun o speriase cu adevărat. In ceea 
ce o privea pe Fróny, matroana susținea că îi lăsase ei 
banii în păstrare. Pentru moment, inspectorul trebuia să 
înghită minciuna; după amiază sosise o notă, din care 
reieşea că pe Frâny o căutase la hotel un bărbat. După 
descriere, Cadek înţelese uşor că era vorba de 
chelnerul Jindra. 

„E clar, gîndi Cadek, Jindra s-a dus s-o certe pe Frâny 
pentru faptul că îşi ţinuse banii la stăpîna lui. Cîrciuma 


fusese percheziţionată imediat după raportul de dimi- 
neaţă... Las’ să vedem ce are de spus fata...” 

Cadek nu credea că Frâny ar fi putut economisi ceva. 
Cheltuia cu nechibzuinţă pînă la ultimul ban cîştigat cu 
trupul ei. Nu plătise nici pînă astăzi chiria acolo unde 
locuise înainte de spitalizare. Bineînţeles că nu a mai 
dat pe la vechea ei casă. 

Jindra fusese nevoit să o aştepte la hotel. După 
informaţiile lui Draboch, Fróny alergase toată după- 
amiaza după o nouă locuinţă. In cele din urmă, găsi ce 
căuta şi plăti un acont. Draboch se vînturase pe acolo 
după plecarea ei, lamentîndu-se că i-a scăpat ocazia 
printre degete, că şi lui i-ar fi convenit apartamentul, că 
îi plăcuse teribil. De fapt nici nu exagera prea mult; 
locuinţa era frumos aranjată, dar şi destul de scumpă. 

Cadek primi acest raport în dimineaţa următoare, cînd 
se pregătea pentru o nouă expediţie la periferie. 

— Ei, comedie! exclamă el. Trebuie să o vizităm 
neîntîrziat pe Frâny. 

Ascultă cu satisfacţie cum Fr6ny, cu o seară mai 
înainte, petrecuse aproape două ore într-un restaurant 
bun, însoţită de un domn zvelt şi elegant. Era vorba de 
doctorul Chrudimský, căruia i se vorbise de bătrînul 
Karta... Draboch predă chitanţa pentru două sute de 
grame de vin, pe care fusese nevoit să-l consume la o 
masă vecină. Auzise că Fr6ny vorbea cu doctorul şi 
despre cursurile pentru infirmiere. Doctorul se purtase 
foarte amabil. , 

— Un om de aur! îl lăudă Cadek, care nu se mai 
supără prea rău că brigada pusă în urmărirea lui Jirka 
Boček nu obținuse pînă acum nici cei mai mic succes. 

Draboch propuse să schimbe obiectivul cu Pobožný, 
ca să nu trezească bănuielile domnişoarei Fr6ny. Cadek 
aprobă. 


Şeful de secţie urmărea toate noutăţile. începuse să-l 
pasioneze. li promise lui Cadek că Pobožný va fi 
schimbat alternativ, pentru derutare, cu încă un 
detectiv, bineînţeles cu nici unul dintre cei pe care 
Fróny să-i mai fi întîlnit. Pînă acum, socotind timpul de 
la ieşirea din spital, ducea o viaţă cuminte. „Dacă 
doctorul Chrudimsky nu şi-ar mai îndeplini rolul cît va fi 
necesar, FrOny s-ar arunca din nou în mocirla din care 
cu greu ieşise”, îşi zicea Cadek. 

In dimineaţa aceea, însoţitorul ducea preocupat de 
curea trei cîini de mărimi şi înfăţişări diferite, mereu 
gata-gata să se încaiere între ei. 

— Cu ceilalţi nici un hoeus-pocus de-al dumitale nu 
mai avea vreo şansă, îi explica el lui Cadek; derbedeii s- 
au obişnuit şi cred că terenul ăsta e loc de joacă pentru 
ei. Să încercăm şi cu ăştia. 

Corciturile mici, prea puţin dresate, începură să se 
comporte cu totul altfel decît dulăii de rasă. Intîi de 
toate, manifestau o curiozitate vie pentru orice cratiţă 
veche, mirosind-o pe toate părţile, ca pînă la urmă să 
ridice piciorul dinapoi chiar peste ea. Cu boturile în 
pămînt, potăile adulmecau întruna, manifestîndu-şi do- 
rinţa să caute tot mai departe. Speriară caprele ce păş- 
teau ici-colo şi scurmară cu energie un morman de ce- 
nuşă de se stîrni un nor înecăcios. Unul din ei muşca tot 
timpul ciufuri de iarbă. | 

— Buni elevi! îi lăudă Cadek interesat. Să 
slavă cerului că n-au luat-o încă la sănătoasa! 

Unul dintre cîini reuşi să scoată un ciolan dintr-o 
uriaşă grămadă de gunoi. Se culcă pe el, mirtind la 
ceilalţi, începu să-l roadă şi nimeni nu-l mai putu urni de 
lîngă prada lui. II lăsară în plata Domnului şi o luară în 
direcţia văii năpădite de ierburi, acolo unde terenul 
cobora puţin şi vedeai nişte gropi, în care puteai sări 

nălţăm 


foarte uşor. Pe marginile lor proeminente se prinsese 
verdeaţa, dar înăuntru lucea argila gălbui-maronie. 

Aici, cei doi cîini se opriră, apoi aţiţaţi începură să 
alerge de jur-împrejur cu boturile în pămînt. In sfîrşit 
porniră în salturi pînă în vale şi dispărură. Cadek şi 
însoţitorul le auzeau lătratul puternic şi furios, dar cum 
îl ajunseră din urmă cîinii tăcură. Amîndoi scurmau exci- 
taţi într-o groapă adîncă poate de un metru şi jumătate. 

Čadek cobori încă puţin şi însoţitorul îl urmă. 

— Simt ei ceva, spuse însoţitorul. | 

— Lasă-i să sape, răspunse Cadek şi veni mai 
aproape, urmat de dresor. 

Cîinii se înverşunau într-o groapă adîncă, se cufundau 
în ea pe jumătate, apoi săreau afară şi îşi scuturau cu 
strănuturi comice botul plin de argila umedă, ca să se 
arunce iarăşi neliniştiţi în groapă. 

Cadek ceru însoţitorului să îndepărteze cîinii, cînd i se 
păru că interesul patrupedelor nu scade. 

— Un loc foarte potrivit, adăugă el. Să încercăm să 
săpăm singuri, mai temeinic. 

Dresorul, un om, solid, abia reuşi să stăpînească 
animalele aţiţate. Cadek se uită atent jur-împrejur, să 
reţină bine locul; apoi se îndepărtară amindoi. 

— Sper că nu trebuie să asist în continuare, zise 
însoţitorul prost dispus. 

— M-ar bucura sincer să mă despart de dumneata 
definitiv, spuse Cadek, glumind amical. Nu eşti un 
tovarăş prea vesel! Dar nu pleca încă; şi nu da drumul 
cîinilor. Mă întorc într-o oră. 

Apoi se îndreptă grăbit spre oraş, să solicite ajutorul 
amploiaţilor comunali. Calculase bine timpul. In mai 
puţin de o oră intra pe maidan o camionetă însemnată 
cu cruce neagră. Odată cu Cadek, coboriră din ea, pe 
lîngă şofer alţi doi bărbaţi. Se opriră la o sută de metri 
de locul unde cîinii manifestaseră un interes deosebit. 


_— Cite pregătiri, mormăi însoţitorul, cînd grupul lui 
Cadek se apropie de el. Şi pînă la urmă o să daţi de un 
şobolan mort. 

— In cel mai rău caz, oamenii se vor întoarce înapoi, 
răspunse Cadek simplu. 

Cîinii începură să latre îngrozitor şi însoţitorul fu 
nevoit să-i stăpînească la oarecare distanţă. Cadek şi 
cei doi bărbaţi dispărură în vale. Oamenii luaseră cu ei 
lopeţi şi tîrnăcoape. 

— Aici, le arătă Cadek, şi cu grijă! 

Stătea în picioare, foarte concentrat; în aparenţă 
părea liniştit, dar era stăpînit de emoție. 

Nu săpară mai mult de cinci minute. 

— la, uitaţi-vă, spuse unul dintre bărbaţi. 

Un colţ al tîrnăcopului agăţase o bucată de pînză 
murdară. Omul trase cu grijă de pinza care fusese 
cîndva albă; un capăt al ei se ţinea tare în pămînt. 

Cadek se apropie. În groapă nu se vedea încă nimic. 
La fund, groapa avea o culoare mai întunecată, 
pămîntul era mai ud şi foarte moale. 

— Luaţi lopeţile, ordonă Cadek, şi îndepărtați pămîntul 
cu atenţie. Pînza asta o fi fost o faţă de masă, sau ce? 

Cadek îşi roti privirile: Nu se vedea nimeni străin prin 
apropiere. 

— Hai, îi îndemnă el pe săpători, daţi bătaie, băieţi! 

Lopata, mînuită cu grijă, se lovi de un obstacol. Nu 
putea fi o piatră, fiindcă obstacolul nu era tare. ÎI 
ocoliră, curăţind pămîntul pe margini: în presupusa faţă 
de masă era înfăşurat ceva lung. 

— Uitaţi-vă! exclamă înăbuşit unul dintre bărbaţi. Aici 
e o mînă... N-am vrut... Cred că l-am... dar e deja... 

— Nu-i nimic, îl linişti Cadek. 

Peste puţin, însoţitorul îl văzu pe inspector reapărînd 
şi pornind spre el Apoi, cînd ajunse lîngă el, îl auzi: 


— Poţi să pleci cu cîinii ăştia grozavi, am găsit ce 
căutam. Dă-le fiecăruia cîte o bucată de zahăr! 

— Ai găsit cadavrul? 

— Da; cadavrul hoţului Karta, înfăşurat într-un 
cearşaf. Statură mică, exact ca a lui; dar, din păcate, a 
intrat în descompunere; destul de neplăcut pentru me- 
dicul legist. lartă-mă, sînt grăbit. 

Inspectorul Cadek sculă în picioare toată secţia cu 
noutatea adusă. Le demonstrase tuturor că procedeul 
lui fusese bun. Şeful de secţie, Barâk, îi răspunse la 
telefon cu evidentă enervare: 

— Nu ţi-am spus şi eu de la bun început că trebuie să 
acorzi cazului toată atenţia, Cadek? Nu ţi-am spus?! 

— Da, răspunse Cadek glacial, dar trebuie să formaţi, 
cît se poate de repede, o comisie, domnule doctor. 
Maşina pentru transportul mortului o am aici. 

Acum era datoria altora să se grăbească. Cadek se sui 
lîngă şofer şi discută liniştit cu el, interesîndu-se de 
familie şi cum o duce cu viaţa. 


VI 


— PROCESUL-VERBAL ÎL SCRIU şi-l iscălesc chiar azi, îi 
spuse inspectorul doctorului Barâk, care sosise cu 
celelalte oficialități într-un automobil mare. Acum m-aş 
duce să-i fac o vizită Frânyei. 

— Faci totul cu o viteză de neînchipuit, se miră şeful. 

— Fac şi eu ce pot, răspunse Cadek cu un gest 
nedefinit. 

In timp ce se grăbea spre staţia de tramvai, avea încă 
în faţa ochilor cadavrul dezgropat. 

Ştia pe dinafară adresa nouă a lui Frâny. După ultima 
informaţie, Fr6ny se abătuse pe la casa de depuneri şi 
ridicase o sumă. Cadek mergea aproape la sigur, şi avu 
norocul să o găsească pe fată acasă. 

— Odihneşte-te, îi şopti el, lui Pobožný, care se plic- 
tisea de moarte în faţa casei. Poate că aici desfiinţez 
paza definitiv. Nimic nou? 

— Mai nimic, răspunse detectivul. Chrudimsky a trecut 
să vadă casa, probabil la invitaţia Frânyei. A venit cu un 
buchet de flori. 

— Doctorul Chrudimsky o să primească o nouă 
diplomă de merit, glumi Cadek şi intră în clădire. 

Nu luă liftul, urcă încet pe scări. Casa era frumoasă şi 
modernă. Mezaninul era ocupat de birourile modeste 
ale unor ateliere cino-fotografice şi a altor cîteva 
societăţi, printre care şi una de împrumuturi cu ipotecă. 
Mai sus, etajele cuprindeau apartamente măricele, 
decomandate. Citeva erau amenajate la fel cu cel ales 
de Fr6ny. Nici unul din chiriaşii acestei case ca un palat 
nu era familist, iar administratorul, care locuia la 
mansardă, un om ce-şi purta uniforma ocupaţiei sale. 
După felul cum se manifestase gustul Frânyei, Cadek se 


gîndi că transformarea ei în bine nu era încă pe deplin 
realizată şi că doctorul Chrudimsky mai avea mult de 
lucru. Fr6ny împărțea acest apartament mare cu un mic 
fabricant de pilule hormonale şi cu reprezentantul cam 
suspect al unei firme livrind hîrtie şi peliculă cino- 
fotografice; Antreul, baia şi toaleta erau dependinţele 
comune. 

Pentru FrOny, se apăsa pe butonul soneriei de trei ori, 
după cum anunţa cartea de vizită de la uşă. Frâny veni 
să deschidă îmbrăcată într-un capot nou, bine croit şi 
plăcut la culoare. 

— la te uită! se minună ea. 

— Pot intra? întrebă Cadek amabil. 

— Hai, intră, îl invită fata. 

Cadek examină cu coada ochiului cum îşi aranjase 
Frâny camera. Notă măsuţa pentru radio şi că 
încăperea avea încălzire centrală. Dacă nu ar fi ştiut de 
la informatorii săi cît e chiria, ar fi calculat-o singur cu o 
minimă aproximaţie. 

Fróny se aşeză obosită pe canapea. 

— Cînd te văd, moşulică, imediat mă simt iar vulgară. 
N-ai vrea să rupi relaţiile cu mine pentru totdeauna? 

— Sigur că da, răspunse Cadek cu tărie, dar asta 
depinde mai întîi de toate de tine Fróny. 

— Atunci ar fi cazul să nu ne mai tutuim, ce crezi? 

— Şi la acest punct vom ajunge noi odată şi odată, 
Fróny. Cine ştie dacă peste un timp nu-mi voi scoate 
pălăria în faţa ta? 

Faţa obraznică a fetei se împurpură: Ar fi fost un gest 
necunoscut pentru Fr6ny din partea inspectorului. 

— Tot ce se poate, moşulică, răspunse ea cu obrăz- 
nicie ostentativă, dar pînă una-alta nu te mai amesteca 
în treburile mele. Poate cu altă ocazie, dacă o să mai 
aterizezi la mine, o să te aşez lîngă maharajahul 
Malaieziei şi atunci n-ai să mai ştii cum să te descurci 


cu ceaşca de ceai. Astăzi n-am de gînd să te tratez nici 
măcar cu un pahar de apă. Hai, dă-i drumul, ce vînt te 
aduce pe-aici? , 

— Ce-i asta? întrebă Cadek, întinzînd mîna spre o 
tipăritură aflată pe măsuţă. 

— Jos laba! 

Era prospectul unei fabrici de automobile... 

— Frâny, zise Cadek cu o expresie plină de îndoială, tu 
ai primit o moştenire! 

Fata rise cu aceeaşi impertinenţă. 

— Ba bine că nu! De la un miner, din Otava auriferă, 
moşulică. Mai bine lasă curiozitatea de-o parte, vrei? 

— Nu te sui pe şapte cai, Fr6ny! Pentru mine ar fi într- 
adevăr o bucurie să-ţi cumperi maşină. Te pomeneşti că 
într-o zi mă inviţi la o plimbare. 

— Doar dacă o să-mi cumpăr maşină mortuară, 
replică prompt Frony. 

Cadek clătină din cap, indulgent. 

— Dacă tot e să vorbim de înmormiîntări, Fróny, uite 
că eu chiar acuma vin de la una. 

— Aha! Cine-a mai murit şi de ce? 

-— De boala fierului; l-a găurit ceva pe bietul om. 
Precis nu se ştie ce; poate un cuţit, poate un glonte... 
înţelegi? Mina lui Jirka... 

Fr6ny deschise o clipă gura fardată, dar strînse îndată 
buzele şi nu răspunse nimic. 

— Ai înţeles că l-am găsit pe Karta? 

— Dacă spui dumneata... şi făcu un anumit efort ca să 
pară calmă. Şi te-ai obosit pînă aici ca să-mi comunici 
asta? 

— Da. Fróny, Jirka este presupusul criminal şi oricine l- 
ar ascunde ar comite o mare greşeală. Ar putea, de 
exemplu, să-şi încheie cariera de infirmieră. 

Frâny, se ridică furioasă. Obrajii îi ardeau ca para 
focului. 


— Sînt trei ani de cînd l-am văzut pe Jirka ultima oară, 
moşule. Ba chiar mai mult, aproape trei ani şi jumătate. 

— Bine, bine... 

— Şi ţi-am mai spus că nu mai vreau să am de-a face 
cu el în vecii-vecilor! 

— Ce te faci dacă te necăjeşte cumva? 

— Nici umbra lui nu a trecut pe lîngă casa mea! 

— Totuşi i-ai suflat banii din mîna. mamei Klouzanda, 
Fróny. , 

Frâny amuţi; privi la Cadek cu atita furie, de-ai fi 
crezut că acum se şi repede la el. Apoi zimbi ironic şi se 
îndreptă spre măsuţă cu paşi de pisică, deschise 
sertarul şi scoase cu violenţă trei carnete subţiri — unul 
roşu, altul verde şi ultimul cafeniu — şi le trînti sub ochii 
lui Cadek. 

— Pe astea le-am luat eu de la mama! se răsti ea. Hai, 
holbează-te! A 

— Nu-i o surpriză pentru mine, răspunse rece Cadek. 
Cît fac în total? 

Luă calm carnetele şi le răsfoi. Fróny ridică mîinile, ca 
şi cum ar fi vrut să-l împiedice, dar se răzgîndi. Cadek 
se edifică repede. Era un total de o sută douăzeci de 
mii... 

— Ce zici, ai cui sînt banii ăştia? 

— Ai lui Jirka, răspunse Cadek fără să şovăie. Numele 
depunătorilor a fost bineînţeles inventat. 

— Ba sînt chiar ai mei! Totdeauna au fost ai mei! Ce 
ştii tu cum mi-am dus de nas clienţii?! Uite-aşa — şi 
Fróny luă unul din carnete şi îl deschise sub nasul lui 
Čadek: — lubitule, ce pui azi în puşculiţa fetiţei tale? Ei, 
haide-haide, dai cît poţi! Ai pus ceva?! Oho! Mulţumesc, 
iubitule. 

— Se vede că erai o fată teribil de isteaţă, Fróny. 

— Pînă la şaizeci de ani o să plac bărbaţilor! şi-i făcu 
cu ochiul lui Cadek, 


— Deci, trebuie să mă mai păzesc de tine încă vreo 
unsprezece ani, sau nu mult mai mult, surise Cadek 
binevoitor. Văd că ai început să suceşti capetele 
bărbaţilor de la patru ani. 

— Ce, eşti nebun?! 

— Poate, tu, Fr6ny... Uite, prima sută de coroane a 
fost înscrisă pe carnetul ăsta acum cincisprezece ani. 

— Să văd! 

— Crede-mă; scrie negru pe alb. Pariez că pe atunci 
erai o mică sisiită: „lubitule, se pui tu fetisei tale în 
pusculisă?” şi Cadek se plesni peste genunchi cu 
carnetele, uitîndu-se înveselit la Fróny. 

— Aşa! Eram o sisiită!... se răsti Frâny, cu mîinile în 
şold. 

— Uşurel, Fr6ny, nu căuta să-mi muţi gîndurile... Nici 
de la părinţi n-ai fi putut avea asemenea sumă. Dar 
Jirka a dus-o întotdeauna bine; cheltuia mult şi mă mir 
cum de-a economisit atiţia bani. Oricum, tu l-ai furat. 

— Lasă balivernele! 

— Tu să laşi balivernele!... S-ar putea ca Jirka să-ţi 
ceară banii. Nu cred să-i convină că vrei să-ţi plăteşti cu 
ei cursul de infirmiere şi doreşti să-ţi cumperi o 
maşinuţă. Intr-un fel, e treaba ta, şi descurcă-te cu el 
cum crezi. Dar trebuie să recunoşti că ţi i-aş putea 
confisca imediat. 

— Ha! Ha! Ha! 

— Uşurel! spuse iarăşi Čadek, cu amabilitate, dar 
pregătit să-i respingă atacul, dacă fata s-ar repezi la el. 
Poate că n-am s-o fac, totuşi. Banii provin din furturi; 
vad însă că nici nu-ţi trece prin cap să-i dai înapoi lui 
Jirka şi, uite, chiar eu îţi interzic să-i restitui. 

— Hm!? mormăi Fróny, învîrtindu-se prin odaie ca să- 
şi ascundă neliniştea şi nedumerirea. 

— Ştii, Fróny, sînt un om bun din fire. Te sfătuiesc să 
păstrezi secretul depunerilor, dîndu-ţi carnetele în 


păstrare la o instituţie bancară. Taxa nu este mare şi ta 
păzeşte de pericol: s-ar putea ca Jirka să te strîngă de 
gît într-o zi pentru banii ăştia. Eu ţi-i las, numai vezi, 
foloseşte-i cumpătat; şi va mai trebui să-mi promiţi 
ceva, în schimb. 

— Numai să nu-mi dai vreun ordin prea greu de 
executat. 

— Ce, te simţi sub ameninţarea ordinelor zdrobitoare? 
Convorbirea noastră e amicală, nu ordon nimic. Doar, 
aşa, poate o ameninţare atitica. Şi Cadek îşi însoţi 
cuvintele cu gestul glumet. 

— Ce adică? Ce ameninţare? 

— Să-mi spui cinstit tot ce vei afla despre Jirka sau ce 
ştii deja. Asta-i condiţia de bază a amiciţiei noastre. 

— Pînă acum nu ştiu absolut nimic, jur pe Sfinta 
Fecioară! 

— Bine, bine, te cred, dar n-o să te slăbim din ochi, 
să-ţi intre bine în cap! Cu primul prilej o să ni-l torni pe 
Jirka, fără subterfugii! 

Cadek i se adresă atît de categoric, convins că pînă 
acum a dăscălit-o suficient pe Fróny. 

Fróny tăcu. Şi probabil i se umeziseră ochii de emoție 
şi furie comprimată, fiindcă întoarse capul. 

— Dacă te dibuiam cumva că joci necinstit, Frâny, 
continuă el calm, o să-ţi luăm banii rămaşi, iar pentru 
cei cheltuiţi vei face un mic drum pînă la puşcărie. Eu 
pot să te laud, cu anumite rezerve, pentru ideea de a 
folosi aceşti bani în lupta pentru o existenţă cinstită. 
Sper că înţelegi cum stau lucrurile. Inchid ochii şi ştiu 
de ce. Baţi palma cu mine, Fróny? 

Fata îi întinse şovăitor mîna, dar i-o întinse. Cedarea 
ei la un asemenea pact era dictat de existenţa 
doctorului Chrudimský. Cadek ştia asta atît de bine, de 
parcă i-ar fi văzut scrisă în frunte parafa medicului. 


— Cumpără-ţi o cutiuţă vorbitoare, să mai afli şi tu ce 
se întîmplă pe lume, adăugă inspectorul, şi dacă te-ai 
grăbit să-ţi comanzi maşinuţa, ducă-se pe pustii!...lasă- 
te mai bine păgubaşă! Bagă de seamă: îmbracă-te 
modest, nici un lux inutil! Urmează cursurile cu 
seriozitate! Eu o să te urmăresc de la distanţă, şi dacă 
n-o să-mi placă ceva, o să intervin, poţi fi sigură. Şi, 
încă ceva, Frâny: în ziua cînd n-o să te mai tutuiesc, tu 
însăţi o să-mi ceri ce-ţi cer eu acum. 

Şi Cadek plecă cu gîndul de a renunţa la prezenţa 
detectivului din preajma  Frânyei, bazindu-se pe 
impresia lăsată de convorbirea avută, pe factorul 
psihologic... în ziua aceea toate merseseră strună. 
Mulţumit, inspectorul se hotărî să-l caute şi pe doctorul 
Chrudimsky. Îşi permise un intermezzo la un restaurant. 
Medicii-legişti lucrau probabil cu zel. Cadek spera să 
poată citi procesele-verbale cînd se va întoarce la 
secţie. 

Pe doctorul Chrudimsky îl prinse în clipa în care se 
pregătea de vizită, aşa că nu-l putu reţine prea mult. li 
spuse că fusese găsit cadavrul lui Karta şi-l informă 
asupra vizitei la Fr6ny. 

— Nu forţaţi lucrurile, îl îndemnă tînărul doctor; o 
nouă convorbire cu Fr6ny face parte din programul vizi- 
telor mele medicale. Fata este unul din pacienţii mei 
importanţi. | 

— Cît se poate de just, aprobă Cadek, mai ales din 
punctul de vedere al medicului. Se vede că nu sînteţi un 
profesionist oarecare. 

Doctorul Chrudimsky făcu un gest nedefinit. 

— Sînt şi mici contradicții, spuse el, pe care trebuie să 
le rezolv. E vorba de logodnica mea. Este fiica 
medicului primar. Chiar ieri am discutat împreună data 
nunţii. Nu cred că s-ar putea face în secret, iar căsătoria 
mea ar azvirli-o iarăşi pe Fr6ny în clocotul iadului. 


Cadek se scărpină în cap. 

— Te ameninţă însurătoarea, doctore? Pe curînd? 

— Foarte curînd. Am pretextat eu cînd una, cînd alta, 
şi nu fiindcă mi-ar displace să mă însor, dimpotrivă... 
Dar, bineînţeles, adevăratul motiv ezit să-l împărtăşesc 
logodnicei mele sau părinţilor ei. g 

Nu era nevoie să-i dea prea multe explicații lui Cadek, 
dar acesta se cam mira că doctorul îşi lua acum mult 
mai în serios rolul său faţă ce cazul Fróny. Inţelese, 
însă, cînd doctorul continuă: 

— Pe cuvintul meu, inspectore, cînd eşti în compania 
FrOnyei, trebuie să-ţi reaminteşti mereu motivul care te 
aduce la ea. Altfel, te expui să uiţi cu uşurinţă. 

— Eu nu, spuse Cadek, eu nu pot să-mi uit rolul 
pentru nimic în lume. 

— Depinde, fără îndoială, de atitudinea ei sufletească 
faţă de dumneata, sau faţă de mine. Fróny e gingaşă şi 
cinstită în fond, spun asta fără nici o exagerare. Îmi 
pare rău de încrederea ei în mine... 

— Vom vedea, vom vedea... şi Cadek clătină din cap. 

— Gîndiţi-vă, am ajuns să-i strîng mîna pe sub masă! 

— Dragostea face minuni, adăugă Cadek, fără alte 
comentarii. 

— Ea a interpretat gestul în felul ei, şi tocmai asta 
regret. Tot ce simt pentru ea este o nemărginită 
compasiune şi dorinţa de a o ajuta. 

Doctorul Chrudimsky se uită cu sinceritate la Cadek, 
care se întristase. 

— Eu nu aş pleda pentru un asemenea sentiment, 
doctore; nu aş exagera atît de mult. Ar fi fost mult mai 
bine dacă se îndrăgostea de mine. La un moment dat ai 
să-ţi pierzi controlul şi ai s-o săruţi, iar ghinionul ăsta o 
să-l ai fără discuţie! 

Doctorul Chrudimský izbucni în ris, îi mulţumi 
celibatarului cu experienţă, care-l punea în gardă, şi se 


despărţi de el, asigurîndu-l că va fi foarte atent la 
evoluţia relaţiilor sale puţin obişnuite cu Frâny. Cît 
despre inspector, pantofii săi numărul patruzeci şi cinci 
îl conduseră direct la secţie. 

— În sfîrşit ai apărut! îl primi şeful, rizînd amuzat. 

Cadek îl privi nedumerit şi întrebă: 

Ei comedie, m-am mînjit cu ceva, unde? 

— In sectorul cinci, răspunse doctorul Barâk, fără să 
mai rîdă, ba chiar fulgerîndu-l pe inspector cu privirea. 

— S-a întîmplat ceva? se încruntă Cadek. Din vina 
mea? 

— Asta, nu. Linişteşte-te. Dar niciodată n-am ris ca 
azi! fiindcă noi, Cadek, sîntem în stare să ridem de 
lucruri care i-ar îngrozi pe alţi oameni, să li se facă părul 
măciucă. 

—- Mi-au rămas doar cîteva fire de păr, dar le simt 
cum încep să se ridice, replică inspectorul. Spuneţi 
repede, ce s-a întîmplat? 

— Ai idee pe cine l-ai deshumat astăzi prin hîrtoapele 
din sectorul cinci? , 

— Pe stirpitura de Karta, răspunse Cadek cu o uşoară 
ezitare. 

— Nu. Un... — şi Doctor Barák izbucni în hohote de rîs 
—... un chinez!! Un chinez autentic, unul din fiii 
„împărăției cereşti”. Un chinez-chinez, cu coada bine 
împletită! 


VII 


CADEK SE REPEZI ca un uliu asupra procesului-verbal 
întocmit de medicul legist. Groaznic! Numai la un 
chinez nu se aştepta! Dacă domnii de la autopsie nu-şi 
pierduseră minţile, era într-adevăr vorba de un chinez. 

In procesul-verbal se menţionau rezultatele măsură- 
torii craniene şi diverse caracteristici specifice rasei 
mongole extrem răsăritene. Inspectorul de secţie, care 
se aştepta să-l găsească pe Karta, pe nimeni altcineva, 
s-a putut înşela prin dificila identificare a cadavrului în 
stare de descompunere, pe cînd ochiul expert al 
specialistului nu putea greşi. 

Totuşi, pentru şi mai multă siguranţă, a fost chemat 
încă un specialist, mai notoriu. Medicii au desfăcut cu 
grijă coada împletită de pe capul victimei. Nu găsiră nici 
un indiciu că ar fi fost trimis pe lumea cealaltă cu forţa, 
iar data morţii corespundea aproximativ cu data morii 
lui Karta. 

Cînd Cadek ridică privirea de pe procesul-verbal, avea 
fruntea udă de transpiraţie. 

— Trebuie să-l văd şi eu, spuse el preocupat. 

Doctorul Barák privi compătimitor în urma lui. ŞI-I 
închipuia foarte bine cum va goni într-acolo. Intr- 
adevăr, Cadek nu se opri pînă nu ajunse la masa de 
marmoră, pe care era întins cadavrul dezvelit. 

— Doamne, Dumnezeule, oftă Cadek, chinez e! Unde 
s-a dus domnul doctor? 

— La o gustare, răspunse subalternul aflat acolo. 

Oricum, cadavrul nu semăna deloc la corp cu un 
european, în speţă cu hoţul Karta. Faţa era desfigurată 
prin descompunere şi, cu toată marea cantitate de 


dezinfectant folosită, mirosul de putrefacție nu fusese 
înlăturat. 

Čadek se răsuci pe călciie şi fugi afară. Ştia unde îşi 
lua gustarea medicul-legist care se ocupa cu treaba 
asta urită: îl găsi repede. 

— Aha, spuse medicul, mestecînd cu poftă, dumneata 
eşti nefericitul! 

Cadek aruncă distrat pălăria pe masă. 

— Aţi găsit asupra omului vreo legitimaţie? 

— Nu, răspunse doctorul, doar nişte  fleacuri 
chinezeşti. Le-am pus unde trebuie; sînt trecute în 
procesul-verbal. g 

— Nu l-am citit pînă la capăt, recunoscu Cadek. 

— Regretabil, prietene. Ştii măcar în ce era înfăşurat 
cadavrul? 

— Intr-un cearceaf, sau într-o faţă de masă. 

— Şi asta figurează în procesul-verbal, spuse doctorul 
cu reproş. Nici vorbă de faţă de masă, ori cearceaf. Este 
o specifică pînză folosită în ritualul chinez, pînza în care, 
cum a precizat colegul Simka, se înfăşoară morţii 
pentru a fi înmormiîntaţi. Fleacurile pe care le-am găsit 
lîngă el nu sînt chiar fleacuri, ci tot obiecte rituale, ce se 
pun în mormîntul adepților lui Confucius. 

— Vă rog, spuse Cadek vădit încurcat, ce mai avea la 
el? 

Doctorul ridică din umeri şi atacă altă prăjitură. 

— Hîrtii cu scriere chineză, spuse el; o mică statuetă a 
lui Buddha, trei mici lampioane, un lănţişor de staniol 
auriu şi alte cîteva lucruşoare. Cercetează-le! 

— Se va putea stabili identitatea? 

— Vai de mine, sper că da. Ce, parcă identificarea e 
treaba medicilor? , 

— Am impresia că ştiu cine-i omul, spuse Cadek. 


Mulţumi, îşi luă pălăria şi o luă la fugă. O 
înmormîntare chinezească cu tot dichisul, la periferie! 
Nu-i venea să creadă... 

Micile obiecte ce însoțeau mortul le cercetă în treacăt. 
Toate erau într-o stare degradată, scrierea, şi aşa 
ininteligibilă profanilor, nu se putea distinge pe hirtia 
putrezită, murdară şi ruptă. Nu prezentau de fapt nici o 
importanţă pentru poliţie, fiind desigur o rugăciune în 
limba chineză. 

Doctorul Barák îl vizită pe inspector şi rămase cîteva 
clipe privind, cu mîinile la spate, peste umărul lui 
Cadek. Cînd acesta se întoarse, avu un gest de om luat 
prin surprindere. , 

— O să lăsăm toate astea în grija dumitale, Cadek i se 
adresă şeful; desigur că trebuie să-l identifici şi pe 
nefericitul de faţă, dacă tot l-ai dezgropat. 

— O să compensăm eşecul, răspunse Cadek, voi afla 
repede că nefericitul de-aici nu a trăit şi nici nu a murit 
în China, ci la noi. Şi iarăşi ne întoarcem la sectorul 
cinci! 

— Hm, făcu doctorul Barák, mutîndu-şi greutatea de 
pe vîrfurile picioarelor pe călcîie. Cîţi chinezi s-au aşezat 
la noi, Cadek? 

— Puţini. Nici nu am nevoie să le cercetez evidenţa. 
Ce spune procesul-verbal despre moartea acestuia? 

— Că poate fi naturală, sau, eventual, urmarea otră- 
virii. La prima analiză nu s-a găsit în corp nici o urmă 
simptomatică de otravă. Dar se cercetează mai 
minuţios în laborator. 

„_— Să telefonăm chiar acum, se grăbi cu energie 
Cadek. 

Răspunsul pe care-l, primi prin telefon era că 
cercetarea se apropia de sfîrşit şi că deocamdată toate 
reacţiile la otrăvuri erau negative. Rezultatul va fi 
probabil — moarte naturală. 


— Şi înmormîntare nenaturală, spuse apăsat Čadek, 
lăsînd jos receptorul. 

Calmîndu-se, începu să citească atent procesul- 
verbal. Virsta celui mort se putea determina doar cu 
aproximaţie, din cauza descompunerii avansate: între 
cincizeci şi şaptezeci de ani, se aprecia în procesul- 
verbal. Cadek observă că vîrsta coincide perfect... 

— Cu ce? întrebă surprins doctorul Barâk. 

— Cu cel mai simplu şi în acelaşi timp cel mai curios 
lucru, spuse Čadek. Într-una din căsuţele din preajma 
locuinţei lui Karta locuieşte, sau locuia, un chinez bătrîn 
cu soţia sa de origine cehă. Chinezul vindea prin localuri 
nişte ineluşe de hirtie, care aruncate într-un pahar cu 
apă se transformă în flori minunate, sau dragorii 
colorați, şi fel de fel de jucărele din acelaşi material 
delicat. Şi le confecţiona singur acasă la ei. In ultimul 
timp, nimicurile astea atrăgătoare se ofereau ca premiu 
la un joc de abilitate cu mulţi amatori. 

— Hm, spuse Barák, îi zornăia punguliţa? 

— Da, da. 

— Numele lui? 

— Să ne uităm prin registre. Numele astea exotice se 
rețin cam greu. 

Intrară în biroul de evidenţă. Aflară foarte repede că 
bătrînul chinez se numea Wang-Li, că locuia în sectorul 
cinci şi, culmea, că decedase la o dată nu atît de 
îndepărtată: cu o zi înaintea întîlnirii lui Cadek cu Boček, 
la cîrciuma cu povestea. 

— Uite — bătu Cadek cu palma registrul deschis — 
asta-i litera scrisă a documentului! Duritatea tonului îi 
impresiona pe ceilalţi. — lată actul oficial ce-i atestă 
moartea, iar noi stăm şi ne mirăm încă. 

— Nu ne minunăm că a murit, interveni doctorul 
Barák, dar ne mirăm că a fost înmormîntat atît de 
ciudat. 


— Aici este tot mîna lui Jirka Boček, spuse Čadek 
negru de supărare. Ştim cum a fost Wang-Li îngropat. 
Trebuie să aflăm cum trebuia să fie înmormîntat! Lăsaţi 
pe mine, domnule doctor. 

Ziua a trecut, pentru Cadek, fără pic de răgaz. Primul 
său drum a fost la parohia sectorului cinci, apoi la alte 
birouri şi case, de unde culese date interesante. Munca 
lui a fost oarecum stînjenită cînd orele de slujbă au luat 
sfîrşit, dar tot nu s-a lăsat, deranjind şi după prînz 
destulă lume. 

La toate instituţiile, tot ce se referea la chinez părea 
în ordine. Cadek nu dădu nici un fel de explicaţii în 
legătură cu cele ce-l interesau. În sfîrşit, trezi din siestă 
pe un anumit profesor universitar şi-i ceru amănunte în 
legătură cu Extremul Orient. Profesorul era din fericire o 
persoană foarte amabilă, dar nervos şi ciudat, ca 
majoritatea profesorilor de ştiinţe speculind cu date 
supuse comentariilor. 

— Da, scuză-mă, e de mirare că nu ştiţi lucrul acesta, 
dragă domnule inspector: există o anumită formă de 
transport pentru Extremul Orient, care nu cere 
formalităţi deosebite. Este vorba de transportarea 
sicrielor cu rămăşiţele pămiînteşti ale chinezilor 
decedați în ţări străine. Oficialităţile din lumea întreagă 
o aprobă necondiţionat. , 

— In această problemă sînt cam primitiv, spuse Cadek 
resemnat. Ştiu, de exemplu, că sinucigaşii se 
înmormîntează dincolo de zidul cimitirului, dar nu mi-a 
trecut prin cap că rămăşiţele pămiînteşti ale chinezilor 
se transportă pînă la cimitirul din Canton! 

— Cred că nu veţi afla nicăieri un chinez care să nu-şi 
treacă în testament că doreşte să fie înmormîntat în 
pămîntul sfint al ţării sale. Unii string bani toată viaţa 
pentru acest drum. Cimitirul din Canton reprezintă 
pămîntul strămoşesc. Decedatul este pus într-un sicriu 


de zinc bine sudat şi ţinut într-o magazie de port, unde 
aşteaptă plecarea vasului, uneori cu rută special 
programată pentru transportul sicrielor de zinc. De fapt, 
astăzi, oricare vas comercial transportă asemenea 
sicrie, sînt însă şi plecări ad hoc, din anumite porturi 
şi numai o dată pe an. Tradițional, din depărtările 
Pacificului pleacă un transport comun o dată la zece 
ani, iar sicriele de zinc aşteaptă plecarea cu o răbdare 
chinezească. , 

— Drum bun timonierilor acelor nave! reflectă Cadek 
cu un suspin obosit. Vă mulţumesc, domnule profesor. 
Relatarea dumneavoastră, pentru care vă rămîn 
îndatorat, îmi dă destule date ca să nu fiu luat drept 
nebun. Vreau să prind din urmă bizara cutie de 
conserve în care trebuia să fie închis Wang-Li şi iată că 
nu e. Trebuie s-o descoperim şi să-i stabilim alt 
itinerariu. 

— Dar cine a fost pus în sicriu, dragă domnule 
inspector, cine? 

— Hoţul de buzunare Karta, domnule profesor, un om 
care pur şi simplu nu are nici o legătură cu pămîntul 
sfint. Ce  ziceţi, descompunerea este rapidă în 
asemenea sicriu? 

— Cred că nu, clătină din cap profesorul, deşi pînă 
acum n-am deschis o astfel de raclă şi nimeni 
altcineva... Dar cum aerul nu este evacuat, comparaţia 
cu o cutie de conserve nu mi se pare adecvată. 

Activitatea lui Cadek era departe de a se încheia pînă 
la sfîrşitul zilei. Inapoiat la secţie, puse în mişcare 
agenţii cu care colabora. După informaţiile obţinute, 
sicriul de zinc al lui Wang-Li ajunsese la Genova şi se 
ceru urgent reținerea lui, dîndu-se explicaţiile de 
rigoare. 

— N-ar fi meritat atita osteneală derbedeul care 
călătoreşte aşa, remarcă şeful de serviciu, în schimb 


alternativ cu doctorul Barâk. Du-te şi mai odihneşte-te, 
Cadek! 

— Nici nu mă gîndesc! spuse acesta cu un gest decis. 

Se odihni puţin în tramvai, cobori la capătul liniei şi 
porni grăbit de-a curmezişul întunecatului sector cinci. 

Lăsă în urmă cîrciuma mamei Klouzanda. Urcă 
povîrnişul mut pe care vedeai împrăştiate mai multe 
cocioabe. Trecu şi de casa lui Karta şi bătu la uşa casei 
vecine. Apăru o femeie roşcată cu un lampion în mînă. 
lmbrăcată într-o vestă roşie, părea destul de bine 
făcută, de două ori mai voinică decît răposatul ei soţ; 
avea dantura intactă şi şuviţele părului ei roşu unduiau 
ca şerpii. , 

- Sînteţi doamna Wang-Li, începu Cadek pe ton ho- 
tărit; născută Mušková? 

- Poate că da, răspunse femeia surprinsă, dar cine. 
sînteţi dumneavoastră? | 

Inspectorul de poliţie Cadek — şi îşi arătă insigna de 
sub reverul hainei. Am de vorbit cu dumneata strict 
confidenţial, dragă doamnă. 

— Despre ce? 

— O să vă spun înăuntru, vă rog... 

Nu avuse niciodată de-a face cu ea sau cu soţul ei, 
deşi pe chinez îl cunoştea din vedere. Wang-Li nu era 
printre hoţi; ducea o viaţă cinstită. Nevastă-sa avea o 
diplomă de moaşă; se zvonea că ar da cîte o mîna de 
ajutor prostituatelor, scăpîndu-le de sarcină. O fi fost 
adevărat, dar nu existau probe doveditoare. 

Fiind, probabil, o muiere destul de afurisită, trebuia să 
te porţi cît se poate de energic cu ea. Nu protestă cînd 
inspectorul intră aproape cu forţa în odaie. 

— Dumneavoastră aţi făcut pregătirile în vederea 
punerii în sicriul de zinc a răposatului soţ expediat spre 
China? întrebă el. 

li răspunse că soţul ei îşi pregătise totul singur: 


— Demult, se pregătise, spuse ea enervată; l-am 
ocărit în toate felurile, dar degeaba! De obicei mă 
asculta, numai în privinţa asta nu se lăsa pentru nimic 
în lume. Ehe, de cîte ori nu l-am snopit în bălaie, că abia 
se mai tîra şi umbla, de la o cîrciumă la alta, şontic- 
şontic! g 

— Dumnezeu ştie, reflectă Cadek compătimitor, de 
ce-o fi vrut bietul om să ajungă după moarte atît de 
departe de dumnevoastră! 

Mušková sări ca arsă: 

— De o mie de ori pe zi ar fi trebuit să mulțumească 
idolilor lui că-l îngrijeam! Nu aveam bani de aruncat pe 
gîrlă şi ştiţi cît costă să trimiţi un mort pînă în China? 
„Nu se poate! îi ziceam mereu. Arde-te, amăritule 
ticălos, ar fi mult mai potrivit. Ce-i laşi bietei tale 
neveste, om de nimic? Ce-ţi trebuie ţie înmormîntare 
scumpă şi încă peste mări şi țări?!” 

— A fost bolnav? o întrerupse Cadek. 

— Mhiî! L-a lovit damblaua şi-a stat şi inima. 

Cadek ştia asta din acte. 

— De ce s-o fi supărat el întruna sărmanul om? spuse 
inspectorul tare, dar ca şi cum ar fi vorbit cu sine însuşi, 
apoi continuă: — Se înţelege, doamnă Wang-Li, că nu 
am venit aici ca să-mi omor vremea. Aş dori să vă pun o 
întrebare... 

— Nu-mi mai ziceţi Wang-Li, acum mi se spune numai 
pe numele meu de fată: Alžbeta Mušková. 

— Bine, Alžbeta Mušková. la spune, cum s-au 
întîmplat lucrurile cînd a murit bărbatul dumitale? 

Spusele ei corespundeau cu ceea ce Cadek ştia din 
acte; doar cîteva amănunte mai mult. Declaraţia 
oficială a decesului, vizita medicală fără autopsie, 
fiindcă decesul era aşteptat; apoi imediata intrare în 
acţiune a „Pompelor funebre”, care ciştigaseră o 
mulţime de bani. In sicriul de zinc fusese închis chiar în 


odaia unde Cadek discuta cu femeia roşcată. Racla 
rămăsese aşezată pe scaune timp de trei zile, pînă cînd 
au venit cei de la „Transporturi”. 

— Aţi văzut cu ochii dumneavoastră cînd l-au pus în 
sicriu, doamnă Mušková? 

— Cum altfel? Doar le-am ajutat chiar eu! răspunse 
ea. [ineam lampionul aprins. Au adus cu ei o cadă 
mare, pe care a trebuit s-o umplu cu apă, şi în ea au 
cufundat sicriul, să vadă dacă nu ies cumva băşicuţe de 
aer. Dar nici vorbă de aşa ceva: făcuseră treabă de 
meşteri... , 

Aşadar, sicriul a stat în casă trei zile... Cadek evită să-i 
dea explicaţii văduvei, căuta să scoată de la ea tot ce- 
ar putea lămuri ce se petrecuse în acel răstimp cu 
sicriul. Din spusele ei reieşea că nu se petrecuse nimic 
deosebit. Cînd pleca de acasă, încuia uşa... Nu, nimic 
nu se întîmplase, într-adevăr nimic... 

— Cică aţi găsit ceva pe-aici, prin văgăuni, se arătă ea 
bine informată. Ce-aţi găsit? 5 

— Un sac cu porţelanuri, răspunse Cadek. 

— Şi, cică, aţi căuta pe-aicea pe unul Bocek şi pe 
Karta ăl tînăr... 

— Chiar aşa. 

— Şi la mine aţi venit tot pentru asta? 

— Oarecum pentru asta, dragă doamnă. Bătrînul 
Karta mi-a vorbit de vecina care-i poartă de grijă de 
cînd i-a dispărut feciorul. Ştiţi despre cine-i vorba? 

— Chiar eu sînt, se grăbi să spună văduva cea 
roşcată. Alorlalţi nici nu le pasă de necăjitul de bătrîn. 
Boček i-a făcut de petrecanie băiatului, aşa e? 

— Se pare. Soţul dumneavoastră a murit într-o după- 
amiază, nu? Doctorul a venit aici în aceeaşi seară, 
repetîndu-şi vizita a doua zi dimineaţă, nu? 

— Da. 


— A doua zi după-masă s-a adus sicriul, care a fost 
sudat, după ce l-aţi aşezat pe soţul dumitale înăuntru. 

— Oamenii au muncit pînă noaptea tîrziu. 

— Cînd au plecat, era întuneric beznă. Şi în aceeaşi 
noapte Boček l-a asasinat pe Karta. Dumneata ţii minte 
noaptea aceea? 

— Cum să nu. Nici n-am prea dormit; mi se tot părea 
că răposatul ciocăneşte în pereţii sicriului şi mă 
trezeam speriată. 

— Casa lui Karta e numai la cîţiva paşi de aici. Nu aţi 
auzit nimic suspect? 

— Ce să aud? N-am auzit nimic. 

— De pildă, nimeni n-a ţipat? 

— Nici poveste! 

— Şi în zilele acelea, cam cînd te-ai dus dumneata pe 
la bătrînul Karta? 

— Cit au lucrat oamenii aici, n-am avut deloc timp. 
De-abia a doua zi dis-de-dimineaţă am tras o fugă pînă 
acolo. Sînt femeie simţitoare, şi Karta nu se prea 
îngrijea de tat-su. 

_ Deci, îl vizitase pe bolnav cu cîteva ore înaintea lui 
Cadek... 

— Şi ce-a zis bătrînul cînd l-aţi vizitat? 

— A plîns după Wang. Se cunoşteau. A mai spus că iar 
nu i-a venit băiatul noaptea acasă. L-am servit cum am 
putut, p-ormă am plecat. 

— Bătrînul nu a pomenit nimic de felul cum îşi 
petrecuse noaptea? 

— Nu, dar el nu are parte de noutăţi. Noaptea doarme 
un strop, ziua moţăie. 

— Nu vi s-a părut că de data aceea i se întimplase 
totuşi ceva mai deosebit? 

— Nu, nu, chiar deloc. Mi-ar fi spus el mie... Nu credeţi 
că Boček i-a făcut de petrecanie ălui tînăr în alt loc? 

— L-aţi cunoscut pe Jirka Boček? 


— Pot zice că mai deloc. O dată sau de două ori l-am 
întîlnii, aşa, din întîmplare. Nu locuieşte pe-aici. Wang 
nu se vîntura pe la mama Klouzanda şi eu treceam rar 
de tot... Pe la noi, prin preajmă, n-a dat niciodată. 

Lui Cadek nu-i ieşea din cap ideea că tînărul Karta îşi 
găsise moartea ori în propria casă, ori undeva pe 
aproape. Probabil că Boček acţionase rapid, nu era 
verosimil să-l fi pîndit pe întuneric în altă parte. Karta se 
întorsese acasă de la capătul de linie al tramvaiului. Nu 
se găsise nici o urmă a faptei în casa unde-i zăcea 
tatăl... Era totuşi imposibil ca Bocek să fi comis crima 
sub ochii tatălui victimei şi mai ales ca bătrînul să ţină 
secretul. Totul se petrecuse mai curînd prin apropiere, 
în drumul către casă. Boček se postase, probabil, 
aşteptîndu-l pe Karta, şi-l atacase pe la spate. 

Dar cum de ieşise chinezul din sicriul de zinc şi cum, 
eventual, intrase Karta în el, rămînea un mister. 
Rezolvarea trebuia s-o aducă viitorul, la deschiderea 
sicriului. Cadek bănuia că văduva lui Wang are un 
amestec în toate astea, dar se gîndea că nu ar fi indicat 
s-o supună la un interogatoriu sever pînă nu ar avea 
dovezi suficiente. 

Roşcata aceasta era în strînse relaţii cu familia Karta 
şi poate că mobilul principal al legăturilor dintre ei 
rămiînea încă necunoscut lui Cadek. Şi-apoi, mai era 
ceva: Văduva lui Wang nu era singura vecină a lui 
Karta... 

Cadek îşi luă rămas bun şi ieşi în noapte. Cînd se 
obişnui cu întunericul, porni hotărît, lăsînd iarăşi în 
urmă căsuţa lui Karta, care se vedea puţin mai la vale, 
şi intră în grădiniţa neîngrijită a celeilalte locuinţe 
învecinate. N 

Căsuţa avea ferestre mici cu perdeluţe albe. Inăuntru 
era lumină. 


Inspectorul a fost poftit să intre. Îl întîmpinase un 
bărbat slab ce-l privise mirat. Cadek ştia că omul 
trăieşte din vînzarea ziarelor, ajutat şi de soţie. Se 
sculau totdeauna la trei noaptea, iar acum era singura 
jumătate de oră cînd se bucurau de răgaz ca să stea şi 
ei de vorbă acasă. Aveau trei copii, o fată de vreo 
doisprezece ani şi doi băieţi mai mici. Tocmai şedeau la 
masa de cină, cu invariabilii cartofi şi lapte de capră. 
Adăpostul pentru cele două capre era în spatele casei, 
plătindu-se un plus de chirie pentru el. 

— Poftă bună, zimbi Cadek celor trei perechi de ochi 
miraţi ai copiilor. 

Femeia, cocoşată de căratul teancurilor de ziare, 
şterse un scaun şi Cadek se aşeză. Şi ei aflaseră că era 
ceva suspect pe unde păşteau caprele şi că, probabil, 
spărgătorul de bănci Bocek îl omorise pe Karta. 
Bărbatul era convins că pe maidan se descoperise 
trupul hoţului de buzunare, aşa îi spunea el lui Cadek. 

— N-am venit la dumneavoastră cu gîndul să dau 
asemenea explicaţii, răspunse Cadek şi îşi spuse în gînd 
că văduva Wang nu prea fusese abilă cînd se interesase 
abia la sfîrşitul discuţiei lor dacă fusese găsit Karta. 
Acum ar fi fost normal să răspundă mai deschis în 
privinţa ultimei descoperiri a poliţiei şi nu era deloc 
plăcut să se eschiveze mereu. 

Vecinii lui Karta prezentau, oricum, mai multă 
încredere decît văduva Mušková. Pe Cadek îl interesa 
noaptea suspectă a cărei dată era marcată de faptul că 
Wang-Li murise cu o zi înainte. 

— Noi n-am auzit nimic deosebit, afirmau soţii într-un 
glas. 

Nici o mirare, ca după truda zilei să fi dormit tot aşa 
de adînc ca şi Wang-Li în sicriul său de zinc. 

— Stai puţin, se întoarse vînzătorul de ziare spre 
nevastă, nu-ţi aminteşti că Vasek ne-a trezit o dată? 


Vasek era copilul de patru ani, care acum îşi lingea 
lingura şi se uita cu ochi miraţi la taică-său. 

— El nu mai ştie nimic, domnule inspector, dar în 
noaptea aceea a început deodată să tipe speriat şi ne-a 
trezit. Nu ştiu ce-l apucase, cînd l-am întrebat, ne-a 
spus că s-a speriat de o bubuitură. Să fie un indiciu...? 

—  Dormiţi noaptea cu fereastra deschisă? întrebă 
inspectorul. 

— Vara o deschidem totdeauna, răspunse bărbatul, 
altfel ne-am sufoca. Uitaţi-vă, e chiar fereastra asta, de 
aici. 

Era şi de data aceasta deschisă; dădea în spatele 
casei şi avea o plasă verde de sîrmă, contra insectelor, 
dar uzată şi ruptă pe alocuri. 

— Unde doarme tînărul nostru de nădejde? 

Părinţii, săritori, îi arătară îndată. Cadek se scarpină 
pe după ceafă... Trebuia neapărat să-l descoase pe 
ştrengarul ăsta murdar, de patru ani, care era un copil 
sperios. Cadek îşi adună toată priceperea sa de 
pedagog, de care nu ducea dealtfel lipsă; totuşi, pînă la 
urmă îl lăsă pe mîna părinţilor, să-l întrebe ei. Insă nici 
ei nu reuşiră să scoată mai mult de la băiat; uitase tot, 
fiindcă atunci cînd se trezise ţipînd, părinţii îl plesniseră 
ca să tacă, repetîndu-i că nu se întîmpla nimic rău. Dar, 
atunci, copilul se văitase că trosnise sau bubuise ceva... 
S-ar fi putut, ziceau cei doi soţi, ca prin apropiere să se 
fi tras cu arma. Ceilalţi doi copii spuneau că ei nu 
auziseră nimic, iar micul Vasicek începu să plîngă. 

Cadek ieşi cu trei coroane mai puţin în buzunar — le 
dăduse copiilor pentru bomboane. Se opri puţin în 
întunericul  periferiei, reflectîind. Văduva lui Wang 
susţinea că adormise cu greu, abia moţăise puţin şi 
totuşi nu auzise împuşcătura, sau dacă se speriase de 
ceva, fusese năzareala că răposatul dă să iasă din 
sicriu... 


Cadek stătea privind gînditor la căsuţa lui Karta. Nu se 
vedea nici o lumină. Deodată auzi cum scîrţiie uşa 
casei... Distinse zgomotul acesta între două fluierături 
de locomotivă — tocmai trecea un mărfar departe, pe 
calea. ferată. In faţa lui Cadek, din drumul acela plin de 
gropi, se zărea o diră slabă de lumină la fereastra cu 
perdelele trase. Ulucile gardului brăzdau lumina slabă 
cu umbrele lor mişcătoare. 

Cadek pîndea aşa, lingă o fintînă cu ghizdurile de 
piatră. Inainta tăcut prin întuneric. Lîngă casa lui Karta 
văzu cum se mişcă o siluetă, cum sare din grădină în 
drum. Nu se îndrepta spre locuinţa lui Wang, şi după 
înălţime, nu era desigur voinica doamnă Mušková. 
Necunoscuta se grăbi, trecînd în jos, pe drumul de lîngă 
casa vînzătorului de ziare. 

Cadek era nerăbdător să afle cine îl vizitase pe tatăl 
lui Karta, şi ieşi repede în calea necunoscutei. Femeia, 
surprinsă, scoase un strigăt slab. 

— De! spuse Cadek, ţi-ai ales foarte prost vizita asta, 
fetiţo. 

Era Fr6ny. 


VIII 


— DE UNDE VII? o întrebă inspectorul cu severitate. 

Era enervat, ceea ce ştia că îl dezavantajează. Poate 
că pe lumină şi-ar fi ascuns starea de spirit, dar aşa nu- 
şi mai controla expresia feţei, iar încordarea lui era 
trădată de tonul vocii, FrOny, evident, era mai mult 
decît surprinsă. Dar miînia făţişă a lui Cadek o ajută să- 
şi vină în fire. 

— la te uită! o ironiză el, tot dumneata! Nu scapă 
omul de dumneata nici cu pliciul de muşte. 

Lui Cadek i se întărea impresia, de altfel îndreptăţită, 
că cineva, în combinaţie cu Fróny, îşi bate joc de el. 
Desigur, Jirka Boček, îşi spunea. Şi nu numai cei doi, 
mai erau şi mama Klouzanda, roşcata Mušková cu 
bărbatul mort, chelnerul Jindra, doctorul Chrudimsky, 
bătrînul Karta cu fiul asasinat, şi în general toţi cei care 
aveau vreo legătură cu afacerea asta. Inspectorul 
simţea cum se rostogoleşte printre ei ca un ghem, 
încercînd zadarnic să înţeleagă rolul fiecăruia în situaţia 
ivită şi legăturile dintre ei. 

— Ce-ai făcut la bătrînul Karta? întrebă inspectorul cu 
asprime. 

— Am vizitat bolnavul, moşulică, răspunse Fróny 
batjocoritoare. Şi trebuie să-ţi atrag atenţia că-mi aţii 
drumul fără nici un drept! Asta-i atac prin surprindere 
şi, dacă aş începe să strig după ajutor, ai încurca-o rău! 

Cadek o încleştă de-o mînă. 

— Hai urlă! zise el mai calm. Acuma, dă-i drumul! 

Fr6ny avu un rîset slab şi nu încercă să-şi tragă mîna. 

Spuse foarte încet: 


— Nu face pe nebunul, moşulică! Tot ce-i mult strică: 
şi urmărirea asta indiană. Tata se simte rău, foarte rău. 
Poţi să te duci să vezi şi singur, dacă tot eşti aici. 

— Te-a chemat la el? 

— Nu. Mi-a venit mie aşa să mai trec pe la el. Uite că 
acum trebuie să chibzuiesc bine cum îmi petrec serile. 
Karel nu are totdeauna timp. Şi Fróny oftă. 

— Doctorul Chrudimsky? 

— Mda. 

Cadek avea reaua presimţire că Fróny făcuse vizita de 
seară prin aceste locuri şi din alte motive, dar nu izbuti 
prin nici o metodă să pătrundă în miezul tainei ei. O 
trase spre el ca s-o vadă mai bine la faţă, cu un gest 
care făcea să dispară dintr-o dată masca amicală de 
pînă acum. Dar Fr6ny se ţinea tare. Totuşi Cadek nu 
regretă ieşirea lui violentă prin care arăta că 
rămăseseră adversari pentru că Fróny îşi făcea 
mendrele în spatele lui. 

Prin întuneric ghici pe faţa ei două sentimente 
amestecate — şaptezeci la sută o spaimă vibrantă şi 
treizeci,  încăpăţinarea ei la  pîndă, aproape 
copilărească. Frony, cum era şi firesc, nu putea să-şi 
ardă toate podurile în urma ei. Cadek credea în 
dragostea adevărată pentru tînărul doctor Chrudimsky, 
căruia fata îi zicea acum Karel; credea şi în 
transformarea sufletească  declanşată de această 
dragoste. 

Totuşi însuşirea banilor lui Boček era o manifestare a 
vieţii ei de odinioară şi poate că mai existau destule 
rezidii pe care trebuia să le rezolve şi nu se simţea prea 
bine jucînd dublul rol. Cadek avea impresia că îi 
înţelege cît de cît sufletul ciudat. Dealtfel, din păcate, el 
însuşi reprezenta o umbră a trecutului ei apropiat. 

Cînd fata îşi lăsă capul în jos, buclele întunecate îi 
căzură grele pe umeri. 


— Şi ce mai vrei, moşulică? 

— Să te avertizez, răspunse acesta dîndu-i drumul. Fii 
atentă, Fr6ny. Nu face pe deşteapta. Nu ştiu despre tine 
nimic în afară de ce ţi-am spus. Dar odată tot o să aflu 
eu şi atunci o să-ţi sucesc gitul tău frumos de trei ori la 
rînd. Acum, şterge-o! 

— Mersi, chicoti ea şi făcu o săritură sprintenă. 

N-o mai reţinu. Dispăruse într-o clipită în întunericul 
negru, care se lăsase pe drumul acela nenorocit. Stătu 
pe loc şi ascultă pînă cînd sunetul pantofilor ei, bătînd 
cu tocurile înalte terenul tare, se stinse cu totul. 

Vizita ei la bătrinul Karta s-ar fi putut să aibă o 
legătură numai indirectă cu Jirka Bocek. Era de necrezut 
ca tatăl celui ucis să se fi aliat cu duşmanul. Toată 
periferia aflase că poliţia descoperise cadavrul lui Karta, 
doar faptul că în groapă nu fusese găsit chiar el se 
păstrase secret. Cadek nu-şi putea da seama ce 
legătură avea cu sinistra descoperire vizita nocturnă 
făcută de Fr6ny. Desigur o surprinsese pe fată 
întîmplător, şi întîmplarea era norocoasă, s-ar putea să 
ajute la fericita dezlegare a cazului, totuşi deocamdată 
pentru Cadek nu însemna mare lucru. 

După o clipă se întoarse şi parcurse distanţa mică ce-l 
despărţea de căsuţa lui Karta. Ca de obicei, uşa nu era 
închisă. Cadek intră fără multă ceremonie într-un 
întuneric mai adînc decît cel de-afară. Bătrinul Karta 
stătea mereu în întuneric. Cadek îşi scormonea 
memoria ca să-şi amintească topografia locuinţei şi, în 
sfîrşit, nimeri în odaie. 

Simţi imediat mirosul aromat de ţigară fumată recent. 
Fr6ny se lăsase de fumat în spital şi, după informaţiile 
lui Chrudimsky şi a detectivilor, se lăsase chiar definitiv 
de această deprindere. Aici totuşi îşi aprinsese o ţigară, 
poate din aceleaşi motive pentru care vorbea vulgar cu 


Cadek. Mediul, care-i amintea trecutul o trăgea înapoi, 
cum bine spunea doctorul Chrudimsky. 

FrOny se străduia să treacă un prag greu de trecut în 
noua ei viaţă şi Cadek se gîndi iar la observaţiile 
doctorului. Contactul cu fostul mediu nu ar avea ca 
urmare doar grosolănia vocabularului şi a tonului, ori 
nevoia de a fuma ci şi unele fapte, lucru pentru care 
Cadek o urmărea cu suspiciune. 

— Cine e? se auzi prin întuneric un glas sec şi obosit 
de bolnav. Tu, Betka? 

Bătrînul credea, probabil, că venise văduva lui Wang, 
„— Nu, răspunse Cadek din uşă, sînt eu, inspectorul 
Cadek. Eşti singur, Karta? 

— Singur, abia suflă Karta şi se auzi un foşnet din 
direcţia patului. , 

De ce n-ar putea fi ascuns aici chiar Bocek? Cadek era 
gata să creadă orice, chiar şi un nonsens, o situaţie, 
lipsită de orice logică. 

Scoase din buzunar o lanternă şi o aprinse. O pată 
albă se culcă pe patul murdar şi pătrunse fără 
menajamente în ochii bătrînului bolnav. Cadek de fapt îl 
cunoştea superficial; şi ultima oară cînd îl vizitase nu-i 
privise faţa atent. Acum însă se îngrozi de slăbiciunea 
lui şi de febra ochilor lucitori. Bătrînul era învelit pînă la 
gît în plapumă şi tremura de frig, cu toate că în cameră 
era o căldură înăbuşitoare. 

Prin uşa deschisă se risipi repede mirosul de ţigară, şi 
în locul lui năvăli o duhoare greu de suferit. 

Pe masă era o luminare şi lîngă ea o cutie de 
chibrituri. Cadek se apropie să facă lumină. Cînd atinse 
lumînarea nu i se păru destul de moale ca să fi fost 
stinsă de curînd şi nici nu-şi amintea să fi văzut licărind 
fereastra lui Karta, cît timp o tot privise de afară. Deci, 
Fr6ny vorbise pe întuneric cu bătrînul; dar de ce? Nu 
avea cum bănui prezenţa inspectorului. Faptul că fitilul 


întîrzia să se aprindă la flacăra chibritului îi întări 
convingerea. 

— Ţi-e rău, Karta, nu? spuse inspectorul, cînd în sfîrşit 
lumînarea se aprinse. 

— Foarte rău, mormăi bolnavul. 

— Nici măcar Fr6ny nu te-a alinat? 

— N... nu, spuse el, ridicînd privirea în tavan. 

Dacă cei doi discutaseră ceva în secret, bătrînul nu va 
trăda nimic. Čadek mai mult privea decît întreba. Zări 
sub pat mucul ţigării stinse, de unde deduceai că Frâny 
şezuse pe marginea patului atunci cînd vorbise cu 
bătrînul. 

— Karta, miine o să te duc la spital, ce zici? 

— Ar fi foarte bine, icni bătrînul cu efort. 

Nu mai opunea rezistenţă. Din glasul lui se simţea 
deznădejdea, de parcă ar fi spus că nu mai avea mult 
de trăit. 

— Ai aflat, Karta, că l-am găsit pe fiu-tău? 

— Mi-a spus Betka. Mie mi-e totuna. 

— Miine iau măsuri să te interneze; de dimineaţă, 
înţelegi? 

— Bine; şi ce mai vreţi? 

— Nimic, spuse Cadek suflînd în lumînare. Rămii cu 
bine. , 

Bolnavul nu-i răspunse la salut. Cadek dibui drumul 
pînă afară, unde respiră adînc aerul proaspăt. 

Picioarele obosite îl purtară pînă la staţia de tramvai, 
şi se hotărî să se ducă de-a dreptul acasă; îi ajungea 
cîte făcuse pe ziua aceea. 

Dimineaţă se sculă foarte devreme, iar cînd ajunse la 
secţie, discută îndată cu doctorul Barâk. 

— Mergi aşa tot înainte, îl încuraja pe un ton de laudă 
doctorul Barák. Dacă ai nevoie de maşină, îţi stă la 
dispoziţie. 

Cadek mulţumi; deocamdată nu dorea aşa ceva. 


— Au venit veşti de la Genova? întrebă el. Foarte 
multe lucruri depind de sicriul de zinc. Ar putea să ne 
dea pe mînă o lepădătură nedivulgată pînă acum — 
Alžběta Mušková. 

— Veşti avem, numai că ai să-ți cam ieşi din sărite. 
Vasul cu sicriul a părăsit portul. 

— Cum?! exclamă Cadek. 

— Ei, închipuie-ţi şi tu! Am trimis o radiogramă după 
el şi sicriul cu numărul respectiv va fi lăsat la Suez. Asta 
va dura ceva, dar facem tot posibilul... Este şi puţin 
ghinion la mijloc. La Genova mai aşteptau de cîteva luni 
trei sicrie asemănătoare. Sicriul lui Wang a ajuns la fix 
şi respectiva societate comercială chineză l-a încărcat 
în ultimul moment. 

Cadek dădu din cap că a priceput. 

— Am noroc, totuşi! Printre altele îmi fixez şi mai bine 
în minte că Jirka Boček se pricepea nu glumă la 
deschiderea cutiilor metalice. 

— Numai că pînă acum nu a închis la loc nici una, 
zimbi şeful, şi asta, ultima, era ermetic închisă. Nu 
înţeleg deloc un fapt cu totul ilogic: îngroparea lui Karta 
în pămîntul de la periferie ar fi fost mai simplă decît 
înmormîntarea lui în pămîntul sacru al chinezilor. 

— Sigur, e foarte ciudat, şi cîte mai sînt încă la fel de 
ciudate. Dacă reuşim să le dăm de capăt, sîntem în 
formă. Aş avea nevoie de o ambulanţă pentru tatăl lui 
Karta, îl transportăm mai mult mort decit viu. 

— E treaba celor de la Sanitară, spuse şeful, întinzînd 
mîna după telefon. 

Cadek se ridică. Acum nu-i rămînea decit să nu 
neglijeze urmele lăsate de paşii mărunți ai frumoasei 
Fr6ny. Incolo, trebuia să aştepte întoarcerea sicriului de 
zinc. Inspectorul nu credea că e bine să fie scuturată 
văduva lui Wang; pentru asta aveau destul timp; întîi 
trebuiau să fie recunoscute rămăşiţele cadavrului lui 


Karta, care îşi urma acum itinerariul spre Suez. Dar 
dacă nu va apare pînă atunci chiar nimic nou, poate o 
va supune pe Alžběta Mušková unui interogatoriu strîns, 
care să-i zdruncine ideile din capul ei roşcat. Cît despre 
Jirka Boček, inspectorul înţelegea prea bine de ce nu-şi 
făcea apariţia la cîrciuma Klouzanda. Planul răzbunării, 
la care meditase trei ani, era bine alcătuit; nu o 
ştersese în străinătate, cum se bănuise; se ascundea pe 
undeva pe-aici, fără să lase urme. Trei razii inopinate, în 
trei locuri diferite, dăduseră peste un număr frumuşel 
de indivizi îndoielnici, dar Jirka nu era printre ei, şi 
nimeni nu venea cu vreo informaţie în legătură cu el. 
Doar Fr6ny ar fi putut şti ceva şi Cadek era convins că 
ea se întîlnea cu Jirka. O făceau atit de bine, încît totul 
rămînea secret. Nu avea Fr6ny banii lui? Dacă mai 
înainte îi încredinţase mamei Klouzanda, acum putea 
să-i fi încredinţat fetei. Dumnezeu ştie ce socoteli erau 
între ei. După purtarea Frânyei, lui Boček nu-i prea păsa 
de bani. Dar inspectorului i se părea imposibil ca Boček 
să o lase pur şi simplu să-i toace banii, privind liniştit 
relaţiile ei din ce în ce mai puţin simple cu doctorul 
Chrudimsky. Să fi fost şi asta trecut în planul lui bizar? 
Cadek plecă de la secţie. Picioarele îl conduseră 
aproape fără voia lui la locuinţa Frânyei. In colţ se întîlni 
cu Pobožný. 

— Tocmai veneam cu o veste, spuse detectivul. Frâny 
s-a înscris la cursul de infirmiere! Doctorul Chrudimsky 
a recomandat-o. 

— Bine, mulţumi Cadek, continuîndu-şi calea. 

Peste drum de casa în care locuia FrOny, era un mic 
bufet expres. Cadek intră şi luă o supă; se aşeză apoi 
pe un scaun înalt, tip bar, chiar în dreptul ferestrei. 

Nu slăbea din ochi intrarea locuinţei Frânyei. Faptul că 
persista să stea la pîndă de aproape o oră nu era nici 


absurd, nici întîmplător: Singura posibilitate de acţiune 
era concentrarea atenţiei asupra acestei suspecte. 

Deodată o văzu pe Fróny ieşind din casă. Nu părea 
pregătită pentru un drum spre şcoala de infirmiere; era 
prea gătită. 

De-abia ieşise, şi un tînăr trecător întoarse capul după 
ea. Într-adevăr, Fr6ny nu era fată urită, şi cu ţinuta de 
acum trezea un altfel de interes. 

Cadek lăsă lingura, se ridică de pe scaun şi se grăbi să 
iasă afară. In faţa lui flutura o rochie elegantă, înflorată, 
dintr-o mătase scumpă. Fróny coti pe altă stradă şi 
Cadek fu nevoit s-o urmărească aproape în fugă. Fata 
nu se uita nici la dreapta, nici la stînga şi Cadek era 
mulţumit aşa. Era expert în urmărirea pietonilor; chiar 
grozav de grăbit, ştia cum să nu atragă atenţia 
nimănui. 

Deşi o pusese în gardă, Fróny nu părea să facă 
economie cu banii lui Jirka. Nu departe era o staţie de 
taxiuri. Fróny îl alese pe cel mai frumos şi se urcă 
degajat în maşina care ieşi îndată din staţie, 
amestecîndu-se cu celelalte maşini, ce alunecau iute pe 
strada principală. 

Čadek sări şi el într-un taxi, cel mai amărit dintre 
toate. Cunoştea simţul de competiţie al şoferilor şi ştia 
că cele mai mari eforturi le face acela care conduce 
maşina cea mai puţin arătoasă. Taxiul nou, cu motor 
puternic, va înainta maiestuos, cu botul pe urma 
tramvaiului, în timp ce rabla se va strecura harnică 
printre obstacole, să demonstreze de ce e ea în stare. 

Şoferul închise amabil portiera, care numai printr-o 
minune nu căzu pe trotuar. 

Cadek descoperi că Fr6ny ajunsese la un restaurant 
de pe malul Vltavei. Nu bătuse încă de unsprezece 
dimineaţa, clientela restaurantului era reprezentată 
numai de cîțiva fericiţi care nu aveau nici o treabă. 


— Vrea să facă o baie... gîndi surprins Cadek, cerînd 
şoferului să oprească ceva mai departe, pentru mai 
multă siguranţă. Nici nu cobori pînă cînd Fróny nu-şi 
plăti taxiul şi dispăru de tot din vedere, intrînd în 
restaurant. Cadek plăti şi el, ceru chitanţa utilă pentru 
decontare; o urmă pe Fróny, dar intră în bucătărie, 
unde îşi prezentă legitimaţia. 

— Doamna pe care o caut arată aşa şi aşa, o descria 
el pe Fróny; du-te să vezi ce loc ocupă, ce face şi aşa 
mai departe. 

Chelnerul, cu guler înalt, în fracul său impecabil, îşi 
îndeplini conştiincios misiunea. Comunică repede că 
doamna a luat loc într-un separeu din dreptul fațadei 
deschise a restaurantului, şi că este în compania unui 
domn de vreo treizeci de ani, elegant, cu o înfăţişare 
plăcută. g 

— Stau de vorbă? întrebă Cadek, ghicind că domnul 
era doctorul Chrudimský. 

— Da. Pot fi auziţi, dacă vreţi, vă conduc într-un 
separeu vecin, fără să fiţi observat de nimeni; dealtfel 
restaurantul, la ora asta, e aproape gol. 

Cadek era dezamăgit. Ce discutau cei doi putea să 
afle foarte bine direct de la Chrudimsky şi de fapt nici 
nu avea cum să fie ceva important. Totuşi era curios să 
audă cu urechile lui cum i se adresează Frâny 
doctorului. Fenomenul era interesant de urmărit, 
contribuind la cunoaşterea mai adîncă a sufletului fetei. 

— Bine, încuviinţă inspectorul, condu-mă pînă acolo, 
dacă poţi s-o faci fără să bată la ochi. 

Chelnerul îl conduse, ocolind prin clădirea 
restaurantului. Fațada dinspre rîu era în aşa fel 
deschisă, încît în sală se intra foarte degajat şi pe mai 
multe spaţii de acces. In faţa restaurantului dinspre 
malul larg şi mult înălţat deasupra nivelului rîului erau. 
aşezate măsuţe şi scaune de grădină. Acolo era arşiţă 


mare, deşi umbrele mari de soare făceau cuiburi de 
umbră. Spaţiul era ocupat doar de cîţiva care stăteau la 
soare în costume de baie. N 

In local, însă, domnea o răcoare plăcută. Indrumat de 
chelner, Cadek trecu de pe nisip direct într-un separeu 
şi se aşeză liniştit. Se ghemui apoi într-un colţ: nu putea 
să vadă ce se petrece în separeul vecin, dar auzea orice 
cuvînt, cît de slab rostit. 

Doctorul Chrudimský avea zi liberă. Nu se gindise să 
şi-o petreacă în tovărăşia Frânyei, aşa înţelese Cadek. 
Fata fixase întîlnirea cu doctorul din iniţiativa ei. Nu-i 
zicea „Karel”, ci numai „doctore”. Doar în visurile ei 
fericite Frâny mergea mai departe. Cadek pîndea 
liniştit, fără o mişcare. 

Frâny se scuzase de întîrziere înainte de sosirea 
inspectorului. Acum continua să explice cum nu reuşise 
să fie gata la timp, cît de mult se grăbise şi cum o 
copleşea căldura. Parfumul folosit de Fróny ajungea 
pînă la nările lui Cadek şi era un parfum foarte fin. 
Cadek se miră de bunul ei gust. Doctorul Chrudimsky îi 
răspunse cu amabilitate şi schimbară cîteva vorbe 
convenţionale despre timp. Se purta cu Fróny ca în 
compania unei adevărate doamne, iar ea avea o ţinută 
de adevărată doamnă. Pentru moment Cadek înlătură 
impresia că doctorul Chrudimsky lua în serios toată 
povestea cu Frâny. Între timp, Fr6ny începuse să 
povestească de ce ajunsese să se ofere cînd va 
bărbaţilor. Era  drăgălaşă cînd vorbea, discretă, 
prietenoasă, plăcută, într-un cuvînt, fermecătoare, dacă 
la toate astea Cadek îşi mai imagina şi zimbetul ei 
frumos. 

O ascultă, vorbind. 

— Dacă n-aş fi avut un motiv serios, n-aş fi îndrăznit 
să te chem atit de neaşteptat şi în mare grabă. 
Dumneata nu te superi, dacă am să te rog ceva? 


— Cum să mă supăr?! exclamă doctorul Chrudimsky. 
Niciodată! Pentru dumneata, Fr6ny, fac cu plăcere tot 
ce-mi stă în putere. 

— Într-adevăr, ce vreau eu să te rog stă în puterea 
dumitale, spuse Fróny pe un ton mult mai grav decit 
sesiză Cadek. De fapt numai dumneata ai putea face 
lucrul ce-mi este mie atît de necesar. 

— Despre ce e vorba? 

— E un secret, răspunse ea. 

Cîteva clipe se lăsă tăcerea; probabil că Fróny îşi 
savura îngheţata. Doctorul Chrudimský era înţelept că 
tăcea. Fróny prindea curaj, o răcorea îngheţata. 

„Ce atita mister?!” gîndi plictisit Cadek, care nu mai 
nădăjduia să-l aştepte vreo surpriză revelatoare. 

— Pot să fiu sinceră cu dumneata, doctore? 

— Sigur că da. 

— Pot să am încredere în dumneata? 

— Mai încape vorbă, Fróny?! 

Lui Cadek i se păru că Fr6ny împinsese la o parte 
îngheţata, ceea ce însemna mare lucru pentru o fată 
tînără. 

— Atunci, continuă ea, trebuie să-mi promiţi că o să 
păstrezi secretul. 

Doctorul Chrudimsky avu un moment de tăcere. Să 
promiţi unei fete de tipul Fr6ny ei păstrarea unui secret 
era lucru foarte delicat. 

— Da, spuse Fr6ny, te înţeleg. Altei femei i-ai fi promis 
cu siguranţă. Pe mine mă suspectezi. 

— Nu vorbi aşa, Frâny! 

— De ce nu? Glasul îi era calm şi impresionant. Ştiu 
cine am fost. Nu ţi-am negat asta. Dar ştiu şi cine sînt 
acum; şi dumneata, din păcate, nu poţi şti. 

— Ba ştiu, răspunse el binevoitor. 


— Ba nu. Poate că ştii, dar nu crezi pe deplin. Dacă aş 
avea vreo încurcătură, ţi-ai închipui imediat că nu ţine 
de o viaţă cinstită... 

— Cred că nu ar fi aşa, Fr6ny. 

— Ba chiar aşa e, spuse grăbit Frâny, asta e. 

Şi iar se lăsă tăcerea. Apoi vorbi Chrudimsky: 

— Cred că sîntem destul de prieteni, Frâny, ca să poţi 
avea încredere în mine. Destăinuieşte-te. Te voi ajuta 
cît voi putea, indiferent despre ce ar fi vorba. Susţii că 
problema dumitale este în conflict cu viaţa cinstită sau 
cu legea, cum vrei să-i spui, dar dă-mi voie să te asigur 
că asta nu mă surprinde atît de mult cît m-ar surprinde 
să aud asemenea lucruri de la sora mea, de exemplu. 
Te ajut, dar cu o singură condiţie. 

— Care? 

— Că nu-mi vei da numele în această chestiune, 
prezentîndu-mă drept complicele dumitale. 

Asta-i plăcu lui Cadek. Merge bine, se gîndi, de-ar 
isprăvi odată de vorbit! Doctorul Chrudimsky nu putea 
să se gîndească la altceva decit să alerge îndată cu 
noutatea direct la Cadek. 

— Ar trebui totuşi să ştiu despre ce e vorba, Fróny, 
Dăunează asta cuiva? Aduc vreun prejudiciu public; 
dacă te ajut? 

— Deloc. 

— Spune-mi pe scurt despre ce e vorba... 

— Sigur că da. Nu pe scurt, am să-ţi spun totul foarte 
amănunţit. Dar mai întîi trebuie să-mi făgăduieşti 
secretul. 

— Şi dacă nu pot să te ajut? 

— Promite-mi fără să-ţi faci atîtea griji, spuse Frâny; şi 
dacă inspectorul ar fi putut să-i vadă, ar fi observat cum 
mîna ei atingea mîna doctorului, dar din ascunzătoarea 
sa prinse numai tandreţea din glasul fetei. 


— Eşti un om bun, doctore. Citeodată îmi pari prea 
bun, cînd fac comparaţie cu mine. Poate crezi că nu sînt 
capabilă de sentimente mai bune, dar sînt, cu 
siguranţă. Dar cînd îţi voi spune despre ce este vorba, 
voi apare în faţa dumitale ca oricare alta şi va trebui să 
uiţi că ne-am cunoscut cîndva. 

— Spune-mi atunci, FrOny... i se adresă Chrudimský. 

Cadek nu avea cum să vadă că doctorul îi strîngea 
mîna. 

— iți mulţumesc, şopti Fróny. 

Cadek nu putea şti că îi mulţumeşte pentru strîngerea 
de mînă. 

— Cu ce pot să-ţi fiu de folos? 

— Ai puţin timp? 

— Pentru dumneata am. 

— Imi pare rău că îţi pretind atît de mult. Vino acasă 
la mine; am să-ţi spun totul acolo. 

— Am maşina afară, vrei să mergem chiar acuma? 

— Da. 

Atunci doctorul Chrudimsky chemă chelnerul. Trecu 
un timp, fiindcă nici un chelner din lume, cu rare 
excepţii, nu aleargă să facă nota de plată. Şi lumea nu 
aşteaptă nicăieri cu atita stăruinţă să-şi scuture 
buzunarele ca în restaurante. Poate numai localul 
coanei Klouzanda făcea excepţie. Cadek încruntă din 
sprincene. Oare nu-l înşela instinctul că era vorba 
despre lucruri importante? Da ce Fr6ny nu vorbea chiar 
acolo? Bine, o să aibă răbdare, îşi zicea inspectorul. 
Filarea era inutilă. Doctorul Chrudimsky, oricum, îi va da 
informaţii precise. Cei doi plecară fără să bânuiască 
prezenţa lui  Cadek. Bucuros, acesta comandă 
chelnerului un prînz copios şi se aşeză mai comod în 
separeul său. 

Fróny era şmecheră! Trebuia să dea de capătul firului, 
pînă la urmă. Chrudimsky devenise informatorul său şi 


în împrejurările date, reprezenta o excelentă 
compensare faţă de pierdutele servicii ale lui Karta. 

Tot ce va. rămîne nobil la Fróny este dragostea ei. În 
rest, va fi mereu de rea credinţă, nu se va putea rupe 
de trecut. 

Cadek rămase încă o oră în restaurant. Bău o cafea 
neagră şi citi de la cap pînă la coadă ziarele şi revistele 
aduse de chelner. Apoi începu să-l deranjeze afluenţa 
crescîndă a clienţilor. Trecuse de prînz şi domnişoare 
excentrice, întovărăşite de tineri domni se grăbeau să 
profite de soare. Alergau prin local în costume de baie 
şi anunțau prin prezenţa lor superba aglomeraţie de 
după-amiază. 

Cînd o fată grăbită îl stropi cu apa picurînd din părul ei 
ud şi revărsat peste umeri, Cadek se ridică. Căută şi el 
chelnerul, chiar cu mai puţine şanse decit doctorul 
Chrudimský. Il descoperi în sfîrşit în bucătărie, unde, 
datorită legitimaţiei sale, pătrunse fără dificultate. Apoi 
căută o cabină telefonică; trebui să aştepte puţin, 
fiindcă cei în costume de baie aveau multe convorbiri 
palpitante. 

Formă numărul de-acasă al doctorului Chrudimský şi 
consideră un adevărat noroc faptul că doctorul se 
întorsese. 

_— Sînt în trecere pe lîngă casa dumneavoastră, spuse 
Cadek, pot să fac o escală? 

— Ceva important, inspectore? i 

Intrebarea aceea neutră îi sună suspect lui Cadek. 

— Nu, nu, mă gîndeam numai aşa... Nimic nou? 

— Absolut nimic. Dacă vă grăbiţi, mă mai prindeţi. Cel 
mult într-o oră am plecat. | 

— lertaţi-mă — insistă Cadek, mutindu-şi nerăbdător 
greutatea de pe un picior pe altul — ştiţi, curiozitatea... 
Ce mai face Fróny? 


— Se comportă excepţional. Chiar azi dimineaţă am 
făcut o plimbare împreună. 

—- Ce mai spunea? 

— Nimic important. E cu gîndul la cursuri. Totul merge 
mai bine decît mă aşteptam. Pe scurt, porneşte atît de 
hotărită în noua viaţă, încît o s-o putem lăsa în pace, cu 
conştiinţa împăcată. 

— Credeţi? 

— Sigur că da; de ce vă îndoiţi? 

— De nimic, mulţumesc. Deci aş trece degeaba pe la 
dumneavoastră, nu? 

— In ceea ce-o priveşte pe Frâny, da. Altfel îmi face 
plăcere să vă văd, inspectore, de cîte ori aveţi ocazia, 
treceţi pe aici. , 

— Bineînţeles, răspunse Cadek şi lăsă îngindurat 
receptorul. 

După masă se ocupă cu anchetarea relaţiilor familiale 
ale Frânyei. Deocamdată îl lăsă deoparte pe doctorul 
Chrudimský, cu minciuna lui cu tot. Cercetind, află că 
Frâny era unicul copil al unei oarecare Františka 
Brabencovâ. Deci numele de Brabencovâ Fróny nu-l 
avea după tată, care figura în acte ca necunoscut. Tot 
actele spuneau că Jirka Boček provenea dintr-o foarte 
onorabilă familie de lăcătuşi. Toate rudele erau oameni 
cumsecade, numai Jirka se dovedise oaia neagră a 
familiei. Nici nu putea fi vorba ca tatăl lui Jirka să se fi 
încurcat cu Františka Brabencovă şi nici o altă 
combinaţie nu apărea posibilă. Gîndul secret al lui 
Cadek despre o eventuală legătură de rudenie între 
Boček şi Fr6ny se dusese pe pustii. Acum trebuia să 
mediteze la felul în care îl va ţine în mînă pe doctorul 
Chrudimsky; spera că tînărul nu va face nici o prostie 
care să-i pricinuiască necazuri pe viitor. In sfîrşit, Cadek 
îl chemă la el pe detectivul Draboch. 


— Urmăreşte-l pe doctorul Chrudimský, vezi ce face în 
timpul liber, ordonă inspectorul. 

Draboch își notă cu atenţie cîteva detalii, după care îi 
spuse lui Cadek că doctorul Barâk ar vrea să-i vor- 
bească. Cadek se duse la şef, bucuros că avea o 
noutate interesantă de comunicat. Dar nu apucă să 
deschidă bine gura şi rămase uluit de ceea ce auzea de 
la doctorul Barák. Inspectorul sta nemişcat, ca țintuit pe 
loc, şi biroul începu să se învirtească ametitor cu el. 

— Cum? îşi reveni el cu o tresărire nervoasă. 

— Doar îţi vorbesc ceheşte, repetă doctorul Barák. 
Ambulanţa s-a întors goală. In casa lui Karta nu mai era 
nici un suflet viu, în afară de gîndaci. Nimeni nu ştie 
unde a dispărut bătrînul Karta. 


IX 


CERCETAREA MINUŢIOASĂ făcută sub supravegherea 
atentă a lui Cadek ţinu pînă seara tîrziu, fără să ducă la 
nici un rezultat. Bătrînul Karta dispăruse fără urmă. 
Singur nu ar fi putut pleca. Cadek îl văzuse cu o zi 
înainte şi se convinsese de starea jalnică, de necon- 
testat a bolnavului. 

Toţi locuitorii sectorului cinci puteau afla ce se 
petrece. Cadek nu avea de ce să ţină secretul 
profesional. Dimpotrivă, spera că s-ar găsi indicii mai 
uşor dacă mai mulţi localnici ar şti cîte ceva. Din 
păcate, nici vecinii cei mai apropiaţi habar nu 
avuseseră de dispariţie înainte de descoperirea poliţiei. 

Oare răpirea bătrînului Karta să fi intrat în planurile lui 
Jirka? 

Cadek ajunse în patul lui noaptea tîrziu, mort de 
oboseală, frămîntindu-se încă. Nu mai era vorba de 
duelul lui declarat cu inamicul Jirka Boček, ci pur şi 
simplu de apărarea  deznădăjduită a onoarei 
profesionale. 

Lui Cadek îi revenea mereu în minte Fróny, care fu- 
sese în vizită la bătrîn cu douăzeci şi patru de ore 
înainte. lIncercase probabil să-l îmbrobodească pe 
doctorul Chrudimsky şi acesta se lăsase antrenat. 
Cadek se hotărî ca a doua zi să se ocupe serios de 
Fróny. 

Dis-de-dimineaţă era în picioare şi ajunse la secție 
înaintea începerii lucrului în birouri, dornic de veşti 
proaspete. Nu află însă nimic nou, în afară de faptul că 
urmărirea continuase toată noaptea şi era încă în plină 
desfăşurare. 


— Este la mijloc o vrăjitorie, oftă el, lăsînd din mînă 
ultima hîrtie citită. 

Îşi luă din cuier pălăria, cu gîndul să pornească spre 
Frâny. Era înainte de şapte jumătate şi spera s-o 
găsească la ea acasă. Ar fi dorit să asculte informaţiile 
lui Draboch despre mişcările lui Chrudimsky, dar 
Draboch nu sosise încă la secţie. 

Inspectorul sta să deschidă uşa, cînd intră ordonanța 
de serviciu. 

— Vă caută cineva, domnule inspector, anunţă el. 

— Aşa devreme? se întunecă Cadek. Cine e? 

— Domnişoara Brabencovă. 

— Frâny! clipi Cadek. Nu-mi puteam dori ceva mai 
grozav! Să intre! 

— Şi mai e cineva, spuse ordonanța, un domn. 

— Cine anume? 

— Doctorul Havlasa. 

— lar un doctor! E plină lumea de ei! Ce fel de doctor? 
De unde? 

— Nu ştiu. Vrea să vă vorbească. Un domn foarte 
serios, mai în vîrstă. 

— Atunci spune-i, replică nervos inspectorul, că îl rog 
să aştepte şi dacă nu-mi rămîne timp să discut şi cu el, 
să nu se supere. 

Şi Cadek îşi aruncă pălăria în cuier de la distanţă. 

După o clipă intră Frâny. Cu paşi legănaţi, 
provocatoare, făcînd pe eleganta şi interesanta, cu totul 
altfel decit în compania doctorului Chrudimsky. 

— Te-ai sculat devreme, Fr6ny, o întîmpină Cadek. Ce 
veşti îmi aduci? 

Nu-şi arăta cîtuşi de puţin nerăbdarea care-l mîna 
spre Fr6ny abia cu cîteva minute înainte. 

— Vi s-a pierdut un pacient, spuse Fróny ironic. Se 
aşeză pe un scaun fără sa fie poftită şi întrebă direct: 
Ce-i cu bătrînul Karta, vă rog? 


— Tu nu ştii? 

— De unde să ştiu? zimbi ea silit şi batjocoritor. Ce, 
sînt ghicitoare care citeşte în cărţi? 

— Da' de unde ştii că s-a pierdut un bolnav? 

Fr6ny nu avu nici un moment de ezitare: 

— M-am dus acolo aseară după ce ai plecat, m-au 
văzut doi agenţi. Atunci am descoperit că bătrînul îşi 
luase tălpăşiţa. Acum am venit să te întreb pe 
dumneata unde e. 

Cadek o privi drept în ochi. Interesul ei depăşea 
interesul unei infirmiere. Mai înainte se pregătise de 
atac şi acum îl aştepta un contraatac. 

— Ascultă, Frâny, eu tot nu pot crede că te-ai fi 
dezbărat de lenea ta vestită. Am impresia că a trebuit 
să te scoli înainte de şapte. 

— Ei şi? 

— De ce te interesează atita bătrînul Karta? 

— Ca să nu cadă vina pe mine, replică ea, scoţind 
ştrengăreşte vîrful limbii din colţul gurii ei frumoase şi 
bine fardate. 

— Ce să fac? Pe faţa dumitale, moşulică, citesc ca-n 
palmă. Ştii că am fost cu o seară înainte la Karta şi că 
imediat după aceea bătrînul s-a evaporat. 

— Eu mai ştiu ceva, Fróny, spuse Cadek cu gravitate. 

— Ce anume? 

— Intre noi doi, Frâny, atita timp cît vom mai avea de- 
a face, tot eu o să fiu cel care întreabă, nu tu. Ştiu ceva, 
dar nu spun ce. Cînd o să am prilejul o să folosesc ce 
ştiu acum împotriva ta. 

— Aha, îşi ţuguie fata buzele, recunoaşte că te cam 
întreci cu gluma! N 

— Fiindcă am încetat să te mai cred. In fața casei tale 
stă mereu cîte un detectiv — Cadek exagera înadins — 
şi va sta acolo pînă o să prindă rădăcini. Poate vrei să 


mărturiseşti cu sinceritate tot ce mi-ai ascuns pînă 
acum? 

— N-am ce! îi răspunse ea sec. Nu mă mai scoate din 
sărite tot timpul! , 

— Atunci, pleacă, zise Cadek şi-i arătă uşa. Nu era 
nevoie să vii aici pentru ceea ce ai găsit cu cale să-mi 
spui. 

Fróny se ridică de pe scaun, netezindu-şi cu un gest 
cochet rochia. 

— Mă dai afară, moşulică? 

— Mda, încuviinţă el, întorcîndu-se spre masa lui de 
lucru, ca şi cum şi-ar fi continuat treburile, fără să-i mai 
pese de Fróny. 

— Atunci plec, se hotărî ea. Eşti un bărbat tare 
încăpăţinat. Nu demult regretam că ţi-am ars una în 
stomac, dar acum mi-ar plăcea să am copite. 

Cadek se întoarse cu liniştită bunăvoință: 

— Îţi atrag atenţia, Fróny: mai bine pleacă imediat şi 
lasă ieşirile impulsive. O copită ici, o copită dincolo, 
treacă-meargă, dar pentru unele cuvinte ai putea să te 
trezeşti la zdup. 

Frâny dispăru ca un meteor, fără să mai scoată o 
vorbă. Trînti uşa atît de tare, încît lampa de pe birou 
săltă. . 

— Hm, îşi spuse Cadek, uitîndu-se pe fereastră. 

In clipa aceea intră ordonanța de serviciu. 

— Am crezut că a tras cu pistolul în dumneavoastră! 
exclamă ordonanța. Ce bubuitură! Ordonaţi s-o reținem 
la poartă? | 

— Nu, răspunse Cadek cu un gest plictisit. Trimite-l 
mai bine încoace pe doctorul... cum îi spune? Sper să 
fie mai cuviincios. 

Cadek îşi puse pălăria în cap, ca să scurteze vizita de 
la început, şi nu şi-o scoase nici cînd intră domnul în 


vîrstă, bine îmbrăcat, cu bărbiţă de ţap încărunţit, cu 
ţinută distinsă. i 

— Mă grăbesc, îl întîmpină Cadek, nu vă supăraţi că 
nu vă pot sta la dispoziţie mai mult de un minut. Ce 
doriţi? 

— Sînt doctorul primar Havlasa, se prezentă vi- 
zitatorul. 

Cadek îşi concentră atenţia. 

— Doctor primar, unde, vă rog? şi îşi scoase pălăria. 

Havlasa numi spitalul în care lucra şi Chrudimský. 

— Ah, da, spuse Cadek, aveţi o fiică şi este logodită cu 
doctorul Chrudimsky, ei fir-ar să fie! 

— Poftim? 5 

— Am spus: fir-ar să fie! se enervă Cadek. Aţi venit 
aici pentru tînăra logodnică. Şi îl invită pe vizitator să ia 
loc. 

— Îi cam daţi de lucru doctorului Chrudimský, 
domnule inspector, spuse doctorul primar politicos, dar 
cu aspră demnitate. 

— lIşi face singur de lucru, din pasiune personală, 
replică inspectorul posomorit. 

— Atunci, din păcate, înţeleg... Totuşi cred că în cazul 
acesta, Karel, doctorul Chrudimsky, n-ar fi atît de 
interesat dacă nu aţi dori-o şi dumneavoastră. Fiica 
mea pînă acum nu bănuieşte nimic, dar eu sînt informat 
că în penibila situaţie joacă un anumit rol o tînără... 

— O prostituată, lămuri Cadek, cu o plăcere 
răutăcioasă. 

Vizitatorul tresări alarmat. 

— Nu mi s-au dat amănunte atit de înfiorătoare, dar şi 
fără ele nu mi se pare totul în ordine. Am venit să vă 
rog prieteneşte să puneţi capăt situaţiei, fiindcă nu-l 
cred pe Karel, adică pe doctorul Chrudimsky, în stare să 
fi ajuns singur atît de departe... 


— Aşadar, scurt şi lămurit, mă socotiți pe mine 
răspunzător. 

— S-ar putea. lertaţi-mă. 

Cadek căzu o clipă pe ginduri. 

— Aveţi dreptate, spuse el bătind cu degetele 
darabana pe masă. 

Se ridică şi puse din nou mîna pe pălărie. 

— Bine, domnule doctor. Voi face tot ce pot. Aş vrea 
să vă promit că totul se va termina chiar astăzi, dar 
depinde chiar de evenimentele zilei de azi. Miine am să 
vă informez mai în detaliu. 

Doctorul mulţumi politicos şi se retrase. Rămas sin- 
gur, Cadek se întrebă dacă doctorul se va fi întîlnit în 
sala de aşteptare cu Fr6ny şi dacă ştia că ea era femeia 
fatală. Apoi ieşi din birou în căutarea lui Draboch, ştiind 
că trebuie să fie pe undeva prin secţie. In timpul acesta 
doctorul Chrudimsky era fără îndoială la clinică, aşa că 
supravegherea lui părea inutilă. Il găsi repede pe 
Draboch, care-i confirmă că deocamdată considera 
supravegherea doctorului o pură pierdere de timp. 

— Nimic deosebit în comportarea lui Chrudimský, îl 
informă detectivul pe inspector, se pare numai că 
intimitatea cu Fróny se adînceşte. 

— Tocmai de asta se teme şi sărmanul tată Havlasa, 
adăugă Cadek sibilic. | 

Se  despărţiră şi Cadek plecă de la secţie, 
nemaizăbovind să discute cu doctorul Barâk. Şeful, care 
pe linie de serviciu se îngrijea ca inspectorul să aibă 
totdeauna ceva de lucru la birou, îl scutise zilele 
acestea de agenda cotidiană, lăsîndu-i libertate deplină. 

Pe stradă, fantezia lui Cadek lucra: Fróny putea să 
aibă vreun motiv, pînă acum nedescifrat, ca să-l 
răpească pe bătrînul Karta. Aranjase totul în seara 
aceea şi Karta fusese de acord. Nu avusese nimic 
împotriva propunerii lui Cadek de a-l interna, deşi mai 


înainte se opusese vehement. Ştia, probabil, că în 
timpul nopţii va veni Fr6ny să-l ia. De ce făcuse asta, 
era un mister chiar şi pentru cea mai vie imaginaţie. Nu 
era exclus să-l fi ascuns în casa ei. După aceea îl rugase 
pe doctorul Chrudimský să-l trateze pe bătrînul Karta. 
Motivele FrOnyei erau serioase, fiindcă Chrudimský îi 
ascunsese totul lui Cadek. Dimineaţa, FrOny, şireată, 
bănuise că va primi vizita lui Cadek şi că avea de 
răspuns la o întrebare delicată, pusă cu eternul lui 
zîmbet binevoitor. l-o luase atunci ea înainte, cu vizita 
la birou, şi atît de devreme, ca să fie sigură că o să-l 
găsească. Nu dorea deloc vizite la ea acasă. De ce? 
Fiindcă acolo se ascundea bătrînul Karta bolnav. 

Mulţumit de înlănţuirea aceasta logică, inspectorul se 
îndrepta spre locuinţa tinerei; ajunse, urcă îndată cu 
liftul, apoi sună lung o singură dată, deşi pe cartea de 
vizită se menţiona că trebuie să suni de trei ori. 

Veni să deschidă uşa un bărbat în papuci, cu faţa 
săpunită şi cu maşina de ras în mînă. 

—  lertaţi-mă, spuse Cadek blind, o caut pe 
domnişoara Brabencovâ. 

— Pentru ea se sună de trei ori! se supără bărbatul, 
dar se potoli: Hai, acum intraţi. 

Cadek se îndreptă direct spre uşa Frânyei. Bătu în 
uşă, convins că e încuiată pe dinăuntru. 

— Imediat, domnule administrator, se auzi glasul 
fetei. 

Cadek tăcu milc şi aşteptă. Dar nu trecu bine o clipă şi 
zăvorul lunecă, se răsuci şi cheia în broască, şi uşa se 
întredeschise... un picior al lui Cadek intrase deja. 

— Dă-o încoace! şuieră Frâny, scoţind mîna, nu capul, 
prin uşa crăpată. | 

— Ce să-ţi dau? întrebă Cadek cu candoare, nu ţi-am 
adus nimic. 


Atunci FrOny scoase un țipăt: în uşă se fixase vîrful 
pantofului bărbătesc. Cadek forţă energic uşa, vrind să 
evite un scandal inutil. Fróny zbură înăuntru şi 
inspectorul nu mai întîmpină nici un obstacol, închise 
uşa după el şi înaintă un pas: 

— Bună ziua, salută el. Ce te uiţi la mine ca un diavol 
împieliţat, Fróny? 

Impotrivirea ei îi confirmă justeţea  reflecţiilor 
anterioare. Şi în afară de asta, observă dintr-o ochire 
schimbările din încăpere. Unul din colţurile camerei era 
drapat cu o perdea, ascunzînd un triunghi destul de 
mare, separat de restul camerei, şi nu părea să fi fost 
montată de un tapiţer. Perdeaua atîrna pe o simplă 
frînghie cu capetele fixate în două cuie bătute destul de 
neîndemînatic. , 

— la te uită, spuse Cadek ridicînd mîna, ţi-ai făcut aici 
şi un separeu? 

Fróny nu-l mai privea cu ochi de diavoliţă, ci ca zece 
diavoli la un loc. Era îmbrăcată într-un capot frumos, 
dar asta nu-l vrăji pe Cadek, care se mira cum de Fr6ny 
nu-şi dă drumul la gură, copleşindu-l cu înjurături, ca de 
obicei. 

— Ce cauţi aici, la mine? întrebă ea calmă. 

— Ti-am visat azi-noapte perdeaua asta, Fróny, 
răspunse el. Arăta întocmai aşa. In spatele ei era 
ascunsă o comoară. Cînd am încercat s-o trag de-o 
parte, a apărut un zmeu fioros care scrîşnea groaznic, şi 
m-am trezit. 

— Pleacă imediat! scrişni Fr6ny. 

— Zmeul acela, fată dragă... 

Fróny ridică glasul: 

— Pleacă imediat! repetă ea. Nu ai dreptul să-mi 
violezi domiciliul! n 

— Zi şi tu ceva mai picant, Fróny, glumi Cadek 
înaintînd. Nu te mai recunosc. 


Fróny îi tăie drumul. Respira greu. Čadek o prinse de 
mînă şi în clipa aceea dispăru toată bunăvoința de pe 
faţa lui. Fr6ny se sperie la brusca schimbare. Ochii 
inspectorului fulgerau cu necruţare, trăsăturile îi erau 
împietrite, sprîincenele, încruntate mînios. Cu un gest 
experimentat o repezi pe fată la o oarecare distanţă. 

— Viperă mică ce eşti, îi reproşa fără ură, de ce 
încerci să mă duci de nas? 

Dintr-un singur gest, smulse perdeaua. Frâny se 
sprijini de măsuţa de radio şi nici nu cricni, doar ochii ii 
ardeau ca doi cărbuni aprinşi. 

— Ce-i asta? exclamă Cadek surprins. 

După perdea se afla un pat lat. In pat era doctorul 
Chrudimsky acoperit pînă la jumătate. Nu avea haină, 
nu avea cravată, cămaşa îi era descheiată la git, iar 
părul ciufulit. g 

— In flagrant...! bolborosi Cadek ruşinat şi întoarse 
faţa speriată. 


X 


NU MAI ŞTIA cum se trezise afară. Nu păstrase clară 
imaginea doctorului Chrudimsky pe jumătate dezbrăcat, 
ci imaginea chipului frumos al Frânyei, care în ultima 
clipă a retragerii lui ruşinoase luase expresia cunoscută: 
şaizeci-şaptezeci la sută spaimă, în rest, o încăpăţinare 
semicopilărească. 

In timpul acesta doctorul Chrudimsky trebuia să fie la 
spital, pe asta se bazase şi detectivul Draboch! lIşi 
părăsise deci nu numai logodnica, ci şi obligaţiile de 
medic. Dădea de gîndit... Bătrînul doctor Havlasa va 
avea numai bucurii din partea viitorului său ginere! Se 
ştie că inima de femeie este de nepătruns, dar cînd şi 
inima bărbatului se dovedeşte la fel, catastrofa devine 
inevitabilă. 

Inspectorul Cadek dădea nemulţumit din cap, mergînd 
pe stradă, şi trecătorii începură să se uite lung după el. 

Eşafodajul bine gîndit se clătina; dar în deducţiile 
inspectorului era prea multă logică spre a renunţa la ele 
cu una-cu două. In această afacere, Fr6ny era un factor 
executant, doctorul Chrudimsky se afiliase şi el rolului. 
Forţa motrice invizibilă rămiînea tot Jirka Boček. Insă 
ceva trebuia să se întîmple, un indiciu măcar tot o să 
descopere armata asta de criminalişti! Nu era nici un 
detectiv şi nici un sergent de stradă care să nu 
cunoască amănuntele cazului şi să nu fie mereu cu 
ochii-n patru... A 

Din ce în ce mai nefericit, Cadek luă tramvaiul în 
direcţia spitalului; ajuns acolo, arătă portarului 
legitimaţia. 

— Doctorul Chrudimsky este aici? întrebă el inutil. 


Portarul telefona undeva, apoi îl anunţă că 
Chrudimsky plecase pe neaşteptate. Cînd? După nouă 
şi jumătate: portarul îl văzuse întîmplător tocmai cînd 
pleca... Inspectorul lăsă portarului numărul de telefon, 
cu rugămintea să fie anunţat îndată ce doctorul 
Chrudimsky s-ar întoarce. De acolo plecă la secţie. 
Confruntă atent momentele succesive: Dacă 
Chrudimsky părăsise spitalul la ora nouă şi jumătate, nu 
putuse ajunge la Fr6ny mai devreme de ora zece. 
Cadek sunase la uşă cîteva clipe după ora zece şi 
jumătate. Şi acum nu-i rămînea decit să-l mire graba 
intimităţilor dintre cei doi. Ai fi zis că doctorul 
Chrudimský se dezbrăcase de haina şi-şi scosese 
cravata încă din lift! , 

Frâny îi deschisese lui Cadek uşa cu destulă 
amabilitate, închipuindu-şi că era administratorul casei, 
pe care, se vede, îl aştepta. Probabil îl trimisese după 
ceva... Cadek îşi atribui cu sinceritate numele unor 
patrupede încornorate şi se întoarse grabnic la casa 
FrOnyei. Puțin îi păsa dacă va fi văzut de ea sau de 
doctorul Chrudimsky!... Intră în lift şi urcă pînă la 
mansardă, unde îl găsi uşor pe administrator, care 
recunoscu că, într-adevăr, Fr6ny îl trimisese să cumpere 
ceva... De data asta, evident, Fróny făcuse imprudenţa 
să nu meargă singură după ce avea nevoie. 

— Unde aţi fost? întrebă Cadek. Se înţelege că n-o să-i 
suflaţi o vorbă domnişoarei Brabencovâ despre între- 
bările mele. 

— Am fost la farmacie, spuse administratorul, şi inima 
lui Cadek bătu mai tare. 

— După ce? 

— Un medicament dintr-o reţetă. Credeţi că era 
otravă? Nu arăta să fie aşa ceva. Era un medicament 
gata preparat, într-o cutiuţă. Se numea Dit... Dip... sau 
cam aşa ceva. 


— Omule, interveni Čadek emoţionat, chiar dacă mi-ai 
spune cum îi zice, pe litere ca la telefon, tot nu aş pri- 
cepe mare lucru, fiindcă habar n-am de termeni farma- 
ceutici. E destul să-mi spui la care farmacie ai fost după 
Zipsus ăsta! 

— Zips... nu, nu, clătină din cap administratorul, şi-i 
dădu adresa farmaciei. 

Cadek o găsi uşor. Medicamentul fusese eliberat după 
o reţetă cu antetul spitalului şi iscălit de doctorul 
Chrudimský, destul de neciteţ, cum semnează doctorii. 
Se chema „Dipron” şi farmacistul îi explică amabil că 
erau nişte injecții antiseptice, care se foloseau cu 
succes contra pericolului septicemiei, ce ar proveni 
dintr-o rană, muşcătură de cîine ş a.m.d. 

— Mulţumesc, zise Cadek şi plecă repede. 

Bătrînul Karta şi farmacia — se cam potrivea. 
Septicemia, însă, părea ceva cam bizar, pentru că 
bătrinul Karta nu era afectat de aşa ceva, iar 
farmacistul zimbise la ideea că „Dipronul” ar putea fi 
indicat în tratarea reumatismului la cap sau 
ramolismentului... 

Fiindcă avusese o zi norocoasă, nu se mai miră de 
veştile bune primite la secţie. Greşeala pe care o 
săvirşise pătrunzînd neautorizat la chiriaşa unei locuinţe 
onorabile şi purtîndu-se acolo după capul său se trecu 
cu vederea. 

La un moment dat, i se telefona de la spital, 
comunicîndu-i-se că doctorul Chrudimsky se întorsese. 
O nouă cîntărire a timpului îl miră din nou pe Cadek, 
care constata astfel că ciudaţii îndrăgostiţi nu numai că 
erau gata să facă dragoste într-un timp record, dar tot 
aşa de urgent renunţaseră... „De ce s-o fi dezbrăcat 
sărmanul din cauza mea?” reflecta inspectorul 
compătimitor. A doua ştire bună părea şi mai 
importantă. l-o adusese detectivul Klein, un tînăr foarte 


ambițios, î 
detectivi. 

— Domnule inspector, raportă acesta în poziţie 
reglementară, am găsit un martor care a văzut ceva 
suspect în noaptea aceea., 

— Care noapte? întrebă Cadek. 

— In noaptea cînd fost răpit bătrînul Karta. Martorul 
lucrează la căile ferate şi tocmai se întorcea de la lucru; 
traversa maidanul, ca să ajungă mai repede acasă, în 
„colonie”. S-a minunat văzînd un automobil destul de 
aspectuos pe drumul plin de bolovani care ducea la 
casele prăpădite în care locuiesc Karta, Wang-Li şi 
ceilalţi ca ei. g 

— Un automobil... oftă Cadek. Şi cum arăta? 

— Este căutat deja, zîmbi Klein fericit; am obținut o 
descriere foarte precisă: mare, negru, probabil un taxi. 
Cam pe la ora două noaptea. 

In toată treaba asta taxiul pica bine. Bătrînul Karta nu 
putea merge pe jos şi era imposibil ca Fróny să-l îi tîrît 
singură, mergînd pe jos. 

— Căutați taxiul, în special în jurul casei numitei 
Fróny, spuse Cadek; să se ocupe de asta Pobožný. 

— Maşinile care au avut serviciu de noapte sînt în 
cercetare, adăugă Klein. 

— Bine. Precis că o să găsiți şoferul, care trebuie adus 
imediat aici. 

Fiindcă nu-i mai rămăsese altceva de făcut, porni în 
căutarea doctorului Chrudimský. Fróny făcuse nişte 
greşeli în realizarea planului ei sau al lui Jirka. „Dacă 
Boček era băgat în afacerea asta, o s-o binecuvînteze!” 
gîndi inspectorul. 7 

Doctorul Chrudimský îl primi posomorit şi Cadek făcu 
pe prostul, apoi îi spuse că a venit doar ca să-şi ceară 
scuze. 


ncă în stadiul de ucenicie la şcoala pentru 


— V-a prins fata în undiţă, nu glumă! zîmbi el. Tocmai 
azi dimineaţă a fost la mine doctorul primar Havlasa şi 
m-a întrebat ce fel de sport practicaţi. 

Chrudimsky se posomori şi mai tare. 

— Şi ce i-aţi spus? 

— Eu, măgarul, am garantat pentru dumneavoastră, 
răspunse Cadek pe ton de regret. 

— Nu contează! Necunoaşterea totală a stării de 
păcat nu e sănătoasă. Şi îmi pare rău că trebuie să vă 
atrag atenţia că aţi manifestat o curiozitate ce se 
cuvenea, să păstreze anumite limite. , 

— Dumneavoastră la fel, răspunse Cadek cu 
nevinovăție, dacă ne gîndim amîndoi la cazul Fr6ny. 

Doctorul Chrudimsky se simţi prost; glasul i se înmuie. 

— Totuşi nu sînteţi un denunţător, inspectore. 

— Sînt, sau nu sînt, spuneţi-mi ce să inventez eu 
viitorului dumneavoastră socru, ca să nu mă fac de ris? 

— Nimic, se însufleţi doctorul, ar fi preferabil să nu-i 
spuneţi nimic. Oricum, îmi închipui că nu aveţi în vine 
apă în loc de sînge? 

— Nu chiar, dar nu-mi place să văd sînge acolo unde 
mai înainte era apă curată. 

— Cu Fróny nu-i vorba decit de o aventură, nimic 
altceva decit o aventură la care se poate ambala orice 
bărbat. Ne-am înţeles? 

— Eu pe dumneavoastră, da; însă dumneavoastră pe 
mine, nu, replică inspectorul cu o expresie enigmatică. 
Vreţi deci să tăgăduiţi totul în faţa logodnicei şi a 
viitorului socru, şi în acelaşi timp să trăiţi aventura sută- 
n sută? 

— Da. , 

— Atunci sînteţi un mizerabil! încheie Cadek şi se 
despărţi furios de interlocutorul său. 

Nici aspra apreciere nu declanşase mărturisirea 
doctorului Chrudimsky, mărturisire pe care Cadek ar fi 


ascultat-o cu multă plăcere. Era, deci, necesar ca 
aventurosul să fie strîns cu uşa. 

In cursul după-amiezii fu găsit şoferul taxiului 
suspectat. Omul era sincer. Un bărbat destul de tînăr 
stătea în faţa lui Cadek şi îşi răsucea încurcat pe 
genunchi şapca lui de şofer. 

— Am fost acolo, spuse el, m-a angajat o doamnă 
tînără. Fratele meu m-a ajutat să-l duc pe bătrîn pînă la 
maşină şi, pe urmă, pînă în casa... Domnişoara nu a 
mers cu noi, s-a dus acasă înainte... 

— Ce bacşiş ai primit de la tînăra doamnă pentru 
transport? 

— Eu... Două sute de coroane, domnule comisar. Dar, 
asta, pentru că a fost greu cu bolnavul. Nici nu m-am 
gîndit... 

Cadek nu-l sperie deocamdată, fiindcă era clar că 
şoferul îşi dăduse seama că trebuie să fie ceva necurat 
la mijloc. Dacă cedase la tentaţia celor două sute de 
coroane, acum regreta. Povesti sincer toată întîmplarea 
iar felul în care-şi descrise clienta nu mai lăsa nici un 
dubiu, mai ales că pînă la urmă şoferul mărturisi că 
Fr6ny era o cunoştinţă mai veche: pe cînd Jirka Boček 
era închis, fusese, scurt timp, unul dintre iubiții Frânyei. 
Nu fusese o dragoste mare, se despărţiseră şi acuma el 
„era în vorbă cu o fată cuminte, nu dintre deocheatele 
care bat cafenelele”. Dar cînd Fr6ny îl căutase şi-i 
ceruse un serviciu în numele vechii prietenii, nu fusese 
în stare să o refuze. g 

— Vei mai fi interogat, minți Cadek sever, deocam- 
dată poţi pleca şi, vezi, evit-o pe Fróny. Va fi spre binele 
dumitale, înţelegi? E 

Tînărul, tulburat, plecă şi-l lăsă pe Cadek cu gîndul la 
faptul real că totuşi bătrînul Karta fusese transportat la 
locuinţa lui Fr6ny. Cadek se duse să-i facă o vizită 
doctorului Barâk. „Am nevoie de o aprobare pentru 


percheziţie la domiciliu, domnule doctor”, adăugase el 
în încheierea raportului. 

Primi aprobarea fără nici un fel de discuţie şi ceru lui 
Pobožný şi lui Draboch să-l asiste. 

— O vom face în lipsa Frânyei, le spuse el. Portarul 
casei trebuie să aibă duplicatele cheilor. Verificaţi. Veţi 
supraveghea casa din bufetul de vizavi. Cum se iveşte 
momentul propice, daţi-mi de veste. 

Draboch acţionă conform instrucţiunilor, dar în ziua 
aceea ocazia aşteptată nu se ivi. A doua zi dimineaţă, 
Frâny ieşise pentru cîteva clipe să cumpere ceva şi 
Draboch apreciase că nu era un bun prilej de acţiune. 
Intr-adevăr, fata se întorsese foarte repede. O oră după 
aceea intra în casa ei doctorul Chrudimský, care întîrzie 
acolo aproape pînă la amiază. Draboch comunică 
îndată, adăugiînd că Chrudimský părea îngrijorat, iar 
FrOny era trasă la faţă. | 

— In ordine, răspunse Cadek, o să-l facem noi să arate 
şi mai îngrijorat! Schimbaţi-vă. 

II străbătu un fior: simţea că se apropie deznodămiîn- 
tul. Fróny va mai avea cum să tăgăduiască? Doctorul 
Chrudimsky va mai putea susţine că trăieşte o aventură 
amoroasă cu Fróny? Prostul! Cu ce se lăsase momit ca 
în ultima clipă să se culce în pat cu haina şi cravata 
scoase, făcînd pe amantul deranjat? între timp, sub 
pături se chircise în spatele lui bătrînul Karta. In primul 
moment, lui Cadek nici nu-i trecuse prin minte aşa 
ceva, însă pe urmă avusese o vagă bănuială. lar acum 
putea vorbi de dovezi concrete. 

După amiază Fróny nu ieşise deloc din casă şi între 
timp primise încă o vizită a doctorului Chrudimsky. 
Intîrzie acolo peste o oră. Seara, Draboch, care intrase 
în tură, era convins că iarăşi n-o să poată pescui nimic, 
dar pe la ora opt, Fr6ny îşi făcu apariţia pe stradă. Nu-i 
puteai vedea bine chipul din bufetul expres, dar 


Draboch observă că era îmbrăcată pentru o cursă mai 
lungă şi se repezi la telefon. Intr-un sfert de oră, Cadek 
şi Pobožný ajunseră la locul nevralgic. 

— Mergem toţi trei, spuse Cadek, nu mai e nevoie de 
supraveghere. Dacă ne surprinde Frâny, ea va fi cea 
surprinsă. 

Liftul îi duse pînă sus la administrator, care se cam 
sperie; apoi îşi trase iute pantalonii, luă cheile şi însoţi 
poliţiştii. g 

— Intru eu primul, zise Cadek. Atenţie! La mama 
Klouzanda m-am pomenit cu un foc ca din senin. De- 
abia am apucat să mă arunc pe burtă. 

Au ajuns repede în antreu. Cadek se temea să nu fie 
uşa odăii închisă, sau cheia întoarsă în broască pe 
dinăuntru. Ar fi fost semn rău, ar fi însemnat că în 
cameră e şi cineva în stare să umble, cum nu era cazul 
bătrînului Karta. Dar gaura cheii era liberă şi 
administratorul descuie fără nici o greutate. 

— Acum intră, spuse grav Cadek, adresîndu-se 
administratorului. Voi doi rămîneţi în prag. 

În cameră nu mişca nimic. Čadek intră cu revolverul în 
mînă. Nu se gindea la bolnav, ci la Jirka Boček. Cu mîna 
stîngă, răsuci comutatorul. Lumina inundă încăperea 
goală, dezvăluind şi colţul ascuns de draperie. Cadek 
înainta şi cu o mişcare bruscă trase în lături perdeaua. 
Nu se miră deloc văzînd în pat un om descărnat, învelit 
în pături. 

— Veniţi aici, băieţi, strigă inspectorul punînd arma în 
buzunar. 

Bătrînul zăcea pe spate cu ochii închişi. Nu se trezi; 
slăbiciunea fizică îl cufundase într-un somn profund. Era 
de o slăbiciune îngrozitoare, devenise de nerecunoscut, 
părul răvăşit, barba şi mai albită, hirsută, mustăţile 
încîlcite, toate la un loc făceau din el un spectru de 
groază. 


Cadek se aplecă asupra lui fără dezgust. 

— Ascultă, bătrînule, mă auzi? 

Karta nici nu se clinti. Cadek îi apucă mîna numai 
oase şi ridică puţin pătura. O lăsă numaidecit jos, 
fiindcă sub ea simţi o căldură mocnită, ca de foc. 

— Hait! ai zice că are plus şaptezeci de grade! Hei, 
bătrîne! Uită-te la mine! : 

Trei capete se aplecară peste pat. In antreu 
administratorul casei, tremurînd, îl întoarse nervos din 
drum pe funcţionarul firmei de hîrtie şi filme cino- 
fotografice, care ieşise din camera lui, împins de 
curiozitate. 

— E mort, spuse Draboch întunecat, gata. Nu vedeți? 

Cadek nu credea. Nu-i venea să creadă. Se uită la 
buzele celui din pat. Erau întredeschise, bărbia lăsată şi 
acoperită de barba urit crescută. 

— S-ar putea să ai dreptate, Draboch, răspunse el 
sumbru. 

Dădu pătura la o parte, se aplecă şi îndepărtă tifonul 
de pe faţa oribilă. Tăcea concentrat, numai mîinile îi 
tremurau. Apoi se îndreptă şi se întunecă la faţă: 

— Uitaţi-vă aici, arătă el, nenorocitul a fost asasinat. 
Trupul slab al bătrînului avea la şoldul stîng o rană de 
pe urma unui glonte, o rană mai veche şi foarte 
umflată. 


XI 


CADEK ERA OBIŞNUIT să ia măsuri rapide şi eficiente. 
De data asta însă stătu mult timp tăcut, înclinat asupra 
jalnicului trup, acum pe jumătate gol. Fireşte, însă, că 
cei doi detectivi ştiau bine ce trebuie făcut. 

Pe Cadek nu-l ţintuia locului vreo nehotărire; se 
gîndea profund la iţele încurcate şi de neînțeles ale 
acestui caz. Nucleul era, fără îndoială, răzbunarea lui 
Jirka Boček împotriva informatorului Karta, Dar de ce 
fusese împuşcat în şold tatăl lui Karta? Şi de ce Frâny îi 
purta de grijă? De ce merseseră atît de departe şi ea şi 
doctorul Chrudimský? De ce fusese scos Wang din 
sicriul de zinc? 

Cadek se aplecă din nou să mai cerceteze rana. O 
atinse uşor cu mîna, gest care avu o neaşteptată 
urmare: Prin trupul pierit trecu un tremur ca un curent 
electric, surprins şi de Draboch şi de Pobozny. 

— Atenţie! exclamă Draboch, Un trup mort, totuşi, nu 
reacţionează aşa! 

Cadek aruncă o scurtă privire detectivului. Se aplecă 
din nou, şi de data aceasta cercetă inima rănitului. li 
descheie cămaşa mototolită, dar curată, şi-şi lipi 
urechea de pieptul lui. Nu ascultă mult şi se ridică. 

— Ai dreptate, Draboch, spuse el calm, nu e mort. 
Inima lucrează; slab, ca un deşteptător călcat în 
picioare, dar merge. La treabă, băieţi! 

— Adică? întrebă Pobožný. 

— Te-ai oferit primul, aşa că ocupă-te de o salvare. 
Omul e în agonie şi poate moare pe drum, dar nu 
trebuie să vă mulţumiţi cu asta. Ai grijă, Pobozny, e 
foarte important să-l menţinem în viaţă. Pricepi? Cu 
vreo injecție, ori cu ce-or şti cei de la spital. Acolo, ai 


grijă, interzice accesul doctorului Chrudimský: ţine-l la o 
sută de metri depărtare! Dealtfel, lucrează la altă 
secţie. Dumneata Draboch, o să ai grijă de celelalte. la- 
ţi pe cineva în ajutor. Trebuie să mi-i găseşti cît mai 
repede pe Chrudimsky şi pe FrOny. Eu aştept aici. 

Întinse mîna şi înveli bolnavul... Îşi zicea să rezolvarea 
cazului se apropie. Dacă Fróny îl adusese pe bătrîn la 
ea acasă, şi îi ceruse doctorului Chrudimský ajutorul 
medical sub pecetea tainei, atunci, ştie ea ceva, tocmai 
datele după care alergase el degeaba pînă acum. Dar s- 
a terminat! Nu o să mai aibă curajul să încerce să-l mai 
păcălească. , 

—  Dumneata poţi să te retragi, spuse Cadek 
administratorului, care se uita intrigat prin încăpere. 
Cheia lasă-mi-o aici! 

Astfel inspectorul rămase singur cu  bătrînul, 
examinîndu-l atent. Trăia, sau chiar în clipa aceea îşi 
dădea ultima suflare? Cadek parcă simţea aripa 
îngerului morții deasupra patului. Liniştea era 
desăvîrşită. O singură dată se trînti o uşă, cînd celălalt 
chiriaş din apartamentul divizat plecă de acasă. Cadek 
l-ar fi ajutat pe muribund, dar nu ştia cum. Se încumetă 
doar să umezească cu un prosop ud buzele subţiate, 
fierbinți şi crăpate ale rănitului. Nu înregistra nici o 
tresărire. Inspectorul nu regreta situaţia, nu se mințea 
cu sentimentul zadarnic de compătimire faţă de acest 
nenorocit, pentru care dintr-un motiv obscur încetase 
să mai aibe vreo simpatie. Rana provocată de un glonte 
în şold, nu cu mult înainte de vizita inspectorului, nu i-o 
mărturisise. Şi era, fără îndoială, tot isprava lui Jirka 
Bocek, care-i omorise şi fiul! 

Lui Cadek i se părea că timpul trece apăsător de 
încet, în realitate Draboch se întoarse în mai puţin de 
jumătate de oră. Nu era singur. Deschise uşa zgomotos 
şi o împinse înainte pe Fr6ny. 


— V-am adus-o, spuse detectivul, am aşteptat-o în 
faţa casei: ştiam că trebuie să se întoarcă. Pentru 
muribund am cerut ajutoare de la secţie. Salvarea e jos. 

Frâny era palidă ca varul. In privirea ei se citea 
cunoscutul amestec de spaimă şi încăpăţinare. Era bine 
îmbrăcată, dar se vedea că nu se dichisise în linişte. 
Cadek remarcă imediat amănuntul acesta. 

— Trimite sus targa, Draboch! 

— Vin oamenii cu ea în urma mea, spuse Draboch. 

Cadek îi făcu un semn hotărît fetei să se retragă într- 
un colţ al încăperii. Nu-i adresă nici o silabă. Fróny primi 
ordinul lui, strîngînd uşor din umeri, şi se îndreptă spre 
locul indicat, fără să se opună, cu paşi legănaţi, 
provocatori. Se străduia să-şi fixeze masca exasperantă 
a indolenţei. Probabil că din privirea lui Cadek 
înţelesese că nu mai era de glumit. 

— Chrudimsky? întrebă Cadek scurt. N 

— II căutăm. Nu e nici la spital, nici acasă. Il dibuim 
noi, nici o grijă. 

Cadek dădu din cap în semn de aprobare şi-şi 
îndreptă atenţia spre uşă: după zgomotul de pe coridor, 
se apropiau cei de la salvare; Pobožný le deschise uşa, 
ca să poată intra cu targa. 

— In ordine, domnule inspector? i se adresă detecti- 
vul, lui Cadek. 

Primiră încuviințarea mută, după care îşi făcură nu 
prea vesela lor datorie. Era de la sine înţeles că 
Pobozny urma să însoţească transportul. 

Cadek, întunecat la faţă, privea totul fără să scoată o 
vorbă. Fr6ny nici nu cricnea. Numai pieptul îi tresălta 
vizibil. Altfel, încerca să pară cinică. 

— Vreau să am cît de repede o ştire despre starea lui, 
insistă Cadek la plecare. 

In sfîrşit întoarse capul spre Fróny. 

— Vino-ncoace, îi porunci el sec. 


Fróny înainta lent şi legănat, înfuriindu-l. Dar cînd 
vorbi, glasul lui sună rece: 

— Frâny! — şi se uită sever în ochii fetei — Te arestez. 

— De ce? întrebă ea ridicînd sprîncenele a mirare 

— Asta ai să mi-o spui chiar tu. Cine l-a împuşcat pe 
bătrînul Karta? 

— Bocek, răspunse ea fără ezitare. 

— De unde ştii? 

— Karta mi-a spus-o, moşulică. 

— Bine. Dar înainte de a continua discuţia, ţin să-ţi 
atrag atenţia asupra unui lucru: de cîte ori ai să-mi mai 
spui moşulică, de atitea ori am să te plesnesc! 

— Unde? hohoti ea. 

— Văd eu unde. 

— Sînt un boboc abia ieşit la baltă, spuse Frâny 
batjocoritoare, lăsîndu-se greu pe un scaun. Ce vrei de 
la mine? 

— Nimic despre care n-ai fi şi tu informată. De ce te 
interesează bătrînul Karta? 

— Odată, într-o noapte, m-ai întîlnit acolo. Ti-am spus 
de atunci: îl vizitam din milă. 

— Avea şi atunci rana asta urită? Ştiai de ea? 

— Ştiam. 

— De ce nu mi-ai spus nimic? 

— Fiindcă bătrînul nu vrea să duc buhul prin lume. 

— De ce nu vrea? 

— Fiindcă se temea de Jirka. Nu te prea duce capul. 

— la zi, Frâny — dar răspunde-mi fără mofturi — de ce 
se temea? Ce ţi-a spus bătrînul despre toate astea şi tu 
ce crezi? 

Inspectorul nu se trăda, n-aveai cum şti dacă răs- 
punsurile îl mulţumeau sau nu. 

— Da... spuse Fróny pe gînduri, ca şi cum nu ar fi fost 
vorba de ceva care ar interesa-o, ci o simplă confidenţă. 
Spunea că Jirka ameninţă că se răzbună pe tot neamul. 


Dacă ar afla că nu a reuşit să-l ucidă pe tata-Karta, s-ar 
fi întors să-şi desăvirşească omorul. Atita lucru am 
putut pricepe şi eu şi cred că explicaţia te mulţumeşte 
şi pe dumneata; aşa că, nu mă mai chinui degeaba. 

— Dimpotrivă, Fr6ny, de data asta am impresia că o 
să scot untul din tine. Cine ţi-a dat ideea să-l aduci pe 
Karta aici? 

— Un cap care gîndeşte, spuse Fr6ny sibilic. 

— Al tău? 

— Nu, al lui, al lui tata-Karta. Mie mi-a fost milă de el 
şi asta-i tot. 

— Bine, Frâny! Dar pînă să faci asta, ai aranjat ceva 
cu doctorul Chrudimsky. 

— Aşa crezi, oftă Frâny, fiindcă ai dat de el aici fără 
haină. Karel nu-i numai o fiinţă care gîndeşte, e un om. 
L-am rugat, şi cînd cineva ţine la altcineva, îi înde- 
plineşte rugămintea cu plăcere. Numai că din păcate n- 
am ajuns cu Karel atît de departe cum ţi s-ar fi părut 
atunci, aici... 

— Lasă destăinuirile pentru jurnalul tău intim, Fróny! 
Am înţeles foarte bine că a fost o cursă, de aceea mă şi 
vezi acum aici. Dar nu căuta să mă prosteşti că i-ai fi 
smuls lacrimi lui Chrudimský cu spiritul tău de 
infirmieră. Am ascultat cu urechile mele cum încercai 
să-l ademeneşti. 

Şi inspectorul îi schiţă aventura sa polițistă din 
restaurantul de pe malul Vltavei. Fr6ny şovăi puţin, dar 
nu pentru mult timp. 

— Asta nu schimbă cu nimic lucrurile, zise ea pe un 
ton uşuratic. Karel s-a lăsat convins de mine. Nu-l 
cunoşti pe Jirka; eu îl cunosc. Lui nu-i este frică de 
dumneata; e o canalie unsă cu toate alifiile anti-poliţie, 
aşa că am preferat... 

— Fróny, o întrerupse inspectorul, crezi că bătrînul 
Karta era în mai multă siguranţă aici, decit la noi? 


— Cine ştie dacă nu? răspunse ea tăios. 

—  Mincinoaso! Te arestez, cum am spus. De azi 
înainte s-a terminat cu toate întilnirile tale cu doctorul 
Chrudimsky. 

— Poate te răzgîndeşti. 

— Poate, răspunse inspectorul, îngustîndu-şi ochii. Dar 
dacă te las pe tine liberă, îl închid pe Karlicek al tău. 
Nici faptele lui nu se împacă prea bine cu litera legii. 

— Karel n-are nici o vină! gemu Fr6ny. 

— De ce nu-mi spui tot ce ştii? 

— Asta-i culmea! Şi Fr6ny se ridică enervată. De ce să 
te învăţ eu pe dumneata? Ce pot să fac eu, dacă eşti 
cum eşti, ca un flaşnetar orb! Eşti orb! Eşti un moşulică 
orb, orb! Tu, inspector de secţie? Ha, ha! Abia poţi să 
adulmeci cu mustăcioarele de pe bot, ca un iepuraş; 
sărmanul moşulică! 

Cadek rămase calm. 

— Ascultă, Frâny! Ce vrei să spui tu cu vorbele astea? 
De ce-s eu orb? De ce-mi vorbeşti aşa? 

— ... Aşa cum plîngea Christos pe cei orbi... După colţ 
e o farmacie, du-te şi cumpără-ţi de acolo ce nu ţi-a dat 
Dumnezeu, accentuă Fróny repezită. 

— Despre farmacie ştiu, răspunse Cadek, amintindu-şi 
de „Dipron”. 

— Ei, vezi! Ţi-ai vîrît nasul şi pe-acolo? Să-ţi spun tot, 
ca să mă laşi în pace! Astă seară i-a fost rău de tot lui 
tata-Karta şi am alergat după Karel. Mai mult nu ştiu, 
poţi să mă faci bucăţi-bucăţele, dacă vrei! 

— De ce nu l-ai adus pe Karel, dacă te-ai dus după el? 

— Fiindcă nu l-am găsit. Poate e la cinema sau la 
teatru, nu ştiu... 

Se lăsă violent pe scaun. Nu puteai descifra nimic pe 
chipul ei. Cadek o privi cîteva clipe dus pe ginduri. E 
posibil ca Fr6ny să pătrundă mai bine decit el însuşi în 
misterul răzbunării lui Jirka? 


Îşi răspunse cinstit că ar fi posibil. 

— Măcar spune-mi, Fróny, i se adresă el, procedezi 
astfel din bune intenţii? 

Fróny pricepu că duşmănia e în regres şi ce vrea să 
spună inspectorul. 

— Nu-mi umblă nici o ticăloşie prin cap. Foarte simplu 
de observat prin faptul că m-am asociat cu Karel, care 
nu e un bandit, nici măcar pentru culpa de... de a se fi 
îndrăgostit de mine. , 

— Aşaaa? tărăgăna Cadek, îndrăgostit! Eşti sigură, 
Frâny? 

— Altfel, de ce şi-ar pierde vremea cu mine? 

— Ei, da... spuse Cadek şi vorbele nu-i erau pe 
înţelesul fetei. Ar fi mult mai bine dacă te-ai lăsa de 
gîndurile astea şi ţi-ai vedea numai de cursul de 
infirmiere. O să vorbesc eu cu Chrudimsky, n-avea grijă! 

Dar doctorul Chrudimský nu era de găsit. Detectivi 
anunțau că nu-l mai văzuse nimeni. Cadek începu s-o 
suspecteze pe Fr6ny că reuşise, totuşi, să vorbească cu 
Chrudimsky şi că tînărul doctor socotise că e mai 
prudent să dispară. Fr6ny însă tăgăduia pînă în pînzele 
albe. De la spital sosi repede ştirea că bătrînul Karta 
este încă în viaţă. Septicemia declarată putea fi 
combătută încă. Dar bolnavul pierduse foarte mult 
sînge, deşi rana era un fleac; proiectilul rămăsese în 
corp, lucru constatat de radiografie şi urma extragerea 
lui. În starea actuală a pacientului operaţia era însă 
foarte periculoasă. Vechimea  rănii nu se putea 
determina din cauza stadiului inflamatoriu avansat, şi 
nici nu se putea pronostica evoluţia stării infecțioase, 

— Karel prevăzuse asta, adăugă Fr6ny; ştia de bucăți- 
ca de plumb, dar se temea de operaţie, aştepta ca tata 
să se înzdrăvenească puţin. Spera ca rana să se 
vindece şi cu glontele înăuntru, şi apoi să intervină eu 
bisturiul. Ei spun că nu se poate încă? Să aşteptăm... 


— Să aşteptăm? Nu mai merge. Nu mai aşteptăm 
nimic... Acum ne mutăm la noi, dragă Fr6ny. Aici 
treburile nu se fac bine. Vii cu mine de bunăvoie, sau 
iar ai să-mi tragi un picior în stomac? 

— Mă duci după gratii, asta vrei? 

— Da, vreau, continuă el amabil, dar răutăcios; 
deocamdată e mai bine să nu faci, de capul tău, vreo 
prostie şi pe urmă vom avea de semnat amindoi nişte 
procese-verbale către judecătorul de instrucţie. Hai, 
mişcă, fetiţo! 

Fróny se lăsă dusă, nu ca un miel la tăiere, ci ca un 
căţeluş curios. 

La secţie Cadek află că fusese chemat de două ori 
prin telefon de o persoană care nu-şi spusese numele, 
nici de ce-l căuta. Cadek opri această raportare cu un 
gest liniştitor: 

— Mai stau pe aici, spuse el, poate mai sună o dată, 
cine-o fi fost. , 

Dar nu mai sună nimeni. Cadek se debarasă de Frâny, 
care se despărţi de el, trimiţindu-i o sărutare pe vîrful 
degetelor şi cerîndu-i sprijinul în căutarea doctorului 
Chrudimsky. 

Spectacolele teatrelor şi cinematografelor se 
terminaseră demult şi mica armată de urmăritori nu 
aflase nimic. La ora unu noaptea doctorul Chrudimsky 
încă era dat ca dispărut. Pe la ora două Cadek începu să 
se teamă pentru el. Trimise detectivi la gară şi în alte 
puncte ale oraşului, făcînd din asta o problemă majoră. 
Ultima mişcare cunoscută a doctorului era analizată 
atent. Pe la opt seara plecase de-acasă. Era deci clar că 
plecase mai înainte de a fi putut ajunge Fróny la el. Se 
află că fata întrebase de doctor foarte îngrijorată, dar 
nimeni n-o putușe informa încotro pornise. 

Pe la ora trei Cadek se hotărî să se îndrepte spre casa 
să dea măcar ochi-n geană. Urmărirea continua şi fără 


el. Lăsă vorbă la secţie să fie urgent înştiinţat în cazul 
apariţiei doctorului Chrudimsky. 

— II aduceţi aici, ordonă el, şi-l ţineţi într-o celulă 
separată. Nu-i strică experienţa. 

Nu trecuse mult şi deschidea uşa casei unde locuia. 

Spre surprinderea inspectorului în camera lui ardea 
lumina, iar uimirea atinse culmea cînd intră înăuntru: 
doctorul Chrudimsky dormea în fotoliu, într-o poziţie 
foarte incomodă, aşteptînd fără îndoială întoarcerea lui 
Cadek. 


XII 


SE LEGITIMASE PROPRIETĂRESEI, spunîndu-i că are de 
rezolvat cu inspectorul o problemă particulară, dar 
foarte importantă, şi proprietăreasa îi dăduse voie să 
aştepte. Obosit de munca lui cotidiană şi de efortul 
suplimentar solicitat de cazul Frânyei, aţipise pînă la 
urmă, după ce telefonase de două ori la secţie. 

Cînd se trezi Cadek, proprietăreasa dormea demult şi 
habar n-avea de ce se petrece. 

— Ai puţină răbdare, zise Cadek, dau o fugă pînă jos, 
să opresc goana inutilă pe urmele dumitale. Pînă atunci 
trezeşte-te; ai aici puţin lichior. 

Se întoarse repede; doctorul Chrudimsky nu se atin- 
sese de lichior, dar se spălase în baie cu multă apă rece 
pe faţă. 

— Al dracului de neplăcut, se scuză el, nu mi-a trecut 
deloc prin minte că mă cauţi. E 

— Frâny te-a căutat prima, răspunse Cadek, 

— Şi de ce? Ce vrea de la mine? 

— E timpul să nu mai faci pe naivul cu mine, se 
posomori Cadek. Fróny nu te mai poate căuta; e la 
arest. Am continuat să te caut eu. La arest mai sînt 
locuri destule, se înţelege; chiar şi pentru dumneata. 

— Pentru mine? Imposibil! 

— Sînt cazuri, adăugă inspectorul, cînd pe om nu-l 
poate scăpa de necazuri nici un titlu academic, ba încă 
pot să-i devină o povară. E cazul dumitale! Fróny stă la 
arest, ţi-am spus; bătrînul Karta în spital şi dumneata 
deocamdată aici?! 

Doctorul Chrudimsky îşi muşcă buzele. 

— L-ai găsit? 


—  Închipuie-ţi că sînt un îndrăzneţ norocos! Frâny 
totuşi mi-a reproşat că aş fi orb, dar pe Karta l-am văzut 
foarte bine. 

— Orb? replică tînărul doctor, clătinînd din cap. lartă- 
mă, dar e purul adevăr. 

Se ridică să ia pachetul de ţigări de pe masă şi luă cu 
furie şi cutia de chibrituri. 

— Nu bănuieşti de ce te aştept aici, inspectare? îl 

întrebă Chrudimsky cu o umbră de ironie. 
_— Iţi recomand mai multă modestie, spuse cu asprime 
Cadek. Cele puse la cale de dumneata cu Fr6ny nu mai 
sînt o taină. Nu ţi-e frică să te trezeşti într-o bună zi 
învinuit de moartea unui om? 

— Mi-e mai frică de ce mi s-a întîmplat astăzi, pe 
înserate. Am fost atacat şi puţin împuşcat! Cred că a 
fost spărgătorul Bocek. 

Doctorul Chrudimský îşi suflecă mîneca de la haină, 
dezvelind batista pătată de sînge, cu care îşi legase la 
repezeală încheietura miinii. ă 

La pronunţarea numelui de Jirka, inspectorul Cadek 
înălţă brusc sprincenele. 

— Arată-mi, insistă el întunecat la faţă. 

— Este obligatoriu? întrebă tînărul doctor cu ne- 
păsare. În calitate de medic, vă încredinţez că nu este 
decît o zgîrietură. S-a dezinfectat de la sine, fiindcă în 
viteza lui glontele mi-a ars pielea. Mai bine să mergem 
să-ţi arăt locul unde s-a înfipt glontele. Stă acolo şi 
acuma. 

— Unde s-au petrecut toate astea? 

— La locuinţa mea. Pe la opt seara. Nu era încă 
lumină pe coridor. Vroiam să mă duc la Frâny, să văd 
rănitul. Eram cu faţa spre uşă, gata s-o încui, şi am 
auzit un zgomot suspect. Spontan, m-am întors... 

— Ai zărit agresorul? 

— Da. 


Ca tînăr celibatar, doctorul Chrudimsky locuia într-o 
garsonieră dublă, la etajul doi al unei case moderne, pe 
o stradă centrală. Constructorul rezervase un spaţiu 
îngust pentru lift şi scară, care urca în spirală în jurul 
liftului. Agresorul îl aşteptase la etajul superior şi, în 
timp ce doctorul stătea cu faţa la uşa garsonierei sale, 
agresorul coborise pe palier, şi trecuse pe lîngă uşa 
liftului ca orice om care pleacă pe jos. Chrudimsky 
putea să nu-l observe, şi în orice caz, nu avea de ce săi 
se pară suspect. Totuşi se întorsese brusc, în ultima 
clipă. Şi-atunci, în penumbra coridorului, zărise un 
bărbat a cărui înălţime corespundea, după cum aprecia 
Cadek, cu înălţimea lui Jirka Boček. Bărbatul purta 
şapcă şi era îmbrăcat într-un costum de culoare închisă. 
Totul durase o secundă: bărbatul ridicase braţul, gest la 
care Chrudimský sărise în lături. Simultan, răsunase 
înfundat împuşcătura. 

— Arma avea amortizor, spuse doctorul, dar putea să 
tragă liniştit şi fără surdină; e atita zgomot pe strada 
noastră, încît nimeni n-ar fi auzit. Uneori eşapamentele 
unei maşini fac mai mult zgomot decit un pistol. 

— Hai, lasă astea, dădu Cadek din cap, cu nerăbdare. 
Ce-a fost mai departe?! 

— S-a repezit în jos pe scări, ca un apucat — fugea 
de-i sfîriiau călcîiele. 

— Şi dumneata? 

— Crezi că trebuia să-l urmăresc? 

— Nu-i vorba de ce trebuia să faci, ci de ce ai făcut în 
realitate. 

— N-am făcut nimic, recunoscu ruşinat tînărul doctor; 
eram mult prea surprins. Nu mi se întîmplă în mod 
curent să tragă cineva în mine, pe la spate. 

— Ai rămas în picioare? 

— Am simţit ca o smucitură la mîna, dar am ştiut 
imediat că nu mi se întîmplase nimic grav. Nu port cu 


mine nici un fel de armă, evident. Mi-am revenit din 
surpriză cînd am văzut liftul luminat şi urcînd ca 
totdeauna. Am înţeles că n-aş fi putut face nimic, dacă 
aş fi dat alarma, şi m-am hotărit să te găsesc; în 
legătură şi cu altele, se înţelege... 

— O să vorbim şi despre astea. Susţii că nimeni nu a 
fost deranjat de atac? Casa a rămas în continuare 
calmă? 

— Foarte calmă. Fapta a rămas neştiută de toţi 
ceilalţi. Cred că m-am gîndit bine cînd am presupus că 
agresorul a dispărut cu siguranţă şi că nu trebuia să mă 
tem de repetarea atacului. 

— Desigur. 

— Omul nici nu s-a mai uitat în urmă, să vadă dacă m- 
a nimerit sau nu, şi într-o secundă a dispărut la curbura 
scării. L-am auzit tropăind. Se grăbea grozav. Eu m-am 
liniştit si m-am uitat în direcţia în care zburase glontele: 
se înfipsese bine în zid, lîngă rama uşii. Poţi să-l scoţi, 
inspectore, dacă-ţi trebuie. Sînt sigur că nu l-a observat 
nimeni pînă acum. 

— Ai văzut glontele în întunericul scării? 

— Am uitat să-ţi spun că tocmai atunci portarul 
aprinsese lumina. M-am şi mirat cît de normal părea 
totul, ca totdeauna. 

Cadek îşi turnă un păhărel de băutură. 

— Asta-i tot? spuse după ce bău. 

— Tot. După aceea am venit direct aici, să te aştept 
pe dumneata. 

— De ce nu la secţie? 

— Mi-am zis că ar fi mai bine să vorbim în particular. 

Čadek îşi aţinti privirea într-un colţ umbrit al încăperii. 
Frâny îl antrenase pe doctorul Chrudimský în 
încurcăturile ei şi Bocek, probabil, aflase. Nu-i plăcuse 
deloc şi se gîndise să rezolve ce avea de rezolvat tot 


printr-o crimă. Cînd o să se dezlege toate iţele trase de 
acest criminal? , 

— Ascultă, doctore, spuse Cadek pe un ton grav, 
serveşti de paravan în toată afacerea asta. La început 
ai avut numai un rol în „Armata Salvării”. Rol pe care, 
dealtfel, nu l-ai susţinut pînă la capăt. Spune-mi, mai 
întîi, cu mîna pe conştiinţă: te achiţi în vreun fel faţă de 
încrederea sentimentală a acestei fete? 

— Te referi la Frâny? Nu fi copil, inspectore! 

— Deci, nu. Bine. Dar Fróny crede că o iubeşti. 

— Dragostea e oarbă; mă refer la ea. , 

— Eu nu sînt îndrăgostit, replică trist Cadek, cu toate 
că s-a zis că şi eu sînt orb. După Frâny, sînt un biet 
flaşnetar orb... 

— Nici o grijă, îţi deschid eu ochii, inspectore. 

— Îmi pare bine. S-o luăm în ordine: Se pare că eşti un 
actor bun. FrOny te crede în toate. 

— la mila mea drept alt sentiment, asta-i tot. 

Cadek îl felicită cu răceală pentru înţeleapta-i 
atitudine. 

— Să începem, aşadar, spuse inspectorul, din 
momentul cînd Fr6ny ţi-a cerut concursul în afacerea 
bătrînului Karta; acolo, la restaurantul de pe malul 
rîului, ţi-aduci aminte? 

Doctorul Chrudimsky înţelese cum stau lucrurile şi-şi 
recunoscu jenat amatorismul său. 

— Într-un singur punct te înşeli, adăugă el, cînd îţi 
închipui că Fr6ny mi-a cerut ajutorul pentru... bătrînul 
Karta. 

Cadek nu sesiză nimic aparte şi tînărul doctor rămase 
calm, zimbind încurcat, sub privirea intens severă a lui 
Cadek. 

— Acasă la ea nu a fost dus bătrînul, spuse doctorul, 
ci Karta cel tînăr. Pe el l-ai trimis, inspectore, la spital 
pentru extragerea glontelui. 


Cadek sări ca ars, de tremură podeaua. De mirare, 
rămase cu gura căscată. Ar fi vrut să-i spună doctorului 
că nu se cade să fie luat aşa peste picior... 

— De unde ştii?! articulă el, dregindu-şi glasul. Ce 
fantezie mai e şi asta?! 

— Purul adevăr, susţinu doctorul cu simplitate. Asta o 

făcea pe Fróny să spună că eşti un sărman flaşnetar 
orb. 
„Cuvintele auzite parcă se spărgeau în urechile lui 
Cadek, căzut acum în negura unor gînduri 
contradictorii. Parcă vocea doctorului venea din 
depărtări... 

— In spital omul o să fie asistat cum trebuie, continuă 
doctorul Chrudimský. Intîi va fi spălat şi bărbierit. 
Cîrpele ce-i înfăşurau capul vor fi înlăturate. Acolo e şi 
lumina mai bună, decît acasă la Fr6ny. Dacă reuşesc să- 
| salveze, o să-i dispară masca înspăimîntătoare, de 
muribund torturat de dureri. In noaptea asta i se 
hotărăşte soarta, sper. Ţi-am atras atenţia asupra erorii 
dumitale. Cum ai să-l priveşti atent, o să-ţi dai seama 
de realitate. g 

— Doamne! gemu Cadek, aşezîndu-se cu greu. 

„Da, s-ar putea! Cui i-ar fi trecut prin cap aşa ceva? 
Ce, parcă nu s-ar putea ca un om rănit grav la şold să 
îmbătrînească în cîteva zile cu douăzeci de ani?” îşi 
zicea, copleşit, inspectorul. 

— Nu sînt orb, clătină el din cap, cu un aer nefericit, 
sînt victima împrejurărilor. 

Doctorul ridică iarăşi din umeri. 

— Bea, îl îndemnă binevoitor cu paharul, eşti 
consternat. Eu nu l-am cunoscut nici pe cel bătrîn, nici 
pe cel tînăr, dar pot să te îndrum, cum m-a îndrumat pe 
mine Fróny, vrei? 

— Mai întrebi?! 


— Ei, dar mai întîi am o noutate şi mai teribilă; sper să 
nu leşini. A 

— Asta nu, zise Cadek, nerăbdător. 

— Karta fiul este tatăl fetei. 

Cadek înghiţi în sec, cu ciudă. Tăcu. 

— Pare foarte verosimil, inspectare. De fapt, vind cum 
am cumpărat şi crede ce vrei. In actul de botez al 
Frânyei nu figurează numele tatălui. Maică-sa era 
spălătoreasă, sau aşa ceva, dar se pare că era o femeie 
foarte cumsecade. Fr6ny susţine că mama ei a aflat 
mult mai tîrziu că cedase unui hoţ de buzunare fără 
scrupule. Atunci, s-a gîndit că mult mai înţelept ar fi, 
spre binele copilului ce urma să se nască în curînd, ca 
tatăl, cu meseria-i dubioasă, să rămînă necunoscut, şi 
să dispară din viaţa lor. 

— Poate, oftă Cadek. 

— Mai tirziu după moartea mamei, continuă 
Chrudimský, Fr6ny şi-a găsit singură tatăl. Mama ei 
muncise din greu; Fr6ny spune că, într-o bună zi, au 
găsit-o moartă, cu capul în albie, printre clăbucii de 
săpun. A fost o femeie necăjită. Fr6ny nu a luat-o pe 
calea maică-si, ci a lui taică-său. Năzuinţa ei spre bine, 
manifestată acum, a moştenit-o de la maică-sa. Viaţa 
imorală din trecut e o moştenire de la taică-său. A 
înclinat mai mult spre el decît spre maică-sa; asta se 
vede şi din grija pe care i-o poartă acum, nu? 

_— Şi substituirea tatălui cu fiul... spuse nerăbdător 
Cadek, căruia gindurile îi galopau înainte. 

— La acea substituire s-a ajuns printr-un concurs de 
împrejurări, cum susţine Frâny. După ce s-a despărţit 
de dumneata şi a ajuns acasă, zice ea, Karta cel tînăr şi- 
a găsit tatăl mort. Şi fiindcă se temea de răzbunarea lui 
Bocek, i-a venit ideea să treacă în pat, în locul lui, 
înlăturînd astfel primejdia, măcar pentru un timp, pînă 
ar inventa ceva mai bun. 


Îşi găsise tatăl mort! Ce întîmplare! 

— Care-i părerea dumitale despre rana din şold? 
întrebă Cadek. Crezi că datează din noaptea în care m- 
am despărţit eu de Karta? 

— Nu, răspunse doctorul cu siguranţă; mai mult ca 
probabil, după aceea. 

— Karta n-a spus cînd a fost rănit? 

Da, doctorul ştia. Cadek nu trebui să-şi noteze nimic. 
Karta fusese împuşcat în noaptea cînd Bocek vrusese să 
tragă în el la cîrciuma mamei Klouzanda. Noaptea 
aceea mirosea numai a praf de puşcă pentru inspector! 

Dar în altă noapte, anterioară, cînd Cadek îl văzuse pe 
Jirka Boček pentru ultima dată, se auzise o altă 
împuşcătură, confirmată de mărturia copilului 
vînzătorului de ziare, care dormea sub o fereastră 
deschisă, în casa vecină. Cui îi era destinat glontele? 
Wang-Li murise. Karta-fiul fusese împuşcat mai tîrziu. 
Bătrînul, însă, murise chiar în noaptea aceea şi avusese 
parte, probabil, de acea înmormiîntare ciudată, în sicriul 
de zinc al chinezului. 

Ideea lui Karta cel tînăr de a trece drept tatăl bolnav 
nu-i venise întîmplător. Hoţul de buzunare se despărţise 
de Cadek, deşi merseseră împreună pînă la staţia de 
tramvai de la capătul liniei. Ideea îi umbla în cap chiar 
de atunci... 

— FrOny ce zice de întîmplările astea atît de suspecte? 
întrebă Cadek, fără să-şi destăinuie gîndurile. Karta era, 
totuşi, sub protecţia mea. Şi dacă Bocek l-a recunoscut 
şi a tras în el, era mult mai înţelept să-l fi luat eu sub 
ocrotirea mea. 

— Desigur, aprobă doctorul, Fróny, însă, îmi explica 
aşa: Pe de o parte, tatăl ei nu mai avea încredere în 
dumneata, zicîndu-şi că ţi-ai înfundat propriul agent; pe 
de altă parte, se temea de neplăceri, fiindcă tăinuise 
moartea  bătrînului. Cînd s-ar fi însănătoşit, Fr6ny 


intenţiona să-l treacă graniţa, sau să-l ducă undeva, în 
secret, ferit de ochii lui Bocek. 

— Nu e numai asta, remarcă, pe gînduri, Cadek, aici 
mai este amestecat şi un anumit Wang-Li. 

— Care Wang-Li? 

— Wang-Li era soţul femeii care se zice că se îngrijea 
de bătrînul Karta, explică pe scurt Cadek. 

Doctorul îşi aminti şi el. 

— Da, ai dreptate. Wang-Li! Dar Wang-Li nu are nici 
un amestec, doar soţia lui. Fr6ny îi spunea Mušková, 
sau aşa ceva. Mušková i-a trimis fetei un bilet, îi scria 
să treacă să-l vadă pe Karta, la dorinţa acestuia. 

— Dar Mušková nu se putea înşela cum m-am înşelat 
eu. Cîrpele în care îşi înfăşură capul Karta n-au derutat- 
o, desigur. Şi Fr6ny a negat cu energie că ar fi fost 
chemată de Karta. 

— Fr6ny susţine că între Karta cel tînăr şi Mušková 
existau relaţii amoroase, încă de pe cînd trăia chinezul, 
înseamnă că femeia ştia de rană. Fiind amanti, îşi 
făceau confidenţe. 

Cadek îşi simţea creierul în fierbere. Amanţi! Acum se 
explicau multe, mai ales grija deosebită pentru bătrîn şi 
tăinuirea substituirii. 

— Incă ceva, spuse Cadek, copleşit. De ce m-ai legat 
la ochi pînă acum? De ce mi-ai ascuns toate lucrurile 
astea? 

Doctorul Chrudimsky nu părea deloc stingherit, dar în 
ochii lui se citea oarecare regret. 

— Inspectore, dacă ţi-aş fi spus că vreau să fac pe 
detectivul, m-ai fi declarat smintit... 

— Nu eşti deloc smintit! 

— Mulţumesc. Totuşi poate a fost la mijloc şi o 
sămînţă de nebunie. Nu am altă explicaţie. In esenţă, ar 
exista un singur motiv, de natură psihologică: Te-ai 
repezit cu coarnele înainte în afacerea asta. Toţi, şi în 


special Fróny, ştiu de ce parte te afli. Fata nu are deloc 
încredere în dumneata. In mine are o încredere oarbă. 
Numai eu pot să pătrund în misterele cazului, nu 
dumneata. Este vorba de Jirka Bocek, de rolul lui real, 
de lucruri pe care FrOny le ştie, pe cînd noi, nu... 

— Ai dreptate, încuviinţă Cadek. 

— Vezi? Dacă te-aş fi informat imediat, ai fi luat 
măsuri şi Fr6ny şi-ar fi dat seama că am trădat-o. ŞI 
atunci, gata, s-ar fi dus pe copcă toată încrederea ei! 
Dar de cînd m-am ghemuit în pat, ascunzîndu-l pe Karta 
de ochii dumitale, încrederea ei în mine a crescut. Şi 
totul nu era decit în interesul dumitale. Ai mers pe o 
cale preconcepută. Eu am lucrat pentru dumneata în 
secret, dar mai eficient. Speram ca Frâny să-mi 
dezvăluie întregul mister şi, după aceea, aş fi alergat 
să-ţi spun totul, îndată. Tot ce ţi-am comunicat eu 
acuma despre Karta e de importanţă secundară. 
Personajul principal rămîne Boček. Fróny ştie ce-i cu el, 
dar poţi să o şi torturezi, nu vei reuşi să scoţi nimic de 
la ea. Nu ştiu bine de ce. Sînt sigur că îl urăşte, totuşi 
are ea un motiv cînd nu vrea să-l trădeze. Cred că aş fi 
putut afla, în scurt timp, tot ce ştie ea şi de-abia atunci 
informaţiile mele ar fi avut valoare, nu crezi? 

— Desigur, încuviinţă Cadek. Numai că dumneata te- 
ai speriat de agresorul cu revolver şi ţi-ai părăsit repede 
toate frumoasele intenţii. 

Vocea lui Cadek suna puţin ironic. Ofensat, doctorul 
se încruntă uşor. 

— Să zicem, răspunse el cu enervare, că unui tînăr 
doctor nu-i prea vine la îndemînă să dueleze, cu pistolul 
sau cuțitul, cu orice canalie. Mai există, însă, un motiv 
serios. Azi dimineaţă am constatat că starea lui Karta se 
înrăutăţeşte primejdios. Tratamentul, în condițiile 
oferite de Frâny, se dovedea insuficient. Oricum, Karta 
tot ajungea pe masa de operaţie. Ce ar fi făcut Fróny cu 


cadavrul lui, spune-mi te rog? Şi ce-aş fi făcut eu? Ar fi 
trebuit să-l îngropăm undeva, poate? leşisem astă seară 
ca să merg la Karta. Aveam de gînd să vin la dumneata, 
după aceea, fiindcă nu mai aveam nici o speranţă în 
îmbunătăţirea stării lui. Atacul, bineînţeles, mi-a 
precipitat planul. Am plecat imediat în căutarea 
dumitale. 

Cadek părea mulţumit de explicaţiile doctorului. 

— Să mergem, spuse el, şi se ridică. Deocamdată 
ajunge. , 

Se făcuse destul de tîrziu. Strada era pustie. Cadek 
calcula timpul aproape cu groază. Işi dădu seama că îi 
rămăsese extrem de puţin pentru odihnă, dacă vroia să- 
şi continue lucrul dis-de-dimineaţă. Ajunseră la locuinţa 
lui Chrudimsky. i 

Aprinseră lumina pe coridor şi Cadek cercetă locul 
unde se oprise glontele. Il scoase cu un briceag şi-l 
cercetă superficial. Analiza atentă o lăsa în seama 
specialistului în arme de foc. Suprafața metalică a 
glontelui se deformase puţin la şocul cu peretele. Cadek 
îl înfăşură în batistă, ştiind totodată că şi gaura din zid 
păstra dovezi suficiente în privinţa calibrului armei. 

— Acum du-te la culcare, doctore, zise inspectorul. 
Broasca este intactă. Dimineaţă va fi postat în faţa 
casei un detectiv, care l-ar putea recunoaşte pe Bocek, 
chiar dacă s-ar deghiza în contesă. 

Aşteptă pînă se trînti uşa în urma doctorului şi după 
aceea mai ascultă o clipă în coridor. Cu un oftat, începu 
să coboare şi, ajuns jos, o căută pe portăreasă, rugind-o 
să-i deschidă. Aceasta vroia să ştie de unde vine şi 
întinse mîna după bacşiş. El îi arătă insigna şi ieşi în 
stradă. 

Era ora la care strada se odihnea cu adevărat, deşi 
pentru puţin timp şi nu cu desăvirşire. Aerul era 


proaspăt, se respira bine, dar pe inspector îl dureau 
picioarele şi ar fi vrut să doarmă cît de puţin. 

Cadek se îndrepta spre secţie. Se gîndea că cel mai 
bun lucru ar fi fost să se întindă pe canapeaua din 
biroul său. Doctorul Barâk era în serviciu de noapte. O 
să-i facă plăcere să asculte noutăţile. Ar putea s-o 
trezească şi pe Fróny, aşa, pe neaşteptate, şi atunci va 
fi ceva mai maleabilă, decît în împrejurări oarecum 
normale.  Dis-de-dimineaţă — fără zăbavă — la 
roşcovana Mušková, în sectorul cinci! Apoi informaţiile 
asupra stării lui Karta! Doamne, avea griji destule! Pe 
strada în pantă, se grăbea cineva. Paşii grei răsunau 
zgomotos, cu un ecou sacadat. | 

— Nu te supăra, spuse Cadek, tăind drumul, 
bărbatului care se grăbea, nu ne cunoaştem cumva? 

Bărbatul cu geanta plină de ziare nu era atit de 
perspicace. Se opri, aplecînd capul, ca să-l recunoască 
în lumina slabă pe cel din faţa sa. 

— Dumnezeule, dumneavoastră sînteţi, domnule 
inspector?! V-aţi şi sculat, de la ora asta? 

— Nici nu m-am culcat, răspunse Cadek. Nu vreau să 
te rețin, văd că eşti grăbit. 

— Citeva clipe nu contează, domnule inspector. 

— Prietene, dacă tot ne-am întîlnit, din întîmplare, şi 
fiindcă sînteţi vecini, spune-mi, tînărul Karta avea relaţii 
cu nevasta lui Wang-Li? 

— Hm, răspunse omul, credeţi că i-au făcut de 
petrecanie chinezului? Nevastă-mea zice că da. Dar n- 
au scăpat o vorbă. Eu unul nu ştiu nimic. După moartea 
lui Wang-Li, nimic nu s-a mai putut dovedi, fiindcă a 
dispărut Karta. _ 

— Bineînţeles. lţi mulţumesc şi nu te mai rețin. 
„Bărbatul cu ziarele o porni din nou foarte grăbit. 
Cadek mergea mult mai încet, în direcţie opusă. 


ÎI depăşi tramvaiul de serviciu pentru transportul 
salariaţilor matinali. Trecu un taxi în mare viteză. Se 
lumina de ziuă. 

Poarta de la secţie, ca o uriaşă gură neagră, îl înghiţi 
pe Cadek, care îşi căută imediat şeful. Discutară pe 
îndelete, după aceea doctorul Barâk îl chemă, la 
cererea lui Cadek, pe detectivul Klein. Tînărul, care 
trebuia să-l supravegheze pe doctorul Chrudimsky, îşi 
lua rolul foarte în serios. 

Dar Cadek nu mai spera să găsească prea repede 
cheia enigmei. Intră în biroul expertului de arme şi lăsă 
acolo glontele turtit cu eticheta de rigoare. Fericitul 
funcţionar dormea încă şi cîţi alţii la fel ca el... 

Revenind pe coridor, Cadek opri o femeie bătrină, 
care făcea curăţenie prin birouri şi trebuia să se apuce 
devreme de treabă, ca totul să fie în ordine pînă la 
şapte şi jumătate. 

— Lasă curăţenia, mătuşă, o bătu el pe umăr; ia, te 
rog, termosul meu şi adu-mi cît mai repede, de la 
bufetul din colţ, cafea şi şase cornuri calde. 

După aceea îl chemă la el în birou pe gardianul de 
noapte şi-i ordonă s-o aducă imediat pe Fróny 
Brabencovă. 

Sosi foarte repede. Nu-i priise noaptea petrecută în 
detenţiune preventivă, dar nu arăta nedormită. Mediul 
în care se trezise pe neaşteptate îi trezise iar cinismul 
de odinioară, tonul specific prostituatelor. Cadek 
regreta din fundul sufletului schimbarea. li vorbi liniştit. 
Poate, totuşi, într-o bună zi, fata asta va reuşi să 
smulgă definitiv rădăcinile trecutului şi să înceapă o 
viaţă într-adevăr nouă. Dar pentru asta era necesar să 
dispară de la orizont spiritul rău al vieţii ei, Jirka Boček. 

— Moşulică, zîmbi ea fără chef, înainte de a discuta 
întreabă la spital ce e cu Karta. 


— Tatălui tău îi merge destul de bine, răspunse el, 
privind-o aspru. , 

Fróny, spre care Cadek întorsese lampa de birou de 
cînd intrase, făcu o strimbătură. 

— Cînd ai aflat că-i merge destul de bine? întrebă 
Fróny, ridicîndu-şi de pe frunte o şuviţă neagră. 

— Azi-noapte. 

— Ai telefon aici, arăta ea spre aparat; sună acolo, 
repede, să aud şi eu ce-o să-ţi spună. Dacă nu, nu 
deschid gura, chiar dacă ai folosi cheia de desfăcut 
conserve. Spui că-i taică-meu, deci am motive să fiu 
îngrijorată. 

— Şi nu e? 

— Unui singur om i-am spus eu asta — şi i se aprinse 
brusc o strălucire în ochi — şi el m-a turnat. Te-a trimis 
la mine şi tot ce ştii, de la el ştii. Bine! zise ea furioasă 
şi ochii strălucitori i se umeziră. Sînt o proastă, bine mi- 
a făcut. Singur n-ai fi aflat nimic. 

Cadek trase lîngă masă încă un scaun. 

— Aşează-te, Fróny! Te înşeli. Singur l-am găsit pe 
Karta, pe tatăl tău. Şi pe Karlicek al tău era cît pe-aci 
să-l închid. 

— Cum?! strigă ea disperată. Nu se poate! De ce să-l 
închizi?! s 

— Nu striga la mine. In afară de asta, Fróny, s-a 
întîmplat un lucru grav: Jirka Boček a tras astăzi în 
doctor cu pistolul. 

Lui Cadek îi trecuse prin gînd să-i spună că Jirka Boček 
îl omorise pe Chrudimský, dar mai pe urmă se felicită 
că se exprimase în doi peri. Inspectorul rămase surprins 
de furtuna sufletească stîrnită în Fr6ny cu cele cîteva 
vorbe, Fr6ny începu să strige, împinse scaunul ce i se 
oferise, întinzîndu-şi mîinile subţiri, crispate ca nişte 
gheare. 

— L-a ucis?! ţipă ea. 


— Gura! urlă Čadek. Cu tine, omul poate să 
înnebunească! A tras în el, atita ţi-am spus. 

— Şi l-a nimerit? 

— Puţintel. 

FrOny se lăsă în genunchi, cu mîinile împreunate pe 
genunchii lui Cadek: 

— Te rog... — şi tremura toată — spune-mi adevărul! 
Unde l-a nimerit? E grav? E mort? Nu-mi ascunde nimic, 
eu, eu sînt curajoasă... 

— Ştiu, spuse Cadek stînjenit, ridică-te. Eşti nebună! 

Nu ştiuse să se stăpinească şi-şi stricase tactica. 
Inspectorul o sprijini cu atenţie şi o ridică. Fata căzu din 
nou; ochii i se măriseră, să-i iasă din cap. lar o ajută, o 
aşeză pe scaun şi o mîngiie pe cap. 

— Nu i s-a întîmplat nimic, proasto! bombăni el. Eşti o 
gisculiţă. Glontele l-a zgiriat puţin la mînă, atita tot. Nici 
nu s-a pansat. 

— Şi unde e acum? Nu mă minţi? 

— Cu tine crezi că îmi arde de aşa ceva? E acasă la el. 

In toată purtarea fetei, expresia ochilor speriaţi, 
gesturile miinilor tremurătoare, se citea o dragoste pe 
care Cadek nu şi-o imaginase posibilă. Acum această 
iubire îl izbea aproape dureros şi avea impresia că în 
faţa lui se ridică, îngrozitor de repede, un perete de 
stîncă înalt pînă la cer. 

— Nu are nimic, repetă el, crede-mă. Dar cine poate 
şti dacă Jirka Boček nu va încerca din nou să-l curete. 
Ce-ai mai spune atunci! 

— N-o să încerce! şopti ea şi buzele îi tremurară. 

— Ce te face să crezi? 

— O să am eu grijă. 

Atita aşteptase Cadek. O mîngiie pe Fr6ny pe umăr. 

— Ascultă, Frâny, cum ai să poţi să-l opreşti, cînd eşti 
la zdup? Spune-mi mie cum, şi o să am eu grijă. 

Fróny clătină din cap cu încăpăţinare. 


— Sună la spital, spuse ea apăsat şi parcă puţin ru- 
şinată de efuziunea ei sentimentală. Totul depinde 
foarte mult de starea tatălui meu. 

— Adică, Frâny? 

— Sună, cînd îţi spun! Pot să-ţi dau şi o coroană, ca să 
nu-ţi fac pagubă. 

Cadek se uită lung la ea. Buzele îi mai tremurau încă. 
Tăcu şi întinse mîna spre telefon. Fr6ny sări ca o pisică 
lîngă el şi-şi lipi capul de receptor. 

Aflară imediat că pacientul Karta era în viaţă; glontele 
fusese scos şi pacientul se afla acum sub supra- 
vegherea permanentă a unui asistent cu seringa în 
mînă. Rămînea o slabă nădejde ca bolnavul să fie 
salvat. g 

— Trimit după glonte! strigă în receptor Cadek şi 
încheie convorbirea. 

— Ei. ce zici, Frony? Te declari mulţumită? 

— Nu pot să-ţi spun acum, replică ea. Intii, lasă-mă 
liberă. II găsesc eu pe Jirka. N-o să-i mai facă nici un rău 
lui Karel. Dumneata singur n-o să reuşeşti să-l prinzi. 

— Pe cine? 

— Pe Jirka. 

— Eşti nebună, Fróny! 

— Nebun eşti dumneata! Ştiu eu ce ştiu. Asta te 
depăşeşte. Nu-i poţi veni de hac lui Jirka. 

— Chrudimský este supravegheat de un detectiv, 
Fróny. 

— Chiar de-ar fi zece diavoli, tot degeaba! Jirka e 
Satana! 

— Şi de ce nu-mi spui ce ştii despre el? 

— Pentru nimic în lume! 

— Rămii atunci la noi, pînă îţi vine mintea la cap! 

Fróny îşi luă iarăşi atitudinea de femeie pierdută, îşi 
aplecă puţin capul pe umăr şi privirea fixă a lui Cadek 
nu mai avu nici un efect asupra ei. 


— Eşti ca un flaşnetar orb, aşa că ar trebui să-ţi vină 
mintea la cap, ţie, nu mie! Tot fraier rămii, oricît ti-ar 
scăpăra mintea! g 

— Nu te supraaprecia, fato, spuse Cadek disprețuitor. 
De ce crezi că Jirka ar fi în stare să-l omoare pe 
Chrudimský? 

— Simplu, rîse forțat Fróny: fiindcă îşi închipuie că i- 
am destăinuit tot ce ştiu. 

— Inseamnă că pentru Jirka eşti la fel de periculoasă 
ca şi Chrudimsky. 

— Deloc. 

Cadek se uită la ea foarte bănuitor, dar Fróny se 
înarmase cu un calm imperturbabil. Poate că totuşi 
doctorul Chrudimsky avea dreptate cînd susţinea că 
Fróny nu se va destăinui nimănui altcuiva în afară de el. 
Cadek nu intenţiona s-o interogheze în legătură cu 
datele oferite de Chrudimsky. | se părea că verificarea 
nu ar fi însemnat decit o inutilă repetare. 

— Ei, ce?! se răsti ea deodată. Imi dai drumul sau nu? 

— Să mă mai gîndesc, răspunse el, apăsind pe 
butonul de sonerie. 

Frâny plecă cu paşi legănaţi, ispititori. Evident, în- 
cerca să mascheze o puternică frămîntare sufletească. 
Juca teatru şi inspectorul înţelese asta prea bine. Dorea 
să fie pusă în libertate, dorea fierbinte să fie afară. 
După părerea ei, era foarte important pentru 
Chrudimsky. Şi, oare, părerea ei să fi fost mai justă, 
decît părerea lui Cadek, mai puţin bine informat? 

„Să mă mai gindesc”, îşi repetă pentru sine, nu din 
teamă pentru Chrudimsky, ci din dorinţa de a-l prinde 
pe Jirka Boček. 

Intră în birou femeia de serviciu, cu termosul şi cu 
punga de cornuri. Pînă atunci aşteptase afară, obişnuită 
să nu deranjeze. Făcu socoteala şi se întoarse să 
continue curăţenia. 


Stomacul lui Cadek primi recunoscător băutura caldă. 
Se consumară îndată şi cornurile. Cu gura încă plină, 
inspectorul întinse mîna după telefon. 

— Repede-te după glontele de la spital, ordonă el, 
strigînd în receptor. 

Ferestrele se luminau matinal; Cadek stinse lampa de 
birou. 

Uitîindu-se la ceas, văzu că îi rămînea jumătate de oră 
pentru odihnă. Işi scoase haina, îşi aruncă pantofii şi se 
trînti pe canapeaua uzată. Acoperit de mintuială cu o 
pătură subţire, închise ochii şi căzu îndată într-un somn 
adînc, 

PRIMUL OM CU CARE A AVUT Cadek de-a face în acea 
dimineaţă a fost doctorul primar Havlasa, condus de 
omul de ordine în biroul lui Cadek, cu observaţia că 
domnul inspector tot trebuie să se scoale. Cadek se uită 
la el supărat, îşi lăsă picioarele pe podea, se aşeză pe 
marginea canapelei şi-şi frecă faţa cu palmele. 

— Nu vă aveam în program, mormăi el. 

Doctorul Havlasa se scuză politicos. Spuse că înţelege 
importanţa altor probleme mai arzătoare, dar că îl 
roagă să i se recunoască seriozitatea propriilor griji. 

— Am cuvîntul dumneavoastră, îi aminti. 

— Ştiu, răspunse morocănos, Cadek, iertaţi-mă, 
uitasem de dumneavoastră. 

— Nu face nimic. Am venit singur. Aveţi vreo veste 
bună pentru mine? 

— Pot numai să vă asigur că vă faceţi griji degeaba. 
Logodna doctorului Chrudimsky cu fiica dumneavoastră 
nu va fi cu nimic umbrită. 


— Dar... 
— De fapt sfîrşitul acestei afaceri este aproape, îl 
încurajă Cadek,  credeţi-mă. |n locul fiicei 


dumneavoastră, aş avea mai multă încredere în 
doctorul Chrudimsky. 

Pe faţă bătrînului medic se aşternu un zîmbet jenat, 

— Principiul e frumos, dar discutăm cu femeile. Soţia 
mea susţine că nici un bărbat de pe lume nu merită 
încredere. , 

— Soţia dumneavoastră?! exclamă Cadek şi îl privi 
lung. Cine ştie! Poate vorbeşte din proprie experienţă. 

Inspectorul fusese destul de nepoliticos. 


—- Ştiţi, domnule doctor, adăugă el, ridicîndu-se să 
deschidă fereastra, eu cunosc un singur bărbat în care 
mă pot încrede în orice împrejurare; e vorba de mine 
însumi; spun asta şi în privinţa problemei 
dumneavoastră. 

Cu un căscat deloc înăbuşit, încheie vizita şi se grăbi 
să telefoneze. Află repede că nu intervenise nimic nou 
în starea sănătăţii lui Karta. Deocamdată problema care 
se punea era dacă organismul va rezista sau nu va 
rezista. 

Tînărul detectiv Klein dădu raportul de dimineaţă, 
declarînd că nu se petrecuse nimic deosebit, şi propuse 
să fie schimbat abia la prînz. Cadek împărţi dispoziţiile 
şi, frămîntat de gînduri, se grăbi spre spital. 

Acolo privi faţa pămintie a bolnavului. Doctorul de 
serviciu îi dădu informaţiile de specialitate, pe care 
Cadek nici nu le reţinu. Karta era în viaţă, însă în stare 
de inconştienţă, şi nu se putea vorbi cu el. Pe fruntea ca 
de ceară înnegrită se lăbărţa o pată mare, roşie. Era 
tuns, bărbierit şi spălat, cît se putuse mai bine. Şi 
Cadek, uitîndu-se lung la el, nu se mai miră că se 
înşelase atît de grav. Karta se schimbase nemaipomenit 
de la ultima lor întrevedere. Dacă mai adăugai şi barba 
încărunţită şi părul zburlit, fiul semăna acum nespus de 
mult cu tatăl lui. La urma urmei, între ei era o diferenţă 
oarecum mică, de douăzeci de ani, şi Karta cel tînăr 
trecuse demult de cincizeci. 

Totuşi Cadek recunoscu uşor în trăsăturile bolnavului 
figura bine cunoscută şi se supără pe el însuşi, pentru 
superficialitatea cu care privise mai-nainte cîrpele ce 
înfăşurau capul bolnavului. Dacă ar fi fost mai atent ar 
fi scăpat de multe neplăceri, ba chiar poate întreg 
misterul ar fi demult dezlegat. 

— Păziţi-i ca pe sfintele moaşte! zise el celor de la 
spital, la plecare. 


Apoi, porni grăbit spre sectorul cinci. 

Acum nu mai era necesară o atentă diplomaţie, ci mai 
degrabă o ofensivă puternică. Dacă Frâny ar fi vrut, i l- 
ar fi putut arăta pe Jirka Bocek cu degetul. O oprea însă 
ceva şi nu era decit situaţia tatălui ei. Indată ce aceasta 
se va clarifica, restul va merge mult mai uşor. , 

Pe drumul prăfuit de la marginea periferiei. Cadek 
înainta cu paşi repezi. Se uită de cîteva ori cu ciudă la 
clădirea dărăpănată, moartă la ora asta, la cîrciuma 
mamei Klouzanda, apoi cobori panta lină ce ducea spre 
pîlcul de case amărite de la marginea periferiei. 

Se gîndea că la întoarcere poate n-o să mai fie singur. 
Intră cu bruscheţe în casa lui Wang-Li. Femeia roşco- 
vană şi înaltă era îmbrăcată numai pe jumătate şi 
tocmai spăla ceva în chiuveta cu smalţul sărit. Privi cu 
surprindere la Cadek. 

— Ce doriţi? întrebă ea, fără să-şi ascundă mirarea. 

— Am să-ţi pun cîteva întrebări, spuse Cadek pe un 
ton mustrător. 

Femeia îşi scutură mîinile, le şterse cu o cîrpă şi 
îmbrăcă repede o bluză. 

— Aţi năvălit aici ca un păgin! zise ea, întunecîndu-se 
la faţă. 

— Şi soţul dumitale a fost înmormîntat ca un păgin, 
răspunse tăios Cadek; ceea ce trebuie demonstrat 
acum. Să fiu cît mai concis, doamnă Wang-Li. Ai fost 
amanta lui Karta-fiul? 

Femeia holbă ochii şi tăcu. 

— Ştiai că cei doi Karta şi-au schimbat identitatea? 

— Pentru Dumnezeu, ce tot... 

— Ţi-ai ucis bărbatul ca să fii liberă în relaţiile cu Karta 
cel tînăr? 

— Sînteţi smintit! strigă femeia furioasă. Doctorul era 
aici cînd a murit Wang. De unde aţi scornit blestematele 
astea de minciuni? 


Cadek se răsti la ea să tacă. Apoi îi spuse pe scurt 
toată povestea. Observă cum faţa femeii se acoperea 
de o roşaţă pete-pete. 

— Wang a murit, cum o fi murit. L-aţi pus în sicriul de 
zinc; pe urmă a venit iubitul dumitale Karta şi ţi-a vorbit 
de groaza de a nu fi la cheremul lui Jirka Boček. Il 
cunoşti pe Jirka Boček? 

— N-nu, se cutremură ea. V-am mai spus odată că... 

— Puțin, totuşi... Dar totuna e! Ai aranjat împreună cu 
Karta să-l ajuţi pe bătrîn să treacă pe lumea cealaltă şi 
chiar aşa aţi şi făcut. L-aţi împuşcat brutal pe bătrînul 
Karta, fiindcă la zgomotul detunăturii s-a trezit un copil. 

— Dumneavoastră sînteţi... 

— Ştiu totul. Amantul dumitale a desfăcut sicriul, l-a 
scos pe Wang şi l-a închis acolo pe taică-său. De ce aţi 
făcut asta? De ce nu l-aţi îngropat în pămînt pe bătrîn şi 
de ce v-aţi dat osteneala asta cu bărbatul dumitale? 
Poate fiindcă i-aţi sfărimat ţeasta bătrînului şi fiindu-vă 
frică să nu se vorbească, miine-poimiine, de crimă, 
dacă ar fi găsit... Nu-i aşa? 

Femeia îşi frîngea mîinile, care-i tremurau. 

— Aţi înnebunit! exclamă ea a doua oară. Pe cine am 

îngropat şi pe cine am scos din sicriu?! Care Karta cel 
tînăr? Doar l-aţi găsit îngropat în pămînt... 
_— Ai să vii cu mine, dragă doamnă, o întrerupse 
Cadek, şi o să-ţi treacă şi cheful de-a juca rolul 
îngeraşului. Pînă-n seară, gata! Ştim să te întrebăm în 
aşa fel, că pe limbă n-o să-ţi mai vină decît adevărul. l- 
aţi trimis fetei, la cererea tatălui ei, un bileţel prin care 
era chemată la el. Am bileţelul. I l-ai trimis? 

— Eu... 

— Frâny e la zdup şi Karta, la spital. Trebuie să ţi-i 
arăt ca să spui adevărul? g 

Bileţelul despre care vorbea, Cadek nu-l avea, dar era 
foarte plauzibil să-l fi avut. la el, aşa că roşcovana, 


vrînd-nevrînd, recunoscu că bărbatul bolnav din casa 
vecină era Karta cel tînăr şi nicidecum bătrînul. Recu- 
noscu de asemenea că ştie de rana provocată de un foc 
de armă. 

Relaţiile ei intime cu fiul bătrînului Karta nu le explică 
în nici un fel, dar mărturisi că trăia cu el încă de pe 
vremea cînd bărbatu-său era în viaţă. 

Cadek putea să scoată de la ea tot ce-ar fi vrut. 

— Ştii cum a fost împuşcat Karta în şold? 

— Nu ştiu, răspunse femeia cu glasul sugrumat de 
groază, mi-a spus-o a doua zi cînd m-am dus la el... 

Se înţelegea de la sine că dacă ştia despre cel tînăr, 
ştia şi ce se întîmplase cu bătrînul. Dar Cadek nu se 
interesă deocamdată de asta. 

— Ce ţi-a spus despre rană? o întrebă el tăios. 

— Spunea... vorbi ea tremurînd toată, spunea că 
venise Bocek la el noaptea, că banditul şi-a dat seama 
imediat că e vorba de un truc; a tras în el şi... 

— Amănunte, femeie, nu ştii nimica mai precis? 

— Nu ştiu. Doar n-am fost acolo, Doamne-sfinte! Karta 
n-a prea vorbit, nici nu era în stare. De-abia mai răsufla, 
îi era din ce în ce mai rău... 

Văduva lui Wang ştia fără îndoială că se terminase cu 
taina ei. Se uita neliniştită jur-împrejur, de parcă ar fi 
aşteptat să-i pice din senin un ajutor, o protecţie. 
Fiindcă îi tremurau genunchii de emoție, se lăsă pe un 
scaun, de trosni sub greutatea ei. Din gitlej slobozea un 
horcăit de groază, capul i se bălăbănea într-o parte, 
închise ochii şi-şi strînse pumnii pe genunchi, pînă i se 
albiră încheieturile. 

Cadek o privea de sus, satisfăcut. Era convins că totul 
va merge uşor cu ea. Dar va avea oare vreo importanţă 
în ce priveşte descoperirea lui Bocek? 

— Ce zici de faptul că Fróny l-a luat la ea pe Karta, 
dragă doamnă? 


— Eu n-am ştiut asta, oftă femeia. Altfel l-aş fi făcut 
să-şi schimbe hotărîrea şi pe fata aia mai bine aş... 

— Unde a pus Karta uneltele cu care a desfăcut sicriul 
de zinc? Spune mai bine adevărul acum, ca să nu ne 
mai întoarcem degeaba pe aici. 

— Uneltele... repetă ca într-un coşmar. 

— Da, uneltele. Metalul de lipit sau ce era, lampa şi 
aşa mai departe. 

— Le avea acasă, undeva în pod, doar era meşter 
tinichigiu. Pe urmă — pe urmă le-a adus aici... 

— Pe urmă le-a dus din nou acasă? 

— Nu, răspunse femeia, într-o iritare crescîndă, de 
nedescifrat pe deplin, sînt aici. 

— Arată-mi-le. 

Ea se ridică. Cadek îi urmărea cu atenţie mişcările. 
leşi prin uşa întredeschisă în antreu. 

— Merg cu dumneata, spuse Cadek, dacă sînt în altă 
parte. 

— Veniţi, spuse ea şi deschise. 

Cadek înaintă, dar ea se repezi eu un salt de pisică, 
trîntind uşa atît de tare în urma ei, de se ridică din prag 
un nor de praf. Cadek ajunse şi el într-o clipită la uşă şi 
o forţă cu umărul. Uşa se întredeschise puţin, sus, în 
colţ, dar mai mult nu, era bine încuiată. | 

Văduva lui Wang fusese mai iute decît Cadek, şi acum 
el răcnea degeaba!... Era ferecat înăuntru, în timp ce 
femeia îşi luase tălpăşiţa. Inspectorul se uită repede jur- 
împrejur. Cele două ferestruici aveau gratiile solide şi 
umbrite de vrejurile fasolei căţărătoare. Nimic de făcut! 
Cadek intră cu umărul în uşă a doua oară. Nu ceda. Cu 
un gest violent lovi cu piciorul sub broască. De data 
asta reuşise mai bine. Lemnul trosni, şi la a treia lovi- 
tură, şi mai violentă, uşa zbură dată de perete. 

Furios, ocărînd, Cadek porni în fugă. Dar zadarnic o 
căută pe văduva lui Wang; roşcovana dispăruse. 

ÎN PRIMUL MOMENT nu i se păru o tragedie, era numai 
înciudat că se lăsase dus de nas. Nici prin vis nu-i 
trecuse că femeia aceia ciolănoasă se va încumeta la o 
acţiune atît de neaşteptată. O sucise şi-o învirtise pînă 
cînd căzuse zdruncinată. Şi totuşi nu-şi pierduse 
cumpătul; şi-a dovedit tăria hotăririi şi Cadek se gindea 
la ruşinea pe care o va îndura în faţa lui Barâk. 

Se strădui să-şi îndrepte greşeala. O femeie cu o 
înfăţişare atit de bătătoare la ochi nu putea dispare cu 
una cu două. Nu porni singur în urmărirea ei. După 
cîteva întrebări scurte puse oamenilor din preajma 
casei, se îndreptă grăbit spre cel mai apropiat telefon. 
Văduva lui Wang avusese noroc, nimeni nu o văzuse 
fugind. 

Cadek ordonă încercuirea zonei suspecte cu toate 
mijloacele posibile. Motociclete cu poliţişti săltau de-a 
curmezişul  maidanului, iar la marginile periferiei 
maşinile vărsau grupuri de poliţişti. 

— Faceţi razie! ordonă inspectorul. 

Căzură în plasă hoţul de poduri, Viktorin, care dormise 
sub masă la mama Klouzanda şi încă alţi cîţiva: trei tipi 
dubioşi, fără domiciliu şi fără ocupaţie, şi o duzină de 
prostituate cu actele în neregulă. Dar văduva lui Wang 
se evaporase. Probabil că îşi alesese bine refugiul şi, 
mai ales, se fofilase la timp. 

— Nu-i nimic, mîrîi Cadek, zicîndu-şi că ar merita să-şi 
tragă o pereche de palme; informaţi toate gările! 

După succesul expediției de dimineaţă, se întoarse la 
secţie ca o curcă plouată. : 

Din fericire, doctorul Barák nu era de serviciu. Cadek 
ar fi intrat în pămînt de ruşine. Se mai calmă. Draboch 


veni să-l anunţe că la gara de la periferie fusese zărită o 
femeie care corespundea semnalmentelor; arăta foarte 
dezorientată. , 

— Dezorientată! exclamă Cadek. Aşa. Pun pariu că 
nimeni n-ar fi observat-o dacă s-ar fi comportat normal. 
Termină-ţi misiunea Draboch! bolborosi el, înaintînd pe 
coridor, şi lui Draboch i se păru că îl aude cum 
scrişneşte din dinţi. 

Draboch sosi cu veşti remarcabile într-un timp record. 
Ar fi fost o adevărată ruşine să nu dea de urma femeii 
speriate, zicea el. Femeia fusese atit de emoţionată la 
gară, încît casierul îşi aminti pînă şi localitatea pentru 
care luase biletul de drum. Şi nu numai atît. Draboch 
aflase cu viteza fulgerului că în acea localitate locuiesc 
nişte rude de-ale ei, undeva, nu departe de Praga. 

— După ea! răsuflă uşurat Cadek. Pleci în excursie, 
Draboch; vara la ţară e minunat. 

— Mulţumesc, spuse Draboch recunoscător, o să-mi 
iau şi plasa de fluturi. 

Cadek se închise după aceea în biroul său şi luă o 
foaie dactilografiată. Gustarea de la ora zece fusese de 
fapt prînzul său, fiindcă observă cu dezolare că amiaza 
trecuse de mult. Căscă lung; se aşeză la biroul lui şi 
începu să citească textul cerut. Ochii i se îngustau, 
literele se învălmăşeau; îşi scutură capul ameţit, îşi mai 
veni în fire şi începu să citească atent. 

Textul preciza locul de naştere al Frânyei, date din 
viaţa mamei ei... Cadek notă coincidenţa interesantă 
între domiciliul de la o anumită dată a lui Karta şi acela 
al spălătoresei Brabencovâ. Nu se putea preciza că 
mama FrOnyei avusese relaţii intime cu tinichigiul 
Karta, dar inspectorul se mulţumi cu posibilitatea 
acestei situaţii. Nu se gîndi să pornească în căutarea 
martorilor direcţi, hotărîndu-se să nu întreprindă nimic 
pînă la întoarcerea lui Draboch. Presupunea că Draboch 


nu se va întoarce cu mîna goală. Întrebă însă de starea 
lui Karta şi de felul cum se manifesta Fróny. Nu 
intervenise nici o modificare în starea muribundului, iar 
purtarea fetei era normală. FrOny îşi exprimase dorinţa 
de a mai discuta cu Cadek, dar pe el nu-l interesa 
deocamdată o nouă întrevedere. Spitalul primi 
dispoziţia ca evoluţia pacientului Karta să fie anunţata 
regulat la secţie, mai ales dacă bolnavul ar fi în stare să 
vorbească la un moment dat. In sfîrşit, inspectorul se 
întinse pe canapeaua străveche, să se odihnească 
puţin, şi căzu într-un somn tulburat de vise urite. 

Se trezi către seară, într-o stare de plins; îl dureau toţi 
muşchii, îşi simţea capul greu şi gîndurile se succedau 
cu încetineală. Se învoiră cum putu, hotărîndu-se să 
doarmă omeneşte noaptea, chiar dac-ar fi să treacă pe 
sub ferestrele casei Jirka Boček în persoană. Era 
tracasant că Draboch nu o găsise încă pe văduva lui 
Wang, deşi acţionase aşa cum trebuia. Wang-Li- 
Mušková era de negăsit; Draboch se întoarse necăjit la 
Praga, dar convins că ar aştepta-o zadarnic la alte 
trenuri, fiindcă probabil văduva se răzgîndise în ultima 
clipă şi nu mai plecase în provincie. , 

— Afurisită femeie! Ducă-se! gesticula Cadek. S-o 
caute altcineva. Şi-aşa pentru mine nu mai are mare 
importanţă; nu prin ea pot ajunge la Bocek. 

După ce se răcori ocărînd, ordonă să-i fie adusă Frâny. 
Cînd fata apăru, era palidă la faţă. 

— Ce ştii despre sicriul de zinc, Fróny, şi despre 
văduva lui Wang? o întrebă brusc Cadek. 

— Ştiu pe dracu! răspunse tăios Frâny. 

— Taică-tău nu ţi-a spus nimic? 

— Ce? 

— Că ţi-a trimis bunicul pe lumea-ailaltă cu ajutorul 
revolverului şi că de teama pedepsei l-a închis într-un 
sicriu de zinc, în locul unui chinez? 


— Ai înnebunit?! ţipă Fróny bănuitoare. 

Cadek respira greu, gata să-şi iasă din fire. 

— Eşti astăzi a doua femeie care mă face să-mi sară 
ţandăra. Dar sînt sigur că dacă e cineva nebun aici, 
acela nu-s eu. 

După întrebări şi aluzii obositoare, Fr6ny continua să 
tăgăduiască, susţinîind mereu că nu ştie nimic de 
schimbarea cadavrelor. Declară însă că, într-adevăr, 
tatăl ei îl îngropase pe bătrîn într-o văgăună de pe 
maidan, fiindcă în privinţa asta nu mai putea ascunde 
nimic. Adăugă îndată că totul fusese făcut pentru 
inducerea în eroare a tîlharului de Jirka; că dacă bunicul 
murise, era mort şi gata! Ea, Fróny, nu ştia nimic 
altceva şi nici nu auzise nimic, nimic! 

— Bine, spuse Cadek aspru şi se apropie de fereastră, 
uitîndu-se în strada luminată. 

FrOny tăcea. Aştepta răbdătoare. Cînd se întoarse de 
la fereastră, Cadek părea mai îmbliînzit. Ca s-o vadă mai 
bine pe Frâny, aprinse lampa de birou şi potrivi 
abajurul. 

— Dacă taică-tău nu scapă, Frâny? 

Fróny ridică din umeri, fără să răspundă, 

— l-ai ierta-o lui Jirka? 

— Nu! spuse ea categoric. Pentru mine-i totuna, dacă 
taică-meu rezistă sau nu; şi sentimentele mele pentru 
Jirka rămîn aceleaşi. 

— Dacă ai vrea, ai putea să mi-l dai în primire pe Jirka, 
Frâny? 

— Nu, cum îţi închipui dumneata, răspunse fără 
şovăială Frâny, că aş putea să te scap eu de el, aşa, 
singură, fără ajutorul dumitale. Dacă ne înţelegem, 
poate vei fi mulţumit. 

Cadek lovi cu pumnul în masă. 

— O ţii una şi bună, se posomori el şi minţi: — Ştii că 
azi iar i-a dat tîrcoale lui Chrudimský? 


— Cum? Unde? Ce?! 

— Nu are importanţă. Pindeşte desigur momentul 
prielnic. Începe să-mi fie teamă, Fr6ny: Imaginează-ţi 
zece detectivi în flanc, crezi că s-ar putea ca glontele să 
se strecoare printre ei, ce zici? 

— Ai trimis zece detectivi la Karel? 

— Asta-i o hiperbolă poetică. Sînt bucuros că am 
reuşit să fac rost de un tinerel. 

— Unul! suspină Frony. Şi, pe deasupra, un tinerel! 

Se apropie de Cadek. 

— Ascultă-mă, îi spuse ea cu înfrigurare, nu trebuie să 
i se întîmple nimic rău lui Karel! 

— Totul stă în puterea noastră. 

— Puterea voastră nu face doi bani! strigă ea furioasă. 
Sînteţi nişte neputincioşi! “Numai eu pot să-l dau gata 
pe Jirka, înţelegi? 

— Nu înţeleg. 

— Lasă-mă şi ai să vezi! 

— Nu merge! zimbi Cadek clătinînd din cap. 

Dar rămase surprins văzînd efectul cuvintelor lui: atîta 
încordare, furie şi enervare nu-şi închipuise să 
dezlănţuie. Sentimentele Frânyei, care fierbea ca un 
vulcan, i se citeau pe faţă, iar cînd strigă, glasul i se 
frînse: 

— Eu vorbesc limpede! Să mă trăsnească Dumnezeu 
dacă aş gîndi ce-ţi închipui! Dă-mi drumul! N-o să fug! 
Ce nevoie ai de mine aici? Le descurc eu pe toate! De 
ce nu mă crezi? 

In acel moment Cadek era convins că nici nu se mai 
putea altfel decît aşa cum dorea Frâny, şi simţi un fior 
rece pe şira spinării. Se încăpăţina din motive serioase, 
ce aveau pentru ea mare însemnătate, desigur. Era în 
stare să-şi jertfească şi viaţa pentru a-şi atinge țelul; iar 
acum lupta cu forţa publică pe care o reprezenta el, 
inspectorul de secţie Svatopluk Cadek. 


Nu oricui i se întîmplă în viaţă să întîlnească 
dragostea cu D mare. Fr6ny o întîlnise. Fr6ny putea să 
le arate celorlalte femei că iubirile lor nu sînt decît nişte 
surogate. Prinții din poveşti, visaţi la virsta de 
şaisprezece ani, nu erau pentru Fr6ny doar chipuri de 
basm. Fr6ny îşi găsise în Chrudimský idealul, ştiuse să 
şi-l creeze astfel, în inima ei. Sentimentul trăit nu 
cunoştea margini şi fata merita aşadar, să-şi facă o 
viaţă cu totul nouă. , 

Dar tîra încă în urma ei umbrele trecutului. Cadek nu 
se îndoia de intenţiile ei sincere. Şi cine ştie dacă 
tocmai el, Cadek, nu era acela care o trăgea înapoi, 
tocmai cînd ea de-abia izbutise să scoată capul din 
mlaştină. 

— Ce-ai face, Frâny, o întrebă el serios, dacă te-aş 
lăsa să pleci? 

— Nu mă întreba! îi răspunse fata cu înflăcărare. 

Inspectorul se hotărise, în fond, să-i dea drumul, dar 
nu vroia încă s-o recunoască. Era aproape convins că nu 
va putea face nimic singur. Trebuia s-o lase pe fata asta 
ciudată să acţioneze singură... Tăcea, şi Frâny îi 
respectă tăcerea. Cu instinctul ei de femeie simţise 
momentul cînd Cadek începuse să cedeze; ştia că o să-i 
dea drumul pînă la urmă. Şi nu se înşelase. Inspectorul 
îi spusese că o să se mai gîndească şi ei îi sclipiră ochii 
de nădejde. ` 

— Te întorci în celulă, Fróny, zise Cadek, poate că o 
să-ți dau drumul chiar astă seară. 

— Bine, răsuflă Fróny şi se îndreptă singură spre uşă. 

Čadek o lăsă să plece. Fr6ny mergea de-a lungul 
coridoarelor, nesupravegheată. Ştia drumul. Şi încă 
foarte bine! Se anunţă la celulă pe tonul cel mai liniştit 
şi nici nu luă în seamă scrişnetul lacătului. 

Cadek se pregăti de plecare şi ieşi şi el. Pe coridor 
întîlni un poliţist bine cunoscut care-l opri. 


— Dumneata? spuse Cadek absent. 

— Desigur, încuviinţă cu vioiciune polițistul. Aveţi aici 
gloanţele şi hîrtiile respective. Dacă mai doriţi să daţi 
ceva la analiză, spuneţi-mi. Nu era nimic grozav de 
descoperit. Sînt scrise aici calibrele. Trei sînt la fel, al 
patrulea, nu. , 

— Al patrulea nu? se miră Cadek. 

— Da. Dar amiîndouă armele sînt automate. La 
revedere. Mă grăbesc să ajung acasă. 

Cadek se uită îngîndurat în urma lui. Calibre diferite! 
Pînă acum crezuse că toate gloanţele, şi cele ce-l 
răniseră pe Karta şi Chrudimsky, şi cele două trase de 
Bocek în locuinţa mamei Klouzanda, proveneau de la 
aceeaşi armă. 

Karta însă fusese rănit în şold de un glonte de alt 
calibru, mult mai mare. 


XV 


FRONY IEŞI ÎN STRADA în aceeaşi seară fără să mai fie 
chemată la Cadek. | se spusese că este liberă şi atit. 

Cadek trecuse în umbră, dar fără s-o slăbească din 
ochi. Prima ştire pe care o primi în privinţa ei anunţă că 
Fr6ny ajunsese acasă. 

A doua zi, plecă de dimineaţă, puţin înainte de ora 
şapte, în rochia ei frumoasă de mătase scumpă, 
înflorată, cu faţa umbrită de o pălărie de pai cu boruri 
largi şi cu umbreluţa care era o adevărată operă de 
artă. 

În soarele care-şi revărsa vesel lumina proaspătă şi 
caldă pe trotuare, Fróny se îndrepta spre locuinţa 
doctorului Chrudimský. Cunoştea probabil programul de 
lucru al tînărului doctor. Doctorul Chrudimsky tocmai îşi 
lua micul dejun, cînd Fr6ny intră, urmărită de privirea 
bănuitoare a servitoarei. Femeia îşi făcuse datoria 
susţinînd că trebuie să-l anunţe mai întîi pe domnul 
doctor de vizita primită. Fr6ny îi mulţumi prietenos şi îi 
strecură cu discreţie o monedă de cinci coroane. 

Detectivii nu ştiau nimic altceva decit că Fróny 
dormise în apartamentul ei şi că îl vizitase pe tînărul 
doctor. Cadek era informat şi urma să-l caute el pe 
Chrudimsky, dacă acesta nu i-ar fi comunicat din 
proprie iniţiativă subiectul convorbirii avute. 

Doctorului i se atrăsese atenţia în acest sens, fiind 
avertizat chiar înainte de eliberarea fetei. Cînd Frâny se 
apropie de el, era ca şi trădată de fapt. Doctorul 
Chrudimsky se ridică de la masă şi o întîmpină. 

— Mi-au dat drumul, spuse ea simplu. 

Tînărul doctor îşi juca bine rolul. li luă din mînă pălăria 
şi umbreluţa de soare, cu multă amabilitate, o asigură 


că are suficient timp pentru ea şi o invită să ia loc. Apoi 
Fróny fu servită cu o ceaşcă de ceai şi în timpul acesta 
se uita la el cu o dragoste plină de gingăşie, ciîtuşi de 
puţin stingherită. Nu-şi uitase trecutul, dar asta nu-i 
crea vreun complex de inferioritate; îi oferea cu 
simplitate celui iubit toată măreţia şi curăţenia 
sentimentelor ei. 

— Ai avut de suferit necazuri mari, Fr6ny, spuse tînă- 
rul cu un zîmbet puţin jenat, dar te asigur că nu sînt un 
trădător. Inspectorul Cadek a descoperit, nu ştiu cum, 
totul. 

Fróny înclină capul în semn că ştie foarte bine. 

— Atunci nu ai venit să-mi reproşezi ceva? se grăbi 
doctorul, luîndu-i o clipă mîinile în mîinile lui. 

— Nu. Am auzit că ai fost victima unei agresiuni. 

Doctorul Chrudimský zimbi cu expresia omului sigur 
de sine. Trase sertarul de la măsuţa pe care îşi luau 
gustarea şi scoase un frumos browning nichelat, pe 
care îl puse în palma stîngă a fetei. 

— Il port cu mine acum. 

Sprincenele negre ale FrOnyei coboriră, desenînd o 
linia orizontală: se uita la armă cu multă seriozitate şi 
concentrare. 

— Ştii să tragi? întrebă ea. 

— Destul de bine, ca să nimeresc un om la cîţiva paşi. 

— Te-ai hotărî să tragi, dacă te-ar ameninţa cineva? 

— Desigur, ce-aş putea face altceva? 

— Mă bucur, răsuflă ea uşurată. In tonul tinerei nimic 
nu era prefăcut. Trage. Mai bine să tragi primul. 
Inspectorul Cadek mi-a spus că glontele a trecut la o 
distanţă de un milimetru de dumneata. 

— Un milimetru? şi avu un gest de surprindere. Aş 
zice, jumătate de metru, Fr6ny, dar Boček nu este un 
expert în tragere mai bun decît mine. 


FrOny rămăsese stană de piatră. Figura ei semăna cu 
o mască. In prezenţa lui Cadek ar fi răsuflat greu, i-ar fi 
fost frică, ar fi ameninţat şi tot timpul s-ar fi lăudat că 
numai ea poate să-l salveze pe Chrudimský. 
Imobilitatea ei de acum răspundea unui resort mai 
adînc, străbătut de gînduri pe care numai ea le ştia. 

— Mă supraveghează tot timpul un detectiv, Fróny. E 
şi acum în faţa casei, sînt sigur. L-ai observat? 

— Da. Am fler la detectivi. Dar ei nu sînt în stare să te 
apere. Bizuie-te numai pe dumneata şi pe mine. 

— Pe dumneata? 

Ea dădu din cap afirmativ. 

— Am vrut să-ţi spun că, de fapt, numai eu pot să-ţi 
vin într-ajutor. Nimeni altcineva. Inspectorul o să-ţi 
spună acelaşi lucru. Mi-a dat drumul ca să încerc... 

— Frâny — spuse tînărul zîmbind şi se aplecă pe spate 
cu dezinvoltură — faci din Bocek un strigoi! 

— Da, chiar aşa şi este, un strigoi, răspunse ea cu 
seriozitate. 

— Şi crezi că poliţia nu e în stare să-l prindă de guler? 

— Niciodată n-o să-l prindă. Cadek ar trebui să ştie 
asta, tot aşa de bine precum ştiu eu. 

Zîmbetul dispăru de pe faţa doctorului. 

— Mie mi-ai spus chiar tot ce ştii, Fróny? 

— Nu, clătină ea din cap, nu ţi-am spus tot. 

— Imi pare rău. Atunci inspectorul te suspectează pe 
drept? 

— Sigur! răspunse Fr6ny cu o naturaleţe demnă de 
admirat. 

— Dar, pentru Dumnezeu, Fr6ny, dacă ştii unde poate 
fi căutat tîlharul, de ce nu-i spui inspectorului?! Nimeni 
nu-ţi înţelege purtarea. Poate ai obligaţii faţă de Boček 
şi asta te fac să... 

— Deloc, negă ea. Nimic personal. 

— Şi banii pe care i-ai luat de la cîrciumăreasă? 


Fr6ny hohoti convulsiv. 

— Şi asta ai aflat-o? Banii n-au nici o legătură! 

Taina păstrată de Frâny în privinţa lui Boček putea fi 
legată numai de banii pe care Fróny îi luase de la mama 
Klouzanda. Cadek la asta se gindea şi cînd îl înştiinţase 
pe doctorul Chrudimský că i-a dat drumul fetei, îl 
sfătuise să aducă vorba de acei bani, îndată ce s-ar ivi 
prilejul. „Atrage-i atenţia, adăugase el... Eu mi-am 
pierdut speranţa să mai aflu ceva direct de la ea”. 

Fr6ny răspunsese atît de deschis, încît Chrudimský nu 
ştia ce concluzie să tragă şi clătină din cap a 
nedumerire, apoi se hotărî: 

— Intenţionezi să-l cauţi pe Jirka Boček şi să-i explici 
că eu nu deţin secrete ce mi-ar periclita viaţa? Că e fără 
rost să atenteze la ea? 

— Da. 

— Şi faci asta cu aprobarea inspectorului? 

— Cadek nu ştie precis despre ce e vorba. O să afle 
abia acum, de la dumneata. 

— Fr6ny... 

— Da, rise ea. Nu ţi-aş fi spus nimic ce n-aş fi vrut să 
ajungă la urechile lui. 

Doctorul înghiţi în sec. 

— Să zicem că Bocek nu te va crede, oricum. Ce ai să 
faci pe urmă? 

FrOny ridică din umeri şi nu răspunse. 

— Asta ar fi pieirea lui. Il dai, deci, pe mîna poliţiei? 

— Poate. 

Acum iarăşi nu era sinceră şi Chrudimsky simţea 
foarte bine schimbarea tonului. 

— Se pare că ai un plan bine stabilit, Frâny, spuse el 
cu fermitate. Bine... N-aş vrea să fiu şi mai pisălog decît 
inspectorul Cadek, dar cred că pot fi mai confidenţial. 
Mă interesează, fiindcă, evident, ai face toate astea din 
simpatie pentru mine. 


— Da! răspunse Fr6ny şi se ridică cu multă eleganţă, 
îţi mulţumesc pentru ceai. A fost foarte bun. 

— Frâny, de ceai îţi arde ţie acum? 

— Merită într-adevăr să reamintesc de bunătatea 
ceaiului... 

Doctorul Chrudimský nu se ridicase încă. Frâny 
înconjură măsuţa, se înclină şi-l sărută pe gură. 
Doctorul primi sărutul. Işi spunea că ar fi fost lipsit de 
tact, dacă ar respinge-o, dar nici nu deschise braţele s-o 
îmbrăţişeze pe Frâny. li simţi parfumul delicat, 
mireasma părului, buzele fierbinţi şi umede. li zvîcneau 
timplele şi închise ochii: Fr6ny nu-i dăruia o sărutare ce- 
ar fi amintit de viaţa-i trecută, era o efuziune cu totul 
nouă şi adîncă. Nu prelungi acea clipă. Se îndreptă cu o 
mişcare foarte naturală şi plină de gingăşie. 

— Cu bine, spuse ea încetişor. La revedere. 

Apoi plecă fără să mai aştepte răspunsul lui. Surprins, 
doctorul Chrudimsky rămase cu privirea pierdută la uşa 
pe care Fr6ny o închisese uşor în urma ei. 

Frâny ieşi din casă; porni pe stradă şi dădu colţul. 
Simţi că cineva merge în urma ei, dar nici nu-i păsa. O 
opri un glas de femeie. 

— Regret că vă deranjez! 

Fróny îi aruncă o privire: lîngă ea se oprise o femeie 
tînără, frumoasă, remarcabil mai înaltă decît ea. Buclele 
blonde ieşeau de sub bereta pusă oblic, mîinile nu 
părăseau buzunarele taiorului de culoare deschisă. 
Fr6ny o măsură din cap pînă în picioare. Era o persoană 
din elita societăţii. Purta pantofi scumpi, dar cu tocul 
jos, nici poşetă, nici alt zorzon feminin, într-un cuvînt, 
ţinută sportivă. Fără atitudine prietenoasă, se adresa 
totuşi cu politeţe şi pe un ton foarte sigur. 

Alături de ea Fróny părea o floricică de cîmp; şi, 
realizind inegalitatea de fond, răspunse ca o adevărată 
doamnă: 


— Cu ce vă pot fi utilă? 

— Numele meu e Havlasova, se recomandă 
domnişoara. Aş vrea să discutăm între patru ochi. Se 
poate? , 

Abia cinci minute mai tîrziu, Cadek primea informaţia 
că Fr6ny urcase cu o tînără distinsă într-un frumos 
automobil sport şi că porniseră imediat împreună, nu se 
ştia încotro. 

— Numărul îl am, vijiia în telefon glasul detectivului, 
notaţi-l. N-am putut să-l urmăresc, nu era nici un taxi 
prin apropiere, o să-l găsim uşor, fără grijă, după 
număr. Maşina nu părea suspectă. Cine şi-ar fi închipuit 
că o să se întimple aşa ceva? Cercetaţi urgent cui 
anume aparţine maşina cu numărul... Vă sun din nou 
peste cîteva minute, în jumătate de oră o dibuiesc, în 
afară de cazul cînd domnişoarele ar fi plecat după turtă 
dulce... 

Cadek se grăbi să afle cine era proprietara maşinii. 
Lucra într-o dispoziţie mizerabilă. De dimineaţă pînă în 
clipa aceea nu avusese nici o bucurie: Văduva Wang-Li 
dispăruse fără urmă; nici o ştire care să-i trezească 
entuziasmul în legătură cu sicriul de zinc; iar cu 
pacientul Karta nu se putea încă vorbi. 

Şi iată că acum i se mai confirma neagra presimţire că 
Frâny susţinea un dialog intim cu fiica doctorului 
Havlasa. 

Işi zise că detectivul dirijat de el putea să mai aştepte 
puţin şi formă numărul de telefon de la vila doctorului 
Havlasa, undeva în Ořechovce. li răspunse subreta, 
care-l informă că domnişoara plecase cu maşina încă de 
dimineaţă, unde, nu se ştie, şi că nici unul dintre stăpini 
nu era acasă. 

Cadek înţelese că domnişoara Havlasa se va duce cu 
Fróny la vilă. Dar cum nu ajunseseră încă acolo, spuse 
subretei că va mai suna o dată. Apoi primi numărul 


maşinii de la detectivul care avusese dreptate în 
privinţa timpului de depistare a maşinii particulare. 
Cadek îi strigă la telefon adresa completă. 

— Porneşte imediat într-acolo, ordonă el. Ai avea des- 
tul timp să ajungi şi cu tramvaiul, dar s-ar putea ca cele 
două să se înapoieze cu automobilul. la mai bine un 
taxi, ca s-o poţi urmări pe Frâny; vezi încotro o ia la 
întoarcere. Poate că o să se certe şi FrOny o să plece pe 
jos, supărată rău, refuzînd maşina. In cazul acesta, nici 
să nu-ţi treacă prin cap să o iei în taxi. 

De-abia pusese receptorul jos, şi fu chemat la alt 
telefon. Cadek făcu ochii mari, cînd recunoscu vocea 
doctorului Chrudimsky. 

— Am primit o sărutare, spuse doctorul Chrudimsky. 

— Sincere felicitări, răspunse Cadek, gindindu-se cu 
groază că tocmai acum logodnica doctorului stă de 
vorbă fără rezerve cu Frâny. 

Ascultă ca pe ghimpi raportul doctorului Chrudimsky, 
cu toate că afla lucruri destul de interesante. 

Apoi lovi cu pumnul în furcă şi cînd veni tonul formă 
furios numărul abonatului Havlasa. Află că domnişoara 
tocmai sosise şi că avea o vizită. O doamnă? Da. Asta 
confirma presupunerile lui Cadek şi o ceru la telefon, cu 
bruscheţe, pe domnişoara Havlasa. 

— Ca să nu credeţi cumva că vă cheamă un glumeţ 
inoportun, spuse el, la telefon — secţia de poliţie, mai 
precis, inspectorul de poliţie Cadek. Şi dacă nu aţi auzit 
de mine... 

— Aşa credeţi dumneavoastră?! răspunse un glas 
cristalin, dar cam prea rece. Vă cunosc de la tatăl meu. 

— Inţeleg, spuse Cadek, sînteţi pe cale să faceţi un 
pas nechibzuit. Dacă am avea timp, v-aş putea 
explica... 


—  lertaţi-mă, îl întrerupse tînăra, este vorba de o 
chestiune strict particulară. O voi rezolva cum voi crede 
de cuviinţă, 

— Pentru Dumnezeu, aşa procedaţi ca logodnică? 
Atunci cum să vă imaginez în rolul de soţie? 

—  Păstraţi-vă imaginația pentru dumneavoastră, 
domnule.  Logodnicul meu nu este funcţionarul 
dumneavoastră, ca să mă las înjosită de legătura lui cu 
o femeie pe care a tratat-o de o boală venerică. 

— Ei, bravo! exclamă Cadek, sînteţi cam autoritară 
pentru o bună căsnicie. 

— Nu vă iau pe dumneavoastră de soţ. 

— Slavă Domnului! Dar nu este cazul să ne certăm. 
Vă promit că o să împiedic orice fel de relaţie între 
această fată şi logodnicul dumneavoastră, dar acum, vă 
rog să înţelegeţi: aţi încurca o mulţime de lucruri, 
ocupîndu-vă de aşa-zisa problemă de puritate morală. 

— Tirziu, răspunse ea sec. 

— Cum?! se alarmă inspectorul. Nu puteţi să o 
întoarceţi în glumă? 

— Nu sînt artistă. Am dat cărţile pe faţă cu domni- 
şoara Brabencovă şi ea a recunoscut! 

— Grozav! spuse Cadek, deznădăjduit. Şi cum arată, 
sărăcuţa? 

— E în salonaş. Acum nu ştiu. Cînd am lăsat-o, rămă- 
sese ca moartă. Nu s-a clintit, nici un gest, dacă vă 
puteţi imagina! A recunoscut cu demnitate — nici nu 
mă aşteptam de la una ca ea. Se spune că femeile de 
stradă sînt... : 

— Ea a fost femeie de stradă, spuse apăsat Cadek. 
Dar, desigur, sînteţi în drepturile dumneavoastră... Şi, 
fiindcă tot aţi făcut-o, dragă domnişoară, fiţi atît de 
amabilă şi daţi-mi-o la telefon pe Fróny. Cred că asta nu 
vă afectează onoarea. 

— Cu plăcere, răspunse ea pe un ton glaciar. 


După cîteva clipe se auzi din nou acelaşi glas atît de 
rece, încît lui Cadek îi venea să-şi ridice gulerul hainei, 
să nu răcească! 

— Regret, spuse domnişoara Havlasova, fata a plecat. 

— A plecat... oftă Cadek. Mulţumesc. lertaţi-mă că v- 
am deranjat. Din punctul dumneavoastră de vedere, 
poate aveţi dreptate, dar eu vă spun că numai femeile 
sînt vinovate de toate nenorocirile de pe pămînt! Mă 
refer atît la Fróny cît şi la dumneavoastră. Rămîneţi cu 
bine. 

Trînti receptorul în furcă, oftă din greu şi rămase dus 
pe gînduri. După cîteva clipe centrala îl sună din nou. 

— Ce e? se repezi el. 

Era detectivul pe care îl trimisese cu taxiul în 
Ořechovce. 

— Planul nostru a fost grozav! domnule inspector, 
spuse indignat detectivul. Fróny a ieşit din vilă ca 
alungată, lacrimile îi curgeau şiroaie şi din cînd în cînd 
izbucnea în hohote de plins. 

— E în ordine, mormăi Cadek furios. 

— Da, grozavă ordine! Aţi spus să n-o iau în nici un 
caz cu taxiul, l-am lăsat după colţ şi Fróny mi l-a suflat. 
Pînă să mă dezmeticesc, idiotul de şofer zbura pe sub 
nasul meu cu Fróny cu tot. 

— Fir-ar să fie, dar stîngaci mai eşti! 

— Ştiam eu că vina o să cadă tot pe mine! Acum ce să 
fac? 

— Atita pot să-ţi spun: întoarce-te la staţia de unde ai 
luat taxiul, dacă nu-ţi mai aminteşti numărul, şi 
întreabă-l pe şofer unde a condus-o pe Frâny. După ce 
afli toate astea, vei fi schimbat. Prea eşti ghinionist. 

— Am ghinion, într-adevăr, se necăji detectivul; de 
fapt, ştiţi, se mai întîmplă să-ţi meargă şi prost: Pe dum- 
neavoastră nu v-a închis chinezoaica în casă...? 


— Ajunge! strigă tăios Čadek. N-avem timp de 
povestit acum. Şi puse receptorul în furcă. 

Taxiul o dusese pe Fr6ny acasă, după cum s-a aflat 
repede. Şi biata fată a rămas acasă pînă seara. 


XVI 


—  CÎTEODATĂ, SPUNEA CADEK şefului de secţie, 
doctorul Barâk, omului pornit pe treabă nu poate să-i 
meargă totul strună. Nu numai că are de luptat cu 
situaţia urmărită, dar şi cu ghinionul care se ţine scai de 
el. Totuşi niciodată nu trebuie să cazi în deprimare. 

— Vrei să-mi dai curaj mie, sau dumitale, Cadek? 
întrebă posomorit doctorul Barák. N 

— Bineînţeles că dumneavoastră, spuse Cadek pe un 
ton domol, se pare că fiica doctorului primar mi-a 
dărîmat cu mîinile ei delicate tot edificiul; şi astfel se 
amină momentul cînd am să-l aduc aici pe Jirka Boček 
cu eventualii complici. Totuşi am încă nevoie de toţi 
oamenii mei, dacă nu şi de mai mulţi... 

— Ce semeni, culegi, spuse şeful. lată rezultatele 
metodelor dumitale originale. Trebuie să ştii că ne-am 
gîndit: Pînă cînd vei acţiona după capul dumitale? Şi- 
acum ce ar fi de făcut?... 

Cadek ştia că nu-i rămîne altceva de făcut decit să 

aştepte. Nu îndrăznea să vorbească cu Frâny pînă cînd 
fata nu-şi va veni puţin în fire după lovitura primită. Nu 
se mira deloc că. Işi păstrase calmul. In prezenţa 
domnişoarei Havlasova şi tot aşa de bine înţelegea cum 
se transformase acest calm în cea mai profundă 
deznădejde, aşa cum i-o descrisese detectivul. Acum 
Frâny sta ferecată la locuinţa ei şi Cadek trimise iar 
după un detectiv: 
_— S-ar putea să se gindească la sinucidere, îi atrase 
Cadek atenţia; portăreasa să intre, deci, din cînd în cînd 
în odaia fetei; va găsi ea cîte un pretext. Să observe tot 
ce se întîmplă în apartament. Oricare portăreasă care 
se respectă are asemenea talente. 


Astfel Čadek află că Fr6ny scrie şi rupe ce-a scris şi iar 
scrie, şi iar rupe... E plînsă şi tristă. 

Cadek se repezi la doctorul Chrudimsky: Deocamdată 
oamenii poliţiei trebuiau să o lase în pace pe Frony. 
Cadek îşi zicea că dacă l-ar zări pe el, chiar de la o 
poştă depărtare, Fróny s-ar înfuria. Trebuia să mai 
aştepte să treacă măcar o zi. 

Doctorul Chrudimsky era pus în temă chiar de către 
logodnică. Luase o atitudine resemnată, filozofică! 

— Trebuie să mă predau, ridică el din umeri; fiţi bun şi 
înţelegeţi că am motive personale să mă retrag. Am 
făcut tot ce-am putut. . 

— Recunosc, încuviinţă Cadek trist, este un rol prea 
delicat, din păcate. , 

Doctorul Chrudimsky îl conduse pe Cadek pînă la uşă, 
mărturisindu-i că problema Frânyei încetase dintr-o 
dată să mai existe pentru el şi că nimeni nu i-ar putea 
reproşa lipsa de cavalerism... g 

Cadek plecă oftînd. Cum se afla în spital, Cadek se 
abătu pe la pavilionul unde era internat Karta. 

— Tocmai voiam să trimitem după dumneavoastră, i 
se spuse acolo. Dacă promiteţi să nu obosiţi prea mult 
pacientul, puteţi să-l interogaţi. 

Cadek se învioră. Promise că va fi atent, că va avea 
grijă să se oprească la timp şi după cîteva clipe stătea 
lîngă patul curat al lui Karta. 

Pe faţa bolnavului se întipărise o suferinţă fără leac 
dar semăna cu cel dinainte mult mai bine. Era doar 
foarte slab şi palid. Se rezema pe şoldul sănătos şi avea 
ochii deschişi. Suferea probabil de mari dureri, dar le 
suporta într-o stare de prostraţie. In privirea lui citeai că 
nu-l mai interesa nimic. N-ar fi întors capul nici dacă în 
spatele lui s-ar fi prăvălii zidul. Primi sosirea lui Cadek 
cu o expresie indescifrabilă. 


După spusele doctorului care îl trata, Karta nu 
manifestase nici un fel de emoție sau surpriză cînd se 
trezise în mediul de spital. In creier nu mai licărea decit 
adevărul simplu, elementar; tot ce săvirşise în taină, tot 
ce se petrecuse cu el se ştersese, aproape şi rezistenţa 
sau apărarea împotriva realităţii păreau un zadarnic 
efort. 

Cadek înţelegea procesul din mintea lui, de aceea 
primele cuvinte fuseseră: 

— Foarte bine, Karta. Te însănătoşeşti, după cîte văd. 
Nu vreau nimic altceva decit să iscăleşti procesul- 
verbal. 

Karta clipea des, de parcă vocea inspectorului l-ar fi 
călcat pe nervi. 

— Poţi să vorbeşti puţin, Karta? 

Medicul curant stătea la uşă, urmărind atent scena. 
Karta ocupa singur o rezervă de două paturi, aşa cum 
ceruse Cadek, din dorinţa ca bolnavul să primească o 
îngrijire optimă. 

— Da, spuse bolnavul slăbit, cu vădit efort. 

— Ai noroc. Viaţa ta a atîrnat de un fir de păr. 

in felul în care pronunţase cuvintele se simţea 
resemnarea în faţa sorții. Cadek se gîndea că acest om 
nu va minţi. Işi alese cu grijă întrebările: să fie simple şi 
substanţiale în conţinut, fără să trădeze cît se ştia şi cît 
nu se ştia. 

— Cînd ne-am despărţit, într-o noapte. Karta, tu te-ai 
întors acasă şi, ajutat de amantă, ai scurtat suferinţa 
tatălui tău. Te-a ajutat cu mîna ei Alžbeta Mušková, sau 
i-ai spus, după faptă, că... 

— Nu... horcăi bolnavul. 

Nega omorul făptuit asupra tatălui său: bătrînul 
murise de la sine. Sicriul de zinc? Da. Şi de ce? Fiindcă 


Jirka Boček nu trebuia să afle de moartea bătrînului, 
dacă, eventual, copiii sau cîinii ar fi dezgropat cadavrul. 

Cadek nu stărui în continuare, deşi argumentul i se 
părea insuficient. Erau alte lucruri mai importante de 
aflat: văduva lui Wang ajutase la schimbarea morţilor şi 
la îngroparea chinezului, amestecul ei era confirmat şi 
Karta nu credea că ar fi ceva grav. 

— Numai dumneavoastră sînteţi de vină... spuse el cu 
o voce puţin mai distinctă, dar îndată închise ochii, 
muşchii feţei pergamentoase i se încordară, vădind 
durerile mari ce-l chinuiau. 

Medicul îi făcu semn lui Cadek, care înţelese. Trecu un 
timp de tăcere. 

Inspectorul smulse cu mare greutate alte cîteva cu- 
vinte neclare în legătură cu un glonte ce l-ar fi atins pe 
Bocek. Dar bolnavul nu apucă să termine, îşi pierduse 
puterile şi doctorul îl trase de mînecă pe inspector. 

— Lăsaţi-l, spuse, îl omoriţi... Mai aveţi răbdare două- 
trei zile. 

Cadek era convins că în afară de cîteva amănunte 
neinteresante nu mai avea ce afla aici. 

Fr6ny era singura persoană care putea clarifica totul. 
Metodele obişnuite de cercetare dăduseră greş. Din 
cauza iniţiativei luate de fata doctorului primar, Fróny 
ieşea din joc. Cadek se surprinse imaginîndu-şi-l cu dor 
de răzbunare pe doctorul Chrudimsky: îl vedea în faţa 
altarului,  şi-apoi cum fugea cu pulpanele hainei 
fluturînd, lăsîndu-şi singură logodnica în biserică... 

La secţie îl aştepta vestea că fusese căutat de Frâny. 
Rămase foarte surprins. Fróny dorea să ştie cum se 
simte tatăl ei. Nu încercase la spital, închipuindu-şi că 
nu i se va spune adevărul. La secţie se primise 
înştiinţarea că starea bolnavului este satisfăcătoare şi i 
se spusese fetei să fie liniştită. 


— Am făcut o greşeală, domnule inspector? întrebă 
Draboch, care vorbise în numele lui Cadek. 

— Nu, răspunse Cadek dus pe gînduri, nu înţeleg de 
ce o interesează pe fată dacă scapă taică-său ori nu? 

— Oricum... se miră Draboch. 

Cadek nu-i explică nimic lui Draboch, dar era 

important de ştiut dacă moartea sau viaţa lui Karta are 
vreo legătură efectivă cu taina Frânyei. Cadek reflectă, 
bucurîndu-se la gindul că Fr6ny îşi manifestase dorinţa 
de a păstra legătura cu el. Nu ar fi fost exclus ca 
dezamăgirea încercată să o arunce într-o stare de 
apatie totală. In fond, Cadek punea foarte multă bază 
pe o singură realitate: iubirea profundă a FrOnyei pentru 
doctorul Chrudimsky nu putea fi nimicită dintr-o dată, 
oricît de mare i-ar fi fost deziluzia. Şi poate că tocmai 
aci era cuantumul necesar de forţă motrice pentru 
rezolvarea cazului. 
_Fróny era stăpiînită de o durere bine înţeleasă de 
Cadek. Inspectorul se convinse concret, în aceeaşi 
seară, de starea ei sufletească şi scena îl zgudui, deşi 
era pregătit la orice. Fróny venise să-l caute la secţie, 
dar inspectorul plecase şi ea alergă la el acasă. l-a 
deschis chiar Cadek şi rămase încremenit ca în faţa 
unei vedenii. 

Fata afişa o expresie vulgară, cinică şi provocatoare, 
ca pe vremea totalei ei decăderi morale. Cinismul 
femeii care-şi vinde trupul nu mai era o mască pe chipul 
Frânyei, ci o realitate, puţin alterată de suferinţa 
sufletească. 

După o reacomodare cu vechile deprinderi, Fr6ny s-ar 
fi obişnuit încet, încet cu tot ce antrenează o asemenea 
existenţă. Amănuntele eleganţei ei îşi pierduseră 
farmecul; era îmbrăcată, de fapt, ca în ultima vreme, 
totuşi se simţea o mare diferenţă. Tonul general era 
provocator: felul în care îşi înnodase eşarfa de mătase 


la git, nasturele ce-i încheia taiorul, fardul buzelor, 
pieptănătura, înclinarea pălăriei şi culoarea ciorapilor 
faţă de costum; şi întreaga ei atitudine — geanta 
strinsă sub braţ, mîinile înfipte numai pe jumătate în 
buzunare... 

Se schimbase în rău pe negiîndite, o schimbare 
neintenţionată, exprimînd starea ei sufletească. Cadek 
intuise bine: Fr6ny abandonase lupta pentru o viaţă 
onestă, îngenunchease. Nu se gătise aşa dinadins, 
automat îşi aranjase pălăria şi se fardase. Nobleţea 
înflorită proaspăt din sentimentele ei pure dispăruse. 
Acum se dichisise cu alţi ochi, care, privind-o în oglindă, 
îi spuneau că aşa îi stă bine şi nu altfel. 

— Poftim înăuntru, Fr6ny, spuse Cadek cu prietenie. 

Dacă în ultima vreme ea-l mai sfidase cu paşi legă- 
naţi, provocatori, fără îndoială, jucase teatru. După 
ieşirea din spital, mersul ei natural răspîndea farmecul 
discret al unei tinere femei bine-crescute. Fróny nu 
fusese niciodată prea instruită, dar avea mintea 
receptivă şi isteaţă. Inteligența şi rafinamentul de bun 
gust le avea în sînge. Se abătuse pe căi greşite şi totuşi 
calităţile ei intelectuale se dezvoltaseră pînă şi în acele 
condiţii; o slujiseră minunat cînd timona fermecată a 
inimii schimbase direcţia spre doctorul Chrudimsky. 

Acum, mergind prin vestibulul luminat cu paşii ei 
obosiţi, era din nou în spiritul bine cunoscut al 
localurilor de noapte. Fr6ny nu mai juca teatru în faţa 
lui Cadek; se purta firesc, cu natura ei de odinioară. 

Işi scoase pălăria cu un gest de mare oboseală. 

— Moşulică, probabil că ai aflat ce mi s-a întîmplat, 
spuse ea. Se aşeză picior peste picior, scoase din 
tabacheră o ţigară, pe care o puse între buzele prea 
roşite; tonul era izbitor de grosolan. 

Extraordinară putere de preschimbare a femeilor, 
excelente actriţe în dialogul cu bărbaţii! Orice bărbat, 


dacă vrea, le poate descifra de la prima vedere, pînă în 
cele mai fine nuanţe ale deprinderilor şi firii lor. Deşi nu- 
| pasionase asemenea studiu, Cadek se pricepea să 
cunoască sufletul femeii după înfăţişarea şi felul ei de a 
se purta. Toată filozofia, la care ajutase şi vîrsta, era 
neignorarea faptului că perfectul confident al femeii, 
semnul ei de recunoaştere, este nota personală în tonul 
general al modei, infinita fantezie hrănită de cochetărie. 
Nu este nevoie ca o femeie să-şi dezvăluie sufletul de la 
prima întîlnire unui bărbat, fiindcă un fleac al toaletei, 
un gest, o vorbă, o trădează, indicînd ce-i place şi ce 
nu. 

— Aici sînt chibriturile, spuse Cadek străduindu-se să 
pară cît mai la largul lui. Felul în care Fr6ny îşi 
aprinsese ţigara, trăsese în piept fumul şi-l suflase 
afară, confirma catastrofala metamorfoză numărul doi. 
Era inutil să-i mai aminteşti de calităţile ei morale, să 
încerci s-o convingi să nu abandoneze ideea de a 
deveni infirmieră sau să-şi aleagă altă meserie cinstită. 
Frâny se întinse voluptuos, cu ţigara aprinsă între 
degete. 

— Ştii, moşulică, eu sînt o femeie făcută numai pentru 
dragoste, cum zice cîntecul. La dracu cu infirmeriile! 
Voiam să fac treaba asta doar pentru Karel. Aş fi 
suportat orice cu plăcere. Mi-ar fi plăcut orice numai 
pentru el. Cine zice că dragostea trebuie să fie numai 
fizică, la una ca mine? Poate să fie şi aşa cum a fost 
pentru Karel; şi le plăteşte de o mie de ori pe toate 

celelalte. Aşa sînt eu. Dar dacă am pierdut-o pe cea 
sufletească, o voi avea iar pe cealaltă! 

— ÎI urăşti pe Karel? întrebă încet Čadek. 

— Nu vorbi prostii! răspunse ea sec. El nu mi-a vrut 
decît binele, ca şi dumneata de altfel. Nu era nevoie să 
vă obosiţi atita! 

Trase din ţigară, pînă se aprinse ca jarul. 


— N-am venit ca să ne împăcăm, adăugă ea. Ce e cu 
taică-meu? 

— Ce să fie? Bine. Am stat de vorbă cu el. 

— Ce-a spus? 

— Multe, Fr6ny. 

Cadek luase o atitudine gravă, dar n-o păcăli pe 
Fróny. 

— Nu vorbi aiurea, flaşnetarule orb! Ştiu eu ce putea 
spune tata şi ce nu. Am aranjat totul împreună, la 
amănunt, înainte de a-l lua la mine, pentru că bănuiam 
că o să-ţi faci într-o zi apariţia. Crezi că se face bine? 

— Cred. Te interesezi ca fiică iubitoare? 

— Nu-s o fiică bună. Cu tăticu e ca şi-n povestea mea 
cu Karel. Il iubesc, şi cînd iubesc eu pe cineva mă arunc 
şi-n foc pentru el! Poţi să mă închizi pentru ce-am făcut, 
dar nu pe mult timp, că n-am făcut cine ştie ce ispravă. 
Numai eu am habar de Jirka. Da’ ce tot îmi bat gura! 
Toate astea i le-am spus lui Karel. Te-a pus, desigur, la 
curent. , 

— Da, recunoscu Cadek. 

— Vezi?! rise ea forţat şi rămase cu privirea pierdută 
în gol. 

Ochii o trădau; erau umezi şi foarte trişti; dincolo de 
nepăsarea artificială citeai durerea adîncă. 

— De ce ai venit la mine, la urma urmei, Fróny? 

— Ca să te încredinţez că ştiu să mă ţin de cuvint. 
Numai eu sînt în stare să lămuresc povestea cu Jirka, 
numai ca să-l lase în pace pe Karel. 

— Ce legătură are asta cu starea sănătăţii lui Karta? 

— Nici una. După ce termin cu istoria asta, stricăm 
relaţiile. N-o să-ţi mai ies niciodată în cale nici ţie, nici 
lui Karel. l-am scris domnişoarei ăleia că n-a fost cu 
păcat şi să nu mai fie supărată. E un gest nobil, să te 
pufnească risul, nu alta! Trase violent din ţigară. Nu l-ar 
fi crezut pe Karel, aşa că am încercat s-o conving eu că 


a fost exact aşa cum o să-i explice el. Gîsca! M-am jurat 
că nu a fost nimic între noi şi că nu are ce să-i 
reproşeze, decît prea marea bunătate, pentru care îi 
sînt recunoscătoare. Aşa şi e. N-are importanţă ce-a 
ieşit pînă la urmă. Eu trebuie să-l laud, moşulică, şi m-ai 
înjura şi dumneata dacă ţi-aş spune că e un prost. Nu e 
prost, se-nţelege, proastă sînt eu. , 

Fróny se ridică, flutură ţigara prin faţa lui Cadek şi-şi 
propti mîna în şold. 

— Ei, ei! se feri Cadek, vezi să nu-mi arzi nasul. 

— Nici o grijă. Eu trebuie să-l apăr pe Karel, deşi 
pentru mine e acum ca şi un străin. Eu l-am băgat în 
balamucul ăsta, eu trebuie să-l scot. Imi pare bine că nu 
mi-am pierdut capul în faţa duduii. l-ar fi plăcut să mă 
vadă prăpădită. Dar nu, nu avea cum să se bucure de 
un asemenea spectacol din partea mea. Nu mă 
smiorcăi eu pentru orice fleac! , 

— Oricum, tot proastă rămîneai, spuse Cadek cît putu 
de blînd. 

— Ce tot îţi îndrug? Ştiu eu cine sînt! Sînt o femeie 

singură. Ei şi? Am cum să mă apăr! Sînt destul de 
frumoasă şi ăsta-i capitalul meu. Trebuie doar să ştiu 
să-l folosesc. 
„lar trase din ţigară. „Cînd o să termine ţigara, gîndea 
Cadek, n-o să mai aibă cu ce să-şi ocupe pauzele în 
care îşi înghite emoția”. Cadek aştepta liniştit 
momentul, dar îi era nespus de milă. 

— Găsesc eu ocazii, vorbi Fr6ny mai departe, nu mai 
am cincisprezece ani, ca să-mi mai pierd minţile pentru 
un spărgător! Am cîştigat o experienţă în plus: O fată 
de uliţi n-are voie să se îndrăgostească de doctoral care 
a tratat-o. Trebuie să pîndească unde şi cine oftează 
după ea, iar ea să rămînă stană de piatră! 

— De ce? întrebă Cadek. Venise momentul aşteptat. 


— De piatră! repetă Fróny şi-şi duse ţigara la gură. 
Tremura toată: vocea, degetele, ţigara, buzele. Nasul ei 
mic se boţea, genele străluceau ude. Sprincenele se 
încruntară în efortul de a birui slăbiciunea, dar ţigara 
căzu jos. Fr6ny îşi duse palma nesigură la frunte; din 
gitlej răzbi un suspin nestăpiînit. Mîna căzu grea, ochii 
uscați dintr-o dată ca la vintul fierbinte al deşertului se 
aţintiseră chinuiţi în ochii lui Cadek. Din ei ţişnea 
tristeţea în valuri mari, într-o linişte de sfîrşitul lumii. 
Parcă cerea indulgență, se scuza şi vorbea, într-un 
limbaj mut, de groaznica prăpastie neagră căscată în 
sufletul ei. 

Cadek deschise braţele: 

— Vino încoace, micuţo, spuse el, nu te mai chinui 
atita! 

Cuvintele lui rupseră dintr-o dată zăgazurile lacrimilor 
ei şi FrOny se preschimbă într-un sărman copil 
năpăstuit. Cadek îi spusese involuntar „micuţo”, fără 
intenţie rea, cu profundă compătimire. De cite ori 
auzise ea acest cuvînt de la alţi bărbaţi! Dar tonul cu 
care-i vorbise acest om ruginit de viaţă, uriaşul acesta 
ca un stejar bătrîn înainte de vreme, dădu cuvîntului un 
blînd înţeles. Fr6ny plîngea ca o fîntînă la pieptul lui 
Čadek, şi el simţea cum încet-încet i se îmbibă cămaşa 
de lacrimile ei. Stînjenit, stinse cu piciorul restul de 
ţigară, care ardea mocnit pe duşumea, şi mîngiie 
delicat umerii fetei. 

Fróny îşi veni repede în fire; se retrase, îşi suflă nasul 
şi îşi şterse ochii cu dosul palmei. 

— lartă-mă, bătrînule! şopti ea, suspinînd printre 
lacrimi. 

— Nu-i nimic, răspunse el. 

Fróny rămase tristă. Nu se mai juca de-a viteaza. Luă 
pălăria şi cu un gest impresionant de discret şi-o aranjă 
pe cap. Portretul ei de acum — potrivindu-şi buclele sub 


pălărie, cu ochii încă plini de lacrimi şi cu buzele 
tremurînde — i se întipări în minte lui Cadek ca însăşi 
personificarea despărțirii de ceva pierdut pentru 
totdeauna, împotriva voinţei unei biete fete. Părăsea 
lumea în care intrase odată din eroare. Nu se va mai 
întoarce acolo. Plecarea ei de acum însemna şi altceva, 
însemna pierderea ireparabilă a unui om. 

— Adio, bătrînule, zise ea şi-i întinse mîna. 

— Adio, răspunse Cadek. Şi fii deşteaptă, fetiţo! 

Fróny plecă, fără să se mai uite înapoi. Cadek îşi luă 
haina şi pălăria şi porni încetişor în urma ei. Pe stradă 
făcu un semn detectivului ce-şi îndeplinea datoria. 

— Eşti liber, îi spuse, merg eu după ea. 

Fr6ny înainta ea lipsită de viaţă. Cadek observă cîțiva 
bărbaţi care întoarseră capul în urma ei şi cum ea îi 
privise cu o ură nouă. Astăzi Fr6ny nu-şi putea relua 
vechea meserie. Incotro se îndrepta oare? Spre casa 
unde primise vizitele lui Chrudimsky? Spre rîu? Sau 
poate mergea spre acea ţintă necunoscută 
inspectorului, ca să-l scape pe Karel Chrudimsky de 
necazuri? 

In staţia de tramvai se opri şi aşteptă; sosi un tramvai; 
Fr6ny se urcă în primul vagon; Cadek, urmărind-o de la 
oarecare distanţă, sări în remorcă după ce tramvaiul 
începuse să prindă viteză. Ş 

Numărul tramvaiului îi spunea lui Cadek că Fr6ny se 
îndrepta spre sectorul cinci. Inspectorul se purta ciudat 
în calitate de călător: se apleca în afară la fiecare staţie 
şi cobori subit, fără să-i mai arate taxatorului mirat 
insigna edificatoare. F 

Cu cîţiva zeci de metri înainte de capăt, Cadek sărise 
din tramvai. O observase pe Fróny coborînd, fără ca ea 
să-l vadă. Amurgul periferiei o înghiţi cu pîlcul de 
oameni care coboriseră şi ei. Ea însă o luă în direcţia 
care o ducea în întunecimea desăvirşită. 


Pe drumul slab luminat de lămpile agăţate, sus, pe 
stilpii de lemn, mergeau cîțiva lucrători. Cine dorea să 
ajungă la mama Klouzanda trebuia să urmeze şoseaua 
asta după care aveau de cotit în poteca prăfuită ducînd 
la cîrciumă. Dar cine cunoştea bine împrejurimile putea 
să scurteze drumul, trecînd de-a curmezişul maidanului 
negru ca smoala, plin de gropi şi alte obstacole 
periculoase. 

Frâny se încumetase s-o ia pe scurtătură, deşi nu 
părea grăbită. Poate nu voia să iasă în calea femeilor 
care vagabondau pe şosea. Cunoştea multe dintre ele. 
Cadek nu se gîndi mult la asta. Fr6ny se îndrepta cu 
siguranţă înspre mama Klouzanda. In direcţia aceea nu 
mai exista nimic altceva decit o dumbravă minunată 
unde se făceau excursii la sfîrşit de săptămînă, dar era 
mult prea departe. 

In faţa FrOnyei se afla o mare de întuneric în care nu 
s-ar fi încumetat nici o femeie şi poate chiar nici mulţi 
bărbaţi. Dar Fróny se topi fără ezitare în bezna străjuită 
de lanţul rar al fanarelor slabe; Cadek avu impresia că 
fata a dispărut în neant pentru totdeauna şi cu 
repeziciune o luă puţin mai la stînga. Nu vrea să 
meargă chiar în spatele FrOnyei, să nu-l trădeze umbra 
lui, dacă l-ar fi atins clipirea vreunui fanar. Alergă apoi 
aplecat, aproape paralel cu drumul, se împiedică şi 
călca în gropi, dar o ajunse din urmă pe Fr6ny. Atunci 
se culcă la pămînt şi o lăsă să treacă pe lîngă el. Mai 
repetă o dată aceeaşi manevră. Nu, nu se putea înşela: 
tînăra disperată se îndrepta spre cîrciumă... Şi Cadek se 
grăbi să ajungă acolo înaintea ei. 

Nu departe de cîrciumă se culcă din nou la pămînt, ca 
să poată avea o vedere nestingherită spre intrare, fără 
să fie trădat de becul murdar de deasupra uşii. O 
aştepta pe Fr6ny. Noaptea tirziu, uşa cîrciumii se zăvora 
pe dinăuntru, apoi mama Klouzanda şi chelnerul Jindra 


îşi selectau grijuliu clienţii. La ora asta accesul era încă 
necontrolat. . 

FrOny intră în cîrciumă fără ezitare. Cadek se hotărî să 
aştepte răbdător. Işi căută alt ascunziş mai puţin 
incomod şi mai aproape de casă. Mai întîi se convinse 
că locul e curat, după aceea se aşeză într-o poziţie cît 
mai puţin obositoare. 

Lăsă să se scurgă aproape două ore picurate încet, 
încet în marea de răbdare a poliţistului de meserie. În 
sfîrşit, se ridică în picioare, scărpinîndu-şi încurcat 
nasul: se cam săturase de atita răbdare. 

Intre timp inventariase aproape douăzeci de oameni 
care intraseră în cîrciumă. La lumina becului amărit de 
la intrare îi recunoscuse aproape pe toţi: Viktorin, hoţul 
de poduri. Srkâlek, specialist în a opera prin localităţi 
balneare, Kulda, poreclit Cîrcotaşul, mare meşter în 
tăierea vitrinelor, Pepik-Sublimat, fost hoţ de bile de 
biliard, pe vremea cînd erau făcute din fildeş, şi alţii. 
Drojdia societăţii, pentru care poliţia păstra intenţionat 
localul mamei Klouzanda, la fel cum întreţin savanții 
medii microbiene pentru cercetări. 

Larma  exuberantă dinăuntru atinsese proporții 
remarcabile. Cadek cunoştea limita obişnuită a 
înfierbîntării clienților. Acum ajunsese la culme şi 
inspectorul ghici îndată motivul: Fróny, fără îndoială. 

Cadek se înciudă la gîndul că Fróny nu venise aici în 
scopul celor discutate între ei doi. Venise doar să se 
distreze după gusturile ei de odinioară. Debarcase la 
mama Klouzanda ca să prindă curaj pentru reluarea 
vieţii din trecut. Cadek ar fi băgat mîna în foc fără să 
şovăie că Fr6ny stă acum la o masă, mai mult beată 
decit trează, şi face gesturi deşucheate. 

Doamne, Dumnezeule! Asta era reţeta care avea să-i 
vindece durerea... Nimeni altcineva nu se pricepea atit 


de bine ca ea să piardă totul. Nu oricine putea să treacă 
dintr-o dată prin astfel de bruşte transformări. 

Explozia furtunoasă a vocilor aprinse cutremură 
cîrciuma: mare minune că becul de deasupra intrării nu 
se stingea! Se sparse un pahar; se auzi ţipătul unei 
femei; nu, nu putea fi Frâny; Cadek ar fi recunoscut-o. 
Era altă fată, care probabil se simţea atît de bine în 
cîrciumă, că nu se îndura să mai pornească la obişnuita 
ei plimbare nocturnă. 

Cadek înconjură cîrciuma. La etaj era întuneric şi 
fereastra închisă. Ferestrele de la parter erau astupate 
cu perdele netransparente. In curtea din spatele casei 
se  împleticeau doi bărbaţi beţi, care mormăiau 
vulgarităţi. După ce îşi făcură nevoile, se întoarseră 
înăuntru prin uşa din dos, trîntind-o de zdrăngăni 
geamul. Intrarea principală era opusă uşii din dos. In 
dreapta mai exista o uşiţă stricată, care ducea în 
pivniţă. Chiar lîngă ea începeau scările de lemn ce 
duceau la etaj. Intrarea în local se făcea prin stînga. O 
altă uşiţă ducea în bucătăria care avea şi legătură 
directă cu localul. 

Amestecul de mirosuri iuți şi grele izbiră nările 
inspectorului. Amoniacul şi sfara de la chiftelele din 
carne de cal, vaporii de alcool, fumul sufocant de tutun 
prost, izul peştilor puşi la saramură şi transpiraţia 
oamenilor tixiţi în local te făceau să te gîndeşti la 
utilitatea  măştilor de protecţie contra gazelor 
asfixiante. 

Din local ieşi un bărbat. Observîndu-l pe inspectorul 
de poliţie tresări, holbă ochii prosteşte şi exclamă: 

— Hait! Apoi se întoarse, se lovi cu umărul de rama 
uşii şi, cît îi îngăduia situaţia, intră grăbit în local, unde, 
odată ajuns, începu să zbiere. 


„Prin uşa deschisă se strecura afară un fum vînăt. 
Cadek înaintă brusc, se opri în prag şi larma încetă 
subit. 

Aspectul jalnic, aproape dureros, al acelui amalgam 
infect de oameni, ca fauna din noroiul bălților, încruntă 
sprincenele lui Cadek. Clienţii mamei Klouzanda se 
înghesuiau aici ca într-un cuib de nevertebrate, îi 
adunase aici stricăciunea morală şi fizică în care se 
complăceau. 

Cadek observă cîteva femei suspecte; dar n-o văzu 
nicăieri pe Fr6ny; Fróny nu era în local. 

— Ce dracu! se adresă el pe un ciudat ton blajin. Vă e 
frică de mine? 

Se temeau, bineînţeles. Privirile lor rătăceau nesigure. 
Ici şi colo strălucea cîte un ochi, căutînd să ascundă ura 
tacită. Cadek făcu un gest a lehamite înspre adunătura 
aceea de nenorociţi. Era o seară ieşită din comun, fără 
îndoială. Pe mese se grămădiseră sticle de vin; 
paharele de bere erau puţine. , 

„Frâny le-a făcut cinste”, gîndi Cadek, uitîndu-se la 
mama Klouzanda, slută, împopoţonată şi buhăită, care 
tocmai se grăbea sa iasă de după tejghea şi să-l 
întîmpine. 

Chelnerul Jindra, năduşit de alergătură, se oprise şi-şi 
pocnea de şold şervetul îngrozitor de murdar. | se citea 
pe faţă indignarea faţă de vizita inspectorului. 

— Mamă Klouzanda, spuse Cadek cu răceală şi fi- 
rească repulsie, pe care nu şi-o putea stăpiîni, ştiu că 
Fróny e aici. 

— Frâny? întrebă răguşit mama Klouzanda. Te înşeli. 
Nu-i aici. $ 

Toţi o auziră. Cadek rămase încurcat, fiindcă nimeni 
nu ştia mai bine ca el că Fróny e aici! Nu putea dispare 
nici pe uşa din faţă, nici prin cea din dos. 


Se uită de jur împrejur, se retrase un pas, să aibă sub 
ochi şi coridorul. 

— Mi-a spus că trece pe la tine astă-seară. 

Se lăsă o linişte desăvirşită. Cadek, care era eu ochii 
în patru, observă că mulţi se îmbătaseră, deşi nu era 
prea tîrziu: îşi bălăbăneau capetele, tăcînd. 

— Ce am eu cu ce-a spus ea? mirii cîrciumăreasa, 
poate că vine, că mai are tot timpul. 

Cadek o privi drept în ochi. În privirea ei tulbure nici 
diavolul nu putea citi ceva. 

— Bine, încuviinţă inspectorul, pipăindu-şi buzunarul 
de la piept, e vorba de o mică neînțelegere. 

Scoase un carnet şi mama Klouzanda, răsuflind greu, 
observă două timbre late. Din celălalt buzunar Cadek 
scoase stiloul şi îşi trecu cifrul pe faţa timbrelor. După 
aceea le puse sub ochii mamei Klouzanda. 

— Vezi? 

Mama Klouzanda privi îngrozită. 

— Văd, îi răspunse ea. 

— Tot mai susţii că Fróny nu a fost pe aici? 

— Cînd spun odată că nu, nu este... Nu-mi mai scoa- 
teţi ochii cu filatelia asta! 

— Cine ştie? Urmează-mă! 

leşi în coridor. De voie, de nevoie, cîrciumăreasa îl 
urmă. Cadek se apropie de uşa principală. 

— Trage zăvorul! Să te ferească dracul care te-a adus 
pe lume dacă voi fi nevoit să repet vreun ordin! 

Mama Klouzanda trase zăvorul cu mîna tremurîndă. 
Între timp, foarte grav, Cadek umezi cu limba reversul 
unui timbru, după care îl lipi cu atenţie — jumătate de 
zăvor, jumătate de lemnul uşii. 

La fel sigila şi cealaltă ieşire. 

— Ferestrele să rămînă peste tot închise! zise el şi se 
întoarse cu faţa spre local: — Să nu mişte nimeni! Tu şi 
cu Jindra staţi pe coridor! 


Chelnerul Jindra alergă după ei în ultima clipă. Se 
plesni cu şervetul murdar peste coapse şi spuse mînios: 

— Stăpînă, să ne gîndim dacă permitem asta sau nu... 

Cadek izolă zumzetul neliniştit din local, întorcînd 
cheia în broască. 

Mama  Klouzanda sta să leşine cînd văzu că 
inspectorul scoate revolverul din buzunar, iar Cadek nici 
nu luă în seamă miriiala chelnerului Jindra. 

— Şi acum, indiferent ce s-ar întîmpla, nu vă clintiţi de 
aci! îi ameninţă el. 

Apoi urcă la etaj şi întîrzie acolo douăzeci de minute. 
Se întoarse cu o expresie îngheţată. Nu descoperise 
nimic suspect, în afară de o cutiuţă cu douăsprezece 
inele, care nu-l interesau deocamdată, dar găsirea lor 
demonstra cît de serios făcuse percheziţia. 

Cercetă şi parterul cu cea mai mare atenţie. Cercetă 
pereţii şi podeaua, se uită prin rafturi, mută mobilele 
din loc. Nici măcar Jindra nu se mai încumeta să 
protesteze, în timp ce clienţii din local amuţiseră, bine 
Încuiați. 

La urmă, intră şi în pivniţă: mama Klouzanda cobora 
gifiind înaintea lui, bijbiia pe treptele abrupte şi 
umede... 

_— De ce ţineţi mereu lumina aprinsă aici? întrebă 
Cadek, arătînd becul din tavan. 

— Jindra a uitat să-l stingă, răspunse răguşit mama 
Klouzanda. i 

Greu de crezut într-o intrare secretă. Cadek nu-şi 
imagina aici un coridor subteran. Erau doar cîteva 
butoiaşe de bere, răzleţite, iar pe pereţi rafturi cu sticle 
stivuite. Cadek trase o sticlă şi ciocăni cu patul 
pistolului peretele. Totuşi nu excludea posibilitatea 
existenţei unui mecanism de panouri culisante, deşi de- 
a lungul experienţei sale nu întîlnise încă aşa ceva. 


— Dacă te temi să nu răceşti, mama, se adresă el 
cîrciumăresei, ajută-mă să mut vechiturile astea. O să 
fim gata repede. Nu plec pînă nu cercetez fiecare plasă 
de păianjen. 

— Cum vrei, se repezi cu răspunsul mama Klouzanda, 
şi apucă lăzile cu sticle goale. li făcu loc, printre 
zăngăneli, şi apucă alta. Uite, aici în sticla asta e Frâny! 
După raftul ăla e Jirka Boček! Şi acolo, din grămada de 
gunoi, acum iese şi nasul lui B&tka! bodogăni femeia. 

— Aha! o cunoşti pe Alžbeta Wang-Li? întrebă Cadek. 

— Cum să n-o cunosc? , 

Percheziţia pivniţei nu dădu nici un rezultat. Cadek o 
împinse înapoi, pe scări, pe cîrciumăreasa obeză, care 
icnea ca o batoză şi, cînd ajunse sus, îl copleşi cu 
înjurăturile. 

— De cinci ani n-am mai fost în pivniţă! tremura de 
ciudă. Să faci asemenea mizerii oamenilor cinstiţi! 
Reclamaţia e pe drum, n-ai grijă! Ai mandat de 
percheziţie? n 

— Uite-aici! spuse Cadek, arătînd la frunte. 

Deschise uşa localului propriu-zis. Il întîmpină forța 
unită a privirilor sumbre. Le opuse forța privirii sale şi îşi 
strigă ordinele energic. La porunca lui, clienţii începură 
să se mişte dintr-un colţ, într-altul. Cadek adulmeca 
prin toate ungherele ca un cîine; se făcea că nu observă 
feţele batjocoritoare ale chefiiilor, nici chicotelile, tuşea 
şi tropăitul în bătaie de joc. În sfîrşit, se întoarse cu faţa 
la ei, privindu-i în tăcere, pînă se liniştiră cu toţii. Nu 
observase cum două fete îl priveau cu feţele strimbate 
de o grăitoare sfidare. 

— Cine îşi aminteşte, fetelor, s-o fi văzut aici pe Fróny 
Brabencovâ? , 

Nu răspunse nimeni. Cadek se întoarse cu spatele, 
ridicînd din umeri. 


Mărcile cu cifrul lui erau intacte la uşi. Dacă Fróny nu 
zburase pe coş, atunci se dizolvase ca o bucăţică de 
zahăr într-un pahar de apă. Era sigur că nu sărise pe 
una din ferestrele de sus cum făcuse Jirka Boček. 
Ferestrele erau neatinse, cele de la parter aveau gratii 
şi de afară nu putuse s-o ajute nimeni. 

Cadek părăsi înfrînt cîrciuma. Auzi în urma lui şervetul 
lui Jindra plesnind, acompaniat de gifiitul mînios al 
mamei Klouzanda. 

Dacă Fróny intrase, trebuia să şi iasă pînă la urmă. Nu 
credea în vrăji, aşa că îşi reluă postul de observaţie. Era 
hotărît să stea la pîndă pînă în ziua de apoi! Avea să 
aştepte aşa chiar dacă s-ar fi întîmplat, prin imposibil, 
să nu apară poliţiştii din rondul de noapte. 

De Fr6ny depindea încă rezolvarea afacerii Boček. 

Noaptea îşi urma cursul. Mai sosiră cîțiva clienţi noi, 
nu plecase încă nici unul. Zgomotul dinăuntru nu mai 
atingea intensitatea de mai înainte. În cele din urmă, 
cineva ieşi, totuşi. Cadek lăsă omul să se îndepărteze 
cîţiva paşi, apoi strigă, somîndu-l în numele legii, şi 
bărbatul fu nevoit să se apropie, Cadek îl orbi cu lumina 
lanternei. 

_— Crezi că sînt Fróny în travesti? rînji clientul oprit de 
Cadek. Era un hoţ de prăvălii, fusese de cinci ori închis, 
îl chema Dilek. 

— Frâny ar fi refuzat să poarte asemenea mască, 
răspunse inspectorul, fără să slăbească din ochi cele 
două ieşiri. Ea are simţul frumosului. la-ţi tălpăşiţa! 

După o jumătate de oră se stinse becul de la intrare şi 
se auzi cheia răsucindu-se în broască. Mama Klouzanda 
nu mai dorea noi clienţi. Cine mai avea chef să intre 
trebuia să sune şi să ceară voie. Nu se întîmpla încă 
nimic deosebit, nicăieri. In curînd trebuia să apară 
rondul de noapte. 

In cîrciumă domnea o tăcere nefirească. 


Atenţia încordată a lui Čadek sesiză scîrțiitul uşii din 
faţă: Jindra tocmai conducea pe cineva. Becul se 
aprinse, contrastul cu bezna alungată crea iluzia unei 
lumini puternice. O siluetă trecu repede pragul. Cadek 
nu-şi credea ochilor şi urechilor... 

— Noapte bună, spuse un glas cunoscut. 

Cadek sări din ascunzătoare. 

Persoana se opri. l|ntoarse calm capul. După 
repeziciunea cu care se închisese uşa şi după scrişnetul 
zăvorului puteai deduce graba şi spaima lui Jindra. 
Jindra o lăsase afară pe Frâny, singură, în voia sorții. 
Becul de la intrare se stinse parcă mai repede decit se 
stinge de obicei un bec. 

Era într-adevăr Fr6ny. Rămăsese la un metru sau doi 
de uşă. Cînd se stinse lumina, se topi o clipă în 
întuneric, dar Cadek proiectă lumina lanternei. 

— Diavoliţo! spuse el prinzînd-o de mînă. 

— Ce-i? replică ea ursuză şi obosită. 

— Da, o scutură Cadek, ce-i? Ţi-ai pierdut libertatea, 
fetiţo. Vii cu mine; o să ai ce-mi povesti. 

Nu termină bine cuvintele şi se trezi cu un pumn în 
cap: îl mîngiiase Fr6ny. Dar, o clipă mai încolo, tot ea 
începea să ţipe ca turbată. 


XVII 


FRONY AVUSESE cîteva experienţe ce-i dovediseră că 
nu se poate apăra, dar nu ţinea seamă de ele. Acum nu 
voia cu nici un preţ să fie dusă înapoi la arest. Urla la 
Cadek şi la cei din rondul de noapte, care îşi făcuseră 
apariţia la timp. 

Cadek le-o încredinţă pe Frâny, iar el rămase pe loc. 
Frâny făcu drumul cu o maşină vopsită în verde şi la 
secţie o îmbrăcară în cămaşă de forţă: parcă 
înnebunise. 

Cinci poliţişti destoinici îl schimbară pe Cadek în 
postul de observaţie, care se extinsese, împresurînd 
cîrciuma mamei Klouzanda. Inspectorul se întoarse în 
oraş. Era convins că pînă a doua zi Fróny se va linişti. Îl 
îngrijora totuşi intensitatea împotrivirii ei. Se îndreptă 
spre casă cu gîndul să se odihnească puţin. 

intins în pat. era frămîntat de o întrebare hamletiană: 
„Or fi, sau n-or fi ascunzători secrete la mama 
Klouzanda?”. 

Stătea ridicat în capul oaselor, cu ochii în tavan, şi se 
gîndea la grija Fr6nyei pentru starea tatălui ei. Mort? 
Bine. Viu? Tot atît de bine. Oricare din situaţii i-ar fi fost, 
în definitiv, aproape indiferentă, de aceea era ciudat 
viul ei interes în această direcţie. li păsa de moartea 
tatălui din motive care nu aveau nimic comun cu 
iubirea filială... Ce-ar fi dacă ar minţi-o miine pe Frâny 
că i-a murit tatăl? Mort, Karta ar scăpa de mîna justiţiei 
umane. N-ar mai fi avut importanţă ce destăinuiri ar 
face fata în legătură cu el. De ce se făcuse vinovat? De 
moartea bătrînului Karta. Fapta era ştiută poate şi de 
Boček, şi de aceea Frâny i-l tăinuia pe acesta, cu toate 
că îi rănise tatăl. Bocek dorea moartea doctorului 


Chrudimský... Poate fiindcă se temea de indiscreţia lui 
Chrudimský, informat prin confidenţele Frânyei. Sau 
poate că era gelos şi Fr6ny putea să-l potolească numai 
cu promisiunea că nu se va mai întîlni niciodată cu 
tînărul medic... , 

Dar Fr6ny îi promisese lui Cadek securitatea lui 
Chrudimsky încă înainte de a fi avut discuţia cu fiica 
medicului primar. Cine ştie ce criză sufletească o 
hotărise la asta. Era foarte posibil să se fi hotărît 
singură să se despartă de Chrudimsky, numai spre a-l 
apăra de răzbunarea lui Bocek. Nu credea ea mai mult 
în puterea lui Boček, decît în puterea întregului aparat 
polițienesc? Nu susţinea că poliţia n-o să-l prindă 
niciodată pe Jirka Bocek? In noaptea aceea somnul lui 
Čadek fusese mai mult decît neodihnitor. După ora şase 
patul rămase gol şi Cadek pornea iarăşi la drum. Nu 
intenţiona să treacă pe la secţie, ci pe la locuinţa 
Frânyei. Avea cheia la el, n-o înapoiase încă 
administratorului. 

Intră în odaia părăsită. Primul lucru pe care-l observă 
fu o scrisoare într-un plic închis, sprijinit de un pahar 
pus la vedere pe masă. Pe plic scria cu litere de-o 
şchioapă: 

Predați-o, vă rog, doctorului K. Chrudimský. 

Fără să ezite, deschise scrisoarea nemaigîndindu-se la 
indiscreţie. 

O citi repede, o băgă în buzunar şi porni grăbit spre 
secţie, direct la doctorul Barâk. 

— Am o veste bună, anunţă el din uşă. 

Doctorul Barâk crezu că inspectorul se referea la 
evenimentele din noaptea trecută şi avu un gest vag. 

— Şi eu pentru dumneata la fel, răspunse şeful. la loc. 
Sicriul de zinc e la gară. Poţi să te ocupi personal de 
transportul lui la serviciul nostru medico-legal. 


_— Mai bine îl las pe Draboch cu treaba asta, răspunse 
Cadek. Eu sînt ocupat. Mortul nu fuge din sicriu. leri 
însă mi s-a oferit prilejul de a salva pe cineva şi am 
economisit cheltuiala pentru un mormînt proaspăt. 

— Mormînt proaspăt? Al cui? 

— Al Frânyei. Acum ştiu de ce a opus ea atita 
rezistenţă, de au fost nevoiţi să o pună în cămaşă de 
forţă. Am împiedicat-o de la sinucidere. Avea biletul luat 
pentru rai. Citiţi această scrisoare şi, între timp, eu mă 
reped pînă la celulă, să atrag atenţia oamenilor să fie 
mereu cu ochii pe ea. 

Doctorul Barák luă scrisoarea înspăimîntat; Čadek îl 
privise foarte ciudat, înmînîndu-i-o. 

Scrisoarea suna astfel: 


Dragă Karel, 

Nu-ţi scrin ca să mă compătimeşti, sau ca să crezi că 
aştept vreo minune, sau măcar promisiunea că nu mă 
vei uita. Nu sint o sentimentală. Nici nu ţin să-ţi spun că 
te-am iubit. N-ai fost chiar aşa de rău, dacă stau să mă 
gindesc. Eşti un om bun şi sensibil, mi-am dat seama 
din felul cum te-ai purtat cu mine. Dacă m-ai fi iubit, 
poate că mă mai îndoiam de bunătatea dumitale. Dar 
nu m-ai iubit şi nu mă iubeşti. Ţi-a fost doar milă de 
mine şi sentimentul ăsta este mai mare decit 
dragostea, fiindcă nu pleacă din egoism. Am fost 
proastă gindindu-mă la altceva. Mi-au zburat mințile şi 
am trăit numai cu inima. Femeilor li se întîmplă 
citeodată din astea, aşa că te rog nu fi supărat pe mine. 

Cred că iţi vei face reproşuri cînd mă vor găsi moartă. 
De aceea arată oricui scrisoarea mea şi oricine îşi va 
putea da seama că nu ai nici o vină. Sint o fiinţă inutilă 
pe lumea asta. Trăiesc numai spre paguba oamenilor: 
niciodată n-am ştiut să fiu folositoare. Moral sînt atit de 
coruptă, încît numai absurditatea aceea în care am 


crezut m-ar fi putut duce pe un drum mai bun. Dar 
undeva noroiul tot ar fi rămas, nu s-ar fi schimbat în 
praf şi vintul nu l-ar fi măturat. S-ar fi lipit şi de 
dumneata, chiar dacă te-ai fi îndrăgostit foarte tare de 
mine. Nici un bărbat n-ar fi făcut o mai proastă alegere 
ca dumneata şi meriti oare aşa ceva? 

Aşa cum e acum, fără dumneata, m-ar fi aşteptat un 
sfirşit şi mai rău decit cel pe care mi l-am pregătit. 
Crede-mă, sînt slabă şi nefericită; nu ştiu de unde am 
citeodată destul curaj, dar pentru viață nu mai am. Am 
bani, dar ei nu Înseamnă nimic pentru mine. Aş putea 
trăi şi fără să te am lingă mine, dar tremur de groază 
cînd mă gindesc la plictiseala care m-ar aştepta. Simt 
dinainte neliniştea, nebunia pe care ar trebui să o 
înving, dar nu ştiu cum aş învinge-o. Ti-am explicat, mă 
jur, că mie nu mi se potriveşte o viaţă liniştită. Nu pot 
trăi decit în al nouă-lea cer, sau în fundul iadului. Pentru 
asta îmi cer iertare. Sînt amărită şi rea, citeodată 
singură îmi spun că sînt un monstru. Tot ce a fost între 
noi a însemnat doar o nebunie din partea mea. N-are 
nici un sens. 

Crede-mă că zimbesc recitind ce-am scris pînă acum. 
Dacă ai înțelege că pentru mine moartea nu înseamnă 
nimic îngrozitor, ci mai degrabă contrariul, aş fi foarte 
fericită. 

Ai avut neplăceri din cauza mea. Ar fi foarte urit dacă 
aş pleca fără să rezolv măcar asta, în aşa fel încit să ai 
pentru totdeauna liniştea sufletească şi să fii lăsat în 
pace. Rezolv eu asta, pot să rezolv, te asigur. Nu sînt 
deloc tristă, mi-e inima uşoară şi nu plec ca să fac loc 
cuiva, ci mai degrabă fiindcă eu însămi n-am avut 
niciodată un loc pe pămint. Dar s-a întimplat ce s-a 
întîmplat şi numai eu port toată vina şi n-am să pling 
pentru asta. 

Iti urez multă, multă fericire, 


F. B. 

Doctorul Barák îi aruncă o privire lui Čadek, care 
stătea şi el aplecat asupra scrisorii. Cadek înghiţi în sec 
şi-i spuse: 

— Nu-i adevărat, domnule doctor, ce-a mizgălit ea 
aici. Fróny vrea să se sinucidă numai fiindcă s-a înşelat 
atit de îngrozitor, şi totul a fost atît de neaşteptat. Ar 
însemna că n-o cunosc. Dacă totul ar fi decurs aşa cum 
presupuneam eu în legătură cu Chrudimský, ea s-ar fi 
deprins încet, încet cu o viaţă normală şi nu i-ar mai fi 
venit o asemenea idee. , 

— Hm, tuşi doctorul Barák. Cadek, păstrează 
scrisoarea. 

Cadek luă scrisoarea şi pînă s-o bage în buzunar o mai 
împături inutil de două ori. 

— Incă nu e rău, adăugă. Spuneam că aseară am 
salvat-o ca printr-un miracol. li dăm timp. O să-şi 
revină. Avu un gest nemulţumit: O să alerge iar pe 
străzi... 

Apoi plecă în biroul său. Ceru să-i fie adusă Frâny, 
care se mai liniştise între timp şi scăpase de cămaşa de 
forţă. Gardiana veni cu ea şi puse pe masa lui Cadek 
obiectele găsite la Fr6ny. Cel mai interesant dintre 
toate era un revolver mic, automat, fin lucrat în sidef şi 
nichel, ca un binoclu de teatru, şi, culmea, încărcat pînă 
la refuz. Ş 

— Aşa, Fr6ny? spuse Cadek. Nu ţi-l mai dau înapoi. N- 
ai permis de portarma, 

Frâny arăta nedormită, avea fizionomia unui copil 
obosit. Ochii ei priveau cu amestecul acela bine 
cunoscut de încăpăţinare şi teamă. Dar ambele stări de 
spirit păreau apatice, înceţoşate. 

— Vrei să mă chinuieşti cu o groază de întrebări, 
spuse ea cu o voce străină, prea joasă şi ştearsă. Nu te 
obosi degeaba. N-o să scot o vorbă. 


— Du-te-ncolo! Tot timpul habar n-ai de realitate. Nu 
te-am chemat să te interoghez. 

— De ce atunci? 

— Tatăl tău a murit azi-dimineaţă. Ştiam că te 
interesează starea lui. 

Frâny clipi violent. Nimic mai mult. Apoi ridică din 
umeri. 

— Bine, spuse ea, eu n-am norocul ăsta. Dumnezeu 
să-l odihnească! 

Cadek se gîndea să-i trezească neîncrederea: 

— Poţi să pleci! făcu el un semn din cap şi se întoarse 
la masa de lucru. FrOny porni spre uşă şovăielnic. Cu 
paşi lenți ajunse la uşă; acolo se opri. Cadek nu trebui 
s-o urmărească şi cu privirea, auzul îl slujea tot atît de 
bine. Nu spuse nimic, aştepta doar cu o încordare 
secretă. 

— Ascultă, i se adresă Fr6ny din uşă, trebuie să mai 
rămîn aici? N-am făcut nimic rău. 

Cadek se întoarse spre ea. Făcu pe supăratul. 

— Ba da. Fr6ny! Ţi-ai răpit propriul tată din casa lui şi 
ai tăinuit oficialităților rana ce-l omora. Pe urmă ai bătut 
doi poliţişti... 

— Fleacuri. 

— Aşa crezi tu. Dealtfel te mai bănuim de ceva! | 

— Anume? se trezi FrOny, apropiindu-se iar de Cadek. 
Ce-ai mai inventat? 

— De ce vrei să ne părăseşti? 

Fróny îşi plecă, tristă, capul. Nu răspunse. Se adîncea 
într-un gînd al ei. 

— Vrei să-l ai pe Jirka Boček? întrebă în sfîrşit. Ţi-l vînd 
pentru libertatea mea. 

Čadek zîmbi. 

— Tîrziu, Fróny! Acum ştim şi noi unde să-l căutăm. 

— Unde, deşteptule? 

— La mama Klouzanda. 


Fróny tresări. În ochii ei apăruse iarăşi amestecul 
acela de încăpăţinare şi teamă, de data aceasta foarte 
clar, fără învăluiri în ceţuri. 

— Aiurea! aruncă ea brusc. 

Cadek ridică din umeri. Acum, pentru el, sufletul lui 
FrOny era transparent ca sticla. Fróny putea să-l toarne 
pe Jirka Boček, fiindcă îi murise tatăl. Işi dorea 
libertatea ca să se poată sinucide. Dorea moartea ca o 
nebună. Cadek ştia că detenţiunea preventivă era 
pentru ea mai grea decît moartea. Singurătatea şi 
gîndurile o apăsau mai mult decît pămîntul cimitirului. 
În asemenea stare ajunsese ea şi Cadek o înţelegea. 
Privirea ei îndepărtată era rece şi goală ca şi cum, 
acolo, dincolo de orizont, ar fi dispărut, Karel 
Chrudimský. Toată noaptea, Fróny privise spre acel 
orizont, care o ameninţa cu depărtări chinuitoare şi 
nemiloase, la fel cum priveşte un naufragiat în toate 
părţile şi nu vede decît valurile şi norii reci, 
rostogolindu-se. Trăia senzaţia absolută a pieirii în 
pustiu, gemea înspăimîntată şi nimeni nu o auzea decit 
deşertul căscat, oriunde ar fi întors ochii. Se apropia 
strigătul extrem, goana iraţională a gîndurilor şi, în cele 
din urmă, nebunia. Era moartea sufletului «ei, 
vestitoarea celor din urmă bătăi ale inimii. Da, Fr6ny 
era înţeleaptă, voia să se cruţe de moartea sufletului. 

Işi împreună mîinile zorită: 

— Cumpără ce-ţi vind, bătrînule, îl rugă ea. Marfa mea 
nu prea are preţ, ştiu bine, dar un om bun o cumpără; şi 
nu va fi în pierdere. 

Čadek zîmbi, de parcă manifestarea ei l-ar fi distrat. În 
realitate i se strîngea inima. Ştia că o să primească 
oferta, că o să cumpere ce i se oferea, dar nu cu 
asemenea preţ. N-o să-i dea voie să se omoare! Totuşi, 
simţea că pentru ea moartea ar fi cel mai corect şi 
milostiv act. Era suficient să facă un singur gest: să ia 


arma elegantă de pe masă şi să i-o dea Frânyei 
spunîndu-i: „Ţi-o restitui, fă ce vrei cu ea”... Şi ea ar fi 
căzut cu creierii zburaţi, chiar aici, în această încăpere. 

Lipsit de false prejudecăți, inspectorul Cadek 
pătrunsese caracterul, inima şi mintea FrOnyei. 

Cunoştea cazurile unor femei care se omoriseră în 
urma dezonoarei. Fr6ny fusese dezonorată de multe ori 
şi nu se omorise, fiindcă acceptase totul de bună voie. 
A fost suficientă o simplă întîmplare, care în gîndurile 
fetei era amplificată de o puternică viaţă interioară. Şi 
atunci sufletul Fronyei s-a sensibilizat ca sufletele 
acelor femei de care-şi spunea Cadek. Frivolitatea 
plutea în sufletul FrOnyei ca o insectă de apă într-un lac 
adînc. N-ar fi fost mare lucru, dar insecta moartă căzuse 
la fund şi larve respingătoare tulburau apa limpede. 

Cadek se silea să zimbească în continuare. 

— Şi cum îţi imaginezi că ai s-o faci, Fr6ny? o întrebă 
el. 

— Vino cu mine, spuse ea plină de o subită înflăcă- 
rare, te conduc eu. Să vezi cu ce pradă frumoasă te 
întorci! 

— Naivo! Pot să dau şi singur de urma fiarei. 

— Bine. Dar n-ai să ştii cum să-i jupoi pielea. Te-nvâăţ 
eu. 

— Nu mai face pe importanta. 

Fróny îşi scutură nerăbdătoare buclele. 

— Te rog... crede-mă! Nu-i deloc simplu, chiar dacă îl 
găseşti pe Jirka Boček. Ai să căşti nişte ochi! Garantez 
c-ai să te holbezi, jur! , 

— Niciodată nu mă holbez, răspunse Cadek, aşa că nu 
te mai jura. 

— Ba o să te holbezi, mă jur pe ce vrei! O să-i ai pe 
toţi: pe mine, pe Jirka, pe tata şi pe tatăl tatălui meu, pe 
chinez şi pe nevasta lui şi, cu toate astea, ai să căşti 
nişte ochi! O să trebuiască să-ţi explic eu totul. Nu 


vreau să mai rămîn aici nici un ceas! Nu pot! 
înnebunesc aici... — Işi prinse, capul în miini — Nu mă 
lua în seamă. Nu pot să-ţi spun de ce-i aşa. Dar dacă aş 
putea, oh, dacă aş putea... 

Cadek ştia de ce voia să fie liberă, dar nu sa trădă. Se 
ridică şi scrisoarea îi foşni semnificativ în buzunar. 

— Bine Frâny, să mergem. 

— Pe urmă îmi dai drumul? 

— ţi dau. 

Şi o trădă din nou. A cita oară era trădată? Nu putea 

să o lase liberă. Viaţa ei sărmană trebuia apărată cît se 
va putea de mult. , 
_ Doctorul Barák ar fi rîs de Cadek. Poate, totuşi, gîndea 
Cadek, poate ar putea să-i găsească un loc într-un 
institut, într-o clinică de boli nervoase, sau într-un loc 
liniştit, să o vindece... Va reuşi oare să-i convingă pe cei 
care vor hotărî de soarta ei? Fr6ny are nevoie de un an, 
sau chiar mai mult; cîteva săptămîni nu ar fi 
transformat-o, ci i-ar fi prelungit agonia. 

— La ce te gindeşti? îl întrebă Frâny, repezită şi 
insistentă. 

— La nimic, răspunse el şi întinse mîna să-şi ia pălăria. 

— Ai revolver? 

— Am. Nu-ţi fie frică. Dealtfel am cinci zdrahoni de 
pază la mama Klouzanda. Sper că sînt de ajuns. Sau 
mergem în altă parte? 

Frâny îl privea fix. Şovăia, fără să pară derutată. 
Privea cu spaima aceea încăpăţinată, atît de specifică 
sufletului ei. 

— Nu, răspunse în sfîrşit, chiar acolo mergem. 

Cadek băgă revolverul în buzunar, celelalte lucruri le 
îngrămădi la marginea mesei, ca să i le restituie odată 
cu geanta. Scoase din sertarul biroului o oglinjoară 
chioară. 


— Aranjează-te puţin, Fr6ny. Folosesc ciobitura asta 
cînd am impresia că m-am miînjit pe nas de cerneală. 
Stai jos şi nu te grăbi, avem timp suficient. 

FrOny avea o oglinjoară mai bună decit a lui, de aceea 
îi înapoie ciobul, cu mulţumiri. Işi cercetă lucrurile, apoi 
le puse înapoi în geantă. Folosi pieptenul, fardul şi 
pudra, în cîteva clipe îşi îmbunătăţi remarcabil 
înfăţişarea; numai rochia rămăsese puţin şifonată. 

Plecară. Pe stradă Cadek făcu semn unui taxi. 

— Foarte bine, spuse Fr6ny, ajungem mai repede aşa. 
Plătesc eu. , 

— Lasă-ne pe noi, răspunse Cadek împăciuitor. 

Fróny nu se împotrivi. Se uită peste umăr la şofer, cu 
obrajii aprinşi, cu gura întredeschisă. 

Cadek o vedea din profil. Era frumoasă şi sănătoasă. 
Simţi dintr-o dată dorinţa ca fata asta să trăiască şi 
totodată o ură stranie împotriva doctorului Chrudimsky. 
Taxiul cu care mergea, strada, trecătorii, maşinile, totul, 
reprezenta viaţă. Frony se va putea integra în ea. 
Pesimismul îl părăsi pe Cadek, care se trezi dintr-o dată 
plin de speranţe. Aşa era drept. Nu putea admite 
moartea ei. Ar fi fost o mîrşăvie bazată pe o logică 
nefericită... 

Taxiul părăsi oraşul şi se înecă în praful mizerabil al 
drumului periferiei. Geamurile maşinii se acoperiră de o 
piclă groasă, cenușie. Şoferul acceptase să meargă pînă 
la casa mamei Klouzanda numai după lungi 
parlamentări. 

Cadek cobori şi o ajută şi pe Fr6ny. Cei trei detectivi, 
printre care şi Pobozny, se cruciră. N 

— O conduc pe doamna, domnilor, spuse Cadek, pe 
un ton de care nu s-ar fi ruşinat nici cel mai distins 
diplomat. Nimic nou? 

— Nimic, spuse Pobožný. Král şi Vy5ek sînt înăuntru şi 
baba îi înjură. N-a apucat să doarmă. Nici chelnerul. 


Cadek dădu din cap — „bine-bine”. Nu împărţi ordine 
speciale, totul rămase aşa cum fusese stabilit. Deschise 
uşa şi o lăsă pe Fróny să treacă înainte. 

Localul arăta mizerabil, murdar şi scîrbos la lumina 
zilei. Miasma stătută prin lipsa de aerisire îmbicsea 
toată casa. Mama Klouzanda era galbenă, chelnerul 
verde-cenuşiu; ea, obeză, el, costeliv. Impreună, făceau 
o pereche înspăimîntătoare de pacienţi bizari, parcă 
evadați dintr-o carantină de ciumă. 

In mijlocul încăperii îmbibate de aburi nocivi, se 
întindea o baltă de bere pe jumătate uscată. 

Frâny nu lua seama la nimic. Era foarte palidă şi 
mîinile îi tremurau. 

— Ce vreţi, scheună mama Klouzanda, cu braţele în 
lături şi tremurînd ca varga. Vi se pare că sînteţi prea 
puţini, pui de căţea? 7 

— Ptiu! mamă Klouzanda, se scîrbi Cadek, îmbrîncind- 
O. 
Detectivul Král îi raportă că femeia nu contenise cu 
înjurăturile, de la venirea lor. 

— Mai mă schimb cu Vy5ek, continuă el. Unul stă sus, 
celălalt o ascultă pe scorpia asta. Nu e nevoie să o 
înregistreze două perechi de urechi. S-o potolim cu 
ştiinţă, domnule inspector? i 

— Să ne mai gîndim, răspunse Cadek calm. 

— Protestez! şuieră chelnerul Jindra care, culmea, era 
tot cu şervetul lui mizerabil în mînă. Un cetățean cinstit 
are dreptul la liniştea lui zilnică. Vă promit că o să vă 
coste scump fapta asta abuzivă. 

— Nimeni nu vă răpeşte liniştea, răspunse Král, 
căscînd cu toată gura. Şi eu, şi Vyšek ne purtăm ca 
nişte oameni civilizaţi. De ce nu vă duceţi să trageţi un 
pui de somn, cîrcotaşilor? 


Celălalt detectiv stătea în uşă. Clipea vesel spre 
mama Klouzanda cu pălăria trasă pe ceafă. Inciudată, 
femeia răsufla din greu. 

— Omul nu mai poate avea nici un fel de protecţie! 
gifii ea mînioasă. A ajuns omul ca o frunză în bătaia 
vîntului! 

— Ha, ha! rise Král. Grozav ar arăta un copac în care 
ar creşte asemenea frunze! Ce urmează acum, domnule 
inspector? a 

-— O să vă spună Frâny, şi Cadek se răsuci cu faţa la 
ea. Unde ne conduci, Fróny? 

— In pivniţă, tresări fata. 

Mama Klouzanda scoase un țipăt desperat: 

— Ce să căutaţi voi acolo?! 

— Bine, spuse Cadek, neţinînd seama de protestările 
ei, atunci, hai în pivniţă. Vy5ek, poţi să ne conduci. 

— In pivniţă! — Mama Klouzanda tropăia şi tremura 
toată. — În pivniţă! Nici gînd! Nu las pe nimeni în 
pivniţă. Ce-ţi veni, tu? Lepădătură, tu... 

Şi scuipă cîteva înjurături murdare, apoi mama 
Klouzanda se repezi la Fróny, care făcu un pas îndărăt. 
Cadek întinse energic braţul, dar chiar în aceeaşi clipă 
cîrciumăreasa îşi pierdu echilibrul şi căzu pe burtă în 
balta de bere pe uscate. Gemea şi scuipa. 

— Scuzaţi-mă, spuse Král, trăgîndu-şi înapoi piciorul 
întins; nici n-am avut timp să mă dau deoparte. A venit 
în jos ca o avalanşă! 

Ca turbată, femeia lovea cu amîndouă mîinile în 
duşumea, dădea din picioare, străduindu-se să se ridice 
în genunchi. Jindra sări strigînd ca într-un sughiţ;: 

-— Să vă fie ruşine! şi îi sări în ajutor. 

Cadek privea calm scena tragi-comică; iar FrOny, cu o 
anumită nervozitate, pe care Cadek n-o mai văzuse 
vreodată la ea, se îndreptă spre uşă. 


— Král, se întoarse Čadek spre detectiv, rămii cu 
ăştia. Nu vreau s-o şteargă, înţelegi? 

— Inţeles, domnule inspector, încuviinţă detectivul, pe 
un ton lenevos. ; 

Fróny trecu de uşă de-a-ndărătelea. Cadek o urmă. 
Vyšek închise uşa, care devenea paravan la înjurăturile 
şi ocările vulgare ale matroanei. 

— Precis că se încaieră! spuse Vyšek. 

Cînd deschiseră uşiţa pivniţei, Cadek observă că 
acolo, jos, ardea iarăşi becul. l-I arătă lui Vyšek, care 
ridică din umeri. , 

— Are de ce să ardă? se întoarse Cadek către Frâny. 

— Are, încuviinţă ea. Merg eu înainte. Nu e periculos, 
dar... 

Poliţiştii puseră mîna pe arme, coborînd în urma fetei 
treptele tocite. , 

— Ai fost aici aseară, se adresă Fróny lui Cadek, şi eu 
de asemenea. 

— Unde, Fr6ny? 

— Acolo, răspunse ea. 

Nu-i puteai zări faţa ascunsă de pălărie. Arătă cu 
degetul spre trei lăzi cu sticle goale, puse în mijlocul 
pivniţei. ă 

— Aseară le-am mutat din loc, spuse Cadek. 

— Nu dumneata, mama Klouzanda. Ţi-a acoperit ve- 
derea cu tot trupul ei şi pe locul de unde lua o ladă 
punea îndată alta. Dealtfel gaura nu e mare; de-abia te 
strecori prin ea. 

— Drace, Fróny: Există o gaură în duşumea? 

— Da. Sub ea e ascunzătoarea. Sticlele nu au fund, 
nici lăzile. Lumina şi aerul vin în jos prin sticle. Aşteaptă 
şi-o să vezi: le dau eu la o parte singură. E uşor. 

— Stai, Frâny. Cel de jos ne aude? 

— Sigur că da. 

— Atunci, lasă-ne pe noi. 


Čadek o trase energic pe Fróny de mînă. 

— Stai aici, Fr6ny! Vy5ek, treci acolo. Eu le trag din 
partea asta; poţi ochi fără grijă. 

FrOny stătea nemişcată — semăna cu o statuetă într-o 
vitrină, îşi zicea Cadek, frapat de strania imobilitate a 
fetei. 

— Acum, trageţi lăzile! spuse Vysek. Deschideţi dru- 
mul pe care o să şuiere plumbul! Cadek apucă o ladă de 
un colţ şi o zvirli în lături cu putere; apoi pe a doua, 
după care se dădu repede înapoi. 

Se făcuse linişte. Deschizătura căscată era o realitate 
indiscutabilă. 

— Chiar în partea ceea vine scara, spuse cu răceală 
FrOny. E acolo. Somează! 

Cadek nu riscă să privească în ascunzătoare, dar 
strigă: 

— leşi afară, tu, de-acolo de jos! Ai timp de gîndire 
trei minute. Dacă nu, o să-ţi dăm foc ca în biîrlog de 
vulpe. , 

Inima lui Cadek bătea să-i spargă pieptul: aici se 
încheia duelul său cu Jirka Bocek. 

Primul minut — linişte. Apoi de jos se auzi un foşnet. 

Cadek puse revolverul în buzunar. Aştepta cu miinile 
goale. Vyšek, în partea cealaltă a  ascunzătorii 
dreptunghiulare, era cu ochii la inspector. Işi avea arma 
pregătită. Fără să se audă glas de om, scara începu să 
trosnească sub greutatea cuiva; treptele nu erau egale, 
strimbate de umezeală; din capul scării, înfipte în 
peretele deschizăturii, apăru o şapcă turtită, apoi, încet, 
încet, o haină, nişte pantaloni de culoare închisă... Omul 
scos din vizuină se aşeză pe jos lîngă gaura din podea; 
nu se ridică, nu privi la nimeni. Era învins. 

— Drace! exclamă Vy5ek. Asta-i o femeie... travestită 
în bărbat! 

Şi Cadek o recunoscu imediat: era văduva lui Wang. 


— Trei minute sînt valabile şi pentru tine Bocek, strigă 
el. 

| se subţiaseră buzele. Frâny mişcă din colţul ei 
întunecat. 

— Ochii pe ea! spuse fata, răspicat. Are un revolver; 
dezarmeaz-o! 

— Bun, zise Vy5ek, sînt eu atent. Să-l lăsăm să iasă şi 
pe colocatar. Fii liniştită, Fróny! 

Dar Fr6ny nu era. 

— Nu mai e nimeni jos. Asta-i tot, moşulică. Sîntem 
gata. 

Cadek o privi cu dezamăgire şi curiozitate. 

— Unde e Boček? întrebă el cu gitlejul uscat. 

Fróny îi aruncă un zîmbet lipsit de viaţă. 

— Moşule, moşule! la-ţi flaşneta şi du-te în parc! 
Acolo-i loc de cîştig pentru orbi. Boček nu-i aici; e în si- 
criul de zinc; şi de atîta vreme, că nu ştiu dacă o să-l 
mai recunoşti. 


XVIII 


VĂDUVA LUI WANG oferea ochilor un spectacol 
deplorabil. Era copleşită. cu desăvirşire, Cînd o aşezară 
pe un scaun, sus, în local, îşi lăsă capul să-i atîrne cu 
bărbia în piept şi părul roşu revărsat peste faţă. 

Nu scoase un cuvint. 

— Azi, spuse Cadek cu o răceală de gheaţă, azi 
cîrciuma rămîne închisă. Mămica se mută la noi şi 
domnul Jindřich o să fie atît de amabil s-o însoţească. 

Mama Klouzanda nu scotea o vorbă, răsufla din greu, 
aşezată pe două scaune. Respirația precipitată o 
obosea; pieptul i se umfla ca o pereche de foale, stătea 
cu ochii abia mijiţi şi gura căscată, iar mîinile îi atîrnau 
fără vlagă. Cocîrjat, chelnerul Jindra plîngea cu faţa în 
şervetul infect. , 

— Din păcate, Frâny, i se adresă Cadek, trebuie să te 
rog, pentru moment, să ne însoţeşti. Nu-ţi pot da încă 
drumul. 

— Foarte bine, încuviinţă Frâny, dar să-ţi explic re- 
pede ce-a fost cu misterul ăsta. Cine ştie, poate să-mi 
vină dintr-o dată să tac milc cînd m-oi vedea iar la voi... 
Mai bine acum... Tăticu meu e-n cer, nu-i pot pricinui 
nici un rău... El l-a împuşcat pe Jirka Boček. 

— Karta cel tînăr l-a împuşcat pe Boček?! 

FrOny dădu din cap că da. 

-— Impreună cu văduva lui Wang. Aici e tot hazul. E 
invers de cum ţi-ai făcut socotelile, moşulică. 

— De unde ştii? 

— Nu sînt oarbă. N-o să cînt niciodată la flaşnetă prin 
parcuri. Mi-am dat seama imediat că tata a luat locul 
bunicului în pat. Tata a recunoscut, fireşte, şi mi-a cerut 


să-l ajut. l-am făgăduit. Nu zăcea de teama lui Jirka, ci 
fiindcă se temea să nu fie învinuit de dublu asasinat. 

— Ai spus, dublu? 

Fróny se sprijini puţin de rama uşii. Stătea cu mîinile 
la spate şi din cînd în cînd arunca cite o privire spre 
vîrful pantofiorului ei elegant, cu care descria cerculeţe 
mici pe duşumeaua murdară. 

— Şi-a ucis şi tatăl, spuse ea simplu. 

— Şi pe Wang? 

— Nu. Chinezul a murit de moarte bună. [i-am spus 
eu că o să mă rogi odată şi odată să-ţi explic totul. Tata 
a murit; aşa că — şi arătă cu capul spre văduva roşco- 
vană — aşa că, numai ea o s-o păţească. La asta se gîn- 
deşte ea acum. Ştii de ce tace? Ca să nu spună ceva ce 
ar pierde-o definitiv. Rumegă în sinea ei cum să, iasă 
basma curată. Dar şi-a găsit naşul! 

Alžbeta Wang-Li-Muskovâ nu reacţiona la vorbele 
fetei. , 

— Spune mai departe, Frâny, o îndemnă Cadek, 
posomorit. 

— Tăticu tremura de frica lui Jirka, aşa i-a încolţit 
gîndul să-l ajute pe bunicu să moară mai repede şi să-i 
ia locul în pat. Nevasta lui Wang era amanta lui. 
Aranjase totul cu ea din noaptea în care te-ai despărţit 
de el. Nevasta lui Wang n-a avut nimic împotrivă; 
bătrînul trăgea de mult să moară, aşa că i-au uşurat 
sfîrşitul. Chiar tata l-a înăbuşit cu o pernă. Moartea 
chinezului era o ocazie minunată. Tata s-a înţeles cu 
nevasta lui Wang să deschidă sicriul, pus în bucătărie, 
şi să-l aşeze pe bătrîn lîngă Wang. Sicriul era destul de 
mare, bătrînul era slab şi chinezul mărunţel. Ar fi 
încăput bine amindoi la un loc. , 

— O să cercetez sicriul chiar azi, zise Cadek. O să ne 
convingem. 


— Ai de ce ride! replică ea, privindu-l ştrengăreşte. N- 
o să-i găseşti acolo pe cei doi. 

— O să-l găsesc pe Jirka. Chiar tu mi-ai spus de Jirka. 
Pe chinez l-am găsit nu departe de aici, într-o groapă 
argiloasă. 

— Da, încuviinţă Frâny, Treaba însă n-a mers chiar 
aşa, deşi acuma ştii principalul. In timp ce tata se sfă- 
tuia cu văduva lui Wang lîngă sicriu, Jirka Boček a venit 
la Karta acasă. L-a găsit pe bătrîn fără suflare şi s-a 
mirat. A aprins lampa şi aşa a atras atenţia asupra lui. 
Tata a împrumutat revolverul văduvei lui Wang, a ţintit 
în Jirka şi l-a nimerit drept în cap. S-a făcut puţin zgo- 
mot. Dar nimeni n-a auzit nimic. 

„Nimeni, afară de fiul cel mic al vînzătorului de ziare”, 
gîndi Cadek. 

Fróny zîmbi cu o nuanţă de dispreţ. 

— Apoi cei doi au deschis sicriul; dar Wang apucase 
să se umfle. Ce ocupaţie frumoasă! Ptiu! Fr6ny scuipă 
într-o parte. Tata era, în fond, un om de treabă, paşnic, 
şi ce-a făcut, a făcut numai de frica lui Jirka... Nu încă- 
peau toţi trei răposaţii în sicriul de zinc. Unul trebuia 
lăsat afară. Asta a fost Wang-Li, pe care l-au îngropat 
pe maidan. Jirka şi bunicu'... au fost închişi în sicriul de 
zinc şi — hai cu ei în China, la cimitirul sfînt! Acum ştii 
de ce l-ai găsit pe chinez îngropat pe maidan, şi nu pe 
altcineva. 

Fr6ny răsuflă uşurată. Pe fruntea ei albă şi netedă ca 
alabastrul se rotunjiseră broboane mici de transpiraţie 
rece. 

— Apoi am mai venit şi eu. Tata era foarte speriat, 
fiindcă îl vizitaseşi şi aşa mai departe... Ştia că Jirka îşi 
ţinea banii la mama Klouzanda şi voia să pună mîna pe 
ei, ca să aibă cu ce să plece de aici, deşi nu prea ştia 
cum. Atunci a făcut din mine un complice. l-am spus că 
o să mă îngrijesc eu de bani, dar el s-a răzgiîndit, 


temîndu-se că am să-i pap eu pe toţi, şi o să-l las pe el 
în plata Domnului. Aşa că, într-o noapte, a pornit singur 
după ei. Pica tîrziu: banii îi luasem eu şi — ghinion! — l- 
ai surprins şi dumneata asupra faptului. cît pe-aci să pui 
mîna pe el! Credeai, moşulică orb, că era Jirka. Dar 
săracul Jirka... Fróny clătină din cap. El călătorea 
demult în sicriul faimos!... L-am mustrat pe taică-meu, 
continuă fata, se-nţelege. Acum era cu totul neputincios 
şi nu se mai putea bizui decît pe mine. Singur, şi-ar fi 
dat duhul. L-am luat şi l-am dus la mine... 

— Un moment, Fróny. Nu înţeleg bine: Cine l-a 
împuşcat cu atit talent în şold, de i s-a tras şi moartea 
dintr-asta? 

Fr6ny chicoti tare, lăsîndu-şi capul pe spate, pînă se 
lovi de uşa din spatele ei. 

— Eşti foarte talentat pentru rolul de flaşnetar orb, 
moşulică! Dumneata în persoană! Ai tras de două ori 
după el, de la fereastra mamei Klouzanda, şi un glonte 
l-a nimerit în şold. 

Cadek rămase într-adevăr buimăcit. 

— Lasă, spuse Frâny, din colţul gurii, întîmplarea e 
întîmplare... N-ai făcut-o dinadins... Dar te-ai sucit şi te- 
ai învirtit ca un caraghios în toată afacerea asta. Tăticu' 
plecase după sunători la mama Klouzanda şi cînd s-a 
întors acasă... se alesese cu plumbul din şold! E o 
diferenţă. Doamne-fereşte! Cu văduva asta roşcovană 
ai procedat la fel de stîngaci. S-a arătat pe la gară 
anume ca să vă păcălească, apoi a alergat încoace. O, 
mama Klouzanda ştie să ajute oamenii pe care încep 
să-i stringă ghetele!... Jirka îi pregătise lui taică-meu o 
răzbunare şi, s-a întors asupra sa. Scrisese şi trei 
vederi, pe care le-a dat mamei Klouzanda să ţi le trimită 
dumitale. Ascunzătoarea din pivniţă urma să-i slujească 
şi lui la momentul oportun. Şi eu am stat ghemuită 
acolo de vreo trei ori, pe cînd ne urmăreaţi. Foarte 


puţini ştiu de refugiul ăsta. Noi îi spuneam „ulcica”. 
Drăguţ, nu? Tăticu era agentul tău, flaşnetarule orb, dar 
nu ţi-a şoptit nimic despre ascunzătoare. S-ar fi putut ca 
vreodată să fi avut el însuşi nevoie de ea, ştii? Ei, şi cînd 
Karel — Fr6ny se întristă subit — cînd doctorul 
Chrudimsky s-a plins că a fost atacat, am înţeles 
imediat că făptaşa era văduva lui Wang. Ea umbla 
deseori îmbrăcată bărbăteşte! Bine că nu prea ştia să 
tragă cu pistolul! li era frică să nu-i fi ciripit eu despre 
toate doctorului Chrudimsky şi se grăbea să-l lichideze. 
Dacă ar fi venit la mine, i-aş fi explicat totul, imediat. 
Dar a trebuit să vin eu la ea, măcelăreasa! Mama 
Klouzanda n-a tăgăduit prea mult că o ascunde aici. 
Asta e, moşulică... Şi cu taică-meu, şi cu văduva lui 
Wang. Situaţie păcătoasă... Se săvirşeşte o fărădelege, 
minciuna acoperă minciuna, o crimă acoperă altă crimă 
şi altcineva se frămîntă pentru toate astea ca vai de 
capul lui! Nu sînt pe lume cuvinte în care să încapă 
regretul pentru primul pas greşit... Aşa-i cu mine... Am 
avut şi eu parte de o mamă cinstită... 

FrOny oftă. Cu paşi legănaţi şi provocatori se apropie 
de un scaun şi se aşeză. li ceru lui Král o ţigară. Elo 
servi cu plăcere i-o şi aprinse. 

— Crezi, moşulică, zise neglijent fata, că merită să mă 
mai tîrăsc după tine pînă la secţie? . 

— Trebuie să mergi, Fróny. răspunse Cadek, 
posomorit. 

Nu-i adusese nici o bucurie deznodămiîntul acestui caz 
palpitant... 


XIX 


_DOCTORUL BARÂK primi vestea cu entuziasm, dar 
Cadek rămase indiferent. 

— Sînt prost dispus, spuse el pe ton de scuză. 

— Termină aici ce ai de terminat şi du-te în sala de 
autopsie, spuse doctorul Barâk. Se deschide sicriul de 
zinc. , 

— Ştiu ce-o să se găsească în el, oftă Cadek. Totuşi se 
duse să vadă. Fr6ny se lăsase închisă, fără să opună 
rezistenţă. Cadek, cu atenţia tulburată, abia dacă 
observă schimbarea bruscă în purtarea fetei. Şi totuşi 
contrastul era izbitor: Fróny se întorsese cu cel mai 
mare calm acolo de unde luptase din răsputeri să 
scape... 

Ideea de a-i comunica Fronyei că tatăl ei este mort, se 
dovedise eficace. Deocamdată Cadek nu-i spusese fetei 
adevărul. Îl trimise pe Pobožný la spital. Dacă mai era 
posibil să se vorbească puţin cu pacientul Karta, să 
vorbească. Omul era ca şi arestat, nu mai putea să-i 
folosească nici un pretext, nici o minciună. Multe 
necazuri o mai aşteptau pe Fr6ny... se gîndea Cadek. 
Va trebui să depună mărturie contra lui Karta. Nu se 
putea eschiva. Trebuia să apară ca martoră — nu avea 
drepturile salvatoare ale unei fiice legitime. Fr6ny era o 
fiinţă atit de oropsită, încît nici măcar de clemenţa 
acestei legi nu avea dreptul să se bucure. Karta nu era 
tatăl ei recunoscut legal şi curtea cu juri putea lua în 
consideraţie depoziţia ei, cu atît mai mult cu cît era, de 
fapt, unicul martor... 

Pentru moment, interogatoriul ei prin proces-verbal 
fusese amiînat de Cadek pe a doua zi. 

In sala de autopsie inspectorul mormăi: 


— Arătaţi-mi rămăşiţele omului care mi-a dispărut 
diavoleşte de sub ochi. 

| se arătară cadavrele. 

Asupra lui Jirka Boček se găsise documentul de 
eliberare din închisoare. Celălalt era fără îndoială 
bătrînul Karta. Dovezile suplimentare nu-l mai interesau 
pe Cadek. 

Se uita la jalnica privelişte, dar se gindea cu totul la 
altceva. 

Lucrau doi medici legişti. Doamne, cu cîte nu se 
obişnuieşte omul pe lumea asta! Li se citea nepăsarea 
pe feţe, erau atenţi doar să nu se zgirie cu bisturiele. 
De data asta Cadek era foarte sensibil la genul lor de 
muncă. 

Auzi telefonul sunînd, dar nu-l luă în seamă. Cînd văzu 
intrîind un subaltern care se apropie de mesele de 
marmură, înţelese că el este cel chemat. 

_— Repede! bubui în telefon vocea doctorului Barák. 
Cadek! FrOny vrea să vorbească cu tine! 

— De ce? se miră Cadek, înspăimîntat. 

— S-a otrăvit. Avea o pilulă ascunsă în pudrieră. Dacă 
nu te grăbeşti... 

Fróny stătea întinsă pe patul de închisoare. Un doctor 
era aplecat asupra chipului ei, dar se retrase cînd 
Cadek intră ca o rafală. Prima privire a lui Cadek nu o 
căută pe Frâny, ci pe doctor, care răspunse, ridicînd 
neputincios din umeri: 

— E nebună! A refuzat antidotul, spuse el supărat, Nu 
ne-a lăsat să-i facem spălătura stomacală. Acum o 
tîrziu! 

Fr6ny zimbea cu indulgență. Era îngrozitor de palidă. 
Nu mai era frumoasă ca înainte; trăsăturile i se 
crispaseră de durere; stătea neclintită; faţa îi era 
umedă şi rece. 


— Fr6ny... spuse Cadek furios, de ce faci pe nebuna! 
Doctore dă-mi mie... 

Medicul nu se clinti. 

— Cinci minute, spuse, nu mai mult... , 

Fróny zimbea mulţumită de venirea lui Cadek. Cine 
ştie dacă se mai gîndea acum la doctorul Chrudimský. 

— Bine că eşti aici, flaşnetare, spuse ea abia şoptit, 
dar foarte limpede. 

— Ce-mi spui, Frâny? 

Ea tăcu. Zîmbea doar. Spriîncenele negre îi tremurau 
uşor. FrOny mişcă a chemare un deget şi, cu toată emo- 
ţia Cadek observă. Işi aplecă spre ea capul său mare. 

— Nu trebuia să faci asta, Frâny... 

— Ba trebuia, răspunse ea abia şoptit, cu înţelep- 
ciune. Adio... Am vrut să-mi iau rămas bun de la tine. 
Dă-mi mîna — şi se încordă puţin. — Eu... pe cine să fi 
chemat, spune-mi?... Nu am pe nimeni... 

Părea un biet animal chinuit. Transpiraţia rece îi 
înroura faţa. 

— Unul, îi şoptea la ureche, unul, odată, a înghiţit o 
pilulă găsită la o fată, care nu mai avea scăpare... îi 
rămăsese încă una. Mi-a dat-o mie. O am demult. Adio, 
flaşnetare orb! Unde eşti? Nu mai văd. Acum sînt şi eu 
un flaşnetar orb. ` 

— Sînt aici, Fróny spuse Cadek cu glas sugrumat. 

O mîngiie stîngaci cu palma lui mare şi grea, care nu 
demult o strîinsese de încheietura pumnului. li era 
teamă că această atingere nu putea fi destul de 
gingaşă pentru calea veşniciei. Dar Frâny nu fusese 
niciodată mîngiiată, poate cel mult de mîinile care o 
cumpărau. De aceea era acuma atit de fericită. 
„Bătrînul” rămăsese singurul om care să-i poată alina 
ultima suflare.  Tăcea,  încordarea dureroasă a 
trăsăturilor ei cedă sub căldura palmei lui Cadek. 


— Adio, micuţo, adio... spuse el dorind ca mîngiierea 
aceasta să ţină o eternitate. FrOny avea o feţişoară atît 
de fină şi delicată, ca de copil! Cadek simţi ca o vrajă 
dureros de dulce în catifelarea umedă ce începuse să-şi 
piardă căldura. Dorea din tot sufletul ca momentul 
acesta să şteargă toate chinurile vieţii ei atit de 
scurte... A fost ea de vină? A făcut lucruri rele? Da... Din 
păcate aşa a fost. Dar nu era ea singura vinovată de 
toate... Doctorul privea încruntat dintr-un colţ şi-i vedea 
doar viaţa ei rea, nu moartea ei bună. 

Cînd Cadek îşi retrase mîna, Fróny nu mai era 
conştientă. Trupul i se încordase ca un arc; ochii i se 
închiseseră; pe buzele ei uşor obraznice se aşternu 
pacea. ș 

— Nimic nu a reuşit... şopti Cadek, cu capul plecat. 

Doctorul nu-l întrebă ce vrea să spună cu vorbele 
acestea. Făcu un semn cuiva, prezent şi el acolo, dar pe 
care inspectorul nu-l observase pînă atunci. 

— La autopsie! spuse doctorul. 

lar Cadek, depărtîndu-se cu paşi grei, se gîndea la 
tăişul metalic care va dezveli inima tăcută a Frânyei, 
izvorul tainic al durerilor ei, inima dăruită şi respinsă, 
deşi ascundea cea mai de preţ comoară a sîngelui ei... 

Cadek, însă, primise inima dăruită de ea în ultimele 
clipe. O ducea cu el. Era ameţit, mirat de acest dar, ca 
un copil. Şi nu ştia ce să facă, Doamne, cu el! 


